
Pirmas skyrius 


Paskutinį rugsėjo antradienį, visą mėnesį anksčiau negu įprastai 
buvo galima tikėtis, kalnuose iškrito pirmasis sniegas ir atskyrė 
Šiaurės Italiją nuo Austrijos. Iš nežinia kur atlėkusių tirštų debesų 
atnešta pūga kilo staiga ir be jokio įspėjimo. Per pusvalandį perė- 
joje virš Tarvizijaus keliai tapo slidūs ir mirtinai pavojingi. Visą 
mėnesį neiškrito nė lašo lietaus, taigi pirmasis sniegas gulė ant 
kelių, jau padengtų blizgančiu degalų ir tepalų sluoksniu. 

Šis derinys pasirodė lemtingas šešiolikos ratų vilkikui su 
Rumunijos numeriais, gabenusiam, kaip nurodyta deklaracijoje, 
90 kubinių metrų pušinių lentų krovinį. Kaip tik Tarvizijaus šiau- 
rėje, posūkyje, vedančiame link išvažiavimo į greitkelį, o iš ten 
ir į šiltesnius, saugesnius Italijos kelius, vairuotojas per smarkiai 
stabdė, nesuvaldė milžiniško automobilio, važiavusio 50 kilome- 
trų per valandą greičiu, ir šis metėsi nuo kelio. Ratai išpjovė gilias 
vėžes dar nespėjusioje sušalti žemėje, o priekaba rovė, laužė ir 
vartė medžius per visą ilgą ruožą iki pat gilios daubos dugno, kur 
galiausiai triukšmingai atsimušė į akmeninį kalno paviršių, plačiai 
atsidarė ir išbarstė visą krovinį plačiu lanku. 

Pirmieji žmonės įvykio vietoje, kitų sunkiųjų vilkikų vairuo- 
tojai, sustoję nė nesvarstydami, kad padėtų vienam iš saviškių, 


pirmiausia nusigavo prie vilkiko kabinos, tačiau dėl vairuotojo 
nebeliko jokių vilčių, jis kybojo ant saugos diržo pusiau iškritęs iš 
kabinos, viena jo galvos pusė buvo pramušta šakos, vilkikui lekiant 
šlaitu išplėšusios vairuotojo duris. Į Italiją gabenamų skersti kiau- 
lių vežėjas užsiropštė ant variklio gaubto likučių ir per sueižėjusį 
priekinį stiklą mėgino įžiūrėti, ar ten yra antrasis vairuotojas. 
Sėdynė buvo tuščia, tad tuo metu jau susidariusi paieškos grupė 
ėmė ieškoti iš vilkiko iškritusio kito vairuotojo. 

Keturi vairuotojai iš įvairių dydžių vilkikų kliūdami ėmė leistis 
nuo kalvos, penktąjį paliko ant kelio sustatyti įspėjamųjų ženklų ir 
per radiją iškviesti polizia stradale, kelių policijos. Vis dar gausiai 
snigo, todėl gerokai užtruko, kol vienas iš jų pamatė persikreipusį 
kūną, nusiritusį trečdalį kelio šlaitu. Du kiti irgi skubėjo prie jo 
vildamiesi, kad bent vienas iš vairuotojų išgyveno per avariją. 

Slidinėdami, iš skubos kartkartėmis klupdami vyrai sunkiai 
brido per sniegą, kuris nė kiek nesulaikė dūžtančio vilkiko. Pir- 
masis priklaupė prie nejudančios figūros ir ėmė valyti ploną baltą 
sluoksnį, dengusį nejudrų žmogų, tikėdamasis rasti jį vis dar 
kvėpuojantį. Tačiau galiausiai pirštais užčiuopė ilgus plaukus, o 
nubraukęs sniegą nuo veido pamatė švelnius aiškiai moteriškus 
bruožus. 

Iš apačios pasigirdo kito vairuotojo šūksnis. Atsigręžęs į už 
nugaros tebekrintantį sniegą jis pamatė kitą vyrą, klūpantį prie 
kažko gulinčio vos už kelių metrų kairiau nuo gilaus pėdsako, kurį 
vilkikas išplėšė virsdamas nuo kalno. 

— Kas ten? — sušuko jis, atsargiai spausdamas pirštus prie jos 
kaklo, kad užčiuoptų gyvastį nenatūraliai gulinčiame kūne. 

- Čia moteris, - riktelėjo kitas. 

Tada, kai tik jis pajuto, kad greta gulinčio kūno kaklas visiškai 
sustingęs, anas jam šūktelėjo: 

— Negyva. 

Paskui pirmasis vairuotojas, ieškojęs už vilkiko, sakė, kad kai tik 
jas pamatė, pagalvojo, kad vilkikas greičiausiai gabeno manekenus: 
na, žinote, tokias plastikines moteris, kurias aprengia ir pastato 
parduotuvių vitrinose. Ten jų buvo geras pustuzinis, išmėtytos ant 
sniego jos gulėjo už sudaužytų užpakalinių vilkiko durų. Atrodo, 
kad viena netgi buvo įstrigusi tarp lentų, išbyrėjusių priekabos 
viduje, taip ir gulėjo ten pusiau kabodama ant galinės platformos, 
kojomis prispaustomis po lentų rietuvėmis, taip tvirtai surištomis, 
kad net priekabai atsimušus į uolą jos nesubyrėjo. Tačiau jis prisi- 
minė stebėjęsis, kodėl gi manekenai aprengti apsiaustais? Ir kodėl 
visas sniegas aplink juos šitoks raudonas? 

Antras skyrius 


Užtruko daugiau kaip pusvalandį, kol pavyko prisiskambinti į poli- 
zia stradale, o kai ji galiausiai atvyko į įvykio vietą, buvo priversta 
ijungti švyturėlius ir tvarkytis su kilometrinėmis transporto prie- 
monių eilėmis, nutįsusiomis į abi puses nuo įvykio vietos, nes dėl 
važiavimo sąlygų ir šiaip jau apdairūs vairuotojai dar labiau lėtino 
greitį, kad pro plačią metalinės tvoros pralaužą pažiopsotų žemyn, 
kur gulėjo vilkikas. Ir kiti kūnai. 

Kai tik pirmasis iš pareigūnų, neįstengęs suprasti, ką jam šaukia 
vilkikų vairuotojai, pamatė aplink priekabos nuolaužas gulinčius 
iškraipytus pavidalus, iš karto vėl užlipo ant kalvos ir per radiją 
pabandė susisiekti su Tarvizijaus karabinierių būstine. Į jo kvie- 
timą buvo greitai sureaguota ir netrukus eismą dar labiau sutrikdė 
du automobiliai, atgabenę šešis karabinierius juodomis uniformo- 
mis. Jie paliko savo mašinas magistralės kelkraštyje ir nulingavo 
šlaitu žemyn prie vilkiko. Kai karabinieriai pamatė, kad moteris, 
kurios kojos buvo priekaboje prispaustos lentomis, tebėra gyva, 
eismas jiems neberūpėjo. 

Toliau kilo toks sąmyšis, kad galėjo pasirodyti juokinga, jei 
nebūtų buvę absurdiška. Lentų rietuvės, prispaudusios moters 
kojas prie priekabos dugno, buvo kone dviejų metrų aukščio: jas 


buvo galima lengvai nukelti kranu, tačiau joks kranas negalėjo 
nusileisti šlaitu. Vyrai, žinoma, būtų galėję jas nukelti, bet tam 
jie turėjo užlipti ir atsistoti ant jų, o dėl to lentų rietuvės būtų dar 
labiau pasunkėjusios. 

Jauniausias pareigūnas gūžėsi prie priekabos galo ir drebėjo nuo 
žvarbaus artėjančios Alpių nakties šalčio. Uniforminiu pūkiniu 
apsiaustu buvo apklojęs matomą prie priekabos dugno prispaustos 
moters kūno dalį. Kojų nesimatė nuo pat šlaunų, jas slėpė masyvi 
medienos rietuvė tarsi ypač mįslingame Magrito paveiksle. 

Jis matė, kad ji jauna ir šviesiaplaukė, ir dar matė, kad ji gerokai 
blyškesnė negu tada, kai jis atvyko. Ji gulėjo ant šono, skuostu pri- 
siglaudusi prie gruoblėtų priekabos grindų. Užsimerkusi, bet vis 
dar, regis, kvėpavo. 

Už savęs jis išgirdo kažką sunkaus garsiai trinktelint ant prie- 
kabos grindų. Kiti penki kaip skruzdėlės rėpliojo ant rietuvės 
šonų, tempė, traukė tvarkingai sudėtus medinius tašus, stengėsi 
juos išjudinti nuo viršaus. Kai tik numesdavo vieną ant priekabos 
grindų, šokdavo, paimdavo ir iškeldavo pro atvirą priekabos galą, 
vis praeidami pro merginą ir jaunąjį Monelį. 

Kaskart praeidami pro Monelį matė, kad iš po lentų besisun- 
kiančio kraujo klanas artėja prie jo kelių. Bet jie vis tiek traukė 
tašus, draskydamiesi į juos rankas, kaip pamišę stengdamiesi išva- 
duoti merginą. Net kai Monelis uždengė savo švarku merginos 
veidą ir atsistojo, du vis dar plėšė lentas iš rietuvės ir svaidė į tirš- 
tėjančią tamsą. Jie nesiliovė, kol seržantas priėjo prie kiekvieno iš 
eilės ir uždėjęs ranką ant peties sustabdė kūnus, tarsi pasakė, kad 
jau galima baigti. Tada jie nurimo ir grįžo prie įprasto įvykio vietos 
tyrimo. Kai baigė ir paskambino į Tarvizijų, kad atvyktų greitosios 
pagalbos automobiliai žuvusiesiems išvežti, prisnigo dar daugiau, 
visiškai sutemo, o eismas buvo paralyžiuotas visame kelyje iki pat 
Austrijos sienos. 


13 


Nieko nebebuvo galima padaryti iki kitos dienos, tačiau karabi- 
nieriai buvo apdairūs ir pastatė du apsaugininkus žinodami, kokį 
susidomėjimą mirties vieta sukelia daugybei žmonių, ir baimin- 
damiesi, kad bus išvogti ar sunaikinti įkalčiai, jei nuolaužos visai 
nakčiai bus paliktos be priežiūros. 

Kaip dažnai nutinka tuo metų laiku, rytas išaušo giedras, ir apie 
dešimtą iš sniego beliko tik prisiminimai. Tačiau sumaitotas vil- 
kikas liko, kaip ir prie jo vedančios gilios provėžos. Per dieną jį 
iškrovė, medieną, aplinkui kruopščiai surinkę nuolaužas, sudėjo 
į žemas rietuves. Kol karabinieriai darbavosi burbėdami dėl prie 
batų prilipusio atplaišų ir purvo svorio, kriminalistų komanda 
pradėjo kruopštų vilkiko kabinos tyrimą, tikrino paviršius ir kišo 
visus popierius ir daiktus į aiškiai pažymėtus ir sunumeruotus 
plastikinius maišelius. Vairuotojo krėslą iš rėmų išmušė paskutinio 
nulupo plastikinį ir medžiaginį apmušalą ieškodami kažko, ko dar 
nerado. Nieko kiek nors įtartino neaptiko ir už plastikinio kabinos 
panelio. 

Tik priekabos gale pavyko atrasti šį tą apskritai neįprasta: 
aštuoni plastikiniai krepšeliai, tokių duoda prekybos centruose, 
ir kiekviename - po moteriškų drabužių pamainą, o viename dar 
ir maža maldaknygė, išspausdinta, kaip vienas technikų nustatė, 
rumuniškai. Nuo visų drabužių iš krepšelių buvo nusegtos etiketės, 
ir pasirodė, kad juos vilkėjo aštuonios avarijoje žuvusios moterys. 

Vilkike rasti dokumentai buvo tokie, kokie ir turėjo būti: vai- 
ruotojo pasas ir licencija, draudimo formos, muitinės dokumentai, 
važtaraščiai ir sąskaita su medienos sandėlio, kur buvo gabenama 
mediena, pavadinimu. Vairuotojo dokumentai buvo rumuniški, 
muitinės dokumentai tvarkingi, o krovinys - pakeliui į medienos 
fabriką Sačilėje, mažame miestelyje maždaug už šimto kilometrų 
į pietus. 

Nieko daugiau nebebuvo galima sužinoti iš sumaitoto vilkiko, 
kurį galiausiai labai sunkiai ir baisiai sutrikdę eismą išvilko į kel- 
kraštį trijų vilkikų buksiruojamos gervės. Čia jį užkėlė ant vilkiko 
platformos ir išsiuntė savininkui į Rumuniją. Mediena galop buvo 
pristatyta Sačilės popieriaus fabrikui, atsisakiusiam mokėti uždė- 
tus papildomus mokesčius. 

Keistą moterų žūtį nusitvėrė Austrijos ir Italijos spauda, pasa- 
kojimų apie jas pasirodė įvairiai pavadintuose straipsniuose: „Der 
Todeslaster“ - „Mirties krovinys“ ir „Il Camion della Morte“ 
— „Mirties vilkikas“. Austrams kažkaip pavyko gauti tris sniege 
gulinčių kūnų nuotraukas, tad jas išspausdino kartu su straipsniu. 
Spėlionės buvo įprastinės: ekonominės pabėgėlės? nelegalios dar- 
bininkės? Komunizmo žlugimas nusinešė kadaise kone abejonių 
nekeliančią išvadą: šnipės. Kad ir kaip ten būtų, paslaptis taip ir 
nebuvo įminta, ir tyrimas užgeso, nes rumunų žinyboms turbūt 
nepavyko atsakyti į klausimus ar grąžinti dokumentų, o italams 
pritrūko suinteresuotumo. Moterų kūnus, taip pat ir vairuotojo, 
lėktuvu grąžino į Buchareštą ir ten palaidojo po gimtojo krašto 
žeme ir po dar sunkesniu jo biurokratijos svoriu. 

Ši istorija greitai pradingo iš spaudos, ją išstūmė išniekintos 
Milano žydų kapinės ir dar vieno teisėjo žmogžudystė. Vis dėlto 
prieš tai ją perskaitė profesorė Paula Faljer, Venecijos Ca'Pesaro 
universiteto anglų literatūros profesorė adjunktė, o turint galvoje 
šį mūsų pasakojimą, neatsitiktinai - šio miesto policijos komisaro 
Gvido Brunečio žmona. 

Trečias skyrius 


Karlas Trevisanas, advokatas Karlas Trevisanas, jei vadintume jį taip, 
kaip jam labiausiai patiko girdėti iš su juo kalbančių žmonių, buvo 
labai paprastos praeities žmogus, tačiau tai neturėjo jokios įtakos 
faktui, kad jis - neribotos ateities žmogus. Kilęs iš Trento, miesto 
prie Italijos ir Austrijos sienos, išvyko į Paduvą studijuoti teisės ir 
studijavo puikiai, diplomuotas su visais įmanomais pagyrimais ir 
vieningai liaupsinamas profesūros. Po studijų tapo Venecijos teisi- 
ninkų biuro pareigūnu ir netrukus buvo paaukštintas tarptautinės 
teisės ekspertu, vienu iš nedaugelio mieste, kuriam rūpėjo šie daly- 
kai. Vos po penkerių metų jis paliko šią firmą ir įsteigė savo paties 
biurą, užsiimantį korporacine ir tarptautine teise. 

Italija yra šalis, kur daugelis įstatymų išleidžiami vieną dieną 
tik tam, kad kitą dieną juos būtų galima atšaukti. Ir nieko keista, 
kad šalyje, kur net paprasčiausio laikraštinio straipsnio dažnai nejį- 
manoma suprasti, kartais kyla tam tikrų neaiškumų dėl tikslaus 
įstatymų traktavimo. Šitokios plačios įstatymų aiškinimo galimy- 
bės sukūrė palankų klimatą teisininkams, tvirtinantiems, kad gali 
suprasti įstatymus. Taigi ir advokatui Karlui Trevisanui. 

Advokatas Trevisanas klestėjo, nes buvo darbštus ir ambicingas. 
Dėl nusisekusios santuokos - jis vedė bankininko dukrą - nau- 

dojosi šeimyniniais ir glaudžiais ryšiais su daugeliu turtingiausių 
ir galingiausių Veneto bankininkų ir pramonininkų. Advokato 
Trevisano praktika plėtėsi kartu su jo juosmens apimtimi, ir kai 
įžengė į penktąją dešimtį, jo biure dirbo septyni teisininkai ir nė 
vienas nebuvo verslo partneris. Kartą per savaitę jis vaikščiojo į 
Santa Marijos del Džiljo (Švč. Marijos Lelijos) bažnyčios mišias, du 
kartus buvo išrinktas į Venecijos miesto tarybą ir joje pasižymėjo, 
turėjo du vaikus, berniuką ir mergaitę, abu šaunius ir gražius. 

Lapkričio pabaigoje antradienį prieš Dievo Motinos sveikatos 
globėjos atlaidus advokatas Trevisanas praleido popietę Paduvoje, 
jį pakvietė klientas Frančeskas Urbanis, neseniai po dvidešimt 
septynerių bendro gyvenimo metų nusprendęs žmonos paprašyti 
skyrybų. Per dvi valandas, kurias vyrai praleido kartu, Trevisa- 
nas patarė Urbaniui pervesti dalį pinigų iš šalies bankų galbūt į 
Liuksemburgą ir nedelsiant parduoti savas dviejų Veronos fabrikų 
akcijas, kurių turėjo tyliosios partnerystės būdu su kitu asmeniu. 
Pajamos iš šių sandorių, Trevisano manymu, irgi kaip ir pirmosios 
turėtų greitai iškeliauti iš šalies. 

Šį susitikimą Trevisanas paskyrė derindamas prie kito pasima- 
tymo, kassavaitinių pietų su verslo kolega. Praeitą savaitę jie susi- 
tiko Venecijoje, taigi dabar susitiko Paduvoje. Kaip ir visi jųdviejų 
susitikimai, šis pasižymėjo nuoširdumu, atspindinčiu sėkmę ir 
klestėjimą. Geras maistas, geras vynas ir geros naujienos. 

Partneris atvežė Trevisaną į geležinkelio stotį, ir šis kaip ir kas 
savaitę įsėdo į tarpmiestinį Triesto traukinį, turėjusį 10.15 atvežti jį 
į Veneciją. Nors turėjo bilietą į pirmos klasės sekciją traukinio gale, 
Trevisanas perėjo kone tuščius vagonus ir atsisėdo antros klasės 
kupė: kaip 'visi venecijiečiai jis įsitaisė traukinio priekyje, kad 
nereikėtų eiti per visą ilgą platformą, kai traukinys galop įvažiuos 
į Santa Liučijos stotį. 

Pasidėjęs ant sėdynės priešais jis atsisegė savo veršenos laga- 

minėlį ir išsiėmė neseniai iš Liuksemburgo nacionalinio banko 
atsiųstą brošiūrą, siūlančią net 18 nuošimčių palūkanas ir atsiskai- 
tymus ne itališkomis liromis. Iš dėkliuko viršutiniame lagaminėlio 
dangtyje ištraukė mažą skaičiuoklį, atsuko savo Montblanc parkerį 
ir ant popieriaus skiautės ėmė skaičiuoti. 

Kupė durys prasivėrė, Trevisanas nusisuko išsiimti bilieto iš 
apsiausto kišenės ir atkišo jį konduktoriui. Bet ten stovintis asmuo 
atėjo pasiimti kai ko kito, o ne advokato Karlo Trevisano bilieto. 

Kūną surado konduktorė Kristina Merli, kai traukinys važiavo 
per lagūną, skiriančią Veneciją nuo Mestrės. Eidama pro kajutę, 
kurioje gerai apsirengęs ponas rymojo susmukęs prie lango, iš 
pradžių ji nutarė nevarginti jo ir nežadinti tik tam, kad patikrintų 
bilietą, bet tada prisiminė, kaip dažnai bilieto neturintys keleiviai, 
netgi gerai apsirengę, apsimeta miegantys per tokią trumpą kelionę 
virš lagūnos tikėdamiesi, kad šitaip niekas nesutrukdys nusivogti 
1000 lirų kainuojantį pasivažinėjimą. Be kita ko, jis džiaugsis paža- 
dintas prieš traukiniui sustojant, ypač jei dar turės spėti į Rialto 
motorlaivį Nr. 1, iš embarcaderro, prieplaukos, priešais stotį išplau- 
kiantį tiksliai po trijų minučių traukiniui atvykus. 

Ji atstūmė duris ir įžengė į mažą kupė. 

— Buona sera, signore. Suo biglietto, per favore. Labas vakaras, 
pone. Malonėkite bilietą. 

Paskui, kai apie tai pasakojo, jai pasirodė, kad prisimena kvapą, 
prisimena užuodusi jį, vos pravėrusi perkaitintos kupė duris. Žengė 
du žingsnius prie miegančio vyriškio ir garsiau pakartojo: 

- Suo biglietto, per favore. 

Taip kietai įmigęs, kad net negirdi? Negali būti: jis tikriausiai 
neturi bilieto ir dabar mėgina išsisukti nuo neišvengiamos baudos. 
Po daugelio traukiniuose praleistų metų Kristinai, Merli jau ėmė 
kone patikti ši akimirka: paprašai dokumento, išrašai bilietą ir 
paimi baudą. Nors klausimas, ar jai buvo įdomūs visi tie jų atsi- 

prašinėjimai, tokie įkyrėję, kad iš miegų pabudusi galėjo atmin- 
tinai juos išberti: tikriausiai jį pamečiau; traukinys kaip tik turėjo 
išvykti, ir aš nenorėjau jo praleisti; mano žmona važiuoja kitoje 
kupė ir turi bilietus. 

Ji viską suprato, žinojo, kad dabar pačioje ilgos kelionės iš 
Turino pabaigoje užgaiš, todėl jos judesiai buvo per ūmūs, gal net 
šiurkštūs. 

— Sinjore, prašau, pabuskite ir parodykite savo bilietą, - pasi- 
lenkusi virš jo pasakė ir papurtė už peties. 

Vos ji spėjo prisiliesti vyriškis lėtai atšlijo nuo lango, nuvirto ant 
sėdynės ir nuslydo ant grindų. Jam bekrintant prasiskleidė švarkas, 
ir ji pamatė raudonas ant marškinių išsiliejusias dėmes. Nuo kūno 
iš tikro pasklido šlapimo ir išmatų kvapas. 

- Marija skaisčiausioji, - aiktelėjo ji ir labai lėtai atatupsta 
išslinko iš kupė. Kairėje pamatė prie jos artėjančius du vyrus - 
keleiviai ėjo prie durų traukinio priekyje. 

- Atsiprašau, ponai, šios durys priekyje užblokuotos: jums teks 
pasinaudoti tomis, kur už jūsų. 

Įpratę prie tokių dalykų jie apsisuko ir grįžo prie galinių vagono 
durų. Ji žvilgtelėjo pro langą ir pamatė, kad traukinys kone perva- 
žiavo pylimą. Beliko trys, gal keturios minutės, kol atvykęs sustos 
stotyje. Tada durys atsivers ir keleiviai išlips, kartu išsineš visus 
prisiminimus apie kelionę ir apie ilguose traukinio koridoriuose 
matytus žmones. Ji girdėjo įprastą žlegėjimą ir trinktelėjimus trau- 
kiniui užvažiavus ant reikiamų bėgių ir priekiniam vagonui įslydus 
po stoties stogu. 

Geležinkelyje dirbo penkiolika metų ir jai net į galvą neatėjo, 
kad taip gali nutikti, tad padarė vienintelį dalyką, kokį galėjo sugal- 
voti: įėjo į kitą kupė ir suėmė avarinių stabdžių svirtelę. Paspaudė 
ją ir išgirdo „pokšt“, kai pertempta virvutė nutrūko, tada laukė, ne 

Ketvirtas skyrius 


Ratai užsikirto ir traukinys slysdamas sustojo; keleiviai griuvo ant 
koridoriaus grindų ir ant priešais sėdinčių nepažįstamųjų kelių. Per 
kelias sekundes langai buvo atplėšti ir pro juos išlindusios galvos 
dairėsi į abi bėgių puses, ieškojo, kas gi čia dabar taip užkliuvo, kad 
traukinys net sustojo. Kristina Merli nuleido koridoriaus langą, 
pasidžiaugė žvarbiu žiemos oru ir iškišo galvą pažiūrėti, kas ateis 
prie traukinio. Pasirodė, kad tai du platforma atbėgantys unifor- 
muoti polizia ferrovia, geležinkelio policijos, pareigūnai. Ji persi- 
svėrė per langą ir pamojavo jiems: 

- Čionai, čia. 

Nenorėjo, kad kas nors dar, be policijos, išgirstų, ką ji turi jiems 
pasakyti, todėl nieko daugiau nepratarė, kol jie neatsidūrė tiesiai 
po jos langu. 

Kai jiems pasakė, vienas apsisukęs nulėkė į stotį, kitas priėjo 
prie lokomotyvo pranešti mašinistui, kas vyksta. Du kartus trūkte- 
lėjęs traukinys ėmė slinkti į stotį, lėtai stūmėsi bėgiais, kol galiau- 
siai sustojo įprastoje vietoje 5 kelyje. Ant platformos stovėjo keletas 
žmonių, jie laukė, kol iš traukinio išlips keleiviai arba kol patys galės 
įsėsti naktinei kelionei į Triestą. Kadangi durys neatsidarė, jie ėmė 
kartu svarstyti, vienas kito klausinėti, kas atsitiko. Viena moteris 

nusprendusi, kad tai ir vėl traukinių streikas, numetusi lagaminus 
ant žemės rankas iškėlė aukštyn. Kol keleiviai stovėjo ir kalbėjosi 
irzdami dėl nesuprantamo delsimo, pasirodė dar vienas geležinke- 
lių neveiksmingumo įrodymas - šeši policijos pareigūnai, kiekvie- 
nas ginkluotas automatiniu ginklu, išniro platformos pradžioje ir 
ėmė žingsniuoti palei traukinį, jų postai buvo išdėstyti prie kas 
antro vagono. Pro langus pasirodė dar daugiau galvų, vyrai piktai 
šūkavo, tačiau jų kalbų niekas nesiklausė. Vagonų durys tebebuvo 
uždarytos. 

Po kelių ilgų laukimo minučių kažkas pasakė vadovaujančiam 
policijos seržantui, kad traukinyje yra elektroninė ryšio sistema. 
Seržantas pakilo į lokomotyvą ir ėmė aiškinti keleiviams, kad trau- 
kinyje įvykdytas nusikaltimas ir kad jie bus užlaikyti čia, stotyje, 
kol policija užsirašys jų pavardes ir adresus. 

Kai šis baigė kalbėti, mašinistas atidarė duris ir policininkai 
sulipo vidun. Deja, niekas nepagalvojo ką nors paaiškinti ant plat- 
formos laukiantiems žmonėms, kurie, žinoma, susibruko į traukinį 
ir iškart susimaišė su ten buvusiais keleiviais. Du vyrai antrajame 
vagone mėgino praeiti pro pareigūną į koridorių tikindami, kad 
nieko nematė, nieko nežino ir kad jau pavėlavo. Šis juos sustabdė 
pakėlęs automatą sau prie krūtinės ir atsukęs į juos, tad puikiai 
užstojo koridorių ir privertė pasilikti kupė, kur jie purkštavo dėl 
policijos įžūlumo ir savo piliečių teisių. 

Galiausiai paaiškėjo, kad traukinyje, be tų, kurie susigrūdo 
policijai iš paskos, tebuvo trisdešimt keturi žmonės. Per pusvalandį 
policija užrašė jų pavardes bei adresus ir paklausinėjo, ar nematė 
traukinyje ko nors keista. Du žmonės prisiminė juodaodį prekiau- 
toją, kuris išlipo Vičencoje; vienas sakėsi matęs ilgaplaukį barzdotą 
vyriškį, išeinantį iš tualeto prieš sustojant Veronoje, ir kažkas sakė 
Mestrėje matęs išlipančią moterį kailine skrybėle, bet, be visa to, 
apskritai niekas nepastebėjo nieko neįprasta. 

Kai jau ėmė atrodyti, kad traukinys taip stovės visą naktį ir 
žmonės subruzdo skambinti giminėms į Triestą norėdami pasa- 
kyti, kad nelauktų jų atvykstančių, lokomotyvas pavažiavo atgal 
į tolimąjį kelio galą ir prisikabinęs prie traukinio galo akimirks- 
niu pavertė jį priekiu. Trys mechanikai mėlynomis uniformomis 
palindo po traukiniu ir nuo sąstato atkabino paskutinį vagoną, tą, 
kuriame tebegulėjo kūnas. Konduktorius nubėgo per platformą 
šaukdamas: „In partenza, in partenza, siamo in partenza. Išvyks- 
tame, išvykstame, mes išvykstame“, - ir keleiviai vėl sulipo į trau- 
kinį. Konduktorius užtrenkė duris, paskui kitas ir įšoko į traukinį 
kaip tik tada, kai šis lėtai pajudėjo iš stoties. O Kristina Merli stovėjo 
stoties viršininko biure ir stengėsi paaiškinti, kodėl neturėtų būti 
nubausta milijono lirų bauda, nors sukėlė traukinyje sumaištį. 

Penktas skyrius 


Gvidas Brunetis apie advokato nužudymą nieko nežinojo iki kito 
ryto, o sužinojo apie tai policijos pareigūnui visiškai netinkamu 
būdu: iš rėksmingų antraščių to paties II Gazzettino, laikraščio, 
du kartus ovacijomis pagerbusio advokato Trevisano, kaip miesto 
tarybos nario, pareigas. Avvocato Assassinato sul Treno - „Advo- 
katas nužudytas traukinyje“'- šaukė antraštė, o kaip visada melo- 
dramatiškas La Nuova pasakojo apie II Treno della Morte - apie 
„Mirties traukinį . Brunetis pamatė antraštes, kai pakeliui į darbą 
stabtelėjo nusipirkti abiejų laikraščių ir sustojęs Ruga Orefiči pre- 
kyvietėje perskaitė abu straipsnius nė nepastebėdamas pro šalį 
vaikščiojančių ankstyvų pirkėjų. Straipsnis pateikė plikus faktus: 
nušautas traukinyje, kūnas aptiktas važiuojant per lagūną, policija 
atlieka įprastinį tyrimą. 

Brunetis pakėlė akis ir nereginčiu žvilgsniu peržvelgė vaisių 

ir daržovių prekystalių eiles. „Įprastinį tyrimą '? Kas praeitą naktį 
budėjo? Kodėl nepaskambino jam. O jeigu nepaskambino jam, tai 
kuriam iš kolegų paskambino? 

Jis nusisuko nuo laikraščių kiosko ir toliau žingsniavo kvestū- 
ros link stengdamasis prisiminti visas dabar tiriamas bylas, mėgin- 


damas apskaičiuoti, kuriam atiteks šioji. Pats Brunetis jau buvo 

bebaigiąs didžiulės kyšininkavimo ir korupcijos bylos, kurios vora- 
tinklis kelerius pastaruosius metus driekėsi iš Milano į Veneciją, 
tik mažesniais mastais, tyrimą. Žemyne buvo nutiesti puikiausi 
greitkeliai, vien kad sujungtų miestą su oro uostu, ir jų statybai 
buvo išleisti milijardai lirų. Ir kol statyba nebuvo baigta, niekam 
net į galvą neatėjo, kad oro uostas, aptarnaujantis mažiau kaip 
šimtą skrydžių per dieną, jau naudojasi geru keliu, viešaisiais auto- 
busais, taksi ir motorlaiviais. Tik tada kai kam kilo abejonių dėl 
milžiniškų visuomenės pinigų, išleistų keliui, kurio būtinybės net 
lakiausios vaizduotės žmogus negalėjo pateisinti. Taigi Brunetis 
pasidomėjo, ir buvo išduoti orderiai areštuoti ir užšaldyti sąskai- 
tas - didžiausią dalį kelio tiesimo darbų atlikusios statybos įmonės 
savininko ir trijų miesto tarybos narių, aršiausiai kovojusių, kad 
jam atitektų rangos sutartis. 

Kitas komisaras buvo užsiėmęs kazino, kur krupjė ir vėl rado 
būdą pralaužti sistemą ir nusigriebti nuošimčius. Dar vienas buvo 
įsitraukęs į nesibaigiantį mafijos kontroliuojamo verslo Mestrėje 
tyrimą, šis tyrimas, regis, neturėjo nei ribų, nei, deja, galo. 

Taigi atėjęs į kvestūrą Brunetis nenustebo, kai prie pagrindinių 
durų stovėję sargybiniai sveikindamiesi pasakė naujieną: 

- Jis nori jus matyti. 

Jei vicekvestorius Pata norėjo jį matyti taip anksti, tai tikriausiai 
Patai, o ne kuriam nors komisarui šiąnakt ir skambino. O jeigu 
Patai ši mirtis tokia svarbi, kad atėjo čia taip anksti, tai Trevisanas 
turėjo daug svarbesnių ir svaresnių ryšių, negu kad Brunetis įsi- 
vaizdavo. 

Jis užlipo į savo kabinetą, pasikabino apsiaustą, tada pasitikrino 
darbo stalą. Ant jo nebuvo nieko, ko nebuvo palikęs vakar vakare, 
kai išėjo, vadinasi, jokių bylos dokumentų dar nėra 'ir apačioje 
Patos kabinete. Nulipo galiniais laiptais į vicekvestoriaus laukia- 
mąjį. Už savo stalo, nelyginant čia būtų atėjusi tik susitikti su Vogue 

fotografais, sėdėjo sinjorita Eletra Zorci, tądien apsitaisiusi lauki- 
nės lelijos baltumo plonyčio kiniško krepo suknele, kurios įstrižos, 
bet apgalvotai provokuojančios klostės gulė ant jos krūtinės. 

— Buon giorno, commissario, labas rytas, komisare, - pasakė ji 
pažvelgusi nuo atversto ant stalo žurnalo ir nusišypsojo. 

— Dėl Trevisano? - paklausė Brunetis. 

Ji linktelėjo. 

- Jis jau dešimt minučių kalbasi telefonu. Su meru. 

— Kas kam skambino? 

- Meras jam paskambino, - atsakė sinjorina Eletra. - O ką, argi 
svarbu? 

- Taip, tai tikriausiai reiškia, kad neturime nuo ko pradėti. 

— Kaip? 

- Jei jis skambintų merui, tai reikštų, kad yra gana tikras dėl 
kažko, kas jam užtikrino, jog mes turime įtariamąjį ar greitai turė- 
sime prisipažinimą. O jei meras jam skambina, tai reiškia, kad Tre- 
visanas buvo svarbus ir jie nori greitai viską pabaigti. 

Sinjorina užvertė savo žurnalą ir pastūmė ant stalo krašto. Kai 
ji pradėjo dirbti Patai, prisiminė Brunetis, tai dėdavo juos į stal- 
čių, jei neskaitydavo; dabar ji nesivargina net apversti jų viršeliu 
žemyn. 

— Kada jis čia atėjo? - pasiteiravo Brunetis. 

- Pusę devynių, - ir nespėjus Brunečiui paklausti, pasakė: - Aš 
jau buvau atėjusi ir pasakiau jam, kad jūs jau čia ir nuėjote susiži- 
noti, ar galėsite pasikalbėti su Leonardžio tarnaite. 

Jis kalbėjosi su ta moterimi aną popietę tirdamas tą kelio staty- 
bos bylą, kalbėjosi, bet nieko nesužinojo. 

— Grazie, ačiū, - tarstelėjo jis. 

Brunetis ne kartą mąstė apie keistą dalyką, kodėl tokia moteris 
kaip sinjorina Eletra, savaime linkusi į dviveidiškumą, nusprendė 
dirbti policijoje. 

Ji žvilgtelėjo į savo į stalą ir pamatė, kad raudona telefono lem- 
putė liovėsi mirksėti. 

- Jis baigė kalbėti, - tarė. 

Brunetis linktelėjo ir nusisuko. Pasibeldė į Patos duris, palaukė 
šūktelimo Avanti ir įėjo į kabinetą. 

Kadangi atvyko anksti, vicekvestorius akivaizdžiai turėjo daug 
laiko susitvarkyti savo tualetui: ore sklandė aštraus losjono po sku- 
timosi aromatas, o dailus Patos veidas spindėjo. Kaklaraištis buvo 
vilnonis, eilutė šilkinė; jokios vergystės tradicijai, tikras vicekves- 
torius. 

— Kur tu buvai? - šitaip Pata pasisveikino. 

— Pas Leonardžius. Maniau, galėsiu pasišnekėti su jų tarnaite. 

— Ir? 

- Ji nieko nežino. 

— Nesvarbu, - pasakė Pata, tada mostelėjo į kėdę priešais savo 
stalą. - Sėskis, Bruneti, - o kai šis atsisėdo, paklausė: - Girdėjai 
apie tai? 

Nebuvo reikalo klausti, kas tas „tai“. 

- Taip, - atsiliepė Brunetis. - Kaip tai įvyko? 

— Kažkas vakar vakare šovė į jį traukinyje iš Turino. Du kartus 
iš labai arti. Šauta į liemenį. Viena kulka, matyt, suplėšė arteriją, 
buvo labai daug kraujo. 

Jei Pata sako „matyt“, vadinasi, autopsija dar neatlikta ir jis tik 
spėlioja. 

— Kur buvai vakar vakare? - paklausė Pata nelyginant prieš tęs- 
damas norėtų išbraukti Brunetį iš įtariamųjų sąrašo. 

- Ėjome vakarieniauti pas draugus. 

— Man pranešė, kad mėgino prisiskambinti tau namo. 

— Aš buvau pas draugus, - pakartojo Brunetis. 

— Kodėl neįsitaisai atsakiklio? 

— Turiu du vaikus. 

— Ką tai turėtų reikšti? 

— Jeigu turėčiau atsakiklį, gaiščiau laiką klausydamasis jų 
draugų žinučių. 

Arba gaištų klausydamasis daugybės jų išsisukinėjimų, kodėl 
vėluoja ar nepareina. O dar tai reiškia, kad Brunetis mano, jog 
vaikų pareiga pranešti apie savo ketinimus tėvams, bet nenori 
gaišti laiko aptarinėdamas tokius dalykus su Pata. 

- Jiems teko paskambinti man, - pasakė Pata net nemėginda- 
mas nuslėpti pasipiktinimo. 

Brunetis įtarė, kad iš jo tikimasi atsiprašymo. Jis nepasakė 
nieko. 

— Nuėjau į geležinkelio stotį. Polizia ferrovia, žinoma, sukėlė 
tikrą maišatį, - Pata pažvelgė į savo stalą ir pastūmė Brunečiui 
keletą nuotraukų. 

Brunetis pasilenkė, paėmė nuotraukas ir peržiūrėjo, kol Pata 
vardijo daugybę polizia ferrovia nekompetencijos faktų. Pirmoji 
nuotrauka buvo padaryta nuo traukinio kupė durų, kūnas gulėjo 
aukštielninkas tarp priešpriešiais įtaisytų suolų. Fotografavimo 
kampas neleido įžvelgti nieko daugiau kaip tik vyriškio pakaušį, 
tačiau tamsios raudonos netaisyklingos dėmės ant jo pilvo, pri- 
menančio apverstą kupolą, buvo akivaizdžios. Kitoje nuotraukoje 
kūnas buvo matyti iš kitos kupė pusės, tikriausiai buvo fotogra- 
fuota per vagono langą. Šioje Brunetis galėjo įžiūrėti, kad vyriš- 
kio akys užmerktos, o viena ranka kietai spaudė parkerį. Iš kitų 
nuotraukų pamatė neką daugiau, nors fotografuota buvo ir pačioje 
kupė. Vyriškis atrodė tarsi miegotų, mirtis nubraukė nuo jo veido 
visas, išskyrus, regis, teisėto miego, išraiškas. 

- Ar jį apiplėšė? - paklausė Brunetis įsiterpęs į nepabaigiamus 
Patos skundus. 

— Ką? 

— Ar jį apiplėšė? 


27 


— Atrodo, ne. Piniginė tebebuvo jo kišenėje, o portfelis, kaip 
matai, vis dar priešais krėslą, kuriame jis sėdėjo. 

— Mafija? - paklausė Brunetis, kaip įprasta, kaip turėjo 
paklausti. 

Pata truktelėjo pečiais. 

- Jis teisininkas, - atsakė palikęs Brunečiui pačiam nuspręsti, ar 
tai vienaip ar kitaip lėmė jam mafijos egzekuciją. 

- Žmona? - paklausė Brunetis klausimu patvirtindamas faktą, 
kad jis yra italas ir vedęs vyras. 

— Vargu. Ji - Liūtų klubo sekretorė, - atsakė Pata, ir Brunetis 
suvokęs, kokia absurdiška jo pastaba, nejučia susijuokė, bet pama- 
tęs, kokiu žvilgsniu į jį pasižiūrėjo Pata, apsimetė susikosėjęs, tada 
tikrai užsikosėjo, jo veidas išraudo, o akys apsiašarojo. 

Kai atsigavo tiek, kad galėjo normaliai kvėpuoti, paklausė: 

— Verslo partneriai? Kaip jie? 

— Nežinau, - Pata pabeldė pirštu į stalą, tikėdamasis Brunečio 
dėmesio. - Aš peržiūrėjau bylų krūvius, ir atrodo, kad tau darbo 
liko mažiausiai. 

Vienas iš dalykų, dėl kurių Brunetis labiausiai žavėjosi Pata, tai 
jo neklystamas frazių taiklumas. 

— Noriu bylą paskirti tau, bet prieš tai noriu įsitikinti, kad tu ją 
tinkamai tvarkysi. 

Vadinasi, nė neabejojo Brunetis, Pata nori būti tikras, kad jis 
atsižvelgs į socialinę padėtį, numanomą iš sekretorystės Liūtų 
klube. Bet jis žinojo ir tai, kad nesėdėtų čia, jei Pata jau nebūtų 
nusprendęs bylos atiduoti jam, todėl nutarė nepaisyti tuose 
žodžiuose slypinčio perspėjimo ir paklausė: 

— O kaip Žmonės iš traukinio? 

Pokalbis su meru, matyt, taip paveikė Patą, kad skubėti čia buvo 
svarbiau negu susitarti su Brunečiu, nes jis atsakė tiesiai: 

- Polizia ferrovia užsirašė pavardes ir adresus visų Žmonių, 

buvusių traukinyje, kai šis įvažiavo į stotį, - Brunetis klausiamai 
pakėlė smakrą, ir Pata pratęsė: - Vienas ar du sakė matę traukinyje 
žmonių. Viskas byloje, - pasakė tapšnodamas ant stalo gulėjusį 
abakos spalvos aplanką. 

— Kokiam teisėjui tai paskirta? — pasiteiravo Brunetis. Tą žino- 
damas žinos ir kiek teks atsižvelgti į Liūtų klubą. 

— Vantuno, - atsakė Pata, įvardydamas maždaug Brunečio 
amžiaus moterį, su kuria šis praeityje sėkmingai dirbo. Būdama 
sicilietė kaip ir Pata, teisėja Vantuno žinojo, kad Venecijos visuo- 
menėje yra sudėtingumų ir niuansų, kurių ji amžiais neperpras, 
tačiau vietos komisarais ji pasitikėjo tiek, kad suteikdavo jiems 
plačią laisvę rinktis, kaip vadovauti tyrimui. 

Brunetis linktelėjo nenorėdamas parodyti Patai net ir tokio 
menkučio pasitenkinimo. 

— Tačiau lauksiu pranešimų iš tavęs kasdien, - tęsė Pata. - Tre- 
visanas buvo svarbus žmogus. Man dėl to jau skambino iš mero 
biuro, ir aš neslėpsiu, jis nori, kad viskas būtų sutvarkyta kuo grei- 
čiau. 

- Arjis ką nors prasitarė? - paklausė Brunetis. 

Pripratęs prie pavaldinio akiplėšiškumo Pata kurį laiką įdėmiai 

- Apie ką? - smarkiai pabrėždamas antrąjį žodį ir rodydamas, 
kad nepritaria klausimui. 

— Apie ką nors, kur Trevisanas galėjo būti įsivėlęs, - abejin- 
gai atsakė Brunetis. Jis klausė labai rimtai. Tai, kad žmogus buvo 
meras, nereiškė, kad nežinojo apie nešvarias savo draugų paslaptis; 
iš tikrųjų labiau tikėtina, kad priešingai. 

— Nemaniau, kad tiktų tokį klausimą užduoti merui, - atsakė 
Pata. 

— Tada paklausiu aš, - ramiai tarė Brunetis. 

- Bruneti, neprisišauk bėdos tokiais dalykais. 

— Manau, jau prisišaukėm, - atsakė Brunetis ir numetė nuo- 
traukas atgal į aplanką. - Ar bus dar kas nors, pone? 

Pata šiek tiek delsė prieš atsakydamas. 

— Ne, ne dabar, - pastūmė bylą Brunečiui. - Gali pasiimti. Ir 
nepamiršk, kad laukiu ataskaitos kasdien, - Brunečiui neparodžius 
jokio pritarimo Pata pridūrė: - Arba perduok leitenantui Skarpai, 
- ir gana ilgam įbedė į Brunetį akis norėdamas pamatyti, kaip šis 
reaguos į paminėtą visų nemėgstamo Patos padėjėjo vardą. 

- Suprantama, pone, - bespalviu balsu atsiliepė Brunetis, paėmė 
aplanką ir atsistojo. - Kur nuvežė Trevisaną? 

- Į Civilinę ligoninę. Manau, autopsiją atliks šį rytą. Ir nepa- 
miršk, jis buvo mero draugas. 

- Žinoma, pone, - tarstelėjo Brunetis ir išėjo iš kabineto. 

Šeštas skyrius 


Sinjorina Eletra pakėlė akis nuo savo žurnalo, kai iš Patos kabineto 
pasirodė Brunetis, ir paklausė: 

— Allora? Na? 

- Trevisanas. Ir aš labai skubu, nes jis buvo mero draugas. 

- Žmona - tigrė, - pratarė sinjorina Eletra, paskui nelyginant 
padrąsindama pridūrė: - Pridarys jums bėdos. 

— Ar šiame mieste yra bent vienas, kurio jūs nepažįstate? — 
paklausė Brunetis. 

- Šį kartą aš jos iš tikrųjų nepažįstu. Bet ji buvo mano sesers 
pacientė. | 

- Barbaros, - nejučia tarstelėjo Brunetis, prisiminęs, kur susi- 
pažino su jos seserimi. - Daktarės. 

— Ta pati, komisare, - pasakė ji tikrai džiaugsmingai nusišypso- 
jusi. - Buvo įdomu, ar greitai atsiminsite. 

Kai sinjorina Eletra pirmąkart pasirodė, jis pamanė, kad jos 
pavardė jam girdėta; Zorci anaiptol nėra dažna pavardė, tad jam 
niekada nebūtų dingtelėję susieti sumanios, spindulingos - visi 
kiti į galvą atėję būdvardžiai reiškė šviesą ir ryškumą - Elektros 
su ramia, santūria daktare, jos pacientas buvo jo uošvis, ir dabar, 
regis, sinjora Trevisan. 

— Buvo? - paklausė Brunetis, palikęs Eletros šeimos klausimą 
svarstyti kitam kartui. 

- Taip, dar maždaug prieš metus. Juodvi su dukra buvo pacien- 
tės. Bet vieną dieną ji įsiveržė į Barbaros kabinetą ir ištaisė sceną, 
reikalaudama Barbaros pasakyti, nuo ko ji gydo jos dukterį. 

Brunetis klausėsi, bet nieko neklausė. 

— Jos dukrai tebuvo keturiolika, o kai Barbara atsisakė pasa- 
kyti, sinjora Trevisan spyrėsi, kad Barbara padarė jai abortą arba 
nusiuntė jo padaryti į ligoninę. Ji šaukė ant jos, o galop metė žur- 
nalą. 

- Į jūsų seserį? 

- Taip. 

— Ką ji darė? - paklausė Brunetis. 

— Kas? 

— Jūsų sesuo? 

— Liepė jai išeiti iš kabineto. Galiausiai dar kiek pašūkavusi ji 
taip ir padarė. 

— O kas tada? 

- Kitą dieną Barbara jai išsiuntė registruotą laišką su medicinos 
kortele ir patarė pasiieškoti kito gydytojo. 

— O dukra? 

— Ji irgi daugiau niekada nebeatėjo. Bet Barbara susitiko ją 
gatvėje ir mergaitė paaiškino, kad motina jai uždraudė. Motina 
nusivedė ją į kažkokią privačią kliniką. 

— O kas buvo dukrai? - paklausė Brunetis. 

Jis matė, kaip sinjorina Eletra pasveria klausimą. Tačiau ji grei- 
tai padarė išvadą, kad Brunetis vis tiek sužinos, ir pasakė. 

— Venerinė infekcija. 

— Kokia? 

— Neprisimenu. Jums teks paklausti mano sesers. 

- Arba sinjoros Trevisan. 

Eletra atsakė akimirksniu ir piktai: 

- Jei ji ir sužinojo, kas ten buvo, tai tikrai ne iš Barbaros. 

Brunetis ja tikėjo. 

— Taigi dukrai dabar apie penkiolika. 

Eletra linktelėjo. 

- Taip, tikriausiai. 

Brunetis akimirką pamąstė. Įstatymas čia buvo miglotas - o ar 
kada nors būna kitoks? Gydytojas neturi atskleisti informacijos 
apie paciento sveikatą, tačiau iš tikrųjų gydytojas visiškai laisvai 
gali pateikti informaciją, kaip pacientas elgėsi ir kodėl, ypač tokio- 
mis aplinkybėmis, kai kalbama ne apie jo ar jos sveikatą. Geriau 
jau su gydytoja jis pasikalbės pats, užuot prašęs Eletros tą pada- 
ryti. 

- Ar jūsų sesers ambulatorio vis dar prie Šv. Barnabo? 

- Taip. Ji bus ten šią popietę. Ar norite, kad pasakyčiau jog 
užsuksite? 

- Ar tai reiškia, kad nesakysite jai, kad ateisiu, kol jūsų to nepa- 
prašysiu, sinjorinaė 

Ji dirstelėjo žemyn į savo kompiuterio mygtukus, akivaizdžiai 
surado ten norimą atsakymą ir vėl pažvelgė į Brunetį. 

— Visiškai nesvarbu, ar ji tą sužinos iš jūsų ar iš manęs, komi- 
sare. Ji nepadarė nieko bloga. Tad ne, aš jai nesakysiu. 

Nustebęs jis paklausė: 

— Ojei būtų svarbu? Jei ji būtų padariusi ką nors bloga? 

- Jei taip galėčiau jai padėti, aš ją įspėčiau. Žinoma. 

— Net jei tai reikštų policijos paslapties išdavimą, sinjorina? — 
paklausė jis paskui nusišypsojo, rodydamas, kad tik juokauja, nors 
nejuokavo. 

Ji nesuvokdama pažvelgė į jį. 

- Negi manote, kad policijos paslaptys iš viso ką nors reikštų, 
jei mano šeimai iškiltų grėsmė? 

Pamąstęs jis atsakė: 

— Ne, sinjorina, nemanau. 

Sinjorina nusišypsojo patenkinta, kad ir vėl padėjo komisarui 
susiprasti. 

— Ar dar ką nors žinote apie žmoną? - pasitaisė: - Apie našlę? 

— Ne, nieko asmeniškai. Aišku, skaičiau apie ją laikraštyje. Ji 
visada įsitraukusi į Garbingus Reikalus, - pasakė itin pabrėždama 
didžiąsias raides. - Na, žinote, renka siųsti į Somalį maisto produk- 
tus, kurie pavagiami, nusiunčiami į Albaniją ir parduodami. Arba 
organizuoja tuos šventinius koncertus La Feničėje, kurie, regis, tik 
padengia išlaidas ir suteikia progos organizatoriams išsipustyti ir 
pasirodyti savo draugams. Stebiuosi, kad nežinote, kas ji tokia. 

— Miglotai prisimenu tik pavardę ir ne daugiau. O kaip jos 
vyras“ 

- Tarptautinė teisė, manau, ir labai geras jos specialistas. Grei- 
čiausiai esu kažką skaičiusi apie sandorį su Lenkija ar Cekoslova- 
kija - su vienu iš tų kraštų, kur valgo daug bulvių ir prastai rengiasi, 
bet neprisimenu su kuriuo. 

— Kokį sandorį? 

Ji papurtė galvą negalėdama prisiminti. 

— Galėtumėt sužinoti? 

- Jei nueičiau į Gazzettino archyvus ir pasidairyčiau, manau, 
galėčiau. 

— Ar turite ką nuveikti vicekvestoriui? 

— Ką tik užsakiau jam stalelį priešpiečiams, paskui nueisiu į 
Gazzettino. Ar norėtumėte, kad dar ko nors paieškočiau? 

— Taip, ir apie žmoną. Kas toks šiomis dienomis rašo skilčiai 
apie visuomenę? 

— Piteris, manau. 

— Gerai, pasišnekėkite su juo ir pažiūrėkite, ar jis gali ką nors 
apie tuodu pasakyti - tokių dalykų, kurių negali spausdinti. 

— O paprastai tai tokie dalykai, apie kuriuos žmonės labiausiai 
nori paskaityti. 

— Panašu, kad taip, - tarstelėjo Brunetis. 

— Ką dar, pone? 

— Nieko, ačiū, sinjorina. Ar Vianelas yra? 

— Dar jo nemačiau. 

— Kai ateis, gal galėtumėte atsiųsti jį pas mane? 

- Žinoma, - atsakė ji ir grįžo prie savo žurnalo. 

Brunetis dirstelėjo žemyn pasižiūrėti, kokį straipsnį ji skaitė - 
pečių pagalvėlės, - ir nuėjo į savo kabinetą. 

Aplanke, kaip ir visada pradėjus tirti bylą, galima sakyti, tebuvo 
pavardės ir datos. Karlas Trevisanas gimė Trente prieš penkias 
dešimtis metų, mokėsi Paduvos universitete, tenai gavo teisės 
mokslų laipsnį ir paskui kaip teisininkas įsikūrė Venecijoje. Prieš 
aštuoniolika metų vedė Francą Loto, su ja susilaukė dviejų vaikų, 
dukros Frančeskos, dabar penkiolikos, ir sūnaus Klaudijaus, sep- 
tyniolikos. 

Advokatas Trevisanas niekada nesidomėjo baudžiamąja teise 
ir niekada niekaip nebuvo susidūręs su policija. Ir jo niekada 
netikrino Guardia di Finanza, mokesčių inspekcija, o tai reiškė 
arba stebuklą, arba tai, kad advokato mokesčių deklaracijos visada 
buvo tvarkingos, o tai savaime dar vienas stebuklas. Aplanke buvo 
surašytos Trevisano teisės biure dirbusių žmonių pavardės ir įdėta 
jo prašymo pasui gauti kopija. 

— Lavata con Perlana, - garsiai pasakė Brunetis, dėdamas popie- 
rius ant savo stalo ir kartodamas šūkį skysto skalbiklio, kuris gali 
viską - bet ką - išskalbti švariau už švarų. Kas galėtų būti švaresnis 
už Trevisaną? Dar įdomiau, kas paleido dvi kulkas jam į pilvą ir 
nesivargino paimti piniginės? 

Dešinio bato nosimi Brunetis pradarė apatinį stalčių, atsilošė 
kėdėje ir ant pradaryto stalčiaus susidėjo kojas. Kad ir kas ten buvo, 

greičiausiai padarė tą tarp Paduvos ir Mestrės: bet kas naudotųsi 
proga nebūti pagautas ir tuo pačiu traukiniu nevažiuotų į Veneciją. 
Traukinys buvo ne vietinis, taigi Mestrė buvo vienintelė tarpinė 
stotis tarp Paduvos ir Venecijos. Vargu ar kas išlipęs iš traukinio 
Mestrėje būtų patraukęs kieno nors dėmesį, tačiau stotį patikrinti 
verta. Konduktoriai paprastai sėdi pirmoje kupė, taigi juos reikėjo 
apklausti norint sužinoti, ar jie ką prisimena. Žinoma, paieškoti 
ginklo; patikrinti, ar kulkos nebus iššautos iš panaudotų per senes- 
nius nusikaltimus? Ginklus atidžiai kontroliavo, todėl gali būti 
įmanoma susekti šautuvą. Ko Trevisanas buvo Paduvoje? Su kuo? 
Žmona, patikrinti žmoną. Paskui patikrinti kaimynus ir draugus ir 
sužinoti, ar ji sakė tiesą. Dukra - venerinė liga keturiolikos metų? 

Jis pasilenkė, ištraukė stalčių iki galo ir išsiėmė telefonų knygą. 
Atsivertęs susirado Z raidę. Buvo du „Zorci, Barbara, medikė“ 
įrašai, vienas jos namų, kitas kabineto. Jis surinko kabineto numerį 
ir išgirdo atsakiklį, sakantį, kad lankymosi valandos prasideda 
ketvirtą. Tada surinko namų numerį ir išgirdo tą patį balsą sakantį, 
kad Dottoressa trumpam išėjusi, momentaniamente assente, ir pra- 
šanti jo pasakyti pavardę, priežastį, kodėl skambina, ir numerį, 
kuriuo galima būtų jį rasti. Jam bus paskambinta appena possible, 
kuo skubiau. 

- Labas rytas, daktare, - prabilo jis po pyptelėjimo. - Čia komi- 
saras Gvidas Brunetis. Skambinu dėl advokato Karlo Trevisano 
mirties. Sužinojau, kad jo žmona ir dukra buvo... 

— Buon giorno, komisare, - įsiterpė kimus gydytojos balsas. - 
Kuo galėčiau padėti? 

Nors jie paskutinį kartą buvo susitikę daugiau negu prieš metus, 
kreipdamasi ji vartojo formą „tu“, ir abiem tapo aišku, kad tada 
tarp jų nusistovėjęs familiarumas bus tęsiamas. 

— Labas rytas, daktare, - pasakė jis. - Ar jūs visada atsirenkate 
skambučius? 

— Komisare, yra tokia moteris, kuri pastaruosius trejus metus 
kas rytą man skambina ir sako, kad privalau aplankyti ją namuose. 
Kiekvieną rytą jos simptomai vis kitokie. Taip, aš atsirenku skam- 
bučius, - balsas buvo tvirtas, bet jame nuskambėjo ir humoro pus- 
tonis. 

— Nė neįsivaizdavau, kad yra tiek daug kūno dalių, - pasakė 
Brunetis. 

- Ji pateikia įdomius derinius - paaiškino daktarė Zorci. - Kuo 
galėčiau padėti, komisare? 

— Kaip sakiau, sužinojau, kad sinjora Trevisan su dukra seniau 
buvo jūsų pacientės, - čia jis stabtelėjo palaukti, ar gydytoja nepra- 
dės atvirauti. Tyla. - Jūs girdėjote apie advokatą Trevisaną? 

- Taip. 

— Norėjau paklausti, ar nenorėtumėte su manimi apie jas, jo 
žmoną ir dukrą, pasikalbėti. 

— Kaip apie žmones ar kaip apie pacientes? 

- Kaip jums atrodys patogiau, daktare, - atsakė Brunetis. 

- Galėtume pradėti nuo žmonių, o paskui, jei pasirodys būtina, 
imtis ir pacienčių. 

- Jūs labai maloni, daktare. Ar galime tą padaryti šiandien? 

- Turiu šį rytą keletą vizitų į namus, bet iki vienuoliktos pabaig- 
siu. Kur norėtumėte susitikti? 

Kadangi tai ji darė paslaugą, Brunečiui neatrodė patogu 
pakviesti ją ateiti į kvestūrą. 

- Kur jūs būsite vienuoliktą, daktare? 

— Minutėlę prašyčiau, - tarė ji ir padėjo ragelį. Netrukus grįžo. - 
Mano pacientas gyvena netoli Šv. Morkaus embarcadero, - pasakė. 
- Gal tada norėtumėte susitikti pas Floriną? - paklausė jis. 

Ji atsakė ne iš karto, ir prisiminęs, ką žinojo apie jos politinius 
įsitikinimus, jis jau kone tikėjosi išgirsti pastabą apie tai, kaip jis 

— Pas Floriną bus gerai, komisare, - galop atsakė ji. 

— Lauksiu. Ir dar kartą ačiū, daktare. 

— Tai vienuoliktą, - tarstelėjo ji ir padėjo ragelį. 

Jis įmetė telefonų knygą į stalčių ir koja garsiai jį užtrenkė. Kai 
pakėlė akis, pro duris į kabinetą žengė Vianelas. 

— Norėjote mane matyti, pone? - paklausė seržantas. 

— Taip. Sėskis. Vicekvestorius davė man Trevisaną. 

Vianelas linktelėjo parodydamas, kad kvestūroje tai jau senste- 
lėjusios naujienos. 

— Ką esi girdėjęs? - paklausė Brunetis. 

— Tik tiek, ką šįryt iš laikraščių ir per radiją. Surastas vakar 
vakarą traukinyje nušautas. Ginklo nė pėdsako ir jokių įtariamųjų. 

Brunetis suvokė, kad ir perskaitęs oficialią policijos bylą pats 
žinojo neką daugiau. Jis linktelėjo Vianelui į kėdę. 

— Žinai ką nors apie jį? 

— Svarbus, - pradėjo Vianelas sėsdamasis į kėdę, kuri dėl jo 
stoto akimirksniu tapo mažesnė. - Buvo miesto tarybos narys, 
atsakingas, jei teisingai atsimenu, už higieną. Vedęs, pora vaikų. 
Turi didelį biurą prie Šv. Morkaus, kiek žinau. 

— O apie asmeninį gyvenimą? 

Vianelas papurtė galvą. 

— Niekada nieko negirdėjau. 

— Apie žmoną. 

— Manau, skaičiau apie ją. Nori išgelbėti atogrąžų miškus. O gal 
tai mero žmona“ 

— Tikriausiai. 

- Tai kažką tokio. Kažką išgelbėti. Gal Afriką, - čia Vianelas 
prunkštelėjo, Brunetis nebuvo tikras, ar dėl sinjoros Trevisan, ar 
dėl tikimybės išgelbėti Afriką. 

- Pagalvok, gal prisiminsi, kas apie jį ką nors žino? - paklausė 
Brunetis. 

— Šeimą? Verslo partnerius? Jo biure dirbančius žmones? - 
svarstė Vianelas. Pamatęs Brunečio reakciją pridūrė: - Atsiprašau, 
nieko geriau negaliu sugalvoti. Neprisimenu nė vieno, kas bent 
būtų užsiminęs apie jį. 

— Pasikalbėsiu su jo žmona, bet ne anksčiau kaip po pietų. 
Norėčiau, kad šįryt nueitum į jo biurą ir pasižiūrėtum, kokios ten 
nuotaikos po jo mirties. 

— Manote, kad jie ten bus? Kitą dieną po žmogžudystės? 

- Būtų įdomu išsiaiškinti, ar jie ten, - pasakė Brunetis. - Sin- 
jorina Eletra sakė girdėjusi, esą jis turėjęs verslo reikalų Lenkijoje 
ar gal Čekoslovakijoje. Pasižiūrėk, ar ten ką nors apie tai žino. Jos 
manymu, kažkas buvo laikraštyje, bet ji negali prisiminti kokiame. 
Ir paklausinėk įprastų dalykų. 

Jie taip seniai dirbo kartu, kad Brunečiui nereikėjo patikslinti, 
kas tie įprasti dalykai: nepatenkintas darbuotojas, piktas verslo 
partneris, pavydus vyras, pavydi jo paties žmona. Vianelas buvo 
įgudęs prašnekinti žmones. Ypač jei jie būdavo venecijiečiai, jo 
apklausiami žmonės paprastai pajusdavo simpatiją šiam dideliam 
švelnaus būdo vyrui, kuris visada nuduodavo nenoriai kalbantis 
itališkai, kuris nepaprastai džiaugsmingai pereidavo prie jų įpras- 
tos tarmės, ši lingvistinė gudrybė dažniausiai patraukdavo pašne- 
kovus nejučia išsipasakoti. | 

— Ką nors dar, pone? 

- Taip. Šį rytą būsiu užsiėmęs, o po pietų pamėginsiu susitikti 
su našle, todėl norėčiau, kad nusiųstum ką nors į stotį pasikalbėti 
su kūną atradusia konduktore. Sužinok, ar traukinio konduktoriai 
ką nors matė, - Vianelui nespėjus užprotestuoti, Brunetis pasakė: 
— Žinau, žinau. Jei būtų matę, iki šiol jau būtų ką nors pasakę. Bet 
aš vis tiek noriu, kad jie būtų apklausti. 

— Klausau, pone. 

- Ir dar norėčiau pamatyti visų žmonių, buvusių traukinyje 

šiam sustojus, pavardžių ir adresų sąrašą ir jų pasakojimų per 
apklausą protokolus. 

— Kodėl jo neapiplėšė, pone? 

- Jei ir buvo tokia priežastis, tai kažkas galėjo ateiti koridoriumi 
ir išgąsdinti jį jam dar neapieškojus kūno. Arba kad ir kas tą padarė, 
tas žmogus norėjo, kad mes suprastume, jog čia ne apiplėšimas. 

- Tai nelabai protinga, ar ne? - paklausė Vianelas. - Argi jiems 
ne geriau, kad mes galvotume, jog tai apiplėšimas? 

- Priklauso nuo to, kodėl jie taip padarė. 

Vianelas pasvarstė minutėlę ir tada atsakė: 

— Taip, ir aš taip spėju, - bet intonacija rodė, kad jis nėra visiškai 
tuo įsitikinęs. Kam suteikti policijai tokį pranašumą. 

Nenorėdamas svarstyti savo paties klausimo Vianelas atsistojo 
ir pasakė: 

— Nueisiu į jo biurą dabar ir pažiūrėsiu, ką galėsiu išsiaiškinti. 
Ar jūs čia sugrįšite po pietų“ 

— Tikriausiai. Priklauso nuo to, kada galėsiu susitikti su našle. 
Paliksiu žinutę. 

— Gerai. Tada susitiksime po pietų, - pasakė Vianelas ir išėjo iš 
kabineto. 

Brunetis vėl sugrįžo prie bylos, atsivertė ir susirado užrašytą 
Trevisano namų telefono numerį. Surinko numerį. Suskambėjo 
dešimt kartų, kol atsiliepė. 

- Pronto, - pasakė vyriškas balsas. 

— Ar čia advokato Trevisano namai? - paklausė Brunetis. 

— Prašom pasakyti, kas skambina? 

— Čia komisaras Gvidas Brunetis. Norėčiau pasikalbėti su sin- 
jora Trevisan. 

— Mano sesuo negali prieiti prie telefono. 

Brunetis atvertė atgal vieną bylos puslapį, kur buvo įrašyta mer- 
gautinė sinjoros Trevisan pavardė. 

— Sinjore Lotai, apgailestauju, kad varginu jus tokiu metu, ir 
dar labiau apgailestauju, kad varginu jūsų seserį, bet man būtina 
pasikalbėti su ja kuo greičiau. 

— Manau, tai neįmanoma. Mano sesuo labai prislėgta ir nieko 
nenori matyti. Ją tai pribaigė. 

— Suprantu, kokį skausmą jai tenka iškęsti, sinjore Lotai, ir reiš- 
kiu nuoširdžiausią užuojautą. Bet mums reikia pasikalbėti su kuo 
nors iš šeimos, kad galėtume pradėti tyrimą. 

— Kokios informacijos jums reikia? 

— Mums reikia aiškesnio supratimo apie advokato Trevisano 
gyvenimą, apie jo verslo sandorius, partnerius. Kol nesuprasime 
šių dalykų, nesuprasime, koks galėjo būti šio nusikaltimo moty- 


vas. 

— Maniau, kad tai apiplėšimas, - pasakė Lotas. 

- Iš jo nieko nepaimta. 

- Bet nėra kitų priežasčių žudyti mano svainį. Vagis tikriausiai 
išsigando. 


— Tai visiškai įmanoma, sinjore Lotai, bet mes norėtume pasi- 
kalbėti su jūsų seserimi jau vien todėl, kad atmestume kitas gali- 
mybes ir galėtume laikytis apiplėšimo versijos. 

— Kokios dar galimybės čia galėtų būti? - piktai paklausė Lotas. 
— Užtikrinu jus, mano svainio gyvenime nebuvo nieko, kas būtų 
kiek nors neįprasta. 

— Neabejoju, kad tai tiesa, sinjore Lotai, bet aš vis tiek privalau 
pasikalbėti su jūsų seserimi. 

Stojo ilga tyla, paskui Lotas paklausė: 

— Kada? 

— Šią popietę, - pasakė Brunetis ir susilaikė nepridūręs „jei 
galima“. 

Vėl stojo ilga tyla. 

— Prašau palaukti, - tarstelėjo Lotas ir padėjo ragelį. 

Jo nebuvo taip ilgai, kad Brunetis pasiėmė iš stalčiaus popie- 
riaus lapelį ir ėmė ant jo rašinėti „Čekoslovakija“, mėgindamas pri- 
siminti, kaip tas žodis rašomas. Jau rašė šeštą variantą, kai kažkas 
pakėlė ragelį ir Lotas tarė: 

- Jei ateisite popiet ketvirtą, aš arba mano sesuo su jumis pasi- 
kalbėsime. 

— Ketvirtą valandą, - pakartojo Brunetis ir glaustai tarstelėjo: 
- Tada ir ateisiu, - prieš atsisveikindamas ir padėdamas ragelį. Iš 
ilgametės patirties jis žinojo, kaip neišmintinga rodyti dėkingumą 
liudininkui, kad ir kokią užuojautą jis keltų. 

Dirstelėjo į laikrodį ir pamatė, kad jau gerokai po dešimtos. 
Paskambino į Civilinę ligoninę, bet pasišnekėjęs su penkiais skir- 
tingais žmonėmis ir dar tris kartus perjungtas prie papildomo 
numerio apie autopsiją negavo jokios informacijos. Jis visada 
manydavo, kad Civilinėje ligoninėje žmogui gali atlikti vienintelę 
saugią procedūrą - autopsiją: tik tada pacientui nieko negresia. 

Turėdamas galvoje tokią nuomonę apie medikų meistriškumą 
jis paliko savo kabinetą ir išėjo pasišnekėti su Dottoressa Zorci. 

Septintas skyrius 


Išėjęs iš kvestūros Brunetis pasuko į dešinę, Šv. Morkaus krantinės 
ir bazilikos link. Apstulbo patekęs į visišką saulėkaitą; iš ankstaus 
ryto jį taip nustebino naujiena apie Trevisano žmogžudystę, kad 
jis nekreipė dėmesio į miestui dovanotą dieną, kupiną ankstyvos 
žiemos šviesos, o dabar, rytui įpusėjus, tokią šiltą, kad pasigailėjo 
apsivilkęs lietpaltį. 

Lauke buvo nedaug žmonių, ir tie visi atrodė tokios pakylėtos 
nuotaikos, kad kone džiūgavo dėl netikėtos saulės ir šilumos. Kas 
patikėtų, kad dar vakar miestas buvo įsisupęs į rūką, o vaporetai 
buvo priversti naudotis radarais per savo trumpą kelionę iki Lido? 
O štai dabar jam praverstų akiniai nuo saulės ir lengvesnė eilutė, 
o kai išėjo į atvirą krantinę, akimirksnį buvo apakintas nuo pliuš- 
kenančio vandens atsispindinčios šviesos. Priešais Brunetis matė 
Šv. Jurgio kupolą ir bokštą - vakar jų ten nebuvo - nelyginant per 
naktį jie kažkaip įsėlino į miestą. Koks tiesus ir dailus atrodė bokš- 
tas, neapsunkintas pastoliais, kurie pastaruosius kelerius metus 
laiko įkalinę Šv. Morkaus bokštą, pavertė jį pagoda ir sukėlė Bru- 
nečiui įtarimą, kad miesto administracija kartą ir visiems laikams 
ėmė ir pardavė miestą japonams, o šie pradėjo tvarkytis taip, kad 
pasijustų kaip namuose. 

Pasisukęs į dešinę Brunetis nužingsniavo į Šv. Morkaus aikštę ir 
begalinei savo paties nuostabai pasijuto maloniai žvelgiantis į pro 
šalį pražiotomis burnomis ir nuostabos lėtinamais žingsniais slam- 
pinėjančius turistus. Ji tiesiog juos priblokšdavo, ši sena viliokė, ir 
Brunetis, tikras jos sūnus, saugomas jos ir jos amžiaus, pajuto su 
džiaugsmu sumišusio pasididžiavimo antplūdį ir viltį, kad aplinkui 
vaikštantys žmonės jį mato ir kažkaip žino, kad jis venecijietis ir 
todėl iš dalies visa to paveldėtojas ir savininkas. 

Ten ir šen po daugybės gerbėjų kojomis burkuojantys balan- 
džiai, paprastai kvaili ir nekenčiami, pasirodė jam kone žavingi. 
Staiga be jokios priežasties šimtai jų pakilo, apsuko ratą ir nutūpė 
visiškai ten pat, kur ir buvo, toliau burkuoti ir lesinėti. Kresna 
moteris stovėjo su trimis iš jų ant peties nusukusi veidą iš pasiten- 
kinimo ar iš siaubo, o jos vyras filmavo ją kulkosvaidžio dydžio 
vaizdo kamera. Už keleto metrų kažkas atplėšė nedidelį grūdų 
pakelį ir švystelėjo plačiu ratu, ir balandžiai vėl pakilę apsuko ratą 
ir nutūpė lesti į išbarstytų grūdų plotelį. 

Jis palypėjo trimis žemais laipteliais ir įėjo pro dvigubas raižyto 
stiklo Floriano duris. Brunetis atėjo trimis minutėmis per anksti, 
todėl pasidairęs po mažus kambarėlius kairėje, o paskui dešinėje 
daktarės Zorci nepamatė nė ženklo. 

Kai prisiartino baltašvarkis padavėjas, Brunetis paprašė stalelio 
prie pagrindinių langų. Viena jo dalis norėjo šią nuostabią dieną 
sėdėti su jauna patrauklia moterimi prie Floriano lango, o kita jo 
dalis norėjo, kad jį matytų sėdintį su jauna patrauklia moterimi 
prie Floriano lango. Jis prisitraukė vieną dailią išlenktu atlošu kėdę 
ir atsisėdo, paskui pasuko ją, kad geriau matytų aikštę. 

Jau taip seniai, kiek tik Brunetis galėjo prisiminti, dalį bazili- 
kos fasado nuolat dengė mediniai pastoliai. Ar jis kada nors, dar 
vaikas, buvo matęs visą pastatą? Tikriausiai ne. 

- Labas rytas, komisare, - išgirdo už savęs ir atsistojo paspausti 

daktarei Barbarai Zorci rankos. Akimirksniu ją atpažino. Liekna 
ir tiesi, ji pasisveikino su juo šiltai ir stebėtinai stipriai paspaudusi 
ranką. Jos plaukai jam pasirodė trumpesni kaip pastarąjį kartą, 
nukirpti kaip kepuraitė iš tankių tamsių garbanų, glaudžiai priglu- 
dusių prie galvos. Akys tokios tamsios, kokios tik gali būti: vyz- 
džiai ir rainelės kone visiškai vienodi. Kiek panaši į Eletrą, ta pati 
tiesi nosis, putlios lūpos ir apvalus smakras, bet seserį gaubiančios 
brandos potėpis turėjo liūdnesnio, ramesnio grožio atspalvį. 

— Daktare, džiaugiuosi, kad radote laiko, - pasakė jis padėda- 
mas jai nusivilkti apsiaustą. 

Atsakydama ji nusišypsojo ir pasidėjo storą rudos odos lagami- 
nėlį ant kėdės prie lango. Jis pakabino perlenktą jos apsiaustą ant 
tos pačios kėdės atlošo ir žiūrėdamas į lagaminėlį pasakė: 

— Kai buvome berniukai, daktaras, ateidavęs mūsų apžiūrėti, 
nešiodavosi kaip tik tokį lagaminėlį. 

- Tikriausiai turėčiau būti šiuolaikiškesnė ir nešiotis odinį port- 
felį, - atsakė ji, - bet mama jį man padovanojo, kai gavau diplomą, 
ir nuo tada jį nešiojuosi. 

Prie staliuko atėjo padavėjas ir jiedu užsisakė kavos. Kai tasai 
nuėjo, gydytoja paklausė: 

— Tai kuo galėčiau jums padėti? 

Brunetis nusprendė, kad nieko nepeš, jei pasakos, kaip gavo 
informacijos, todėl tiesiai pasakė: 

- Iš jūsų sesers sužinojau, kad sinjora Trevisan buvo jūsų paci- 
entė. 

- Ir jos dukra, - pridūrė gydytoja, siekdama rudojo lagaminė- 
lio, iš kurio išsiėmė sulamdytą cigarečių pakelį. Kol ji graibė po 
lagaminėlio dugną ieškodama žiebtuvėlio, jai iš kairės išdygo pada- 
vėjas ir pasilenkė uždegti cigaretės. 

— Grazie, - tarstelėjo ji pasukusi galvą prie liepsnelės nelyginant 
pripratusi prie šios paslaugos. 

Padavėjas tyliai pasišalino nuo jų staliuko. 

Ji godžiai užsitraukė cigaretės, užsegė lagaminėlį ir pažvelgė į 
Brunetį. 

— Ar turėčiau suprasti, kad tai kaip nors susiję su jo mirtimi? 

— Dabartiniu mūsų tyrimo etapu, - tarė Brunetis, - aš nesu 
tikras, kas susiję su jo mirtimi, o kas ne. 

Čia ji sučiaupė lūpas ir Brunetis suprato, kaip dirbtinai ir for- 
maliai nuskambėjo jo žodžiai. 

— Tai tiesa, daktare. Nes šią akimirką neturime nieko, nieko, be 
fizinių jo mirtį lydėjusių įkalčių. 

— Į jį šovė? 

- Taip. Du kartus. Viena kulka tikriausiai suplėšė arteriją, todėl, 
atrodo, jis mirė labai greitai. 

— Kodėl norite sužinoti apie jo šeimą? - pasiteiravo ji, bet, jis 
atkreipė dėmesį, nepaklausė, kuris šeimos narys jį galėtų dominti. 

— Noriu sužinoti apie jo verslą, draugus, apie jo šeimą, apie 
viską, kas padėtų man suprasti, koks jis buvo žmogus. 

— Manote, tai padės išsiaiškinti, kas jį nužudė? 

- Tai vienintelis būdas sužinoti, kodėl kas nors norėjo jį nužu- 
dyti. Paskui bus gana lengva apskaičiuoti, kas tą padarė. 

- Jūs tikras optimistas. 

— Ne, ne, - pasakė Brunetis purtydamas galvą. - Tikrai ne, ir 
nebūsiu, kol nepradėsiu jo suprasti. 

— Ir manote, kad suprasite, išsiaiškinęs apie žmoną ir dukrą? 

— Taip. 

Jų kairėje vėl išdygo padavėjas ir ant staliuko priešais juos 
pastatė du puodelius espreso ir sidabrinę cukrinę. Abudu į mažus 
puodelius įsibėrę po du šaukštelius cukraus maišė jį, ir ši ceremo- 
nija tapo natūralia pokalbio pertrauka. 

Paragavusi kavos ir pastačiusi puodelį ant lėkštutės gydytoja 
pasakė: 


46 


— Sinjora Trevisan savo dukrą, kuriai tada buvo keturiolika, 
man apžiūrėti atvedė kiek seniau kaip prieš metus. Mergaitė aki- 
vaizdžiai nenorėjo, kad motina sužinotų, kas jai negerai. Sinjora 
Trevisan užsispyrė kartu su dukra užeiti į apžiūros kabinetą, bet aš 
išprašiau ją lauk, - ji nukrėtė pelenus nuo cigaretės, nusišypsojo ir 
pridūrė: - Nelabai lengvai. 

Ji vėl gurkštelėjo kavos. Brunetis nieko nepasakė, kad ją pasku- 
bintų. 

— Mergaitė kentė nuo genitalijų pūslelinės paūmėjimo. Užda- 
viau jai įprastų klausimų: ar partneris naudojosi profilaktinėmis 
priemonėmis, ar ji turi kitų sekso partnerių, ar seniai kamuoja 
simptomai. Užsikrėtus pūsleline paprastai sunkiausi pirmieji simp- 
tomai, todėl norėjau sužinoti, ar ji susirgo pirmą kartą. Žinodama 
būčiau galėjusi lengviau įvertinti infekcijos sunkumą, - ji liovėsi 
pasakoti ir užgesino cigaretę ant stalo stovėjusioje peleninėje. Tą 
padariusi paėmė peleninę ir nieko neaiškindama pasilenkusi per- 
kėlė ją ant kito stalelio. 

— Ir ar tai buvo pirmasis protrūkis? 

- Ji sakė taip iš pradžių, bet man atrodė, kad melavo. Sugaišau 
daug laiko, kol išaiškinau jai, kodėl turiu žinoti, kad negaliu išra- 
šyti tinkamų vaistų, kol nežinau, ar infekcija rimta. Užtrukau, bet 
galop ji man papasakojo, kad tai antrasis protrūkis ir kad pirmasis 
buvo daug sunkesnis. 

— Kodėl ji neatėjo pas jus? 

- Jie atostogavo, kai taip nutiko, o ji bijojo, kad jei eis pas kitą 
gydytoją, tas pasakys tėvams, kas jai atsitiko. 

- Ar tas protrūkis buvo smarkus? 

— Karščiavimas, šaltkrėtis, genitalijų skausmas. 

— Ką ji darė? 

- Pasakė motinai, kad diegia pilvą, ir dviem dienoms atsigulė 
į lovą. 

— O motina? 

— Ką turite galvoje? 

— Ar ji patikėjo? 

— Aišku. 

— O kitą kartą? 

- Ji pasakė motinai, kad vėl labai diegia pilvą ir nori ateiti pas 
mane. Gydžiau ją apie septynerius metus nuo tada, kai ji buvo 
maža mergaitė. 

— Kodėl motina atėjo drauge? 

Atsakydama ji žiūrėjo į tuščią savo kavos puodelį: 

— Sinjora Trevisan visada ją pernelyg globojo. Kol Frančeska 
buvo mažesnė, motina skambindavo man dėl menkiausių karščia- 
vimo požymių. Porą žiemų ji skambindavo man kone du kartus 
per mėnesį ir prašydavo ateiti jos apžiūrėti į namus. 

- Eidavote? 

- Iš pradžių - buvau naujokė praktikoje - taip, bet paskui išmo- 
kau suprasti, kas skambina tik labai sunkiai susirgę, o kas skam- 
bina... na, kas skambina dėl menkesnių dalykų. 

— Ar sinjora Trevisan skambindavo jums pati susirgusi? 

— Ne, niekada. Ji ateidavo į kabinetą. 

— Dėl ko? 

— Nemanau, kad tai svarbu, komisare, - atsakė ji, nustebinusi jį, 
kad kreipiasi laipsniu. Jis nusileido. 

— Ką mergaitė atsakė į kitus klausimus? 

— Pasakė, kad partneris nenaudojo apsaugos priemonės. Sakė, 
kad sumenkins jiems malonumą, - ji nutaisė grimasą tarsi būtų 
suirzusi girdėdama save kartojančią tokį savanaudišką posakį. 

— „Partneris“ vienaskaita? 

— Taip, sakė, kad tebuvo vienas. 

— Ar pasakė, kas jis? 

— Neklausiau. Tai ne mano reikalas. 

- Tikite ja? Kad buvo tik vienas? 

- Nematau reikalo netikėti. Kaip sakiau, pažinojau ją nuo vai- 
kystės. Iš to, kiek ją pažįstu, ji, atrodo, sakė tiesą. 

- O kaip žurnalas, kurį metė motina? - pasiteiravo Brunetis. 

- Oi, ta sesutė, kai ji ką nors pasakoja, - iškloja viską, ką? - bet 
balse, regis, nebuvo tikro pykčio, tik slopinamas džiaugsmas, kad 
gyvenimo laikotarpis su Eletra, Brunetis neabejojo, toks svarbus. 

— Tai atsitiko paskui, - pradėjo ji. - Kai išėjome iš apžiūros kam- 
bario, sinjora Trevisan užsispyrė sužinoti, kas Frančeskai blogai. 
Pasakiau, kad nedidelė infekcija, kuri netrukus praeis. Ji atrodė tuo 
patenkinta, ir jos išėjo iš kabineto. 

— Kaip ji sužinojo? - paklausė Brunetis. 

- Iš vaistų. Zoviraksas, jis skirtas nuo pūslelinės. Kitos priežas- 
ties jo gerti nėra. Sinjora Trevisan turi draugą farmakologą ir jo 
paklausė - esu įsitikinusi, kad visai atsitiktinai, - nuo ko tie vaistai. 
Jis jai pasakė. Nuo nieko daugiau jie nevartojami arba vartojami 
labai retai. Kitą dieną ji grįžo į mano kabinetą be Frančeskos ir 
metė keletą įžeidžiamų posakių, - ji nutilo. 

— Kokių posakių? 

— Apkaltino mane, kad ruošiausi padaryti Frančeskai abortą. 
Liepiau jai eiti iš ambulatorio, tada ji griebė žurnalą ir metė į mane. 
Du mano pacientai, vyresni vyrai, paėmė ją už parankių ir išvedė 
laukan iš kabineto. Nuo tada jos nemačiau. 

— O mergaitė? 

- Kaip jau sakiau, mačiau ją kartą ar du gatvėje, bet ji nebėra 
mano pacientė. Gavau prašymą iš kito gydytojo, kad patvirtinčiau 
savo diagnozę, tą ir padariau. Ir jau išsiunčiau sinjorai Trevisan abi 
medicinos korteles. 

- Kaip manote, kaip ar kodėl jai šovė į galvą mintis, kad rengia- 
tės atlikti abortą? 

— Nieko nemanau. Vis tiek negaliu jo padaryti be tėvų suti- 
kimo. 

Paties Brunečio dukra Kiara buvo tokio amžiaus kaip tada 
Frančeska: keturiolikos. Jis svarstė, kaip jis pats ar jo žmona rea- 
guotų sužinoję, kad ji serga venerine liga. Atsisakė šios minties 
kaip kokio siaubingo dalyko. 

— Kodėl nenorite aptarti sinjoros Trevisan medicininės istori- 
jos? 

— Sakiau jums - nemanau, kad tai svarbu. 

— O aš sakiau jums, kad viskas gali būti svarbu, - pasakė jis gal 
ir sėkmingai stengdamasis sušvelninti intonaciją. 

— Ojei pasakyčiau, kad jai skaudėjo nugarą? 

- Jei taip būtų, tai turėtumėt nedvejodama pirmiausiai papasa- 
koti man. 

Ji kiek patylėjo, paskui pakratė galvą. 

- Ne. Ji buvo mano pacientė, todėl negaliu aptarinėti, ką žinau. 

— Negalite ar nenorite? - paklausė Brunetis sudėdamas į balsą 
visą humorą. 

Jos žvilgsnis buvo tiesus ir ramus. 

- Negaliu, - pakartojo, tada nukreipė akis dirstelėti į laikrodį. 
Šį kartą, pastebėjo jis, ant jo buvo Snupis. - Prieš priešpiečius turiu 
apsilankyti dar vienuose namuose. 

Brunetis žinojo, kad šiam sprendimui nebegali prieštarauti. 

-— Ačiū už sugaištą laiką ir už viską, ką papasakojote, - pasakė jis 
nuoširdžiai. Ir labiau asmeniška nata pridūrė. - Stebiuosi, kaip iki 
šiol nesupratau, kad jūs su Eletra - seserys. 

— Na, ji penkeriais metais už mane jaunesnė. 

— Negalvojau apie išvaizdą, - tarė jis. Atsakydamas į klausiamai 
kilstelėtą smakrą pridūrė: - Jūsų būdas. Labai panašus. 

Ji iš karto plačiai nusišypsojo. 

— Daug žmonių mums tą sako. 

— Taip, įsivaizduoju, kad sako, - tarstelėjo Brunetis. 

Akimirką ji nepasakė nieko, paskui tikrai džiaugsmingai nusi- 
juokė. Vis dar juokdamasi atstūmė kėdę ir siekė apsiausto. Jis 
padėjo jai apsivilkti, žvilgtelėjo į sumą sąskaitoje ir numetė pinigus 
ant staliuko. Ji pasiėmė savo rudąjį lagaminėlį, jiedu kartu išėjo į 
aikštę ir čia pajuto, kad dar labiau atšilo. 

— Dauguma mano pacientų tiki, kad tai reiškia, jog žiema bus 
siaubinga, - tarė ji rankos mostu rodydama į aikštę ir ją užliejusią 
šviesą. Jie nulipo trimis žemomis pakopomis ir nužingsniavo per 
aikštę. 

— O jei būtų nenatūraliai šalta, ką jie tada sakytų? - paklausė 
Brunetis. 

— O, jie sakytų tą patį, kad tai tikras sunkios žiemos ženklas, - 
paprastai atsakė ji, nesirūpindama dėl prieštaravimo. Abu būdami 
venecijiečiai jiedu viską suprato. 

— Mes pesimistiški žmonės, ar ne? - paklausė Brunetis. 

— Kažkada turėjome imperiją. Dabar viskas, ką turime, - saky- 
dama pakartojo tą patį mostą į baziliką, varpinę, campanile, ir jos 
papėdėje Sansovino Lodžetą, - turime šį Disneilendą. Manau, tai 
užtenkama priežastis būti pesimistams. 

Brunetis linktelėjo, bet nieko nepasakė. Ji jo neįtikino. Nors 
tokios akimirkos būdavo retos, tačiau jam miesto šlovė dar buvo 
gyva. 

Jiedu išsiskyrė ties campanile: ji nuėjo aplankyti paciento, gyve- 
nančio Karo aikštėje, o jis Rialto link, o iš ten - namo priešpiečių. 

Aštuntas skyrius 


Kai jis priėjo savo namus, parduotuvės vis dar buvo atviros, taigi 
jis užėjo į kampinę bakalėją ir nupirko keturis stiklinius butelius 
mineralinio vandens. Ekologinio nuolaidžiavimo silpnumo aki- 
mirką Brunetis sutiko kartu su savo šeima dalyvauti plastikinių 
butelių boikote, todėl kaip ir visi kiti - teko jiems nusileisti — išsi- 
ugdė įprotį kaskart eidamas pro parduotuvę stabtelėti paimti kelių 
butelių. Jis spėliojo, ar jie maudosi tame vandenyje, kai jo nebūna, 
kad tas taip greitai išgaruoja. 

Penkto maršo viršuje pastatė krepšį su buteliais ant paskuti- 
nio laipto ir susižvejojo raktus. Iš vidaus išgirdo radijo naujienas, 
be abejonės, iki šiol teikiančias nekantriai auditorijai pranešimus 
apie Trevisano žmogžudystę. Jis atidarė duris ir įkėlęs butelius į 
vidų užvėrė jas už savęs. Iš virtuvės aidėjo monotoniškas balsas: 
„..„neigia visus jam pateiktus kaltinimus ir nurodo ištikimą tar- 
navimą krikščionių demokratų partijai kaip savo atsidavimo tei- 
singumui įrodymą. Tačiau prisipažinęs mafijos žudikas Renatas 
Mustačis iš Redžinos Čeli kalėjimo kameros tebetvirtina vykdęs 
senatoriaus įsakymus, kai nušovė du kitus asmenis, o praeitų metų 
gegužę Palerme nužudė teisėją Filipą Prezidę su žmona Elvyra.“ 

Iškilmingą pranešėjo balsą pakeitė dainelė apie muilo miltelius, 

ir tada jis nugirdo Paulą garsiai kalbančią su savimi, paprastai tai 
mėgstama jos auditorija: „Purvinas paršas melagis. Purvinas KD 
paršas melagis ir visi jie tokie. „Atsidavimas teisingumui. Atsida- 
vimas teisingumui . Įkandin sekė vienas labiausiai įžeidžiamų epi- 
tetų, kurių jo žmona griebdavosi - gana keista - tik kalbėdama su 
savimi. 

Išgirdusi jį ateinantį koridoriumi atsigręžė: 

— Girdėjai, Gvidai? Ar tu girdėjai? Visi trys žmogžudžiai sako, 
kad jis pasiuntė juos nužudyti teisėją, o jis kalba apie atsidavimą 
teisingumui. Reikėjo jį imti ir pakarti. Bet jis parlamento narys, 
todėl negalima jo liesti. Uždarytų visą jų šutvę. Tiesiog pasodintų 
parlamentą, visus juos, į kalėjimą, ir sutaupytų daugybę laiko, o 
mus išgelbėtų nuo bėdų. 

Brunetis perėjo per virtuvę ir priklaupė sustatyti butelių į žemą 
spintelę prie šaldytuvo. Ten tebuvo vienas butelis, nors vakar jis 
parnešė penkis. 

— Kas pietums? - paklausė. 

Ji žingtelėjo žingsnelį atatupsta ir kaltinamai įbedė pirštą jam į 
krūtinę. 

— Respublika žlunga, o jis galvoja tik apie maistą, - tarė kreip- 
damasi į nematomą klausytoją, kuris jau daugiau kaip dvidešimt 
metų buvo tylus jų santuokos dalyvis. - Gvidai, tie niekšai sužlug- 
dys mus visus. Gal jau sužlugdė. O tu nori žinoti, kas pietums. 

Brunetis susilaikė nepakomentavęs, kad kai kas vilkėdamas 
kašmyru iš Burlingtono galerijos parduotuvių nėra tinkamiausias 
revoliucionierius, ir vietoje to pasakė: 

— Pamaitink mane, Paula, ir aš grįšiu prie savojo atsidavimo tei- 
singumui. 

To užteko priminti jai apie Trevisaną ir, kaip Brunetis ir žinojo, 
Paula dėl trupinėlio paskalų noriai liovėsi filosofiškai plūstis. 
Išjungė radiją ir paklausė: 

- Jis davė ją tau? 

Stodamasis Brunetis linktelėjo. 

— Jis pastebėjo, kad ne kažin ką dabar turiu veikti. Meras jau 
skambino, taigi pati gali įsivaizduoti, kokios jis būklės. 

Aiškinti, kas tas „jis“, visai neprireikė. 

Ir kaip žinojo Brunetis, Paula užmiršo svarstymus apie politinį 
teisingumą ir sąžiningumą. 

— Straipsnyje, kurį skaičiau, nepasakyta nieko, išskyrus tai, kad 
jį nušovė. Turino traukinyje. 

— Jis turėjo bilietą iš Paduvos. Mėginame išsiaiškinti, ką jis ten 
veikė. 

— Moteris? 

- Gal. Per anksti ką nors sakyti. Kas pietums? 

- Pasta fagioli, o paskui cotoletta. 

— O salotų? 

- Gvidai, - paklausė ji papūtusi lūpas ir pastačiusi akis, - kada 
mes su kotletais valgėme salotas? 

Užuot atsakęs į jos klausimą jis paklausė: 

— Ar dar yra to gerojo Dolcceto? 

— Nežinau. Turėjome butelį praeitą savaitę, ar ne? 

Jis kažką sumurmėjo ir vėl atsiklaupė prie spintelės. Tarp mine- 
ralinio vandens butelių buvo trys vyno buteliai, visi baltojo. Vėl 
atsistojęs paklausė: 

— Kur Kiara? 

— Savo kambaryje. O ką? 

— Noriu iš jos paslaugos. 

Paula dirstelėjo į laikrodį. 

— Ketvirtis pirmos, Gvidai. Parduotuvės bus uždarytos. 

— Ne, jeigu ji nueis į Do Mori. Jie dirba iki pirmos. 

- Ir tu nori prašyti, kad ji eitų ten parnešti tau butelį Dolcceto? 

- "Tris, - tarstelėjo jis eidamas iš virtuvės ir koridoriumi žings- 

niuodamas prie Kiaros kambario. Pasibeldė. į duris, o už savęs 
išgirdo įjungiamą radiją. 

- Avanti, Papa, - šūktelėjo ji. 

Jis atidarė duris ir įėjo. Lovą, ant kurios ji tysojo, dengė bal- 
dakimas su raukinukais. Batai voliojosi ant grindų prie kuprinės 
ir švarkelio. Langinės buvo atidarytos ir į kambarį sklido šviesa, 
nušviesdama meškiukus ir kitus kimštus lova su ja besidalijan- 
čius žvėrelius. Ji nubraukė saują tamsšviesių plaukų nuo veidelio, 
pažvelgė į jį ir nusišypsojo su šviesa besirungiančia šypsena. 

- Ciao, dolcezza, sveika, brangute, - tarė jis įėjęs. 

— Anksti parėjai, tėti. 

— Ne, kaip tik laiku. Skaitai? 

Ji linktelėjo ir vėl įknebo į knygą. 

- Kiara, ar padarytum man paslaugą? 

Ji nuleido knygą ir per puslapių viršų įsistebeilijo į jį. 

— Ką, Kiara? 

— Kur? 

— Tik iki Do Mori. 

— O ko mums ten? - paklausė ji. 

— Dolcceto. 

— Oi, tėti, ar negali per pietus gerti ko nors kito? 

— Nes aš noriu Dolcceto, meilute. 

- Eisiu, jeigu tu eisi su manimi. 

— Bet tada galėčiau nueiti ir pats vienas. 

- Jei jau taip nori, tai imk ir eik, tėti. 

— Aš nenoriu eiti, Kiara. Todėl tavęs ir prašau nueiti už mane. 

— Bet kodėl aš turiu eiti? 

— Nes aš sunkiai dirbu, kad jus visus išlaikyčiau. 

— Mama irgi dirba. 

- Taip, bet mano pinigais mokame už namus ir viską, ką jiems 
perkame. 

Ji knygą puslapiais į apačią padėjo ant lovos. 

— Mama sako, kad tai kapitalistinis šantažas, ir aš neturiu klau- 
sytis, kai tu taip darai. 

— Kiara, - tarė jis kalbėdamas labai švelniai, - tavo mama ramy- 
bės drumstėja, priešgina ir agitatorė. 

— Tai kodėl man visą laiką sakai, kad turiu daryti tai, ką ji 
sako? 

Jis labai giliai atsiduso. Tą pamačiusi Kiara nuslydo ant lovos 
krašto, kojų pirštais susižvejojo batus. 

— Kiek butelių tu nori? - piktai paklausė. 

— Trijų. 

Ji pasilenkė ir užsirišo batus. Brunetis ištiesė ranką paglostyti 
jai galvą, bet jo vengdama ji atsitraukė į šoną. Užsirišusi batus atsi- 
stojo ir pasičiupo nuo grindų švarkelį. Nieko nesakiusi praėjo pro 
jį ir nužingsniavo koridoriumi. 

- Paprašyk mamos pinigų, - šūktelėjo jis ir nuėjo koridoriumi 
į vonią. Mazgodamasis rankas išgirdo, kaip trinktelėjo laukujės 
durys. 

Kai grįžo į virtuvę, Paula triūsė - dengė stalą, bet tik trims. 

— Kur Rafis? - paklausė Brunetis. 

- Šią popietę jam bus egzaminas žodžiu, todėl jis leidžia dieną 
bibliotekoje. 

— Ką jis ketina valgyti? 

— Kur nors užkąs sumuštinių. 

- Jei jam egzaminas, tai pirma turi gerai pavalgyti. 

Ji pažvelgė į jį per virtuvę ir papurtė galvą. 

— Kas? 

— Nieko. 

— Ne, pasakyk. Kodėl purtai galvą? 

— Kartais stebiuosi, kaip čia aš ištekėjau už tokio eilinio žmo- 
gaus. 

— Eilinio? - iš visų užgaulių, kurias per tuos metus jam sviedė 
Paula, šioji kažkodėl atrodė skaudžiausia. - Eilinio? - pakartojo. 

Ji akimirką dvejojo, paskui pati ėmėsi aiškinti: 

— Iš pradžių mėgini šantažuoti savo dukrą, kad eitų nupirkti 
vyno, kurio pati negeria, o paskui susirūpini, kad tavo sūnus 
nevalgo. 

— Kuo dar galėčiau rūpintis, jeigu ne tuo? 

- Kad jis nesimoko, - atkirto Paula. 

— Jis pastaraisiais metais nieko daugiau ir neveikia, tik mokosi, 
be to, slankioja po namus kaip apspangęs galvodamas apie Sarą. 

— Kuo Sara čia dėta? 

Ar kas nors čia, paspėliojo Brunetis, apskritai kuo nors dėtas? 

— Ką sakė Kiara? - paklausė jis. 

— Kad pasiūlė tau eiti kartu, bet tu atsisakei. 

- Jei būčiau norėjęs eiti, būčiau pats nuėjęs. 

- Visada sakai, kad neturi užtektinai laiko praleisti su vaikais, o 
kai turi progą - nenori. 

- Eiti į barą pirkti butelio vyno nėra būtent tai, kaip norėčiau 
praleisti laiką su savo vaikais. 

- Tai kaip - sėdėti aplink stalą ir aiškinti jiems, kaip pinigai 
suteikia žmonėms galios? 

— Paula, - pasakė jis lėtai tardamas visas balses. — Neturiu supra- 
timo, ką visa tai reiškia, bet esu visiškai tikras, kad neturi nieko 
bendra su tuo, kad nusiunčiau Kiarą į parduotuvę. 

Ji trūktelėjo pečiais ir nusisuko į didelį ant viryklės verdantį 
puodą. 

- Kas yra, Paula? - paklausė jis likdamas kur stovėjo, bet artin- 
damasis prie jos balsu. 

Ji vėl trūktelėjo pečius. 

- Pasakyk, Paula. Prašau. 

Vis dar atsukusi jam nugarą ji prabilo minkštu balsu. 

- Pradedu jaustis sena, Gvidai. Rafis turi merginą, o Kiara jau 
beveik moteris. Man greitai bus penkiasdešimt, - jis nusistebėjo 
jos matematika, bet nutylėjo. - Žinau, kad kvaila, bet mane tai 
slegia, tarsi mano gyvenimas jau būtų išnaudotas, geriausia jo dalis 
prabėgusi. 

Dievuli, ir ji pavadino jį eiliniu? 

Jis luktelėjo, bet ji, regis, baigė. 

Nuėmė dangtį nuo puodo, ir ją akimirkai apgaubė iš jo šok- 
telėję garai. Paėmusi ilgą medinį šaukštą kažką puode pamaišė ir 
dėl to atrodė šiek tiek panaši į raganą. Brunetis nelabai sėkmingai 
pamėgino išbraukti iš atminties daugiau kaip dvidešimties metų 
meilę ir prisirišimą ir pažvelgti į ją nešališkai. Matė aukštą, liekną, 
penktą dešimtį metų pradėjusią moterį šviesiai rusvais ant pečių 
krintančiais plaukais. Ji atsisuko, metė į jį žvilgsnį, ir jis pamatė 
ilgą nosį ir tamsias akis, plačią burną, kuri džiugino jį kelis dešimt- 
mečius. 

— Ar tai reiškia, kad turiu tave apkeisti? - surizikavo jis. 

Akimirką ji kovojo su šypsena, paskui pasidavė. 

— Ar aš kvaila? - paklausė. 

Jis jau ketino pasakyti, kad jei ir taip, tai ne daugiau negu jis 
įpratęs, bet atplėšusi duris į butą įvirto Kiara. 

— Tėti, - sušuko iš koridoriaus, - tu man nepasakei. 

— Ko nepasakiau, Kiara? 

— Apie Frančeskos tėvą. Kad jį kažkas nužudė. 

- Tują pažįsti? - paklausė Brunetis. 

Ji ėjo koridoriumi ant rankos pasikabinusi medžiaginį krepšį. 
Susidomėjusi žmogžudyste akivaizdžiai užmiršo, kad pyksta ant 
Brunečio. 

- Žinoma. Kartu lankėme mokyklą. Ar ketini ieškoti, kas tą 
padarė? 

— Ketinu padėti, - atsakė jis nenorėdamas nieko pasakoti, nes 

žinojo, kad visa tai baigsis nenuilstamu klausinėjimu. - Ar gerai ją 
pažįsti? 

— Oi, ne, - pasakė ji ir nustebino jį nepareiškusi, kad yra geriau- 
sia draugė ir, vadinasi, kažkodėl turinti žinoti viską, ką jis išsiaiš- 
kins. - Ji šlaistosi su ta Pedročių mergaite, žinai, ta, kuri namuose 
turi kačių. Ji smirdi, todėl niekas nenori su ja draugauti. Išskyrus 
Frančeską. 

— Ar Frančeska turi kitų draugių? - paklausė Paula jau susi- 
domėjusi ir todėl noriai prisidėjo prie savo vyro pastangų išpešti 
informacijos iš savo pačios vaiko. - Nemanau, kad kada buvau ją 
sutikusi. 

— Oi, ne. Ji niekada nebuvo su manimi atėjusi. Jei kas nori su ja 
pažaisti, turi eiti pas ją namo. Jos mama to reikalauja. 

— Ar mergaitė su katėmis eina? 

— Na, taip. Jos tėtis - teisėjas, todėl sinjora Trevisan nekreipia 
dėmesio, kad ji smirdi. 

Brunetis apstulbo, kaip aiškiai Kiara matė pasaulį. Jis neturėjo 
supratimo, kuria kryptimi Kiara keliaus, bet neabejojo, kad nuke- 
liaus toli. 

— Kokia ji, ta sinjora Trevisan? - paklausė Paula ir vogčia dirs- 
telėjo į Brunetį, šis linktelėjo. Grakščiai atlikta. Jis išsitraukė kėdę 
ir tylomis užėmė vietą už stalo. | 

— Mama, kodėl neleidi tėčiui uždavinėti tokių klausimų, jeigu 
jis yra tas, kuris nori apie ją sužinoti? - nelaukdama savo moti- 
nos melo Kiara perėjo per virtuvę ir užsirangė Brunečiui ant kelių, 
atleidusi ar pamiršusi pastatė priešais juos ant stalo butelius. - Ką 
nori apie ją sužinoti, tėti? 

Na, bent jau nepavadino jo komisaru. 

- Ką tiktai prisimeni, Kiara, - atsakė jis. - Galėtum man papa- 
sakoti, kodėl pažaisti visi turi eiti pas juos namo. 

— Frančeska nelabai žino. Tačiau kartą maždaug prieš penke- 

rius metus ji sakė maniusi, todėl kad jos tėvai bijojo, jog ją kas 
nors pagrobs, - Brunečiui ar Paulai nė nespėjus pakomentuoti 
tokio absurdo, Kiara tęsė: - Žinau, kad tai kvaila. Bet ji taip sakė. 
Galbūt padarė taip, kad taptų reikšminga. Vis tiek niekas nekreipė 
į ją jokio dėmesio, taigi ji liovėsi taip kalbėti, - atsigręžė į Paulą ir 
pasakė: - Kada pietūs, mama? Aš išbadėjau, ir jei tuojau pat nepa- 
valgysiu, nualpsiu, - kaip tik taip ir padarė, susmukusi ir slysdama 
ant grindų, kad ją išgelbėtų Brunetis, instinktyviai apkabinęs ją 
abiem rankomis ir prisitraukęs prie savęs. 

— Apsimetėlė, - sušnabždėjo jai į ausį ir ėmė kutenti, viena ranka 
laikydamas savo belaisvę, o kita baksnodamas ir bakindamas jos 
šoną, pirštais aukštyn ir žemyn bėgiodamas per šonkaulius. 

Kiara spiegė ir ore mosavo rankomis, aikčiodama iš netikėtumo 
ir malonumo. 

— Ne, tėti. Ne, paleisk. Leisk... - toliau viską pasiglemžė juoko 
protrūkis. 

Tvarka buvo atkurta prieš pietus, bet tik tiek. Nebyliu suaugu- 
siųjų susitarimu Kiarai klausimų apie sinjorą Trevisan ir jos dukrą 
nebebuvo užduota. Per pietus, didžiausiam Paulos nepasitenkini- 
mui, Brunetis kartkartėmis netikėtai vis tiesė ranką prie Kiaros, 
sėdinčios šalia įprastoje savo vietoje. Kiekvienas judesys sukel- 
davo naują džiaugsmingos baimės šuorą, o Paulai beliko tik svajoti 
turėti tiek valios, kad nusiųstų policijos komisarą į savo kambarį 
be pietų. 

Devintas skyrius 


Gerai pamaitintas Brunetis išėjo iš namų iškart po pietų ir 
nužingsniavo į kvestūrą, pakeliui stabtelėjęs kavos su viltimi, kad ji 
pažadins jį iš gero maisto ir besitęsiančios dienos šilumos sukelto 
mieguistumo. Atėjęs į kabinetą nusivilko apsiaustą, pakabino, tada 
priėjo prie savo stalo pažiūrėti, kas atkeliavo, kol jo nebuvo. Kaip ir 
tikėjosi, ten gulėjo autopsijos pranešimas, ne oficialusis, bet grei- 
čiausiai sinjorinos Eletros atspausdintas iš telefonu padiktuotų 
užrašų. 

Trevisanas nužudytas smulkaus kalibro .22 target pistoletu, ne 
sunkiuoju ginklu. Kaip ir buvo įtarta, viena kulka nukirto iš Trevi- 
sano širdies einančią arteriją, todėl mirtis ištiko kone akimirksniu, 
kita įstrigo pilve. Iš kulkų žaizdų paaiškėjo, kad šaulys stovėjo ne 
toliau kaip per metrą, o iš kampo panašu, kad Trevisanas sėdėjo, 
kai į jį šovė, o žudikas stovėjo jam iš dešinės. 

Prieš pat nužudomas Trevisanas buvo sočiai pavalgęs ir saikin- 
gai išgėręs alkoholio, tikrai ne tiek, kad bent kiek būtų sudrumsti 
jo pojūčiai. Gal kiek per daug sveriantis Trevisanas, kaip tokio 
amžiaus žmogus, buvo geros sveikatos. Nebuvo jokių požymių, 
kad būtų kada sunkiai sirgęs, tačiau apendiksas pašalintas ir atlikta 
vazektomija. Patologas nematė jokių priežasčių, išskyrus sunkią 

ligą ar nelaimingą atsitikimą, kad jis nebūtų nugyvenęs dar bent 
dvidešimties metų. 

— Pavogti du dešimtmečiai, - perskaitęs po nosimi tarė Brunetis 
ir pagalvojo apie daugybę dalykų, kuriuos žmogus galėtų padaryti 
per dvidešimt gyvenimo metų: matyti, kaip subręsta vaikai, net 
kaip auga vaikaičiai; pasiekti sėkmės versle; parašyti poemą. O Tre- 
visanas dabar niekada nebeturės galimybės tų dalykų padaryti, iš 
viso nieko nebepadarys. Brunetis visada tikėjo, kad vienas iš Žiau- 
riausių žmogžudystės aspektų yra tas, kad ji negailestingai atima 
galimybę ir neleidžia aukai daugiau nieko pasiekti. Auklėtas kaip 
katalikas dar jis žinojo, kad daugumai žmonių didžiausią siaubą 
kelia tai, kad iš aukos atimama galimybė atgailauti. Jis prisiminė 
ištrauką iš Pragaro, kur Dantė kalbasi su Frančeska da Rimini ir 
pultin“. Nors jis ir netikėjo, bet ir jį palietė tikėjimo stebuklas, todėl 
jis suvokė, kokia baugi daugeliui žmonių ši perspektyva. 

Pasibeldęs į duris įėjo seržantas Vianelas, nešinas vienspalviu 
mėlynu kvestūros aplanku dešinėje rankoje. 

— Tas žmogus buvo švarus, - pasakė be įžangos ir padėjo 
aplanką ant Brunečio stalo. - Tiek, kiek mus domina, jo galėjo ir 
visai nebūti. Vienintelis mūsų turimas įrašas apie jį, tai pasas, kurį 
jis atnaujino... - pradėjo Vianelas ir atsivertė aplanką patikrinti 
datos. - Prieš ketverius metus. Daugiau nieko. 

Šiaip jau nieko nuostabaus: daug žmonių sugebėdavo nugyventi 
visą savo gyvenimą taip ir neatkreipę policijos dėmesio, kol netap- 
davo atsitiktinėmis atsitiktinio smurto aukomis: girtų vairuotojų, 
apiplėšimo ir užpuolimo, panikos per įsilaužimą. Keletas iš jų vis 
dėlto tapdavo akivaizdžiai profesionalios žmogžudystės aukomis. 

- Šią popietę susitiksiu pasikalbėti su našle, - pratarė Brunetis. 
- Ketvirtą. 

Vianelas linktelėjo: 

— Nieko nėra ir apie artimiausius šeimos narius. 

— Keista, nemanai? 

Pasvarstęs Vianelas atsakė: 

— Gana normalu, kad žmonės, net ir visos šeimos, gali niekada 
mūsų nesudominti. 

- Tai kodėl šįkart tai atrodo taip keista? - paklausė Brunetis. 

- Gal kad pistoletas .22 kalibro? 

Jiedu abu žinojo, kad šiuo ginklu naudojasi daugelis profesio- 
nalių žudikų. 

- Jokių galimybių jį nustatyti? 

- Be tipo, ne per daugiausia, - atsakė Vianelas. - Pranešimo 
apie kulkas kopiją nusiunčiau į Romą ir Ženevą. 

Bet jie abu žinojo, kaip sunku šitaip gauti naudingos informa- 
cijos. 

— O geležinkelio stotyje? 

Vianelas pakartojo, ką pareigūnams pavyko sužinoti praeitą 
naktį. 

— Ne kažin kas, tiesa, dotore? 

Brunetis pakratė galvą, paskui paklausė: 

— Ojo biure? 

- Kai tenai nuėjau, dauguma jų buvo išėję pietauti. Pasikalbėjau 
su viena sekretore, ji iš tikrųjų buvo apsiraudojusi, ir su advokatu, 
regis, perėmusiu vadovavimą, - pasakė Vianelas, patylėjo akimirką 
ir pridūrė: - jis nebuvo. 

- Apsiraudojęs? - paklausė Brunetis, pakėlęs akis ir, atrodo, 
susidomėjęs. 

— Ne. Nebuvo. Iš tiesų panašu, kad Trevisano mirtis jo nesu- 
trikdė. 

— O kaip dėl aplinkybių? 

— Kad jį nužudė? 

- Taip. 

- Tai, regis, jį išmušė iš vėžių. Man pasirodė, kad Trevisanas 
jam nelabai rūpi, bet faktas, kad jis buvo nužudytas, jį sukrėtė. 

— Ką jis pasakė? 

— Iš tiesų nieko, - atsakė Vianelas, o paskui paaiškino: - Esmė 
ir yra tai, kad jis nieko nepasakė. Visų tų dalykų, kuriuos sakome, 
kai kas nors miršta, net jei tas kas nors mums nepatinka: kad tai 
didžiulė netektis, kad jis jaučia gilią užuojautą šeimai, kad niekas 
jo nepakeis. 

Jis ir Brunetis tokius atsakymus girdėjo metų metus ir taip 
dažnai, kad jau nebesistebėdavo supratę, kad kalbėtojas meluoja. 
Užtat tekdavo stebėtis, jei kas nors apskritai nesivargindavo visų 
šitų dalykų pasakyti. 

— Kas dar? - paklausė Brunetis. 

— Nieko. Sekretorė pasakė, kad visas personalas darbe bus rytoj 
— iš pagarbos jiems buvo pasakyta, kad nebūtina grįžti šią popietę 
- taigi tada ir nueisiu su jais pasikalbėti, - ir nespėjus Brunečiui 
paklausti Vianelas pasakė pats: - Paskambinau Nadiai ir paprašiau 
pasiklausinėti. Ji jo nepažinojo, bet mano, kad jis kažkada tvarkė 
— gal prieš penkerius metus - to žmogaus, kuris turi avalynės 
parduotuvę Garibaldžio gatvėje, testamentą. Ketina paskambinti 
našlei. Ir sakė paklausinės kaimynystėje. 

Brunetis linktelėjo. Nors Vianelo žmona nebuvo etatinė dar- 
buotoja, ji visada buvo puikus tokios rūšies informacijos, kuri nie- 
kada nepakliūdavo į oficialias bylas, šaltinis. 

— Norėčiau patikrinti jo finansus, - pasakė Brunetis. - Įpras- 
tus dalykus: banko sąskaitas, mokesčius, nuosavybę. Ir pažiūrėk, 
ar galėsi ką nors išsiaiškinti apie teisinę praktiką, kokias pajamas ji 
atneša per metus. 

Nors tai buvo įprasti klausimai, Vianelas juos užsirašė. 

- Gal paprašyti Eletros pažiūrėti, ką ji gali rasti? 

Šis klausimas tuojau pat sukeldavo Brunečiui apsimuturiavusios 

plačiais drabužiais ir dėvinčios turbaną sinjorinos Eletros įvaizdį - 
turbanas visada brokatinis ir gausiai iš priekio nusagstytas praš- 
matniais akmenimis - spoksančios į kompiuterio ekraną, iš kurio 
rūksta plonytis dūmelis. Brunetis nenutuokė, kaip ji tą padaro, bet 
ji visada įstengdavo iššniukštinėti apie aukas ir įtariamuosius tokią 
finansinę ir šiaip asmeninę informaciją, kad nustebindavo net jų 
šeimas ar verslo partnerius. Brunetis manė, kad niekas negalėtų 
nuo jos išsisukti, ir kartais stabėdavosi - ar nerimavo? - kad ji 
galėtų pasinaudoti savo anaiptol ne menkomis galiomis ir dirste- 
lėti į privačius gyvenimus žmonių, su kuriais ir kuriems dirbo. 

— Taip, sužinok, ką ji galėtų surasti. Dar man reikia jo klientų 
sąrašo. 

- Visų? 

- Taip. 

Vianelas linktelėjo ir vėl užsirašė, nors ir žinojo, kaip tai bus 
sudėtinga: beveik neįmanoma priversti advokatus įvardyti savo 
klientus. Vieninteliai žmonės, šioje srityje policijai pridarantys 
daugiau bėdų, yra prostitutės. 

— Dar ką nors, pone? 

- Nieko, aplankysiu našlę, - pratarė jis pažvelgęs į laikrodį, - po 
pusvalandžio. Jei ji pasakys man ką nors, kuo galėtume pasinau- 
doti, grįšiu čia; jei nepasakys, susitiksime rytoj ryte. | 

Supratęs tai kaip leidimą eiti Vianelas įsikišo savo užrašų kny- 
gelę į kišenę, atsistojo ir grįžo į antrąjį aukštą. 

Brunetis iš kvestūros išėjo po penkių minučių ir pasuko Riva 
degli Skiavoni (Vergų krantinės) link, ten įsėdo į vaporetą Nr. 1. 
Išlipo prie Santa Marijos del Džiljo, prie Alos viešbučio pasuko 
į kairę, perėjo du tiltus, vėl pasuko kairėn, į siaurą gatvelę, calle, 
vedančią prie Didžiojo kanalo, ir sustojo prie paskutinių durų kai- 
rėje. Paskambino skambučiu, pažymėtu „Trevisanas“, o kai durys 
trakštelėjusios atsidarė, užlipo į trečią aukštą. 

Laiptų viršuje durys buvo atviros, o tarpduryje stovėjo žilaplau- 
kis vyriškis su ženkliu, po brangaus kirpimo eilute sumaniai sle- 
piamu pilvu. Brunečiui pasiekus laiptų aikštelę, vyriškis nepadavęs 
rankos paklausė: 

- Komisaras Brunetis? 

- Taip. Sinjoras Lotas? 

Vyriškis linktelėjo, bet rankos taip ir nepadavė. 

— Užeikite. Mano sesuo jūsų laukia. 

Nors Brunetis atėjo trimis minutėmis per anksti, vyriškis įsi- 
gudrino viską pateikti taip, tarsi Brunetis būtų privertęs našlę 
laukti. 

Holas iš abiejų pusių buvo nukabinėtas veidrodžiais ir kėlė 
įspūdį, kad mažoje erdvėje susirinko daugybė Brunečio ir sinjo- 
ros Trevisan brolio antrininkų. Spindinčiomis kvadratinėmis juo- 
domis ir baltomis marmuro plytelėmis išklotos grindys sužadino 
Brunečiui jausmą, kad jis ir jo atspindys vaikšto po šachmatų lentą, 
ir privertė tą kitą vyrą laikyti priešininku. 

— Esu dėkingas sinjorai Trevisan, kad sutiko su manimi pasikal- 
bėti, - pasakė Brunetis. 

— Sakiau, kad nesutiktų, - atžariai atsiliepė brolis. - Ji su niekuo 
kad šis net suabejojo, ar vyriškis kalba apie žudiką, ar apie Brune- 
čio apsilankymą gedinčiuose namuose. 

Užkirtęs Brunečiui kelią vyriškis įvedė jį į kitą koridorių, iš jo į 
nedidelį kambarį kairėje. Buvo sunku pasakyti, kokia šio kambario 
paskirtis: jame nebuvo nei knygų, nei televizoriaus, o kėdės kam- 
baryje tebuvo vien stačiomis atkaltėmis ir stovėjo keturiuose kam- 
puose. Du langus vienoje sienoje dengė tamsiai žalios užuolaidos. 
Viduryje stovėjo apvalus stalas, o ant jo vaza su džiovintomis gėlė- 
mis. Ir nieko daugiau, jokios užuominos apie paskirtį ar funkciją. 

— Palaukite čia, - pasakė Lotas ir išėjo iš kambario. 

Brunetis akimirką ramiai pastovėjo, paskui priėjo prie vieno 
lango ir atitraukė užuolaidą. Priešais plytėjo Didysis kanalas, 
saulės atšvaitai žaidė jo paviršiuje ir toliau ant kairiosios Dario 
rūmų dalies, auksinės fasadą dengiančios mozaikos plytelės gaudė 
atsispindinčius nuo vandens spindulius, skaidė juos į smulkesnius 
ir žėrė atgal į kanalo vandenis. Pro šalį plaukė valtys, kartu su jomis 
slinko minutės. 

Už savęs jis išgirdo atsiveriančias duris ir atsigręžė pasisveikinti 
su našle Trevisan. Tačiau vietoje jos į kambarį įėjo mergaitė tam- 
siais, ant pečių krintančiais plaukais, pamatė prie lango stovintį 
Brunetį, žengė atatupsta ir išėjusi iš kambario taip pat greitai, kaip 
ir įėjo, uždarė paskui save duris. Po kelių minučių durys vėl atsivėrė, 
bet šįkart į kambarį įžengė moteris, vos pradėjusi penktąją dešimtį. 
Ji vilkėjo paprastą juodą medvilninę suknelę ir avėjo batelius su 
kulniukais, todėl buvo kone Brunečio ūgio. Veidas tokios pačios 
formos kaip ir mergaitės, plaukai irgi iki pečių ir taip pat tamsiai 
rudi, nors moters plaukų spalva atrodė šiek tiek pagyvinta. Plačiai 
kaip ir brolio sustatytos akys spindėjo inteligencija ir, kaip Brune- 
čiui pasirodė, veikiau smalsumu, o ne neišverktomis ašaromis. 

Ji per kambarį priėjo prie Brunečio ir padavė ranką. 

— Komisaras Brunetis? 

— Taip, sinjora. Apgailestauju, kad susitinkame tokiomis aplin- 
kybėmis. Esu labai dėkingas, kad sutikote su manimi pasikalbėti. 

— Noriu padaryti viską, kad tik padėčiau jums rasti Karlo 
žudiką, - balsas buvo minkštas, tartį kiek šiurkštino florencijietiš- 
kai nukandamos aspiruotos priebalsės. 

Apsižvalgė tarsi pirmą kartą matytų kambarį. 

— Kodėl Ubaldas jus čia atvedė? - paklausė ir pasisukusi į duris 
pridūrė: - Eime su manimi. 

Brunetis išėjo jai įkandin į koridorių, kur ji pasuko dešinėn ir 
atidarė dar vienas duris. Brunetis įsekė į kur kas didesnį kambarį, 

šį jau su trim langais, žvelgiančiais į priešingą pusę - San Mauri- 
cijaus campo, ir galėjusį būti kabinetu arba biblioteka. Atsivedė jį 
prie dviejų gilių krėslų ir atsisėdusi į vieną ranka jam parodė kitą. 

Brunetis atsisėdo, norėjo užsikelti koją ant kojos, bet suprato, 
kad krėslas pernelyg žemas, kad taip būtų patogu. Atsirėmė abiem 
alkūnėmis į krėslo porankius ir sunėrė plaštakas ant pilvo. 

— Ką norėtumėte, kad papasakočiau, komisare? - paklausė sin- 
jora Trevisan. 

- Norėčiau, kad pasakytumėte, ar jūsų vyras per pastarąsias 
kelias savaites, gal kelis mėnesius, neatrodė kaip nors nepatenkin- 
tas ar nervingas, arba gal kaip nors pasikeitė jo elgesys, ir jums tai 
pasirodė neįprasta. 

Ji luktelėjo, ar nebus dar kas pridurta prie klausimo, o kai paaiš- 
kėjo, kad nebus, akimirką patylėjo svarstydama. Galop atsakė: 

- Ne, nieko negaliu prisiminti. Karlas visada būdavo labai atsi- 
dėjęs savo darbui. O dėl pastarųjų kelerių metų politinių pokyčių, 
naujų prekybos centrų atidarymo jis buvo ypač užimtas. Tačiau, 
ne, per kelis šiuos mėnesius jis nebuvo kiek nors labiau susinervi- 
nęs, ne labiau kaip įprastai dėl darbo. 

— Arjis kada pasakojo jums apie kokią bylą, su kuria dirbo, arba 
apie klientą, kėlusį ypatingų bėdų ar nereikalingų rūpesčių? 

— Ne, tikrai ne. 

Brunetis laukė. 

- Jis turėjo naują klientą, - galiausiai pasakė ji. - Daną, kuris 
mėgino pradėti importo verslą - sūrio ir sviesto, manau - ir atrodo, 
kad turėjo problemų dėl naujų ES įstatymų. Karlas stengėsi surasti 
jam kelią gabenti produktams per Prancūziją, o ne per Vokietiją. 
O gal buvo ir kitas kelias. Jis buvo labai tuo užsiėmęs, bet negaliu 
pasakyti, kad dėl to jautėsi prislėgtas. 

— O darbe? Kokie buvo jo santykiai su darbuotojais? Taikūs? 
Draugiški? 

Sunėrusi rankas ant kelių ji įsižiūrėjo į jas. 

— Manyčiau. Jis tikrai niekada neminėjo turįs bėdų su savo dar- 
buotojais. Jei būtų turėjęs, esu tikra, būtų papasakojęs. 

- Ar tiesa, kad visa įmonė priklausė jam, kad kiti advokatai 
buvo samdomi tarnautojai? 

- Dovanokit? - paklausė ji pažvelgusi suglumusiomis akimis. - 
Tikriausiai nesupratau klausimo. 

- Ar jūsų vyras dalijosi pajamomis iš savo teisinės praktikos su 
kitais teisininkais, ar jie dirbo jam kaip samdomi darbuotojai? 

- Bijau, kad negaliu atsakyti į šį klausimą, pone Bruneti. Beveik 
nieko nežinau apie Karlo verslą. Jums reikėtų pasikalbėti su jo sąs- 
kaitininku. | 

- Ir kas jisai, sinjora? 

— Ubaldas. 

- Jūsų brolis? 

- Taip. 

- Aišku, - atsiliepė Brunetis. Po trumpos pertraukėlės tęsė: - 
Norėčiau užduoti keletą klausimų apie jūsų asmeninį gyvenimą, 
sinjora. 

- Mūsų asmeninį gyvenimą? - pakartojo ji nelyginant nie- 
kada negirdėjusi apie tokį dalyką. O kai jis neatsakė, linktelėjo jam 
tęsti. | 

— Ar galėtumėte pasakyti, kiek laiko judu su vyru susituokę? 

- Devyniolika metų. 

— Kiek turite vaikų, sinjora? 

- Du. Klaudijui septyniolika, o Frančeskai penkiolika. 

- Ar jie mokosi Venecijoje, sinjora? 

— Kodėl klausiate? 


— Mano paties dukra Kiara keturiolikmetė, tai gal jos viena kitą 

pažįsta? — atsakė jis ir nusišypsojo rodydamas, koks nekaltas tas 
klausimas. 

- Klaudijus mokosi Šveicarijoje, o Frančeska čia. Su mumis. 
Norėjau pasakyti, - pasitaisė ji ranka brūkštelėjusi per kaktą, - su 
manimi. 

— Ar galėtumėte savo santuoką pavadinti laiminga, sinjora? 

- Taip, - nedelsdama atsakė ji kur kas greičiau, negu į tą patį 
klausimą būtų atsakęs Brunetis, nors būtų pateikęs tą patį atsa- 
kymą. Tačiau ji nepaaiškino. 

- Gal galite man pasakyti, ar jūsų vyras turėjo kokių ypač 
artimų draugų arba verslo partnerių. 

Ji pakėlė akis po šito klausimo, bet tuojau pat vėl įsižiūrėjo į 
rankas. 

- Artimiausi mūsų draugai yra Nogarai Mirtas ir Graciela. Jis 
architektas, gyvena Šv. Angelo campo. Jie Frančeskos krikšto tėvai. 
Apie verslo ryšius aš nežinau, jums teks paklausti Ubaldo. 

— O kiti draugai, sinjora? 

— Kam jums visa tai reikia žinoti? - paklausė ji aštriai pakėlusi 
balsą. 

— Stengiuosi daugiau sužinoti apie jūsų vyrą, sinjora. 

- Kam? - klausimas iššoko jai kone tarsi prieš jos valią. 

— Kol nesuprasiu, koks jis buvo žmogus, nesuprasiu, kodėl tai 
įvyko. 

- Apiplėšimas? - paklausė ji tikrai sarkastiškai. 

— Tai nebuvo apiplėšimas, sinjora. Kad ir kas jį nužudė, padarė 
tą sąmoningai. 

— Nebuvo dėl ko kam nors norėti nužudyti Karlą, - spyrėsi ji. 
Brunetis, tokius žodžius girdėjęs daugiau kartų negu galėjo prisi- 
minti, nieko nepasakė. 

Staiga sinjora Trevisan atsistojo: 

- Ar turite dar klausimų? Jeigu ne, norėčiau pabūti su dukra. 

Brunetis pakilo iš krėslo ir padavė ranką. 

— Dar kartą ačiū, sinjora, kad kalbėjotės su manimi. Suprantu, 
koks dabar skausmingas jums ir jūsų šeimai metas, ir tikiuosi, atra- 
site stiprybės išgyventi jį. 

Net kai tarė šiuos žodžius, jo ausiai jie skambėjo formaliai kaip 
žodžiai, sakomi nejaučiant sielvarto, kaip ir buvo šiuose namuose. 

— Ačiū, komisare, - tarstelėjo ji skubomis paspaudusi jo ranką 
ir eidama prie durų. Palaikė jas atviras jam, paskui kartu su juo per 
koridorių nuėjo iki laukujų buto durų. Kitų šeimos narių nebuvo 
nė ženklo. 

Prie durų išeidamas iš buto Brunetis linktelėjo našlei ir lipda- 
mas laiptais žemyn išgirdo už savęs tyliai užveriamas duris. Jam 
atrodė keista, kad moteris gali ištekėjusi gyventi su vyru kone dvi- 
dešimt metų ir nieko nežinoti apie jo verslo reikalus. Dar keisčiau, 
kad jos pačios brolis buvo jo sąskaitininkas. Apie ką jie šnekasi per 
šeimos pietus - apie futbolą? Niekas nemėgsta advokatų, Brunetis 
žinojo. Ir Brunetis nemėgsta advokatų. Todėl jis negalėjo patikėti, 
kad advokatas, juolab garsus ir klestintis, neturi priešų. Rytoj jis 
pakalbės apie tai su Lotu ir pasižiūrės, ar tas nepasirodys kiek šne- 
kesnis už seserį. 

Dešimtas skyrius 


Kol Brunetis buvo Trevisanų bute, dangus apsiniaukė, išnyko tvis- 
kanti dienos šiluma. Jis dirstelėjo į savo laikrodį ir pamatė, kad 
šešios dar negreit, ir jei sumanytų, galėtų grįžti į kvestūrą. Tačiau 
jis apsisuko, perėjo Akademijos tiltą ir patraukė namo. Pusiauke- 
lėje užsuko į barą ir paprašė nedidelės taurės balto vyno. Pasiėmė 
nuo baro vieną mažą druskuotą riestainiuką, kąsnelį atsikando, bet 
likusį numetė į peleninę. Vynas buvo toks pats neskanus kaip ir 
riestainiukas, todėl paliko ir jį ir tęsė kelionę namo. 

Mėgino prisiminti taip ūmiai tarpduryje pasirodžiusios Fran- 
českos Trevisan išraišką, bet negalėjo prisiminti nieko daugiau, tik 
plačiai išplėstas akis, kai jį pamatė. Akys buvo sausos ir reiškė tik 
nuostabą; jos bruožai priminė motiną, kaip ir motina ji nesielvar- 
tavo. Gal ji laukė ko nors kito? 

Kaip reaguotų Kiara, jeigu jį nužudytų? O Paula, ar ji taip pat 
lengvai atsakinėtų į klausimus, kai policininkas ateitų pasiteirauti 
apie jų asmeninį gyvenimą? Žinoma, Paula negalėtų pasakyti, kaip 
sinjora Trevisan, nieko nežinojusi apie savo vyro, savo velionio 
vyro, profesinį gyvenimą. Brunečiui taip įstrigo į galvą tas demons- 
tratyvus ignoravimas, kad jis negalėjo nei to užmiršti, nei patikėti. 

Kai įėjo į savo butą, ilgametė patirtis pasakė jam, kad čia tuščia. 


Ža 


Patraukė į virtuvę ir rado stalą, nuklotą laikraščiais ir, atrodo, 
Kiaros namų darbais, popieriai buvo išmarginti Brunečiui visiškai 
bereikšmiais skaičiais ir matematiniais ženklais. Jis pakėlė vieną 
lapą ir ėmė jį tyrinėti, jo manymu, tai buvo dailiu į dešinę pasviru- 
siu jo jaunesniojo vaiko braižu surašytos, ilgos skaičių ir ženklų, jei 
atmintis neapgauna, turėjusių būti kvadratine lygtimi, eilutės. Ar 
čia skaičiavimai? Trigonometrija? Tas buvo taip seniai, o Brunetis 
buvo toks netikęs matematikas, kad beveik nieko negalėjo prisi- 
minti, nors iš tiesų mokėsi jos ištisus ketverius metus. 

Jis pastūmė popierius šonan, bet jo dėmesį patraukė laikraščiai, 
kur Trevisano žmogžudystė dėl dėmesio varžėsi su dar vieno sena- 
toriaus žūtimi ir dar vienu kyšio paėmimu. Daug metų prabėgo 
nuo tada, kai teisėjas Di Pietras pateikė pirmąjį oficialų kaltinimą, 
o piktadariai tebevaldo kraštą. Visiems ar, atrodytų, beveik visiems 
dideliems politiniams veikėjams, valdžiusiems šalį nuo Brunečio 
vaikystės, buvo iškelti kaltinimai, paskui iškelti kitokie kaltinimai, 
jie net ėmė kaltinti vieni kitus, vis dėlto nė vienas iš jų nebuvo 
teisiamas ar nuteistas, nors valstybės iždas buvo išsemtas sausai. 
Dešimtmečiais jie buvo prie valstybės lovio, ir, regis, niekas nėra 
užtektinai pajėgus - nei visuomenės pyktis, nei augantis tautos 
pasibjaurėjimas, - nušluoti juos nuo valdžios. Atvertė puslapį ir 
pamatė dviejų blogiausių nuotraukas - kupriaus ir plinkančios 
kiaulės, ir tyliai pasišlykštėjęs užvertė. Niekas nepasikeitė. Brunetis 
nemažai žinojo apie šiuos skandalus, žinojo, kur nukeliavo gau- 
sybė pinigų ir ką netrukus tikriausiai apkaltins, bet vieną dalyką jis 
žinojo visiškai neklystamai - niekas nesikeičia. Lampeduza buvo 
teisus - panašu, kad niekas nesikeičia, todėl viskas lieka kaip buvę. 
Bus rinkimai; bus kiti veidai ir kiti pažadai, tačiau įvyks tik tiek, 
kad prie ėdžių stos kiti ristūnai ir tuose slaptuose privačiuose ban- 
kuose anapus sienos Šveicarijoje bus atidarytos naujos sąskaitos. 

Brunečiui šis nusiteikimas buvo nesvetimas ir jis kone bijojo 

nuolat užvaldančios minties, kaip bergždžia visa tai, ką jis daro. 
Kam vargintis kišti į namą įsilaužusį vaikinuką už grotų, jei mili- 
jardus iš sveikatos priežiūros sistemos pavogęs žmogus paskiria- 
mas ambasadoriumi į šalį, kurion metų metus siuntė pinigus? Arba 
koks teisingumas skirti baudą už automobilio radiją mokesčio 
nesumokėjusiam asmeniui, kai to paties automobilio gamintojas 
gali prisipažinti sumokėjęs milijardus lirų profsąjungų vadovams, 
kad užsitikrintų, jog šie atkalbės savo narius prašyti pakelti atly- 
ginimus, gali prisipažinti ir likti laisvas? Kam suimti ką nors už 
žmogžudystę arba kam vargintis ieškoti Trevisaną nužudžiusio 
asmens, jei žmogus, kelis dešimtmečius būdamas aukščiausiu 
šalies politiku, yra kaltinamas užsakęs nužudyti keletą garbingiau- 
sių teisėjų, išdrįsusių tirti mafijos bylas? 

Šias juodas mintis pertraukė įsiveržusi Kiara. Ji trinktelėjo 
buto duris ir įgriuvo vidun su didžiausiu triukšmu ir didele krūva 
akimirkų pasirodė jau be knygų. 

— Sveika, angelėli, - šūktelėjo jis į koridorių. - Ar norėtum ko 
nors užkąsti? 

O argi kada nors nenorėjo, paklausė jis savęs. 

— Ciao, tėti, - ateidama atsišaukė ji iš koridoriaus stengdamasi 
išsivaduoti iš savo apsiaustėlio rankovių, tačiau pavyko tik vieną 
rankovę visiškai išversti ir delnu įstrigti viduje. Jam stebint ji išpešė 
kitą ranką ir ja siekė nutraukti rankovę. Jis dirstelėjo šonan, ir kai 
vėl atsisuko, apsiaustas susuktas į kamuolį gulėjo ant grindų, o 
Kiara lenkėsi jo pakelti. 

Ji įėjo į virtuvę ir kilstelėjo veiduką laukdama bučinio, jis ir 
pabučiavo. 

Ji žengė toliau, atidarė šaldytuvą, pasilenkė į jį pasižiūrėti, giliai 
įkišo ranką ir ištraukė į popierių suvyniotą sūrio pleištą. Atsitiesė, 
pasiėmė iš stalčiaus peilį ir atsipjovė storą gabalą. 

— Nori duonos? - paklausė jis nuo šaldytuvo paėmęs pakelį 
bandelių. Ji linktelėjo ir jie apsimainė, jis gavo storą sūrio trikampį 
mainais už dvi bandeles. 

- Tėti, - prabilo ji, - kiek policininkams moka už valandą? 

- Tiksliai nežinau, Kiara. Jie gauna atlyginimą, bet kartais per 
savaitę jiems tenka dirbti daugiau valandų už biuruose dirbančius 
žmones. 

— Nori pasakyti, jei būna daug nusikaltimų ar jei jiems reikia 
ką nors sekti? 

- Si, - linktelėjo jis į sūrį, ji atriekė jam dar gabalėlį ir tylomis 
padavė. 

- Arba jeigu jie leidžia laiką apklausdami žmones, įtariamuo- 
sius ir panašiai? - paklausė ji akivaizdžiai neketindama liautis. 

- Si, - pakartojo jis susidomėjęs, kur ji lenkia. 

Ji pabaigė savo antrąją bandelę ir įkišo ranką į pakelį kitos. 

— Mama tave užmuš, jei suvalgysi visą duoną, - pasakė jis, o 
šitiek metų kartotas grasinimas nuskambėjo visai maloniai. 

— Bet kiek, tavo manymu, išeina uždirbti per valandą, tėti? — 
paklausė ji ir nepaisydama grasinimo perlaužė bandelę pusiau. 

Jis nutarė išgalvoti, nes žinojo: kad ir kokią sumą pasakys, 
galiausiai tiek iš jo ir išprašys. 

— Sakyčiau, ne daugiau kaip apie 20000 lirų per valandą, - 
paskui, kadangi žinojo, kad turėtų, paklausė: - O ką? 

— Na, žinau, kad tau svarbu sužinoti apie Frančeskos tėtį, todėl 
šiandien uždaviau apie jį kelis klausimus ir pagalvojau, kad jei jau 
dirbu policijos darbą, jie turėtų man sumokėti už sugaištą laiką. 

Brunetis dėl tūkstantmėčio prekybinio Venecijos paveldo apgai- 
lestaudavo tik savo vaikuose įžvelgęs paperkamumo požymių. 

Jis neatsakė, todėl Kiara buvo priversta liautis valgyti ir pažiū- 
rėti į jį. 

— Na, tai ką tu manai? 

Jis kiek pagalvojo, o paskui atsakė: 

— Manau, kad priklausys nuo to, ką tu išsiaiškinai, Kiara. Mes 
juk nemokėtume tau atlyginimo, neatsižvelgdami į tai, ką tu pada- 
rei. Tu būtum tarsi privatus sutarties dalyvis; dirbtum kaip laisvas 
neetatinis darbuotojas, o mes mokėtume pagal to, ką mums atneš- 
tum, vertę. 

Ji pasvarstė minutėlę ir, matyt, nutarė, kad verta pamėginti. 

- Gerai. Papasakosiu tau, ką sužinojau, o tada pasakysi man, 
kiek, tavo manymu, tai verta. 

Ne be pasididžiavimo Brunetis pamatė, kaip gudriai ji išvengė 
keblaus klausimo, ar nenorės jis pirmiau sumokėti už informaciją, 
tiesiog užkirto visus svarstymus ir užbaigė sandėrį, teliko apsvars- 
tyti smulkmenas. Ką gi, gerai. 

- Pasakok. 

Reikalai pajudėjo, Kiara užbaigė trečiosios bandelės likučius, 
nusišluostė į virtuvinį rankšluostį delnus ir atsisėdusi už stalo susi- 
dėjo priešais rankas. 

— Turėjau pasikalbėti su keturiais skirtingais žmonėmis, kol iš 
tikrųjų kai ką sužinojau, - pradėjo taip rimtai tarsi liudytų teisme. 
Arba televizijoje. 

— Kas jie tokie? 

— Viena - mergaitė iš mokyklos, kur dabar mokosi Frančeska; 
paskui mokytoja iš mano mokyklos ir dar mergaitė, ir dar viena 
mergaitė, su kuria mes lankėme pradinę mokyklą. 

— Ir viską suspėjai šiandien, Kiara? 

— O, žinoma. Turėjau pasiimti laisvą popietę, kad susitikčiau su 
Liučiana, o paskui nueičiau į Frančeskos mokyklą pasikalbėti su ta 
mergaite, bet prieš išeidama pasišnekėjau su mokytoja ir mergaite 
iš savo mokyklos. 

- Pasiėmei laisvą popietę? - paklausė Brunetis, bet tiktai iš 
smalsumo. 

- Žinoma, vaikai visą laiką taip daro. Tereikia paduoti vieno iš 
tėvų raštelį, kur parašyta, kad negaluoji arba turi kur nors eiti, ir 
niekas nė neklausinėja. 

— Ar tu taip darai dažnai, Kiara? 

— Oi ne, tėti, tik kai man reikia. 

— Kas parašo raštelį? 

— O, čia jau mamos reikalas. Ir jos parašas lengvesnis už tavo. 

Kalbėdama ji surinko ant stalo gulinčius namų darbus ir sudėjo 
į tvarkingą krūvelę, tada padėjusi juos į šoną pažvelgė į jį nekan- 
traudama toliau kalbėtis apie svarbius dalykus. 

Jis patraukė kėdę ir atsisėdo priešais. 

- Ir ką gi tie žmonės tau papasakojo, Kiara? 

- Pirmiausia sužinojau, kad Frančeska pagrobimo istoriją papa- 
sakojo ir tai mergaitei, ir kiek prisimenu, manau, kad ji šią istoriją 
pasakojo beveik visiems mums, kai mokėmės pradinėje, bet tas 
buvo prieš penkerius metus. 

- Kiek metų kartu su ja mokeisi, Kiara? 

— Pradinėje mokykloje. Bet paskui jos šeima persikraustė, ir ji 
ėmė lankyti Vivaldžio pagrindinę. Kartais ją sutikdavau, bet mes 
draugės ar panašiai nebuvome. 

— Ar ta mergaitė, kuriai ji papasakojo istoriją, gera jos draugė? 
geriau viską papasakok kaip tau atrodo. 

Ji nusišypsojo. 

— Mergaitė, su kuria šnekėjausi savo mokykloje, pažįsta ją iš 
pagrindinės mokyklos ir sakė, kad Frančeska pasakojo, kaip tėvai 
ją perspėjo visada labai žiūrėti, su kuo kalbasi, ir niekada niekur 
neiti su nepažįstamais. Tai beveik tas pats, ką ji pasakojo mums, 
kai kartu mokėmės. 

Ji dirstelėjo į jį laukdama pritarimo, o jis jai nusišypsojo, nors ji 
papasakojo neką daugiau kaip per priešpiečius. 

— Aš jau tą žinojau, todėl nusprendžiau geriau pasikalbėti su 
kuria nors mergaite iš tos mokyklos, kur ji dabar mokosi. Štai kodėl 
turėjau pasiimti laisvą popietę, kad tikrai ją surasčiau, - jis linkte- 
lėjo. - Ta mergaitė man papasakojo, kad Frančeska turi draugą. Ne, 
tėti, tikrą. Jie įsimylėjėliai ir visa kita. 

- Arji pasakė, kas tas draugas? 

— Ne, sakė, kad Frančeska niekad nė jo vardo neminėjo, bet 
sakė, kad jis vyresnis, dvidešimtmetis. Frančeska sakė norėjusi su 
juo pabėgti, bet jis to nedarys, kol ji nesuaugs. 

— Gal ta mergaitė sakė, kodėl ji norėjo pabėgti? 

- Na, nedaugiažodžiavo, bet jai pasirodė, kad dėl mamos, kad ji 
su Frančeska daug kivirčijasi, štai kodėl Frančeska norėjo pabėgti. 

— Ojos tėtis? 

— O, Frančeska labai jį mėgo, sakė, kad jis labai jai geras, tik ji 
mažai jį temato, nes jis visada labai užsiėmęs. 

- Frančeska turi brolį, ar ne? 

- Taip, Klaudijų, bet jis išvažiavęs mokytis į Šveicariją. Todėl ir 
kalbėjausi su mokytoja. Ji mokė jį vidurinėje, kurią jis lankė prieš 
išvažiuodamas į Šveicariją, ir aš pamaniau, kad galėsiu ją įkalbėti 
ką nors apie jį papasakoti. 

- Ir įkalbėjai? 

— Na, žinoma. Pasakiau, kad esu geriausia Frančeskos draugė 
ir kaip Frančeska nerimauja, kad Klaudijus būdamas Šveicari- 
joje nusimins dėl jų tėčio mirties ir visa kita. Pasakiau, kad ir aš 
jį pažįstu; net leidau jai patikėti, kad aš baisiausiai jį įsimylėjusi, - 
čia ji nutilo ir papurtė galvą. - Šlykštu, visi visutėlaičiai sako, kad 
Klaudijus tikras pataikūnas, bet ji manimi patikėjo. 

— Ko tu jos klausei? 

- Sakiau, Frančeska nori sužinoti, ar mokytoja gali ką patarti, 
kaip jai elgtis su Klaudijum, - pamačiusi Brunečio nuostabą Kiara 
pridūrė: - Taip, žinau, kad tai kvaila, ir niekas to niekada neklaustų, 

betgi tu Žinai, kokie tie mokytojai, visada nori nurodinėti, ką daryti 
su savo gyvenimu ir kaip elgtis. 

- Ir mokytoja tavim patikėjo? 

- Žinoma, - rimtai atsakė Kiara. 

Pusiau juokais Brunetis pasakė: 

— Matyt, tu gera melagė. 

- Gera. Labai gera. Mama visada sako, kad ką nors turime 
išmokti labai gerai, - tą pasakiusi ji nepasivargino žvilgtelėti į Bru- 
netį ir tęsė toliau: - Mokytoja pasakė, kad Frančeska turi įsikalti į 
galvą - taip ir pasakė, „įsikalti į galvą - kad Klaudijus tėtį visada 
mylėjo labiau už mamą, taigi šis metas jam bus labai sunkus, - 
pasipiktinusi ji perkreipė veidelį. - Didelio čia daikto, ką? Perėjau 
pusę miesto, kad tą sužinočiau. Ir sugaišau pusvalandį, kad išklau- 
syčiau. 

— Ką tau papasakojo kiti žmonės? 

— Lučiana - turėjau nusigauti net iki Kastelo, kad su ja susi- 
tikčiau - pasakė man, kad Frančeska tikrai nekenčia savo mamos, 
sako, kad ji vis varinėja jos tėtį, sako ką daryti. Ji nemėgsta ir savo 
dėdės, sako, jis manosi esąs šeimos galva. 

— O tai kaip jį varinėja? 

- Ji nežino. Bet Frančeska jai sakė, kad jos tėtis visada daro tai, 
ką liepia mama, - Brunečiui nespėjus pajuokauti, Kiara pridūrė: - 
Visai ne taip, kaip tu su mama. Ji visada tau sako, ką daryti, bet tu 
tik pritari jai, o paskui vis tiek darai ką nori, - dirstelėjo į laikrodį 
ant sienos ir paklausė: - Kaip manai, kur mama? Jau beveik septy- 
nios. Ką darysime vakarienės? 

Antrasis klausimas, be abejonės, Kiarą domino labiausiai. 

- Tikriausiai užsilaikė universitete aiškindama kokiam nors 
studentui, ką daryti su savo gyvenimu, - ir Kiarai nespėjus 
nuspręsti, ar čia juoktis, ar ne, Brunetis pasiūlė: - Jeigu jau pra- 
nešei man visus savo atradimus, kodėl gi mums nepradėjus ruošti 


79 


vakarienės? Taip mama sugrįš namo ir atras paruoštą vakarienę 
dėl įvairumo. 

— Bet kiek jie verti? - meilikavo Kiara. 

Brunetis kiek pasvarstė. 

— Manyčiau apie trisdešimt tūkstančių, - galop atsakė jis. Jei 
jau jie turi iškeliauti iš jo kišenės, tai tiek ir tebūnie, nors jei jos 
pateikta informacija apie tai, kad sinjora Trevisan varinėjo savo 
vyrą, pasitvirtins ir jei ją bus galima pritaikyti jo profesiniam gyve- 
nimui, gali būti verta nepalyginamai daugiau. 

Vienuoliktas skyrius 


Kitą dieną Gazzettino pirmajame puslapyje išspausdino straipsnį 
apie vieno labiausiai klestinčių Veneto srities sąskaitininkų Rino 
Favero savižudybę. Buvo pranešta, kad Faveras įvairavo savo roverį 
į dvivietį garažą po namu, užsidarė garažo vartus ir palikęs vei- 
kiantį variklį ramiai atsilošė priekinėje sėdynėje. Toliau teigiama, 
kad Favero pavardė netrukus būtų buvusi paminėta besiplečian- 
čiame skandale, dabar kylančiame Sveikatos ministerijos korido- 
riuose. Nors jau visa Italija žinojo apie buvusiam sveikatos minis- 
trui pateiktus kaltinimus, kad jis ėmė milžiniškus kyšius iš įvai- 
rių farmacijos kompanijų ir už tai leido kelti jų gaminamų vaistų 
kainas, bet ne visi žinojo, kad Faveras buvo buhalteris, tvarkęs 
didžiausios iš tų kompanijų prezidento asmenines sąskaitas. Kurie 
žinojo, nutarė, kad šitaip jis nusprendė pamėgdžioti daugelį šiame 
plačiai išsiskleidusiame korupcijos tinkle įvardytų vyrų; apsi- 
sprendė išsaugoti savo garbę nusišalinęs nuo kaltinimo, kaltės ir 
galimos bausmės. Regis, nedaugelis suabejojo teiginiu, kad garbė 
išsaugoma būtent šitaip. 

Paduvos policija nekvaršino sau galvos dėl to, kad šios hipote- 
zės galėtų būti motyvu, nes Favero palaikų autopsija atskleidė, kad 
mirties akimirką jo kraujyje buvo tiek barbitūratų, kad vairuoti, 

net įvažiuoti į garažą ir užsidaryti vartus būtų buvę neįmanoma. 
Galimas dalykas, kad jis išgėrė tablečių įvažiavęs į garažą. Tai kodėl 
tada automobilyje nerasta jokio buteliuko ar pakuotės ir kodėl 
jokių barbitūratų nerasta namuose? Tolesnė mikroskopinė Favero 
kišenių apžiūra atskleidė, kad nė vienoje iš jų nėra nė mažiausio 
barbitūratų pėdsako. Vis dėlto nieko iš šios informacijos nebuvo 
pateikta žiniasklaidai, taigi Favero mirtis bent jau visuomenės 
sąmonėje liko savižudybe. 

Praėjus trims dienoms po Favero mirties ir, vadinasi, penkioms 
dienoms po Trevisano nužudymo, Brunetis įėjęs į savo kabinetą 
išgirdo skambantį telefoną. 

— Brunetis, - atsiliepė viena ranka laikydamas ragelį, kita segio- 
damasis lietpaltį. 

- Komisare Bruneti, čia kapitonas dela Kortė iš Paduvos poli- 
cijos. 

Brunetis sunkiai prisiminė pavardę, bet nujautė, kad jei ir buvo 
seniau girdėjęs ką nors apie dela Kortę, tai tik gerus dalykus. 

- Labas rytas, kapitone, kuo galiu padėti? 

— Galite padėti, jei pasakysite, ar Rino Favero pavardė nemi- 
nima jūsų tyrime dėl žmogžudystės traukinyje. 

- Favero? To savižudžio vyro? 

— Savižudžio? - perklausė dela Kortė. - Su keturiais miligra- 
mais Rohypnolio kraujyje? 

Brunetis akimirksniu sukluso. 

— O koks ryšys su Trevisanu? - paklausė. 

— Nežinome. Bet patikrinome visus telefonų numerius, kuriuos 
radome jo adresų knygelėje. Tai yra visus be vardų surašytus nume- 
rius. Vienas iš jų buvo Trevisano. 

- Išklotines jau turite? 

Nė vienam nereikėjo aiškinti, kad Brunetis kalba apie visų 
skambučių iš Favero telefono išklotinę. 

— Nėra įrašų, kad jis skambino Trevisanui į biurą ar į namus, na, 
turiu galvoje, iš savo telefono. 

- Tai kam jam numeriai? - paklausė Brunetis. 

— Būtent tai mus ir domina, - sausai atsakė dela Kortė. 

- Kiek numerių surašyta be pavardžių? 

— Aštuoni. Vienas - Mestrės baro telefonas. Vienas - Paduvos 
geležinkelio stoties taksofonas. Kiti neegzistuoja. 

— Ką norite pasakyti - neegzistuoja? 

— Kad jie neegzistuoja kaip Veneto srities numeriai. 

— Ar patikrinote kitų miestų, kitų sričių numerius? 

— Sutikrinome. Jie turi arba per daug skaičių, arba neatitinka 
jokių mūsų šalies numerių. 

— Užsieniniai? 

— Tikriausiai? 

- Jokios užuominos apie šalies kodą? 

— Du atrodytų iš Rytų Europos, o du galėtų būti arba Ekvadore, 
arba Tailande, ir neklauskite, kaip mano vyrai tą sužinojo. Jie vis 
dar darbuojasi su kitais, - atsakė dela Kortė. - Ir jis niekada tais 
numeriais neskambino iš jokio savo telefono nei į užsienį, nei čia, 
Venete. 

- Bet jis juos turėjo, - tarstelėjo Brunetis. 

— Taip, jis juos turėjo. 

— Galėjo paprasčiausiai skambinti iš taksofono, - užsiminė 
Brunetis. 

— Žinau, žinau. 

— O kiti tarptautiniai skambučiai. Į kokią šalį jis skambindavo 
dažniausiai? 

- Jis dažnai skambindavo į daugybę šalių. 

— Klientai iš užsienio? - paklausė Brunetis. 

- Taip, keliskart skambino klientams. Bet dauguma skambučių 
nesusiję su tais, kam jis dirbo. 

— Kokios šalys? - paklausė Brunetis. 

- Austrija, Nyderlandai ir Dominikos Respublika, - prabilo 
dela Kortė, o paskui pridūrė: - Palaukite, paimsiu sąrašą, - rage- 
lis dunkstelėjo, Brunetis išgirdo šiurenamus popierius, paskui dela 
Kortės balsas sugrįžo. - Ir Lenkija, Rumunija ir Bulgarija. 

- Dažnai skambindavo? 

— Kai kur dukart per savaitę. 

— Tuo pačiu numeriu ar numeriais? 

- Dažnai, bet ne visada. 

— Susekėte juos? 

- Austriškas numeris priklauso vienai tokiai Vienos kelionių 
agentūrai. 

- O kiti? 

- Komisare, nežinau, kiek jūs pažįstate Rytų Europą, bet jie 
neturi net telefonų knygų, ką jau kalbėti apie operatorių, kuris 
pasakytų, kam numeris priklauso. 

— O policija? 

Dela Kortė paniekinamai sušnarpštė. 

— Skambinote tais numeriais? - paklausė Brunetis. 

- Taip. Niekas neatsako. 

— Nė vienas? 

— Nė vienas. 

— O geležinkelio stoties ir baro telefonai? - paklausė Brunetis. 

Vietoj atsakymo vėl išgirdo šnarpštimą, vis dėlto dela Kortė 
paaiškino: 

— Man pasisekė, kad gavau leidimą patikrinti numerius, - nutilo 
ilgam, ir Brunetis laukė prašymo, kuris, žinojo, tuoj bus ištartas. - 
Pamaniau, jūs daug arčiau, tai gal galėtumėte ką paskirti stebėti 
baro telefono. 

— Kur jis? - paklausė Brunetis imdamas rašiklį nuo stalo, bet 
labai apdairiai nieko nežadėjo. 

— Ar tai reiškia, kad ką nors nusiųsite? 

— Pamėginsiu, - atsakė Brunetis, tai daugiausia, ką galėjo pada- 
ryti. — Kur jis? 

— Teturiu tik pavadinimą ir adresą. Per menkai pažįstu Mestrę, 
kad žinočiau, kur jis. 

Kiek Brunetis žinojo, Mestrė nebuvo miestas, kurį verta pažinti 
tiek, kad žinotum, kur kas yra. 

- Jis vadinasi Pinetos baras. Fagarės gatvė numeris 16. Žinote, 
kur jis yra? - paklausė dela Kortė. 

- Fagarės gatvė kažkur prie geležinkelio stoties, manyčiau. Bet 
apie barą nesu girdėjęs, - lyg ir sutikęs padėti Brunetis pamanė už 
tai galintis savo ruožtu paprašyti informacijos. - Ar turite kokių 
minčių, kaip jie gali būti susiję? 

— Girdėjote apie tuos farmacininkus? - paklausė dela Kortė. 

- O kas negirdėjo? - klausimu atsakė Brunetis. - Manote, kad 
jie abu galėjo būti įsivėlę? 

Užuot tiesiai atsakęs dela Kortė pasakė: 

— Gali būti. Bet mes norime pradėti tikrinti visus jo klientus. Jis 
dirbo daugybei Veneto žmonių. 

— Reikalingiems žmonėms? 

- Patiems geriausiems iš reikalingų žmonių. Per porą pastarųjų 
metų jis ėmė save vadinti „konsultantu“, užuot vadinęsis tiesiog 
buhalteriu. 

- Ar buvo geras? 

- Sako, buvo geriausias. 

— Gana geras, kad užpildytų mokesčių deklaraciją, - užsiminė 
Brunetis vildamasis šmaikštumu sužadinti draugiškus dela Kortės 
jausmus. Žinojo, kad italai visi kaip vienas nekentė mokesčių ins- 
pekcijos, bet šiais metais, kai mokesčių deklaracijos forma apėmė 
trisdešimt du lapus ir net pats finansų ministras prisipažino nesu- 
gebantis jos perprasti ir užpildyti, ta neapykanta dar padidėjo. 

Dela Kortė tyliai nusikeikė, ir nors tai aiškiai parodė, ką jis 
jaučia mokesčių inspekcijai, vis dėlto ne kažin ką tepasakė apie 
draugiškus jausmus. 

— Taip, regis, jis buvo gana geras ir šiam reikalui. Pasakysiu 
jums, kad jo klientų sąrašas priverstų daugelį buhalterių sunega- 
luoti iš pavydo. 

— Ar jame yra Medi-tech? - paklausė Brunetis įvardydamas 
didžiausią kompaniją, įsipainiojusią ir į dabartinį kainų skandalą. 

— Ne. Panašu, kad neturi nieko bendra su jų ir ministerijos 
darbu. O jo darbas ministrui, pasirodo, buvo visiškai privatus, tik 
jo asmeninės pajamos. 

- Jis nebuvo įsivėlęs į skandalą? - paklausė Brunetis dar labiau 
susidomėjęs. 

— Kiek Žinome - ne. 

— Ar yra dar kokių galimų jo... - Brunetis nutilo akimirkai, 
paskui rado tinkamą žodį: - Jo mirties motyvų? 

Prieš atsakydamas dela Kortė minutėlę patylėjo. 

— Mes nieko neradome. Buvo vedęs trisdešimt septynerius 
metus, santuoka gana laiminga. Keturi vaikai, visi baigė universi- 
tetą ir nė vienas, kiek žinome, neprisidirbo bėdų. 

— Vadinasi, žmogžudystė? 

— Greičiausiai. 

- Ketinate pranešti spaudai? 

— Ne, kol neturėsime daugiau ką jiems pasakyti arba kol kuris 
iš jų nesužinos apie koronerio pranešimą, - atsakė dela Kortė, ir 
nuskambėjo taip, tarsi jis kurį laiką galės pasirūpinti, kad taip neį- 
vyktų. 

— O kada jie sužinos? - Brunetis nepatikliai žiūrėjo į spaudą ir 
tai, kaip ji iškreipia tiesą. 

- Suksiu galvą dėl to tada, kai taip atsitiks, - atžariai atsakė dela 
Kortė. - Ar pranešite man, jei ką nors sužinosite apie tą barą? 

- Žinoma. Ar galiu skambinti jums į kvestūrą. 

Dela Kortė davė jam tiesioginį savo kabineto telefono numerį. 

- Ir, Bruneti, jei ką sužinosite, neperduokite informacijos, jei 
kas kitas atsilieptų mano telefonu, gerai? 

- Žinoma, - sutiko Brunetis, tačiau prašymas jam pasirodė 
keistas. 

— O aš paskambinsiu jums, jei Trevisano pavardė vėl iškils. 
Pažiūrėkite, gal ką išsiaiškinsite, kaip jie galėjo būti susiję. Telefono 
numeris - ne kažin kas. 

Brunetis pritarė, nors numeris - jau šis tas, o kalbant apie Tre- 
visano mirtį, tai buvo kur kas daugiau už tai, ką jie turėjo. 

Dela Kortės atsisveikinimas nutrūko, tarsi jis būtų puolęs prie 
kur kas svarbesnių dalykų. 

Brunetis padėjo ragelį ir atsisėdęs ant savo kėdės mėgino 
apmąstyti saitus, galėjusius jungti Venecijos advokatą ir Paduvos 
buhalterį. Abudu vyrai galėjo sukiotis tuose pačiuose visuomenės 
ir profesiniuose sluoksniuose, todėl visiškai nieko stebėtina, kad 
galėjo pažinoti vienas kitą, jei vieno adresų knygutėje buvo kito 
telefono numeris. Tačiau kaip keista, kad jis įrašytas be vardo ir dar 
keistesnėje aplinkoje - tarp dviejų taksofonų ir kažkokios užsienio 
šalies numerių. Gana keista ir tai, kad Trevisano numeris rastas tą 
pačią savaitę kaip ir jis nužudyto žmogaus adresų knygelėje. 

Dvyliktas skyrius 


Brunetis paskambino sinjorinai Eletrai paklausti, ar SIP dar neat- 
sakė į jo prašymą pateikti visų Trevisano telefono skambučių per 
pastaruosius šešis mėnesius išklotinę, ir sužinojo, kad ji prieš 
dieną padėjo jų ataskaitą ant jo stalo. Padėjo ragelį ir ėmė naršyti 
po popierius ant savo stalo, nustūmė į šoną personalo ataskaitas, 
kurias atidėliojo užpildyti jau dvi savaitės, ir laišką nuo kolegos, su 
kuriuo dirbo Neapolyje, pernelyg slegiantį, kad dar kartą perskai- 
tytų ar atsakytų. : 

Skambučių išklotinė buvo abakos spalvos aplanke, kaip pasi- 
rodė, kompiuteriu išspausdinta ant penkiolikos lapų. Jis perbėgo 
akimis per pirmąjį lapą ir pamatė, kad surašyti tik tolimieji skam- 
bučiai iš Trevisano biuro ir iš namų. Kiekvieną eilutę pradėjo 
miesto kodo numeris arba, kur tiko, šalies kodas, paskui nume- 
ris, kuriuo skambinta, laikas, kada skambinta, ir pokalbio trukmė. 
Atskiru stulpeliu dešinėje buvo išvardyti miestų ir šalių pavadi- 
nimai, kuriuos tie kodai atitiko. Jis greitai pervertė visą ataskaitą 
ir pamatė, kad surašyti tik numeriai, kuriais skambinta, ir nepa- 
sivarginta išvardyti numerių telefonų, iš kurių skambinta. Galbūt 
nebuvo pareikalauta, galbūt SIP ilgiau užtrunka juos išsiaiškinti, 
arba galbūt - ir tai labiausiai tikėtina - buvo sugalvota kokių naujų 

biurokratinių košmarų tokiam prašymui įvykdyti ir informacija 
vėluos. 

Brunetis perbėgo akimis miestų pavadinimų stulpelį dešinėje. 
Pirmuose puslapiuose nepastebėjo jokio dėsningumo, bet ketvir- 
tame pamatė, kad Trevisanas - arba, apdairiai priminė sau, tas, 
kuris skambino iš Trevisano telefonų - trimis numeriais į Bulga- 
riją skambino, galima sakyti, reguliariai - bent du ar tris kartus per 
mėnesį. Lygiai tą patį galima pasakyti ir apie Vengrijos ir Lenkijos 
numerius. Prisiminė, kad dela Kortė pirmąją šalį minėjo, o kitų ne. 
Su šiais numeriais kaitaliojosi Nyderlandų ir Anglijos numeriai, šie 
tikriausiai buvo susiję su Trevisano advokato praktika. Domini- 
kos Respublikos išklotinėje niekur nebuvo, o į kitas dela Kortės 
minėtas šalis, Austriją ir Nyderlandus, skambinta, atrodo, ne taip 
dažnai. 

Brunetis neįsivaizdavo, ar advokato reikalus galima sutvarkyti 
telefonu, tad nenutuokė, ar jam pateiktame sąraše buvo įprastas 
skambučių skaičius. Paskambino į komutatorinę ir paprašė sujungti 
su dela Kortės duotu numeriu. Kai tas policininkas atsiliepė, Bru- 
netis prisistatė ir paprašė Favero adresų knygelėje įrašytų Paduvos 
ir Mestrės telefonų numerių. 

Dela Kortei juos perskaičius Brunetis pasakė: 

— Gavau čia Trevisano skambučių išklotinę, bet tik tolimųjų, 
taigi Mestrės numerio negalėjo būti. Palauksite, kol paieškosiu 
Paduvos numerio? 

- Paklauskite manęs, ar noriu numirti šešiolikmetės glėbyje, - 
pasakė dela Kortė. - Atsakymas bus toks pats. 

Supratęs tai kaip sutikimą Brunetis peržvelgė sąrašą, kaskart 
stabtelėdamas pastebėjęs Paduvos kodą 049. Pirmuose trijuose 
lapuose nieko nebuvo, bet tada penktame, o paskui devintame 
lape jis pamatė tą numerį. Kurį laiką jo nebuvo, paskui vėl atsirado 
keturioliktame lape, skambinta tris kartus tą pačią savaitę. 

Dela Kortės atsakymas, kai Brunetis jam tą pasakė, buvo duslus 
dvigarsis hm. 

— Manau, geriau kam nors duosiu klausyti tą Paduvos telefoną. 

- O aš ką nors nusiųsiu pasidairyti po barą, - pasakė Brunetis, 
dabar susidomėjęs, nekantraudamas sužinoti, kas ten per baras, 
kas jame lankosi, bet dar labiau nekantraudamas gauti Trevisano 
vietinių skambučių išklotinę ir pasižiūrėti, ar nebus jame baro 
numerio. 

Ilgametė ir niūri Brunečio policininko patirtis sugriovė men- 
kiausią kada nors jo turėtą tikėjimą sutapimais. Numeris, kurį 
žinojo du vienas po kito per kelias dienas nužudyti žmonės, nebuvo 
atsitiktinis faktas, statistinė keistenybė, kurią galima pakomentuoti 
ir pamiršti. Paduvos numeris buvo svarbus, nors Brunetis nenu- 
manė kaip, ir jis jau buvo visiškai tikras, kad Mestrės baro numeris 
Trevisano vietinių skambučių sąraše bus. 

Pažadėjęs pranešti dela Kortei, jei tik ką nors sužinos apie Mes- 
trės telefoną, nuspaudė telefono mygtuką ir susuko Vianelui. Ser- 
žantui atsiliepus Brunetis paprašė jo ateiti į kabinetą. 

Vianelas įžengė po kelių minučių. 

- Trevisanas? - paklausė jis pamatęs Brunečio žvilgsnyje atvirą 
smalsumą. 

— Taip. Man ką tik skambino iš Paduvos policijos dėl Rino 
Favero. 

— Buhalterio, to, kuris dirbo Sveikatos ministerijai? - paklausė 
Vianelas. Brunečiui linktelėjus Vianelas tiesiog pratrūko, prašneko 
tikrai su aistra: - Jie visi turėtų taip padaryti. 

Brunetis pakėlė akis šiek tiek apstulbęs. 

— Ką padaryti? - paklausė. 

— Nusižudyti, visa jų gauja. 

Ūmiai pratrūkęs Vianelas lygiai taip pat ūmiai nuščiuvo ir atsi- 
sėdo ant kėdės priešais Brunečio stalą. 

— O ką tas duotų? - paklausė Brunetis. 

Užuot atsakęs Vianelas gūžtelėjęs pečiais numojo ranka. 

Brunetis laukė. 

- Šio ryto Corriere buvo vedamasis, - galop atsakė Vianelas. 

— Ką rašė? 

— Kad turėtume pagailėti tų vargšų žmonių, dėl gėdos ir pri- 
mestų kančių atėmusių sau gyvybę, kad teisėjai turėtų juos išleisti iš 
kalėjimų, grąžinti į šeimas ir pas žmonas. Pamiršau, kas ten toliau, 
tiesiog prisiskaičiau tiek, kad supykino, - Brunetis tebetylėjo, tad 
Vianelas tęsė: - Kai kas nors nugvelbęs piniginę sėda už grotų, 
neskaitome vedamųjų, tik jau ne Corriere, kaulijančių juos paleisti, 
arba kad mes visi turime juos užjausti. Ir vienas Dievas žino, kiek 
pavogė tie kiaulės. Jūsų mokesčius, mano. Milijardus, tūkstančius 
milijardų, - staiga suvokęs kaip garsiai skamba jo balsas Vianelas 
dar kartą numojo ranka, nustūmė savo pyktį ir pridūrė kur kas 
ramesniu balsu: - Tai ką ten Faveras? 

- Jis nenusižudė, - pasakė Brunetis. 

- Tai kas atsitiko? - paklausė aiškiai pamiršęs savo protrūkį. 

- Jo kraujyje tiek barbitūrato, kad vairuoti jis niekaip negalėjo. 

— Kiek? - paklausė Vianelas. 

- Keturi miligramai, - ir Vianelui nespėjus pasakyti, kad vargu 
ar tai didelė dozė, pridūrė: - Rohypnolio. 

Vianelas lygiai kaip ir Brunetis žinojo, kad keturi miligramai ir 
vieną, ir kitą užmigdytų iki kitos dienos vidurio. 

— O koks ryšys su Trevisanu? - paklausė Vianelas. 

Kaip ir Brunetis Vianelas seniai prarado tikėjimą sutapimais, 
taigi labai atidžiai išklausė pasakojimą apie telefono numerį, kurį 
žinojo abudu mirę vyrai. 

- Prie Paduvos geležinkelio stoties? - paklausė Vianelas. - 
Fagarės gatvėje? 

— Taip, tai Pinetos baras. Žinai apie jį? 

Vianelas minutėlei nusigręžė, paskui linktelėjo. 

— Tikriausiai, jei tai ta vieta, apie kurią galvoju. Į kairę nuo gele- 
žinkelio stoties? 

- Nežinau, - atsakė Brunetis. - Žinau, kad prie geležinkelio sto- 
ties, bet niekada apie jį negirdėjau. 

— Taip, manau, tai ta vieta. Pinetos* 

Brunetis linktelėjo, laukė, ką Vianelas dar pasakys. 

- Jeigu tas, apie kurį galvoju, tai labai prastas. Daugybė šiau- 
rės afrikiečių, tų „vous compras“ pamatysi visuose kampuose, - 
Vianelas akimirkai nutilo, ir Brunetis pasirengė išklausyti keletą 
niekinamų pastabų apie Venecijos gatves užkemšančius nelegalius 
prekeivius, prekiaujančius suklastotomis Gucci rankinėmis ir afri- 
kietiškais drožiniais. Tačiau Vianelas nustebino jį pasakęs: - Varg- 
šeliai. 

Brunetis seniai prarado viltį kada nors išgirsti ką nors panašaus 
į politinį nuoseklumą iš savo bendrapiliečių, bet vis tiek nebuvo 
pasirengęs Vianelo užuojautai tiems imigrantams gatvių prekei- 
viams, paprastai labiausiai nekenčiamiems iš šimtų tūkstančių į 
Veneciją plūstančių žmonių, kurie tikisi pramisti nuo šalies gerovės 
stalo nukritusiais trupiniais. Ir štai Vianelas, žmogus, ne tik balsa- 
vęs už Šiaurės lygą, bet ir aršiai besiginčijantis, kad Italiją reikia 
padalyti pusiau vos šiauriau Romos - aršiausiomis akimirkomis 
jis reikalaudavo siena atsiskirti nuo barbarų afrikiečių, nes piečiau 
nuo Romos visi afrikiečiai - ir štai tas Vianelas vadina tuos pačius 
afrikiečius „vargšeliais“ ir akivaizdžiai tą ir turi galvoje. 

Nors tokia pastaba sutrikdė Brunetį, jis nenorėjo gaišti laiko ir 
apie tai dabar kalbėtis. Todėl paklausė: 

- Ar kas nors galėtų šį vakarą ten nuvykti? 

- Ir ką nuveikti? - paklausė Vianelas lygiai taip pat džiaugda- 
masis išvengęs to pokalbio kaip ir Brunetis. 

— Išlenkti stiklą kitą. Pasišnekučiuoti su žmonėmis. Pažiūrėti, 
kas skambina telefonu. Arba atsiliepia. 

— Norite pasakyti, kas nors, kas neatrodo kaip policininkas? 

Brunetis linktelėjo. 

— Pučetis? - pasiūlė Vianelas. 

Brunetis papurtė galvą. 

— Per jaunas. 

— Ir turbūt per švarus, - nedelsdamas pridūrė Vianelas. 

— Kalbi taip, tarsi pas Pinetą būtų miela vietelė. 

— Tai tokia vieta, kur aš mieliau eičiau turėdamas savo ginklą, 
- pasakė Vianelas. Tada minutėlę pasvarstęs lyg tarp kito pridūrė. 
- Panašu, kad ta vieta tiktų Topai, - paminėjo prieš šešis mėnesius 
po trisdešimties metų darbo policijoje atsistatydinusį seržantą. 

Topos tikroji pavardė buvo Romanas, bet niekas jo taip neva- 
dino jau daugiau kaip penkias dešimtis metų nuo tada, kai jis dar 
buvo vaikas, smulkutis ir apvalus, ir atrodė kaip mažas peliukas, 
kaip rodo jo pravardė. Net kai visiškai užaugo ir jo plačiai krū- 
tinei uniforminius švarkus siūdindavo pagal specialų užsakymą, 
baisiai nederanti, bet nė kiek ne mažiau nepakeičiama pravardė 
liko. Niekas niekada nesijuokdavo iš Topos pravardės moteriška 
galūne. Nemažai žmonių per trisdešimt tarnybos metų mėgino jį 
nuskriausti, tačiau niekas niekada nedrįso pasišaipyti iš jo pravar- 
dės. * 

Brunečiui nieko nepasakius Vianelas greitai dirstelėjo į jį ir vėl 
greitai nusuko akis. 

- Žinau, ką apie jį galvojate, komisare, - ir Brunečiui nė nespė- 
jus pakomentuoti: - Jis net nedirbs, bent jau oficialiai. Jis tik pada- 
rys jums paslaugą. 

— Kad nueis į Pinetą? 

Vianelas linktelėjo. 

— Man tai nepatinka, - pasakė Brunetis. 

Vianelas tęsė: 

— Jis tiesiog bus pensininkas, atėjęs į barą išgerti, gal pažaisti 
kortomis, - Brunečiui ir toliau tebetylint Vianelas pridūrė: - Atsi- 
statydinęs policininkas juk gali nueiti į barą ir pažaisti kortomis, 
jeigu nori, ką? 

— Štai to aš ir nežinau, - pasakė Brunetis. 

— Ko? 

— Ar jis norės. 

Aišku, nė vienas iš jųdviejų nenorėjo užsiminti arba nematė 
reikalo prisiminti Topos atsistatydinimo priežasčių. Prieš metus 
Topa sulaikė dvidešimt trejų metų miesto tarėjo sūnų už aštuon- 
metės mokyklinukės tvirkinimą. Sulaikė vėlai vakare jaunuolio 
namuose, o kai įtariamasis atvyko į kvestūrą, jo kairė ranka ir nosis 
buvo sulaužytos. Topa atkakliai tvirtino, kad jaunuolis mėginda- 
mas pasprukti jį užpuolė; jaunuolis tvirtino, kad Topa pakeliui į 
kvestūrą sustojo, įstūmė jį į skersgatvį ir sumušė. 

Vyras raštinėje, kai jie tą vakarą atvyko į kvestūrą, nesėkmingai 
mėgino papasakoti, kokiu žvilgsniu Topa pažvelgė į įtariamąjį, kai 
šis pradėjo pasakoti savo istoriją. Jaunuolis niekada jos nebepakar- 
tojo, ir nebuvo pateikta jokio oficialaus skundo. Tačiau po savaitės 
iš vicekvestoriaus Patos kabineto prasisunkė žinia, kad sežan- 
tui laikas atsistatydinti, ir jis atsistatydino taip prarasdamas dalį 
pensijos. Jaunuolis buvo nuteistas dvejiems metams namų arešto. 
Niekas niekada negirdėjo, kad septynmetę dukraitę turintis Topa 
būtų pasakojęs apie sulaikymą, savo atsistatydinimą ar apie su visa 
tuo susijusius įvykius. 

Vengdamas susidurti su Brunečio žvilgsniu Vianelas paklausė: 

- Ar man jį pakviesti? 

Brunetis akimirką dvejojo, o paskui nelabai mandagiai pasakė: 

- Gerai. 

Vianelas nebuvo toks kvailas, kad šypsotųsi: 

- Jis negrįžta iš darbo iki aštuonių. Tada jam ir paskambinsiu. 

- Iš darbo? - paklausė Brunetis, nors žinojo, kad neturi klausti. 
Įstatymas draudė atsistatydinusiems pareigūnams dirbti: jeigu jie 
dirbdavo, netekdavo pensijos. 

- Iš darbo, - pakartojo Vianelas, bet daugiau nieko nepasakė. 
Atsistojo. - Ar bus dar kas nors, pone? 

Brunetis prisiminė, kad Topa buvo Vianelo partneris daugiau 
kaip septynerius metus, Topą privertus atsistatydinti seržantas 
norėjo išeiti, ir tik įnirtingas Brunečio pasipriešinimas įtikino 
jį atsisakyti tos minties. Topa Brunečiui niekada neatrodė toks 
žmogus, už kurį galima būtų laiduoti. 

- Ne, viskas. Pakeliui žemyn gal paklaustum sinjorinos Eletros, 
ar negalėtų susisiekti su SIP žmonėmis ir iš jų paimti Trevisano 
vietinių pokalbių išklotinės? 

— Pineta - ne tokia vieta, kur tarptautinis advokatas galėtų 
skambinti, - pasakė Vianelas. 

Nepanašu, kad tai tokia vieta, kur skambintų klestintis buhalte- 
ris, bet Brunetis nutarė neatvirauti. 

- Išklotinė parodys, - aptakiai pasakė jis. 

Vianelas palaukė, bet Brunečiui nieko daugiau nepasakius 
nuėjo į savo kabinetą, palikęs šį mąstyti apie priežastis, kodėl pasi- 
turintys ir sėkmės lydimi vyriškiai galėtų skambinti į taksofonus 
ypač tokiose prišnerkštose vietose kaip Pineta. 

Tryliktas skyrius 


Tą vakarą vakarienę trims pagyvino - Brunetis švelnesnio žodžio 
nebegalėjo sugalvoti - karštas Kiaros ir jos motinos ginčas, pra- 
trūkęs, kai Kiara pasakė tėvui, kad po pamokų buvo nuėjusi daryti 
matematikos namų darbų pas mergaitę, geriausią Frančeskos Tre- 
visan draugę. 

Kiarai nespėjus nieko daugiau pridurti Paula pliaukštelėjo 
delnu per stalą. 

- Negyvensiu vienuose namuose su šnipe, - suriko ji dukrai. 

- Aš ne šnipė, - aštriai atrėžė Kiara. - Aš dirbu policijai, - tada 
atsigręžusi į Brunetį paklausė: - Ar ne, tėti? 

Nekreipdamas į ją dėmesio Brunetis per stalą siekė apytuščio 
Pinot noir butelio. 

— Na, ar taip? - neatstojo Kiara. 

— Nesvarbu, - tęsė jos motina, - ar tu dirbi policijai ar ne. 
Negali slampinėti iš paskos stengdamasi gauti informacijos iš savo 
draugų. 

- Bet ir tėtis visada gauna informacijos iš savo draugų. Ar tai 
reiškia, kad jis šnipas? 

Brunetis gurkštelėjo vyno ir per taurės viršų pasižiūrėjo į 
žmoną susidomėjęs, ką gi ji atsakys. 

— Kalbu ne apie tai, kad jis gauna informacijos, o apie tai, kad 
kai jis šitaip daro, visi žino, kas jis toks ir kodėl taip elgiasi. 

- Na, mano draugai, žino, kas aš, ir turėtų suprasti, kodėl taip 
darau, - spyrėsi Kiara, o jos skruostai pamažu raudo. 

— Tai ne tas pats, ir tu tą Žinai, - atsakė Paula. 

Brunečiui pasigirdo, kad Kiara sumurmėjo kažką panašaus į 
„Tas pats“, bet jos galva buvo nuleista ties tuščia lėkšte, todėl jis 
nebuvo tuo tikras. 

Paula pasisuko į Brunetį. 

— Gvidai, gal malonėsi paaiškinti savo dukrai skirtumą? 

Kaip ir visada per patį ginčo įkarštį Paula kaip koks nerūpes- 
tingas graužikas nusimesdavo visas motinystės pareigas ir užkrau- 
davo jauniklį tėvui. 

- Tavo mama teisi, - pasakė jis. - Kai aš klausinėju žmonių, 
jie žino, kad aš policininkas, taigi jie pasakoja man žinodami tą 
faktą. Ir jie žino, kad yra laikomi atsakingi už tai, ką sako, todėl 
turi galimybę būti apdairūs, jei nori. 

— Bet argi tu niekada neapgauni? - paklausė Kiara. - Ar net 
nemėgini? - pridūrė nespėjus Brunečiui atsakyti. 

— Be abejonės, darau ir viena, ir kita, - pritarė jis. - Bet atsi- 
mink, niekas iš to, ką tau kas nors pasakoja, neturi jokios teisinės 
vertės. Jie visada gali paneigti ką sakę, ir tada liks tik tavo žodžiai 
ir jų. 

- Bet kam man meluoti? 

- Ojiems kam? - apsuko jis. 

— Kam rūpi, ar žmonių pasakojimai teisiškai įpareigoja ar ne? 
- paklausė Paula, vėl šokusi ginčytis. - Mes nekalbame apie tai, 
kas teisiškai įpareigoja; kalbame apie išdavystę. Ir, jeigu žmonės 
prie šio stalo leistų man pavartoti tokį žodį, - pasakė ji ir pažvelgė 
į juos abu iš eilės, - apie garbę. 

Kiaros veide, pastebėjo Brunetis, atsispindėjo viena iš tų „O, ji 
ir vėl savo“ išraiškų, ir ji atsisuko į jį moralinės paspirties, tačiau 
jis jos nesuteikė. 

— Garbę? - perklausė Kiara. 

— Taip, garbę, - pasakė Paula staiga nurimusi, bet nė kiek ne 
mažiau pavojinga. - Negali traukti informacijos iš savo draugų. 
Negali to, ką jie pasakė, imti ir panaudoti prieš juos. 

Čia Kiara ją pertraukė: 

— Bet nieko, ką papasakojo Suzana, prieš ją ir nepanaudosi. 

Paula akimirkai užsimerkė, tada nusitvėrė riekutę duonos ir 
ėmė trupinti smulkiais trupinukais, kaip visada darydavo, kai 
būdavo labai nusiminusi. 

- Kiara, nesvarbu, galima pasinaudoti ar negalima pasinau- 
doti tuo, ką ji tau papasakojo. Negalima, - pradėjo ji, o paskui 
pakartojo iš naujo: - Negalima skatinti draugų pasipasakoti, kai 
esi viena su jais, o paskui apsisukti ir pakartoti tą informaciją arba 
pasinaudoti ja, jei jie pasakodami nežinojo, ką turi galvoje. Tai 
reiškia išduoti pasitikėjimą. 

— Kalbi tarsi tai būtų nusikaltimas, - pasakė Kiara. 

- Tai blogiau už nusikaltimą, - atšovė Paula. - Tai neteisinga. 

— O nusikaltimas - teisinga? - iš pašalės paklausė Brunetis. 

Ji užkibo. 

— Gvidai, jei aš jų neišsigalvojau, praeitą savaitę mūsų name dvi 
dienas buvo trys santechnikai. Ar gali paskaičiuoti jų darbo rice- 
vuto fiscale, fiskalinius mokesčius? Ar turi įrodymų, kad pinigai, 
kuriuos jiems sumokėjome, bus deklaruoti valdžiai ir bus sumo- 
kėti mokesčiai? - jam neatsakius ji primygtinai paklausė: - Ar 
turi? - jis tylėjo toliau. - Tai nusikaltimas, Gvidai, nusikaltimas, 
bet aš atsisakau tau ar kam nors iš šitos mūsų pradvisusios kiaulių 
ir vagių valdžios pasakyti, kad tai neteisinga. 

Jis pakėlė butelį, bet šis buvo tuščias. 

— Nori dar? - paklausė Paula, ir jis žinojo, kad ji kalba ne apie 
vyną. Ne ypač norėjo, bet ji jau užlipo į savo tribūną, ir ilga patir- 
tis jam sakė, kad nėra nieko, kas ją numaldytų, kol ji nepabaigs. 
Apgailestavo tiktai, kad pabaigė vyną. 

Akies kampu pamatė, kaip Kiara atsistojo nuo kėdės ir nuėjo 
prie spintelės. Po akimirkos grįžo nešina dviem mažomis taurelė- 
mis ir buteliu grapos, kurią tylomis per stalą pastūmė prie jo. Jos 
motina gali vadinti ją kaip nori - išdavike, šnipe, pabaisa - jam tas 
vaikas buvo angelas. 

Pamatė ilgą Paulos žvilgsnį į Kiarą ir patenkintas pastebėjo 
sušvelnėjusias jos akis, kad ir akimirkai. Jis įsipylė taurelę grapos, 
gurkštelėjo ir atsiduso. 

Paula pasiekusi per stalą paėmė butelį. Truputį įsipylė ir išgėrė. 
Prasidėjo paliaubos. 

— Kiara, - tarė Paula. - Nenorėjau dėl to bartis ant tavęs. 

- Bet tu ką tik bareisi, - atsakė tikra jos dukra. 

- Žinau ir atsiprašau, - Paula dar kartą gurkštelėjo. - Juk žinai, 
kaip griežtai esu prieš tai nusistačiusi. 

— Prisiskaitei tose knygose, ar ne? - Kiara paklausė paprastai, 
įsigudrindama užsiminti, kad motinos anglų literatūros profeso- 
rės karjera kažkokiais būdais turėjo netikusios įtakos jos dorovi- 
nei raidai. 

Abu tėvai stengėsi išgirsti sarkazmą ar panieką jos balse, bet jų 
tenai nebuvo, nebuvo nieko daugiau, tik noras sužinoti. 

- Manyčiau, prisiskaičiau, - pritarė Paula. - Tas knygas parašę 
žmonės išmanė apie garbę, ir ji jiems buvo svarbi, - čia ji nutilo 
ir pasvarstė, ką pasakiusi. - Bet ji svarbi buvo ne tik jiems, tiems 
rašytojams; visa jų visuomenė manė, kad kai kurie dalykai yra 
svarbūs: garbė, geras vardas, žodis. 

— Aš manau, kad tai svarbūs dalykai, mama, - Kiara pasakė, 
kalbėdama nelyginant būtų kur kas mažesnė. 

- Žinau. Ir aš manau, ir Rafis, ir tavo tėtis taip pat. Bet mūsų 
pasaulis taip nemano, jau nebe. 

— Tai dėl to tu taip mėgsti tas knygas, mama? 

Paula nusišypsojo ir, pamanė Brunetis, prieš atsakydama 
nulipo nuo savo tribūnos. 

— Tikriausiai, cara. Be to, dėl šio pomėgio turiu darbą univer- 
sitete. 

Brunečio pragmatizmas daugiau kaip du dešimtmečius vis 
atsitrenkdavo į įvairiausių formų Paulos idealizmą, todėl jis tikėjo, 
kad „tose knygose“ ji ieškodavo kur kas daugiau negu darbo. 

- Ar daug turi namų darbų šį vakarą, Kiara? - paklausė Brune- 
tis, žinodamas, kad vėliau šį vakarą arba rytoj rytą galės paprašyti 
jos papasakoti, ką išgirdo iš Frančeskos draugės. 

Supratusi tai kaip leidimą eiti Kiara pasakė turinti ir nuėjo į 
savo kambarį jų ruošti palikusi tėvus vienus tęsti, jei nori, savo 
pokalbio apie garbę. 

— Nežinojau, kad ji taip rimtai priims mano pasiūlymą, Paula, 
ir nukeliaus uždavinėti žmonėms klausimų, - tarp kita ko pasakė 
Brunetis paaiškindamas ir bent jau iš dalies atsiprašydamas. 

— Neprieštarauju, kad ji renka informaciją, - pasakė Paula. - 
Man nepatinka tai, kaip ji tą daro, - ji vėl gurkštelėjo grapos. - 
Kaip manai, ar ji suprato, ką mėginau jai pasakyti? 

— Manau, ji supranta viską, ką mes jai sakome, - atsakė Bru- 
netis. - Nesu tikras, ar pritaria daugumai pamokymų, bet tikrai 
viską supranta, - paskui sukdamas prie to, ką ji seniau pasakė, 
paklausė: - Kokių dar turi pavyzdžių to, kas yra nusikaltimas, bet 
nėra neteisinga? 

Ji pasukiojo tarp delnų savo taurelę. 

— Manau tai pernelyg lengva, - tarė, - ypač turint galvoje 
nenormalius šios šalies įstatymus. Sunkiau suvokti dalykus, kurie 
neteisingi, bet nėra nusikaltimas. 

— Tarkim? - paklausė jis. 

— Tarkim leisti savo vaikams žiūrėti televizorių, - juokdamasi 
pasakė ji akivaizdžiai pavargusi nuo temos. 

- Ne, pasakyk man, Paula, - spyrėsi jis dabar jau susidomėjęs. 
— Norėčiau, kad pateiktum pavyzdžių. 

Prieš prašnekdama ji nagu bakstelėjo į stiklinį mineralinio 
vandens butelį ant stalo. 

- Žinau, kad pavargai manęs klausydamasis, Gvidai, bet 
manau, kad plastikiniai buteliai yra neteisinga, bet tikrai ne nusi- 
kaltimas, - ir greitai pridūrė: - Manau, bus po kelerių metų. Tai 
yra, jei mes turėsime kiek nors proto. 

- Aš tikėjausi svaresnio pavyzdžio, - pasakė Brunetis. 

Ji kiek pamąstė, o paskui atsakė: 

- Jei auklėtume vaikus taip, kad jie manytų, jog mano šeimos 
turtai teikia jiems ypatingų privilegijų, tai būtų neteisinga. 

Brunetis nustebo, kad Paula pateikė tokį pavyzdį: per tuos 
metus ji retai užsimindavo apie savo tėvų turtus, nebent politiniam 
pokalbiui virtus ginču pavadindavo juos socialine neteisybe. 
žioti, Paula tęsė: 

— Nesu tikra, ar tai daug svarbiau, bet manau, jei nepagarbiai 
kalbėčiau apie tave, tai būtų neteisinga. | 

— Tu visada apie mane kalbi nepagarbiai, - pasakė Brunetis 
prisiversdamas nusišypsoti. 

— Ne, Gvidai, aš nepagarbiai kalbu su tavimi. Tai skirtumas. 
Niekada nepasakyčiau jokių tokių dalykų apie tave. 

— Nes tai negarbinga? 

- Būtent, - šypsodamasi pasakė ji. 

- Bet nėra negarbinga sakyti juos man? 

— Žinoma, ne, ypač jei jie tiesa. Nes tai tik tarp mūsų, Gvidai, 
ir todėl, kad tai jokiu būdu nepriklauso pasauliui. 

Jis ištiesė ranką ir susigrąžino grapos butelį. 

— Man atrodo, skirtumą įvardyti vis sunkiau, - pratarė. 

— Kokį? 

— Nusikaltimo ir neteisybės. 

— Kaip manai, kodėl taip yra, Gvidai? 

— Nežinau. Gal todėl, kaip pirmiau sakei, kad mes nebetikime 
senaisiais dalykais ir nesuradome nieko naujo, nieko daugiau kuo 
tikėti. 

Ji susimąsčiusi linktelėjo. 

— O visas senąsias taisykles sulaužėme, - tęsė jis. - Penkiasde- 
šimt metų nuo pat karo pabaigos mums vien tiktai melavo. Val- 
džia, Bažnyčia, politinės partijos, pramonininkai, verslininkai ir 
kariškiai. 

— O policija? - paklausė ji. 

— Taip, - pritarė jis kažkodėl nedvejodamas. - Ir policija. 

— Bet tu nori su jais pasilikti? - paklausė ji. 

Jis gūžtelėjo pečiais ir įsipylė dar grapos. Ji laukė. Galop jis 
pasakė: 

— Kas nors juk turi pamėginti. 

Paula pasilenkė per stalą ir priglaudusi delną prie jo skruosto 
kilstelėjo veidą aukštyn. 

- Jei kada vėl mėginsiu tau skaityti paskaitą apie garbę, Gvidai, 
trinktelėk man buteliu, gerai? 

Jis pasuko galvą ir pabučiavo jai ranką. 

— Nebent leisi man nupirkti plastikinių. 


Po dviejų valandų Brunečiui bežiovaujant prie Prokopijo Slapto- 
sios istorijos suskambo telefonas. 

— Brunetis, - atsiliepė jis ir dirstelėjo į laikrodį. 

— Komisare, čia Alvisas. Jis sakė jums paskambinti. 

— Kas sakė man paskambinti, pareigūne Alvisai? - paklausė 
Brunetis, susikrapštė kišenėje panaudotą vaporeto bilietą ir 
padėjo ant puslapio, kad prisimintų kur skaitė. Pokalbiai su Alvisu 
paprastai būdavo arba ilgi, arba painūs. Arba abejopi. 

- Seržantas, pone. 

- Koks seržantas, pareigūne Alvisai? - Brunetis užvertė knygą 
ir padėjo ją į šalį. 

- Seržantas Topa, pone. 

Suklusęs Brunetis paklausė: 

— Kodėl jis sakė man paskambinti? 

— Nes jis nori su jumis pasikalbėti. 

— Kodėl jis nepaskambino man pats, pareigūne? Mano pavardė 
telefonų knygoje. 

— Nes jis negali, pone. 

— O kodėl negali? 

— Nes taisyklės sako, kad negali. 

— Kokios taisyklės? - paklausė Brunetis su girdimai augančiu 
nekantrumu. 

— Čionykštės taisyklės, pone. 

— Kokios čionykštės, pareigūne? 

- Kvestūros, pone. Man naktinis budėjimas. 

- Ką ten veikia seržantas Topa, pareigūne? 

- Jis sulaikytas, pone. Mestrės vaikinai jį sučiupo, bet tada suži- 
nojo, kas jis, na, sužinojo, kas jis buvo. Arba kuo jis buvo. Noriu 
pasakyti, seržantas. Tada jie parsiuntė jį čia, bet pasakė, kad jis 
gali eiti pats. Jie paskambino mums, kad jis ateina, bėt leido ateiti 
jam pačiam. 

- Tai seržantas Topa sulaikė pats save? 

Alvisas minutėlę pagalvojo apie tai, o paskui atsakė: 

- Taip atrodytų, pone. Nežinau, kaip užpildyti pranešimą, kur 
sakoma „sulaikęs pareigūnas“. 

Brunetis trumpam atitraukė ragelį nuo ausies, paskui vėl 
pakėlė ir paklausė: 

— Už ką jis sulaikytas? 

— Jis susimušė, pone. 

— Kur? - paklausė Brunetis, nors prieš paklausdamas jau žinojo 
atsakymą. 

— Mestrėje. 

— Su kuo susimušė? 

— Su kažkokiu užsieniečiu. 

— O kur tas užsienietis? 

— Jis pabėgo, pone. Jie susimušė, bet paskui užsienietis 
pabėgo. 

— Iš kur žinai, kad jis buvo užsienietis. 

— Seržantas Topa man pasakė. Jis sakė, kad vyras kalbėjo su 
akcentu. | 

- Jei užsienietis pabėgo, kas parašė skundą dėl seržanto Topos, 
pareigūne? 

— Aš manau, todėl Mestrės vyrai ir parsiuntė jį mums, pone. Jie 
tikriausiai galvojo, kad mes žinosime, ką daryti. 

— Ar Mestrės žmonės liepė tau rašyti sulaikymo raportą? 

— Na, ne, pone, - po ilgokos pauzės pasakė Alvisas. - Jie liepė 
Topai grįžti ir parašyti raportą apie tai, kas nutiko. Vienintelė 
forma, kurią pamačiau ant stalo, buvo sulaikymo raportas, todėl 
pamaniau, kad galiu juo pasinaudoti. 

— Kodėl neleidi jam su manimi pasikalbėti, pareigūne? 

- A, jis jau paskambino žmonai, o aš žinau, kad jiems galima 
paskambinti tik kartą. 

— Taip yra tik televizijoje, pareigūne, Amerikos televizijoje, 
— pasakė Brunetis stengdamasis išlikti kantrus. - Kur seržantas 
Topa dabar? 

- Jis išėjo kavos. 

— Kol tu pildai sulaikymo raportą? 

— Taip, pone. Aš, regis, neturiu teisės jo čia laikyti, kol tą 
darau. 

- Kai seržantas Topa sugrįš - jis juk sugrįš, ar ne? 

- O taip, pone, liepiau jam grįžti. Tai yra paprašiau, ir jis 
pasakė, kad grįš. 

- Kai jis sugrįš, pasakyk jam palaukti. Aš jau ateinu. 

Žinodamas, kad daugiau nebeištvers, Brunetis padėjo ragelį 
nelaukdamas Alviso atsakymo. 

Po dvidešimties minučių, pasakęs Paulai turįs nueiti į kvestūrą 
šio to sutvarkyti, jis atkako į kvestūrą ir nuėjo tiesiai į uniformuotų 
pareigūnų kambarį. Alvisas sėdėjo už stalo, o priešais sėdėjo ser- 
žantas Topa ir atrodė visiškai taip pat kaip ir prieš metus, kai 
paliko kvestūrą. 

Buvęs seržantas buvo neaukštas, tvirtai sudėtas; šviesa nuo 
lubų šviestuvo atsispindėjo ant jo beveik pliko viršugalvio. Atlo- 
šęs kėdę ant dviejų užpakalinių kojų sėdėjo susinėręs rankas ant 
krūtinės. Kai Brunetis įėjo, pažvelgė, akimirką patyrinėjo jį tam- 
siomis akimis, paslėptomis po šviesiais antakiais, ir nuleido kėdę 
ant grindų garsiai dunkstelėjęs. Atsistojo ir padavė Brunečiui 
ranką - jau nebe seržantas, todėl kaip lygus galėjo paspausti ranką 
komisarui, ir dėl šio poelgio Brunetis pasijuto užlietas nepasiten- 
kinimo, kurį visada jautė seržantui, žmogui, kurio viduje kunku- 
tik ir laukiančios, kaip nudeginti burną bet kam, kas mėgintų ją 
nedelsiant suvalgyti. 

- Labas vakaras, seržante, - pasakė Brunetis spausdamas jam 
ranką. 

— Komisare, - teatsakė anas ir nieko daugiau. 

- Gal galėtume nueiti pasikalbėti į mano kabinetą, - pasiūlė 
Brunetis. 

- Taip, - sutiko Topa. 

Kai jiedu suėjo vidun, Brunetis įjungė šviesą, bet nesivargino 
nusivilkti apsiausto, tikėdamasis, kad taip parodys neturintis daug 
laiko, ir nuėjo atsisėsti už savo stalo. 

Topa atsisėdo ant kėdės stalo kairėje. 

— Na? - paklausė Brunetis. 

- Vianelas paskambino ir paprašė manęs nueiti ir apsižval- 
gyti po tą vietą, Pinetą. Girdėjau apie ją, bet niekada nesilankiau. 
Nepatiko tai, ką girdėjau. 

— Ką girdėjai? 

— Daugybė juodukų. Ir slavų. Tie slavai blogesni. 

Ir Brunetis palaikė tokią nuomonę, bet nieko nepasakė. 

Pamatęs, kad niekas neketina jo skatinti pasakoti savo istoriją, 
Topa liovėsi komentuoti tautinius ir rasinius skirtumus ir tęsė: 

— Nuėjau ir užsisakiau taurę vyno. Prie stalo pora vyrukų lošė 
kortomis, todėl nuėjau pažiūrėti jiems per petį. Atrodo, nė vienas 
neprieštaravo. Užsisakiau dar vyno ir užkalbinau vyrą prie baro. 
Vienas iš lošėjų išėjo, tai aš sėdau į jo vietą ir pažaidžiau porą ratų. 
Pralošiau 10000 lirų, tada grįžo tas žaidėjas, todėl lioviausi lošti ir 
grįžęs prie baro paėmiau dar vyno. 

Brunečiui pasirodė, kad Topa būtų kur kas geriau praleidęs 
vakarą sėdėdamas namuose prie televizoriaus. 

— O kaip muštynės, seržante? 

— Tuoj papasakosiu. Dar po ketvirčio valandos ar panašiai kitas 
vyras nuėjo nuo stalo, ir jie paklausė manęs, ar nenorėčiau dar 
palošti. Pasakiau, kad ne, todėl su jais sėdo prie baro buvęs vyras 
ir sulošė kelis ratus. Tada grįžo išėjęs vyras ir užsisakė prie baro 
išgerti. Ėmėme šnekėtis, ir jis paklausė manęs, ar nenoriu moters. 
Pasakiau, kad nenoriu pirkti, kai aplinkui daugybė sukinėjasi 
dykai, o tada jis pasakė, kad niekada neįstengsiu gauti tokios, 
kokią jis man siūlo. 

— Tai kokią? 

- Jis pasakė galintis gauti man mergaičių, jaunų mergaičių. 
Pasakiau, kad man jos nerūpi, labiau mėgstu moteris, o tada jis 
pasakė kai ką užgaulaus. 

— Ką jis pasakė? 

— Pasakė manantis, kad aš nesidomiu moterimis, 0 aš pasa- 
kiau, kad man patinka moterys, tikros moterys, ne tokios, kaip jis 
galvoja. O jis ėmė juoktis, kažką slaviškai sušuko, manau, tiems 
trims, kurie lošė kortomis. Jie nusijuokė. Tada aš jam ir trenkiau. 

— Mes prašėme tavęs ten nueiti pamėginti gauti informacijos, 
o ne pradėti muštynes, - pasakė Brunetis, nesistengdamas slėpti 
savo susierzinimo. 

— Neleisiu žmonėms iš savęs juoktis, - pakėlęs balsą pasakė 


Topa kietu piktu tonu, kurį Brunetis gerai prisiminė. , 
— Ar manai, jo pasiūlymas buvo rimtas? į 
— Kieno? Ų 


— Vyro prie baro. Kuris pasiūlė tau merginų. 

— Nežinau. Gal. Neatrodė kaip sąvadautojas, bet su slavais — 
sunku pasakyti. 

- Pažintum, jei dar kartą jį pamatytum? 

— Jam lūžo nosis, todėl turėtų būti nesunku pastebėti. 

— Tikrai? | 

— Kas tikrai? 

— Lūžo nosis? 

- Žinoma, - pasakė Topa iškėlęs dešinę ranką. - Pajutau, kaip 
trūko kremzlė. 

— Atpažintum jį arba jo nuotrauką? 

- Taip. 

- Gerai, seržante. Per vėlu dabar ką nors nuveikti. Ateik iš ryto 
ir peržvelk nuotraukas, pažiūrėk, ar jį rasi. 

— Maniau, Alvisas nori mane sulaikyti. 

Brunetis mostelėjo sau priešais veidą tarsi nuvydamas musę. 

— Pamiršk. 

— Niekas su manimi taip nekalba, kaip tas vyrukas, - šiurkščiai 
pasakė Topa. 

- Iš ryto, seržante, - pasakė jam Brunetis. 
sulaikymo istoriją, atsistojo ir išėjo iš kabineto palikęs atviras 
duris. Brunetis dar palaukė visas dešimt minučių ir tik tada išėjo 
iš darbo. Lauke pradėjo lynoti pirmoji ledinė žiemos dulksna, bet 
aštrūs į veidą kertantys lašeliai teikė gaivinantį atsipalaidavimą 
nuo įkarščio, sukelto nemalonios Topos draugijos. 

Keturioliktas skyrius 


Praėjus dviem dienoms, bet tik po to kai Brunetis priverstinai krei- 
pėsi į teisėją Vantuną orderio dokumentų poėmiui, SIP Venecijos 
biuras pateikė policijai šešių mėnesių prieš Trevisano mirtį vieti- 
nių telefono pokalbių iš jo namų ir biuro išklotinę. Kaip Brunetis ir 
tikėjosi, kelis kartus buvo skambinta į Pinetos barą, nors dėsningu- 
mas ir nebuvo akivaizdus. Tarpmiestinių pokalbių sąraše paieškojo 
skambučių į Paduvos geležinkelio stotį, tačiau nei tų skambučių 
datos, nei laikas nesutapo su skambučiais į Mestrės barą. 

Pasidėjo abidvi išklotines greta viena kitos ant savo stalo ir įsi- 
išklotinėje ilgame stulpelyje dešinėje, bėgančiame per daugiau kaip 
trisdešimt lapų, buvo surašyti telefonų adresai ir asmenų, kuriems 
numeris priklausė, pavardės. Ėmė skaityti pavardžių ir adresų stul- 
pelį, bet po kelių minučių liovėsi. 

Pasiėmė popierius ir išėjęs iš kabineto nulipo laiptais į atvirą 
sinjoritos Eletros kambarėlį. Stalas, stovėjęs priešais langą, pasi- 
rodė naujas, bet ant jo stovėjo ta pati rankų darbo Venecijos stiklo 
vaza, O joje pūpsojo nepaprastai elegantiška, nors nieko kur kas 
džiaugsmingesnio nė negalėjai tikėtis, kupli juodaakių rudbekijų 
puokštė. 

Prisiderinusi prie žiedų sinjorina Eletra šiandien ryšėjo šalį, 
kurio spalvų paslaptis buvo pasiskolinta iš kanarėlių. 

— Labas rytas, komisare, - tarė ji pražydusi tokia pačia džiaugs- 
minga šypsena kaip ir gėlės. 

— Labas rytas, sinjorina, - pasakė jis. - Turiu judviem klausimą, 
— pradėjo vartodamas dviskaitą ir draugišku linktelėjimu parodęs, 
kad antroji dalis buvo jos kompiuteris. 

— Šitą? — paklausė ji žvilgtelėjusi į spausdintus SIP lapus jo ran- 
koje. 

— Taip. Tai Trevisano pokalbių išklotinė. Pagaliau, - pridūrė 
nepajėgdamas nuslėpti pykčio, kurį jautė sugaišęs šitiek laiko lauk- 
damas, kol oficialūs kanalai atskleis informaciją. 

— O, turėjote man pasakyti, kad jums skubiai jų reikia, komi- 
sare. 

— Draugas iš SIP? - paklausė jis jau nebesistebėdamas sinjori- 
nos Eletros tinklo apimtimis. 

— Džordžijas, - tarstelėjo ji, ir viskas. 

Brunetis tarė: 

— Kaip manote, ar jis galėtų?.. 

Ji šyptelėjo ir ištiesė ranką. 

Jis padavė jai lapus. 

— Man reikia juos sudėlioti pagal skambučių dažnumą. 

Ji dirstelėjo žemyn ir ant pluoštelio lapukų, gulėjusių ant stalo, 
užsirašė pastabą. Šyptelėjo rodydama, kad tai vaikų žaidimas. 

— Ką nors dar? 

— Taip. Norėčiau žinoti, kiek skambučių yra iš viešųjų vietų tele- 
fonų: barų, restoranų, net taksofonų. 

Ji vėl nusišypsojo; ir vėl tas pat. 

- Ir viskas? 

— Ne. Norėčiau žinoti, kuris yra jį nužudžiusio asmens nume- 
ris, - jei jis tikėjosi, kad ji užsirašys ir šią pastabą, turėjo nusivilti. 

— Tačiau nemanau, kad galite tą sužinoti, - pridūrė Brunetis su 
šypsena, rodydamas jai, kad kalba nerimtai. 

— Nemanau, kad galime, pone, bet gal jis tarp jų, - pasakė ji 
mostelėjusi popieriais. 

Galbūt, pagalvojo Brunetis. 

- Ilgai užtruks? - paklausė Brunetis turėdamas galvoje dienas. 

Sinjorina Elektra dirstelėjo į savo laikroduką, paskui pervertė 
visus popierius pasižiūrėti, kiek ten yra lapų. 

- Jei Džordžijas šiandien biure, tai po pietų turėčiau turėti. 

— Kaip? - leptelėjo Brunetis nespėjęs suformuluoti nerūpestin- 
gesnio klausimo. 

— Turiu į vicekvestoriaus telefoną instaliuotą modemą, - pasakė 
ji parodžiusi ant stalo už kelių centimetrų nuo telefono stovinčią 
metalinę dėžutę. Brunetis pamatė nuo dėžutės iki jos kompiuterio 
nutįsusius laidus. - Džordžijui tereiks paimti informaciją, sudėti 
į programą, kad surūšiuotų pokalbius pagal dažnį, o tada atsiųsti 
tiesiai man į spausdintuvą, - ji minutėlę patylėjo. - Ji atkeliaus 
surašyta pagal dažnumą, o paskui jie pateiks pokalbių datas ir 
trukmę. Ar norėtumėte žinoti, kiek truko kiekvienas pokalbis? - ji 
laikė rašiklį virš lapukų pluoštelio ir laukė atsakymo. 

- Taip. Ir kaip manote, ar jis galės gauti Mestrės baro telefono 
skambučių išklotinę? 

Ji linktelėjo, bet įnikusi rašyti nieko neatsakė. 

— Šią popietę? - perklausė Brunetis. 

- Žinoma, jei Džordžijas tenai. 

Kai Brunetis ėjo iš jos biuro, ji kėlė ragelį, be abejo, skambinti 
Džordžijui, kad kartu su juo ir per tą prie savo kompiuterio pri- 
jungtą stačiakampį daiktą apeitų bet kokias kliūtis, kurias SIP įma- 
nytų įtaisyti prieš savo duomenų bylas, ir visus įstatymus dėl to, kas 
leistina be teismo orderio. 

Grįžęs į savo kabinetą jis parašė trumpą ataskaitą Patai ir dar 

pasistengė pateikti savo kelių kitų dienų planus. Ataskaitoje buvo 
daugiausia frustracija, o planuose lygiomis dalimis sumanymai ir 
optimizmo gaidos, bet jis manė, kad Patai patenkinti to kuriam 
laikui užteks. Tą padaręs prisitraukė telefoną ir paskambinęs Ubal- 
dui Lotui paprašė su juo susitikti popiet ir paaiškino, kad jam 
reikia informacijos apie Trevisano teisės praktiką. Iš pradžių kiek 
padvejojęs ir pasispyriojęs nieko neišmanąs apie teisės praktiką, 
o tik apie finansinius sandorius, Lotas nenoriai sutiko ir pasakė 
Brunečiui ateiti į jo biurą 5.30. 

Šis biuras, kuris pasirodė besąs tame pačiame pastate ir vie- 
name aukšte kaip ir Trevisano teisės studija, buvo Marko XXII 
gatvėje virš Italijos komercinio banko - tai pati puikiausia, kokios 
tik Venecijoje galima tikėtis, verslo vieta. Brunetis prisistatė ten 
kelios minutės prieš 5.30 ir buvo įsileistas į biurą, taip išsiskiriantį 
savo veiklos akivaizdumu, kone nuspėjamą; būtent tokią vietą 
sumanus jaunas televizijos režisierius galėtų pasirinkti kaip deko- 
raciją scenai su sumaniu jaunu buhalteriu. Atviroje pusės teniso 
aikštelės dydžio erdvėje stovėjo aštuoni atskiri darbo stalai, visi su 
kompiuterine įranga ir monitoriais, kiekviena darbo vieta atitverta 
šviesiai žalia drobe trauktomis širmomis aukščio sulig juosmeniu. 
Prie visų kompiuterių sėdėjo penki jauni vyrai ir trys jaunos mote- 
rys; Brunečiui pasirodė įdomu, kad jam einant pro jų stalus paskui 
jį įsileidusį sekretorių nė vienas nesiteikė net dirstelėti. 

Šis jaunuolis sustojo priešais duris, dukart pasibeldė, tada nepa- 
laukęs kvietimo jas atidarė ir įleido Brunetį. Įėjęs Brunetis pamatė 
Lotą, stovintį palei sieną prie aukštos spintelės durų ir pasilenkusį 
kažko joje siekiantį. Brunetis išgirdo už savęs uždaromas duris ir 
dirstelėjo per petį pasižiūrėti, ar jaunuolis kartu įėjo į kabinetą. 
Neįėjo. Kai atsisuko, Lotas stovėjo kiek atokiau nuo spintelės su 
saldaus vermuto buteliu dešinėje rankoje, kaire suėmęs dvi plačias 
taurės. 

— Ar norėtumėte gurkšnelio, komisare? - paklausė jis. - Aš 
paprastai maždaug tokiu metu gurkšteliu. 

— Ačiū, - pasakė Brunetis, jis bjaurėjosi saldžiais gėrimais. — 
Būtų labai miela. 

Ir šyptelėjo, o Lotas mostu pakvietė į kitą kabineto pusę, kur iš 
abiejų žemo laibakojo stalelio galų stovėjo po kėdę. 

Lotas dosniai įpylė į dvi taures ir atsinešė per kambarį. Brunetis 
paėmė vieną, padėkojo, bet palaukė, kol šeimininkas pastatė butelį 
ant staliuko tarp jų, pats atsisėdo, o paskui pakėlė savo taurę, nusi- 
šypsojo draugiškiausia šypsena ir pasakė: Cin, cin. Saldus skystis 
nuslydo per liežuvį žemyn gerkle, palikęs tirštą šliūžę. Alkoholis 
buvo persunktas šleikščiu saldėsiu: jis pasijuto tarsi būtų gėręs 
abrikosų nektaru pasaldintą losjoną po skutimosi. 

Nors pro kambario langus tebuvo galima pamatyti pastatų kita- 
pus gatvės langus Brunetis pasakė: 

— Norėčiau pagirti jūsų biurą. Jis labai elegantiškas. 

Lotas mostelėjo savo taure priešais save atsidėkodamas už 
pagyrimus. 

— Ačiū, dotore. Stengiamės sudaryti įspūdį, norime užtikrinti 
savo klientus, kad jų reikalai saugūs ir kad mes išmanome, kaip 
jais rūpintis. 

— Tai turėtų būti labai sunku, - prasitarė Brunetis. 

Loto veidu nuslinko šešėlis, bet tuojau pat išnyko ir nusinešė su 
savimi dalį šypsenos. 

— Bijau, kad nesuprantu jūsų, komisare. 

Brunetis pasistengė pasirodyti susidrovėjęs kaip nelabai aiškiai 
kalbantis žmogus ir vėl kažką ne taip pasakęs. 

- Turiu galvoje naujuosius įstatymus, sinjore Lotai. Tikriausiai 
labai sunku juos suprasti arba juos taikyti. Kai tik naujoji valdžia 
pakeitė taisykles, mano paties buhalteris prisipažino nežinantis, 
ką daryti ar net kaip pildyti formas, - jis gurkštelėjo savo gėrimo, 

bet labai mažai, netgi, galima pasakyti, labai kuklų gurkšnelį ir 
tęsė toliau: - Žinoma, vargu ar mano finansai tokie sudėtingi, kad 
sutrikdytų, bet aš įsivaizduoju, kad jūs turite daug klientų, kurių 
finansai verti žinovų dėmesio, - dar gurkšnelis. - Aš, aišku, nesu- 
prantu šitų dalykų, - tęsė jis ir leido sau žvilgtelėti į Lotą, kuris, 
pasirodo, atidžiai klausė. - Štai todėl ir prašiau su jumis susitikti, 
kad išsiaiškinčiau, ar galėtumėte man suteikti informacijos, kuri, 
jūsų manymu, būtų svarbi, apie advokato Trevisano finansus. Juk 
jūs buvote jo buhalteris, ar ne? Ir jo verslo vadybininkas? 

- Taip, - trumpai atsakė Lotas, paskui bespalviu balsu paklausė: 
— Kokios informacijos? 

Brunetis nusišypsojo ir skėstelėjo rankomis tarsi purtydamas 
pirštus. 

- Apie tai, ko aš nesuprantu, todėl ir atėjau su jumis susitikti. 
Advokatas Trevisanas jums patikėjo savo finansus, todėl pamaniau, 
kad jūs galėsite mums pasakyti, ar kokie nors jo klientai galėjo būti 
- nesu tikras, kaip čia tinkamai pasakyti - na, galėjo būti nepaten- 
kinti sinjoru Trevisanu. 

— „Nepatenkinti“, komisare? 

Brunetis pažvelgė sau į kelius kaip žmogus, vėl įkliuvęs į savo 
paties neišmanymo tinklą, o kad jis toks žmogus Lotas galėjo len- 
gvai patikėti, nes ir pats nieko neišmanė apie policijos reikalus. 

Lotas nutraukė beįsivyraujančią tylą. 

- Turbūt vis dar nesuprantu, - tarė jis pamalonindamas Brunetį 
pernelyg nuoširdžiu sutrikimu, parodžiusiu, kad Lotas patikėjo 
bendraujantis su nepratusiu prie plonybių ar painiavos žmogumi. 

— Na, sinjore Lotai, kadangi mes neturime jo nužudymo 
motyvo... - prabilo Brunetis. 

- Ar ten buvo ne apiplėšimas? - pertraukė Lotas, iš nuostabos 
pakėlęs antakius. 

— Nieko nebuvo paimta, pone. 

- Ar negalėjo vagiui kas sutrukdyti? Nustebinti? 

Brunetis kiek pasvarstė šią mintį, ir padarė tai taip, kaip būtų 
svarstęs, jei niekas apie tai net nebūtų užsiminęs, o jis labai norėjo, 
kad Lotas tuo patikėtų. 

— Manyčiau, gali būti, - tarstelėjo Brunetis kalbėdamas kaip su 
lygiu. Palinkčiojo pats sau apmąstydamas šią galimybę. Paskui su 
šunišku atkaklumu grįžo prie pirmosios minties. - Bet jeigu buvo 
ne taip? Jeigu mes čia kalbamės apie tyčinę žmogžudystę, tai moty- 
vas greičiausiai glūdi jo profesiniame gyvenime. 

Brunetis spėliojo, ar nepamėgins Lotas užkirsti tokios sunkios 
jo minties pažangos dar neprabilus apie kitą galimybę, kad moty- 
vas gali būti ir asmeniniame Trevisano gyvenime. 

— Norite pasakyti, kad tą galėjo padaryti klientas? - paklausė 
Lotas negalėdamas patikėti: šitas policininkas akivaizdžiai negalėjo 
nė svajoti suprasti klientų, su kuriais turėjo reikalų toks žmogus 
kaip Trevisanas. 

— Suprantu, kad visa tai neįtikėtina, - pasakė Brunetis ir nusi- 
šypsojo, vylėsi, kad nervingai. - Bet galimas daiktas, Trevisanas 
kaip teisininkas gavo informaciją, kurią turėti buvo pavojinga. 

— Apie vieną iš savo klientų? Ar tą norite pasakyti, komisare? - 
nuostaba, kurią Lotas sudėjo į savo balsą; rodė, kad jis jautėsi daug 
pranašesnis už šį policininką. 

— Taip. 

— Neįmanoma. 

Brunetis dar sykį šyptelėjo. 

— Suprantu, tuo sunku patikėti, bet mums vis tiek reikia pama- 
tyti, jau vien tam, kad galėtume šią galimybę atmesti, sinjoro 
Trevisano klientų sąrašą, ir aš manau, kad jūs, kaip jo verslo vady- 
bininkas, galėsite jį mums pateikti. 

- Ir jūs ketinate juos į tai įvelti? - paklausė Lotas įsitikinęs, kad 
Brunetis girdi jo pribloškiamo pasipiktinimo intonaciją. 

- Užtikrinu jus, kad mes padarysime viską, ką tik galime, kad 
jie nė nejįtartų, kad turime jų pavardes. 

— Ojei jums niekas neduos tų pavardžių? 

— Būsime priversti prašyti teismo orderio. 

Lotas pabaigė gėrimą ir pastatė tuščią taurę ant stalo kairėje. 

- Manau, tikriausiai turiu vieną paruoštą jums, - jo nenoras 
buvo girdimas. Šiaip ar taip, jis derasi su policija. - Bet norėčiau, 
kad turėtumėte galvoje, jog čia ne tokie žmonės, kuriuos paprastai 
tardo policija. 

Įprastomis aplinkybėmis Brunetis padarytų pastabą, kad per 
pastaruosius kelerius metus policija savo tyrimuose mažai darė 
išimčių „tokiems žmonėms“, bet nusprendė nekeisti savo pasirink- 
tos gynybos ir teatsakė: 

— Esu dėkingas, sinjore Lotai. 

Buhalteris atsikrenkštė. 

— Ar tai viskas? 

— Taip, - atsakė Brunetis, sukdamas likusį skystį savo taurėje ir 
žiūrėdamas, kaip jis prilimpa prie sienelių, o paskui vėl nuslysta. 
— Liko tik vienas dalykas, bet kažin ar reikėtų jį paminėti, - tąsus 
skystis slydo per Brunečio taurės sieneles. 

— Nagi? - paklausė Lotas jau nelabai domėdamasis, nes pagrin- 
dinis šio policininko tikslas jau pasiektas. 

— Rinas Faveras, - Brunetis leido pavardei nusklęsti į erdvę len- 
gvai nelyginant oro srautuose šokančiam drugeliui. 

— Ką? - pasakė Lotas pernelyg nustebęs, kad susiturėtų. 

Patenkintas Brunetis kuo bukiausiai sumirksėjo ir vėl įsistebei- 
lijo į savo stiklinę. Lotas ramiau perklausė: 

— Kas? 

— Faveras. Rinas. Jis buvo buhalteris. Iš Paduvos, manau. Man 
buvo įdomu, ar pažinojote jį, sinjore Lotai. 

— Gal ir girdėjau pavardę. O kodėl klausiate? 

- Jis neseniai mirė. Pakėlė ranką prieš save, - Brunečiui tai 
pasirodė kaip tik tinkamas eufemizmas, kurio tikimasi, kai tokios 
socialinės padėties žmogus kaip jis kalba apie savižudybę tokios 
padėties žmogaus kaip Faveras. Jis patylėjo laukdamas, ar labai 
smarkiai nustebs Lotas. 

— O kodėl klausiate? 

- Pamaniau, jei jau jį pažinojote, tai jums tikriausiai sunkus 
metas praradus du tokius artimus draugus. 

— Ne, aš jo nepažinojau. Bent jau ne asmeniškai. 

Brunetis palingavo galvą. 

- Liūdna. 

- Taip, - pritarė Lotas baigdamas pokalbį ir atsistojo. - Dar ką 
nors, komisare? 

Brunetis pakilo, nerangiai apsidairė ieškodamas, kur pastatyti 
nebaigtą gėrimą, leido Lotui paimti taurę ir pastatyti greta kitos 
ant stalo. 

— Ne, tik tą klientų sąrašą. 

- Rytoj. Arba poryt, - pasakė Lotas sukdamas prie durų. 

Brunetis įtarė, kad dar vėliau, bet neleido sau nepaduoti rankos 
ir kiek perdėtai padėkoti buhalteriui už sugaištą laiką ir bendra- 
darbiavimą. | 

Lotas palydėjo Brunetį iki biuro durų, dar kartą paspaudė 
ranką ir uždarė duris jam už nugaros. Koridoriuje Brunetis minu- 
kairės prie durų kitapus koridoriaus: „Advokatas K. Trevisanas“. 
Brunetis neabejojo, kad už tų durų atsiskleistų tokia pati stropaus 
verslo atmosfera, nors dabar jis buvo tikras, kad abu biurus siejo 
kur kas daugiau negu tik fizinė vieta, ir dar buvo tikras, kad jie abu 
kažkaip susiję ir su Rinu Faveru. 

Penkioliktas skyrius 


Kitą rytą Bunetis ant savo stalo rado kapitono dela Kortės faksu 
atsiųstą Rino Favero, kurio mirtis bent jau spaudai ir visuomenei 
vis dar buvo pateikiama kaip savižudybė, bylos kopiją. Iš jos apie 
Favero mirtį jis sužinojo neką daugiau, negu dela Kortė papasakojo 
telefonu; bet Brunetis susidomėjo tuo, ką ji atskleidė apie tikrąją 
Favero padėtį Paduvos, apsnūdusio, turtingo miesto maždaug už 
pusvalandžio kelio į vakarus nuo Venecijos, visuomenėje ir finan- 
siniuose reikaluose. 

Faveras specializavosi korporacinėje teisėje, jis vadovavo sep- 
tynių buhalterių biurui, kurio reputacija buvo aukščiausia ne 
tik Paduvoje, bet ir visoje provincijoje. Jo klientai buvo daugelis 
stambių šios daugybę gamyklų turinčios provincijos verslininkų ir 
pramonininkų, trijų vieno iš geriausių Italijos universiteto fakul- 
tetų dekanai. Brunetis nebuvo girdėjęs daugumos įmonių, kurių 
finansus Faveras tikrino, pavadinimų ir daugelio privačių jo kli- 
entų pavardžių. Niekas čia tarpusavyje nederėjo: chemikalai, odos 
dirbiniai, kelionių ir įdarbinimo agentūros, Politinių mokslų fakul- 
tetas - Brunetis neįžvelgė, kas galėtų juos visus sieti. 

Sudirgęs, nekantraudamas imtis veiklos ar bent pakeisti vietą 
jis sumanė vykti į Paduvą ir pasikalbėti su dela Korte, bet minu- 

tėlę pasvarstęs nusprendė geriau jam paskambinti. Taip sugalvojęs 
prisiminė dela Kortės perspėjimą su niekuo daugiau nekalbėti apie 
Faverą, perspėjimą, kuris rodė, kad apie Faverą žinoma daugiau 
- gal ir apie Paduvos policiją, - negu dela Kortė iš pradžių norėjo 
atskleisti. 

— Dela Kortė, - atsiliepė kapitonas po pirmo signalo. 

— Labas rytas, kapitone, čia Brunetis. Iš Venecijos. 

- Labas rytas, komisare. 

— Skambinu pasiklausti, ar yra naujienų, - pasakė Brunetis. 

— Taip. 

— Apie Faverą* 

- Taip, - trumpai atsakė dela Kortė ir pridūrė: - Regis mudu, 
komisare, turime bendrų draugų. 

— Tikrai? - nustebęs paklausė Brunetis. 

— Vakar su jumis pasikalbėjęs paskambinau keliems pažįsta- 
miems žmonėms. 

Brunetis tylėjo. 

— Paminėjau jūsų vardą, - pasakė dela Kortė. - Tarp kitko. 

Tuo Brunetis suabejojo. 

— Kokiems žmonėms? - paklausė. 

— Pavyzdžiui, Rikardui Foskui. Iš Milano. 

— O, ir kaip jis laikosi? - paklausė Brunetis, bet iš tikrųjų ste- 
bėjosi, kam dela Kortė skambino žurnalistui pasiklausinėti apie jį, 
nes neabejojo, kad Foskui skambino anaiptol ne tarp kito. 

— Pripasakojo apie jus daug dalykų, - pradėjo dela Kortė. - 
Tiktai gerų. 

Jei vos prieš porą metų Brunetis būtų sužinojęs, kad policinin- 
kui atrodo būtina paskambinti reporteriui susižinoti, ar galima 
pasikliauti kitu policininku, jis būtų sukrėstas, bet dabar jautė tik 
slegiamą neviltį, kad jie taip smuko. 

- Kaip Rikardas laikosi? - mandagiai paklausė. 

— Gerai, gerai. Prašė jums apie jį užsiminti. 

- Arjis vedė? 

— Taip, pernai. 

— Dalyvaujate paieškoje? - paklausė Brunetis, turėdamas gal- 
voje Fosko draugus policijoje, kelerius metus po apšaudymo tebe- 
ieškančius asmenų, surengusių užpuolimą, per kurį jį suluošino. 

- Taip, bet nieko negirdėjome. O jūs? - paklausė dela Kortė ir 
paglostė Brunečiui širdį, nes užsiminė, kad ir šis tebeieško pėd- 
sakų, nors tyrimas vyksta jau daugiau kaip penkeri metai. 

— Nieko. Ar skambinote Rikardui dėl ko nors kita? 

— Norėjau sužinoti, ar ko nepapasakos apie Faverą, ko nors, ką 
mums reikėtų žinoti, bet negalime išsiaiškinti. 

- Ir papasakojo? - paklausė Brunetis. 

— Ne, nieko. 

Apimtas ūmaus įtarimo Brunetis pasiteiravo: 

— Skambinote jam iš savo kabineto? 

Garsai, kuriuos išgirdo iš dela Kortės, galėjo būti juokas. 

- Ne. 

Brunetis nieko nepasakė, stojo ilga tyla, galop dela Kortė tarė: 

— Ar turite tiesioginį ryšį kabinete? 

Brunetis pasakė jam numerį. 

— Perskambinsiu jums po dešimties minučių. 

Laukdamas dela Kortės skambučio Brunetis mintijo, ar nepa- 
skambinus Foskui ir nepasiklausinėjus apie šį policininką, bet 
nenorėjo užimti linijos ir nusprendė, kad dela Kortės užuomina 
apie žurnalistą buvo užtenkama rekomendacija. 

Dela Kortė paskambino po ketvirčio valandos. Klausydamasis, 
be dela Kortės balso, Brunetis nugirdo eismo triukšmą, automobi- 
lių signalus ir variklių gaudimą. 

— Tikliuosi, jūsų linija saugi, - tarė dela Kortė taip paaiškinda- 
mas, kad jo paties - ne. 

Brunetis susilaikė nepaklausęs, nuo ko ta linija saugi. 

— Kas ten negerai? - paklausė Brunetis. 

- Pakeitėme mirties priežastį. Dabar tai savižudybė. Oficialiai. 

— Ką norite tuo pasakyti? 

— Autopsijos ekspertizėje dabar du miligramai. 

— Dabar? - paklausė Brunetis. 

- Dabar, - pakartojo dela Kortė. 

— Tai Faveras galėjo vairuoti? - paklausė Brunetis. 

— Taip, ir įvaryti automobilį į garažą, uždaryti vartus ir netrukus 
nusižudyti, - dela Kortės balsą smaugė pyktis. - Negaliu rasti tei- 
sėjo, kuris duotų orderį tęsti žmogžudystės tyrimą ar ekshumuoti 
kūną kitai autopsijai. 

— Kaip gavote pirmąjį pranešimą, dėl kurio man skambinote? 

- Kalbėjau su autopsiją atlikusiu gydytoju. Jis - vienas iš ligo- 
ninės asistentų. 

- Ir? - paklausė Brunetis. 

— Oficialiame pranešime iš laboratorijos - jis atliko kraujo 
tyrimą iš karto po autopsijos, bet nusiuntė mėginius į laboratoriją 
patvirtinti - buvo parašyta, kad barbitūrato lygmuo daug žemes- 
nis, negu rado jis. 

- Arjis pasitikrino užrašus? O kaip mėginiai? 

— Dingo ir vieni, ir kiti. 

— Dingo? 

Dela Kortė nesiteikė atsakyti. 

- Kur jie buvo? 

- Patologijos laboratorijoje. 

— Ką su jais paprastai daro? 

— Kai paskelbiamas oficialus pranešimas, juos paprastai laiko 
vienerius metus, o paskui sunaikina. 

— O šį kartą? 

— Kai oficialus pranešimas buvo pateiktas, jis nuėjo pasitikrinti 

užrašų, pasižiūrėti, ar neklydo. Tada paskambino man, - dela Kortė 
minutėlei nutilo, paskui tęsė: - Tas buvo prieš dvi dienas. Paskui 
paskambino man pasakyti, kad pirmieji rezultatai tikriausiai buvo 
klaidingi. 

— Kažkas jį paspaudė? 

- Žinoma, - atžariai atsiliepė dela Kortė. 

— Ką nors pasakėte? 

— Ne. Man nepatiko tai, ką išgirdau, kai jis papasakojo apie 
užrašus, kai antrąkart su juo kalbėjau. Todėl pritariau, kad taip 
nutinka, ir apsimečiau supykęs, kad jis suklydo, įspėjau kitą kartą 
kruopščiau atlikti autopsiją. 

- Ar jis patikėjo? 

Dela Kortės gūžtelėjimas buvo jaučiamas net per laidus. 

— Kas žino“ 

— Taigi? - paklausė Brunetis. 

— Taigi paskambinau Foskui pasiteirauti apie jus. 

Brunetis išgirdo keistus garsus linijoje ir iškart sukluso, ar jo 
paties pokalbių neįrašinėja, bet paskui garsai virto trakštelėjimais ir 
pyptelėjimais, ir paaiškėjo, kad dela Kortė į aparatą įmetė monetų. 

— Komisare, - tarė dela Kortė, - nedaug turiu smulkių. Gal 
galime susitikti apie tai pakalbėti? 

— Žinoma. Neoficialiai? 

- Visiškai. 

— Kur? - paklausė Brunetis. 

— Pasidalykime atstumą? - pasiūlė dela Kortė. - Mestrėje? 

— Pinetos bare? 

- Šį vakarą dešimtą? 

- Kaip man jus pažinti? - paklausė Brunetis vildamasis, kad 
dela Kortė nebus kaip policininkas atrodantis policininkas. 

- Aš plikas. O kaip man pažinti jus? 

- Aš atrodau kaip policininkas. 

Šešioliktas skyrius 


Venecijos telefonų knygos viršelio plane radęs Fagarės gatvę tą 
vakarą be dešimties minučių dešimtą Brunetis nulipo Mestrės 
geležinkelio stoties laiptais ir pasuko į kairę. Kaip įprastai priešais 
stotį neteisėtai stovėjo daugybė automobilių ir judėjimas vyko į 
abi puses. Jis perėjo gatvę ir patraukė į kairę. Kitoje gatvėje pasuko 
į dešinę ir nužingsniavo į miesto centrą. Abipus gatvę rėmino 
metalinės smulkių krautuvėlių žaliuzės, dabar, saugantis galimų 
naktinių įsilaužimų, nuleistos kaip pakeliamieji vartai. 

Kartais po kojomis vėjo gūsiai tingiais sūkuriais pasūpuo- 
davo popiergalius ir lapus; neįprastas eismo aidas jį trikdė kaip 
ir visada, kai išvažiuodavo iš Venecijos ir jį išgirsdavo. Visi skųs- 
davosi Venecijos klimatu, drėgnu ir negailestingu, tačiau Brune- 
čiui eismo gaudesys buvo kur kas blogiau, o pridėjęs ir siaubingą 
tvaiką jis stebėjosi, kaip žmonės gali čia gyventi ir laikyti visa tai 
įprasta gyvenimo dalimi. Ir vis dėlto kiekvienais metais vis dau- 
niškos nuomos kainos, palikdavo miestą ir persikeldavo čia. Jis 
galėjo suprasti, kad taip jau nutinka, jog ekonominės paskatos 
gali išvyti žmones iš miesto. Bet iškeisti jį į šitai. Tikrai menka 
palaima. 

Dar po kelių minučių kito kvartalo pabaigoje sumirgėjo neo- 
ninė iškaba. Vertikaliai nuo pastato viršaus iki maždaug žmogaus 
ūgio aukščio virš šaligatvio bėgančios raidės sakė: „B r ine ta“. 
Susikišęs rankas į apsiausto kišenes pasisuko šonu ir įslydo į barą 
nepravėręs plačiau durų. 

Savininkas tikriausiai buvo prisižiūrėjęs per daug amerikietiškų 
filmų, nes baras priminė vietą, kur prasisuko Viktoras Metiuras. 
Siena už baro įstiklinta veidrodžiais, bet ant jų tiek nusėdę dulkių 
ir dūmų, kad jie teisingai nebeatspindėjo jokio vaizdo. Vietoje dau- 
gybės butelių eilių, kaip įprasta Italijos baruose, čia buvo tik viena 
eilė, vien burbono ir škotiško viskio. Tiesaus baro ir espreso apa- 
rato nebuvo, baras buvo išsirietęs kaip pasaga, o viduryje stovėjo 
barmenas, juosmenį apsijuosęs kadaise buvusia balta prijuoste. 

Abipus baro stovėjo stalai: kairėje prie jų sėdėjo po tris ar 
keturis kortuojančius vyrus; dešinėje sėdėjo mišrios porelės, aiš- 
kiai įsitraukusios į kitokius sėkmės žaidimus. Visos sienos buvo 
nusagstytos išdidintomis Amerikos kino žvaigždžių, kurių dau- 
guma menkai tenutuokė, kokiomis aplinkybėmis joms lemta būti 
stebimomis, nuotraukomis. 

Prie baro stovėjo keturi vyrai ir dvi moterys. Vienas vyras, 
mažaūgis ir kresnas, abiem rankomis saugiai suėmęs savo taurę 
spoksojo į ją. Kitas, aukštesnis ir lieknesnis, stovėjo nugara į barą 
ir lėtai sukiodamas galvą apžiūrinėjo iš pradžių kortuotojus, 
paskui kitus besiderančius. Trečias buvo plikas, tikriausiai dela 
Kortė. Ketvirtas vyras, liesas kone iki išsekimo, stovėjo su dviem 
moterimis iš abiejų šonų ir toms pakaitomis kalbant nervingai 
gręžiojo galvą tai į vieną, tai į kitą. Dirstelėjo į Brunetį šiam įėjus, 
o moterys, pamačiusios jį žiūrint į duris, pačios atsisuko jo apžiū- 
rėti. Trijų Likimo deivių akių žvilgsniai, kai jos kerpa žmogaus 
gyvenimo siūlą, nebūna atšiauresni. 

Brunetis priėjo prie dela Kortės, liekno griežtų bruožų ir veš- 

liais ūsais vyro, ir paplojo jam per petį. Venecijietiškai ir kur kas 
garsiau negu reikėjo jis prašneko: 

— Ciao, Bepe, come stai? Atleisk, pavėlavau, bet ta kalė žmona... 
- jo balsas nutrūko ir jis mostelėjo ranka ore piktu mostu, skirtu 
visoms kalėms, visoms žmonoms. Atsisuko į barmeną ir dar gar- 
siau pasakė: - Amico mio, duok man viskio, - ir atsigręžęs į dela 
Kortę, paklausė: - O tu ką geri, Bepe? Išgerk dar. 

Gręždamasis į barmeną pasistengė pasisukti visu kūnu, o ne 
tik galva, ir pasistengė pasisukti per daug. Kad išlaikytų pusiaus- 
vyrą viena ranka atsirėmė baro ir sumurmėjo: 

— Kalė. 

Gavęs viskį pakėlė aukštą stiklinę ir vienu mauku susivertė 
gėrimą ir garsiai taukštelėjęs stiklinę ant baro plaštaka nusišluostė 
burną. Priešais atsirado dar viena taurė, bet prieš ją paimdamas 
pamatė, kaip pakilo ir ją paėmė dela Kortės ranka. 

- Cin, cin, Gvidai, - tarė dela Kortė kilstelėjęs taurę ir krypte- 
lėjęs ją į Brunetį seno draugiškumo kupinu mostu. - Džiaugiuosi, 
kad pasprukai, - paragavo gėrimo, dar gurkštelėjo. - Ar ketini 
savaitgalį su mumis pamedžioti? 

Jiedu su dela Korte nebuvo parengę šio susitikimo scenari- 
jaus, bet Brunetis pamanė, kad dviem pusamžiams girtuokliams 
pigiame Mestrės bare vienodai tiks vienokia ar kitokia tema. Jis 
atsakė, kad norėtų, bet jo kalė žmona nori, kad jis tą savaitgalį 
liktų namuose, nes tada jų metinės ir ji tikisi, kad jis nusives ją 
vakarienės. Tai kam jie turi namuose viryklę, jei ji neketina ja 
pasinaudoti ir išvirti jam vakarienės? Po kelių tokio pokalbio 
minučių viena pora atsistojo iš už stalo ir išėjo iš baro. Dela Kortė 
užsakęs dar dvi taures timptelėjo Brunetį už rankovės prie laisvo 
staliuko ir padėjo jam atsisėsti ant kėdės. Kai atnešė gėrimus, Bru- 
netis parėmė delnu smakrą ir tyliai paklausė: 

— Arjūs čia seniai? 

— Apie pusvalandį, - atsiliepė dela Kortė nei alkoholio, nei 
sodrios Veneto tarmės neapsunkintu balsu, kuriuo kalbėjo prie 
baro. 

— Ir? - paklausė Brunetis. 

— Vyras prie baro, tas su moterimis, - pasakė dela Kortė ir 
nutilęs gurkštelėjo savo gėrimo. - Retkarčiais vyrai ateina į barą 
su juo pasikalbėti. Du kartus viena iš moterų nuėjo pasėdėti prie 
baro su vyriškiu. Vieną kartą viena iš jų išėjo su vyriškiu, paskui 
grįžo viena maždaug po dvidešimties minučių. 

— Greitai dirba, - tarstelėjo Brunetis ir dela Kortė vėl linktelėjo, 
tada dar gurkštelėjo gėrimo. 

— Iš jo išvaizdos, - tęsė dela Kortė, - sakyčiau, kad jis vartoja 
moterų pagavo jo žvilgsnį. 

- Tikrai? - paklausė Brunetis. 

- Dirbau su narkotikais šešerius metus. Mačiau tokių šimtus. 

— Kas Paduvoje? - paklausė Brunetis. Kalbėdamiesi jie lyg ir 
mažai domėjosi kitais žmonėmis bare, bet kiekvienas įsidėmėjo 
veidus ir atidžiai stebėjo, kas dedasi aplinkui. 

Dela Kortė papurtė galvą. 

— Lioviausi apie tai kalbėti, bet nusiunčiau vieną patikimą savo 
vyrą į laboratoriją pasižiūrėti, kas dar dingo. 

— Ir? 

— Kad ir kas ten apsisuko, buvo labai kruopštus. Trūksta visų 
pastabų ir pavyzdžių iš tą dieną atliktų autopsijų. 

- Kiek jų buvo? 

— Trys. 

- Paduvoje? - paklausė Brunetis, nepajėgęs nuslėpti nuosta- 
bos. 

— Du senukai mirė ligoninėje suvalgę užkrėstos mėsos. Salmo- 
nelės. Patologo pastabų ir pavyzdžių iš jų autopsijų irgi nėra. 

Brunetis linktelėjo. 

— Kas galėjo tą padaryti? — paklausė kapitono. - Arba kas 
norėjo, kad taip būtų padaryta? 

- Tas, kas davė jam barbitūratų, sakyčiau. 

Brunetis linktelėjo. Barmenas praėjo nušluostyti staliukų. 
Brunetis atplėšė galvą nuo delno ir mostelėjo jam atnešti dar dvi 
taures, nors jo antroji tebestovėjo priešais ant stalo kone neliesta. 

- Kai laboratorijos darbuotojų atlyginimai tokie, už porą šimtų 
tūkstančių lirų nusipirktum daugelį bendradarbiavimui, - pasakė 
dela Kortė. 

Į barą įėjo du vyrai, jie šnekėjo ir juokėsi taip garsiai, kaip 
paprastai vyrai daro tada, kai jiems svarbu, kad aplinkiniai paste- 
bėtų. 

- O kaip Trevisanas? - paklausė dela Kortė. 

Brunetis su iškalbingu rimtumu, kokį girtuokliai suteikia dvi- 
prasmiškiems dalykams, pasukiojo galvą. 

- Ir ką? - paklausė dela Kortė. 

— Manau, vienas iš mūsų išmėgins prekybą, - pasakė Brunetis 
prie staliuko prisiartinus padavėjui. 
mus ir mostelėjo pasilenkti arčiau. 

— Duokite išgerti signorine, - mostelėjo netvirta ranka dviejų 
moterų, vis dar vyriškio pašonėje tebestovinčių prie baro, pusėn. 

Padavėjas linktelėjo, nuėjo už baro ir pripylė dvi taures puto- 
jančio balto vyno. Brunetis buvo tikras, kad tai buvo prasčiausia 
gėralo Prosecco rūšis, ir lygiai taip pat nedvejojo, kad jo sąskaitoje 
jis virs prancūzišku šampanu. Padavėjas palei barą paėjo iki ten, 
kur stovėjo abi moterys ir vyras, pasilenkė pastatė taures ant baro 
ir kažką pasakė vyrui, o šis dirstelėjo Brunečio pusėn. Tada pasi- 
suko, kažką pasakė iš kairės stovinčiai nedidukei tamsaus gymio 
moteriai putliomis lūpomis ir rausvais ant pečių krintančiais 

prie staliuko sėdėjo Brunetis. Jis nusišypsojo, kilstelėjo nuo kėdės 
ir nevikriai jai nusilenkė. 

— Ar iš proto išsikraustėt? - paklausė dela Kortė plačiai šypso- 
damasis ir siekdamas savo taurelės. 

Užuot atsakęs Brunetis mostelėjo trijulei prie baro ir paspyrė 
kairėje stovėjusią tuščią kėdę. Nusišypsojo moteriai ir parodė 
į kėdę šalia savęs. Raudonplaukė moteris atsiskyrė nuo savo 
draugų, pasiėmė taurę vyno ir žengė per patalpą Brunečio sta- 
liuko link. Matydamas ją artinantis Brunetis vėl jai nusišypsojo ir 
tyliai paklausė dela Kortės. 

— Ar jūs su mašina“ 

Kapitonas linktelėjo. 

— Gerai. Kai ji prieis, išeikite. Palaukite manęs automobilyje ir 
pasekite, kai išeisime. 

Kai tik moteris priėjo prie staliuko, dela Kortė atstūmė kėdę ir 
atsistojo kone atsimušdamas į moterį ir nustebo ją išvydęs. Aki- 

- Labas vakaras, sinjorina. Prašom sėstis, - vėl grįžęs prie savo 
Veneto tarmės ir plačiai nusišypsojęs. 

Moteris prilaikydama sijoną atsisėdo prie Brunečio. Šypte- 
lėjo jam, ir jis pamatė, kad po gausiu makiažu ji gana graži: lygūs 
dantys, tamsios akys ir trumpa linksma nosytė. 

— Buona sera, - pratarė ji kone pašnibždomis. - Ačiū už šam- 
paną. 

Dela Kortė pasilenkė per stalą prie Brunečio ir padavė ranką. 

— Turiu eiti, Gvidai. Paskambinsiu tau kitą savaitę. 

Visą dėmesį sutelkęs į moterį Brunetis nepaisė ištiestos rankos. 
Dela Kortė atsigręžė į vyrus prie baro, šyptelėjo, truktelėjo pečiais 
ir už savęs uždaręs duris išėjo. 

— Ti chiami Guido? Tu vardu Gvidas? - paklausė moteris pavar- 

tojusi neoficialų „tu“ ir juo pasakiusi, kad taip bus ir visa kita. 

— Taip, Gvidas Basetis. O kuo tu vardu, širdele? 

— Mara, - pasakė ji ir susijuokė tarsi pasakiusi ką gudraus. - 
Kuo užsiimi, Gvidai? 

Iš jos žodžių Brunetis galėjo išsiaiškinti du dalykus: kažko- 
kia kitakalbė, aiškiai iš romanų kalbų, nors negalėjo pasakyti, ar 
ispanų, ar portugalų; dar akivaizdesnis buvo raiškus klausimo 
dviprasmiškumas, labiausiai akcentuojant paskutinį žodį. 

— Aš santechnikas, - atsakė Brunetis, nutaisęs labai išdidų 
balsą. Atsakydamas vulgariai mostelėjo paaiškinęs, kad suprato 
jos klausimo užuominą. 

— O, kaip įdomu, - tarė Mara ir vėl susijuokė, bet daugiau 
nesugalvojo, ką pasakyti. 

Brunetis pamatė, kad jo antroje taurelėje dar gerokai liko skys- 
timo, o trečioji dar buvo nė nepajudinta. Nugėrė kiek iš antrosios, 
pastūmė šalin ir pasiėmė trečiąją. 

— Tu labai daili mergaitė, Mara, - pasakė jis nesistengdamas 
nuslėpti, kad tai visiškai nereikšminga būsimam sandėriui. Jai, 
regis, nė nerūpėjo. 

- Ar ten prie baro tavo draugai? - pasiteiravo Brunetis smakru 
kinktelėjęs ten, kur tebestovėjo vyriškis, nors kitos moters nebe- 
buvo. | 

— Taip, - atsakė Mara. 

- Gyveni netoli? - paklausė jis kaip nebenorintis daugiau gaišti 
vyras. 

- Taip. 

- Ar galime ten nueiti? 

- Taip, - ji vėl nusišypsojo ir jis pastebėjo jos akyse priverstinę 
šilumą ir susidomėjimą. 

Tada jis atskleidė visus savo ketinimus: 

— Kiek? 

- Šimtas tūkstančių, - atsakė ji gyvai, kaip pernelyg dažnai tokį 
klausimą girdinti moteris. 

Brunetis nusijuokė, dar siurbtelėjo iš savo taurelės ir atsi- 
stojo apdairiai taip greitai stumtelėjęs už savęs savo kėdę, kad toji 
apvirto. 

— Pakvaišai, mažyle Mara. Turiu namuose žmoną. Ji man duos 
veltui. 

Ji gūžtelėjo ir žvilgtelėjo į laikroduką. Buvo vienuolika ir niekas 
per pastarąsias dvidešimt minučių į barą nebeužėjo. Jis matė, kaip 
ji skaičiuoja laiką ir galimybę. 

- Penkiasdešimt, - pasakė aiškiai taupydama laiką ir energiją. 

Brunetis pastatė taip ir nebaigtą taurelę ant stalo ir siekė jos 
rankos. 

— Gerai, mažyle Mara, leisk man parodyti, ką tau gali padaryti 
tikras vyras. 

Ji nesipriešino ir atsistojo. Brunetis pasiėmęs ją už parankės 
nuėjo prie baro. 

— Kiek skolingas? - paklausė padavėjo. 

Padavėjas nedvejodamas pasakė: 

— Šešiasdešimt tris tūkstančius lirų. 

— Gal pakvaišai? - piktai paklausė Brunetis. - Už tris taures ir 
dar niekam tikusio viskio? 

- Ir dvi jūsų draugo taureles, ir šampaną damoms, - pasakė 
padavėjas. 

- Damos, - pašiepdamas pakartojo Brunetis, bet įkišo ranką į 
kišenę ir išsitraukė piniginę. Išėmęs penkiasdešimties, dešimties 
ir tris vieno tūkstančio lirų banknotus numetė ant baro. Nespėjo 
pasidėti piniginės, kai Mara čiupo jį už rankos. 

- Gali atiduoti pinigus mano draugui, - smakru rodydama į 
liesąjį vyriškį prie baro, žiūrintį į Brunetį be šypsenos. Brunetis 
apsidairė sutrikusiu veidu nelyginant laukdamas, kad kas nors 

padėtų suprasti, kas čia vyksta. Niekas nepadėjo. Išėmė iš pinigi- 
nės 50000 lirų banknotą ir numetė ant baro nepažvelgęs į vyriškį, 
kuris nesiteikė nė dirstelėti į pinigus. Paskui stengdamasis ati- 
taisyti užgautą savo garbę čiupo moterį už rankos ir stumtelėjo 
prie durų. Ji gana ilgam stabtelėjo tik pasiimti dirbtinės leopardo 
odos švarkelio nuo vagio prie durų, o tada su grubiai paskui save 
užtrenkusiu duris Brunečiu išėjo į lauką. 

Lauke Mara pasuko į kairę ir nužingsniavo nuo Brunečio tolyn. 
Ji žengė greitai, bet jos žingsnius stabdė siauras sijonas ir aukšti 
kulniukai, todėl Brunečiui visai nebuvo sunku su ja suspėti. Prie 
pirmo kampo ji pasuko į kairę, o paskui už trejų durų sustojo prie 
įėjimo. Raktą turėjo rankoje. Atrakino duris ir žengė vidun neat- 
sisukusi pasižiūrėti į Brunetį, kuris tarpdury akimirkai stabtelėjo 
tik todėl, kad pamatytų į siaurą gatvelę įsukantį automobilį. Tas 
dukart žybtelėjo žibintais, ir jis moteriai įkandin nusekė į namo 
vidų. 

Vienintelio laiptų maršo viršuje ji atidarė dešines duris ir vėl 
paliko jas atviras Brunečiui. Įėjęs vidun kambaryje jis pamatė 
žemą sofą, uždengtą ryškiai dryžuota lovatiese, stalą su dviem 
kėdėm ir vieną langą, uždarytą ir užtrauktomis užuolaidomis. Ji 
uždegė šviesą - nuo lubų ant trumpo laido galo kybančią pliką 
kelių vatų lemputę. | 

Neatsisukusi į jį Mara nusivilko švarkelį ir rūpestingai pakabino 
ant kėdės atlošo. Atsisėdo ant lovos krašto, pasilenkė ir atsivarstė 
batelius. Brunetis išgirdo, kaip juos nuspyrusi su palengvėjimu 
movė ir kruopščiai sulanksčiusi pasidėjo ant švarkelio. Po juo 
nevilkėjo nieko. Atsisėdo ant sofos, tada atsigulė ir vis dar nesi- 
teikė į jį pasižiūrėti. 

— Kainuos papildomai, jei norėsi liesti krūtis, - pasakė, pasi- 
vertė ant šono ir išlygino po petimi susiraukšlėjusį uždangalą. 

Brunetis perėjo kambarį ir atsisėdo ant kėdės, ne ant tos, kur 
buvo pakabinti jos drabužiai. 

- Tu iš kur, Mara? - paklausė jis normaliu balsu itališkai, ne 
tarmiškai. 

Ji pažvelgė į jį nustebinta klausimo arba normalios pokalbio 
intonacijos, kuria jis buvo užduotas. 

— Klausyk, pone santechnike, - pasakė ji veikiau pavargusiu, o 
ne piktu balsu. - Nei tu, nei aš neatėjome čia plepėti, todėl susi- 
tvarkome ir aš galėsiu grįžti į darbą, gerai? 

Ji atsigulė aukštielninka ir praskėtė kojas. 

Brunetis nusuko akis. 

- Iš kur atvykai, Mara? - vėl paklausė. 

Ji suglaudė kojas, nukėlė jas nuo lovos ir atsisuko į jį. 

— Klausyk, tu, jeigu nori pasidulkinti, tai dulkinkis, gerai? Nega- 
liu visą naktį čia sėdėti ir pliurpti. Ir ne tavo sumautas reikalas, iš 
kur aš. 

— Iš Brazilijos? - paklausė jis spėdamas iš tarties. 

Ji pasibjaurėjusi piktai suurzgė ir pašokusi ant kojų čiupo 
sijoną. Išlankstė, įlipo į jį, užsitempė ir niršiai trūktelėjo užtrauk- 
tuką. Viena koja ėmėsi ieškoti batelių po lova, kur nusiavusi juos 
paspyrė. Atsisėdusi ant lovos krašto pradėjo juos varstytis. 

- Žinai, jis gali būti suimtas, - pratarė Brunetis ta pačia ramia 
intonacija. - Jis paėmė iš manęs pinigus. To užtektų bent jau porai 
mėnesių už grotų. 

Raišteliai, laikę batelius prie pat čiurnos, buvo saugiai surišti, 
nuleidusi galvą, klausėsi. 

— Nemanau, kad nori, jog taip nutiktų, ką? - paklausė Brunetis. 

Ji negražiai, nepatikliai sušnarpštė. 

- Tada pagalvok, ką jis galėtų padaryti išėjęs, Mara. Tu manęs 
neįsidėmėjai. Jis tikrai tave už tai apkaltins. 

— Parodyk man pažymėjimą. 

Brunetis padavė. 

— Ko norite? - grąžinusi pažymėjimą paklausė. 

— Noriu, kad pasakytum man, iš kur atvykai. 

— Kam, kad išsiųstumėte mane atgal? - paklausė žiūrėdama 
jam į akis. 

— Aš ne iš migracijos policijos, Mara. Man nerūpi, ar tu čia 
legaliai ar nelegaliai. 

— Tai ko jūs norite? - paklausė ji plykstelėjusi iš pykčio. 

— Jau sakiau. Noriu žinoti, iš kur tu. 

Ji dvejojo tik akimirką ieškodama klausime klastos ir neradusi 
atsakė: 

- Iš San Paulo. 

Jis buvo teisus; silpnas akcentas buvo braziliškas. 

- Ar seniai tu čia? 

— Dvejus metus. 

— Dirbi prostitute? - paklausė jis pasistengęs Žodį ištarti kaip 
terminą, ne pasmerkimą. 

- Taip. 

— Visada dirbai tam vyrui? 

Ji pažvelgė į jį. 

— Nepasakysiu jums jo vardo. 

— Nenoriu jo žinoti, Mara. Noriu žinoti, ar visada jam dirbai. 

Ji kažką pasakė, bet taip tyliai, kad jis neišgirdo. 

- Atsiprašau? - tarstelėjo. 

— Ne. 

— Visada tame bare? 

- Ne. 

— Kur dirbai pirmiau? 

— Kai kur kitur, - išsisuko ji. 

— Ar seniai dirbi tame bare? 

— Nuo rugsėjo. 

— Kodėl? 

— Kas kodėl? 

— Kodėl persikėlei į barą? 

— Šalta. Nesu prie to pratusi ir dirbdama lauke praeitą žiemą 
susirgau. Tai jis pasakė, kad šią Žiemą galiu dirbti bare. 

— Suprantu, - pratarė Brunetis. - Kiek dar ten merginų? 

— Bare? 

— Taip. 

— Trys. 

— O gatvėje? 

— Aš nežinau, kiek ten jų. Keturios? Šešios? Nežinau. 

— Ar tarp jų dar yra brazilių? 

- Dvi. 

— O kitos iš kur? 

— Nežinau. 

— O telefonas? 
mestinio sutrikimo akimis. 

- Telefonas. Bare. Kas atsiliepia į skambučius? Jis? 

Klausimas tikrai ją sutrikdė. 

— Aš nežinau, - pasakė. - Visi juo skambina. 

— Bet kas atsiliepia? 

Ji minutėlę galvojo. 

— Ar jis? 

Ji gūžtelėjo, mėgino nusukti akis, bet Brunetis pirštais palietė 
jos veidą ir ji vėl dirstelėjo į jį. 

— Arjis atsiliepia į skambučius? 

— Kartais, - pasakė, tada žvilgtelėjo į laikroduką ir vėl į jį. - Jūs 
jau turėjote baigti. 

— Kiek minučių jis tau leidžia užtrukti? 

— Paprastai ketvirtį valandos. Senesniems leidžia ilgiau, jei jie 
nuolatiniai. Bet jei aš greitai negrįšiu, klausinės, privers pasakyti, 
kodėl taip ilgai užtrukau. 

Iš to, kaip ji kalbėjo, Brunečiui buvo akivaizdu, kad ji atsakys į 
bet kokį to vyro klausimą. Akimirką jis svarstė, ar nebūtų geriau 
leisti jam suprasti, kad policija apie jį teiravosi. Jis tyrinėjo moters 
veidą, mėgino nustatyti, kokio ji amžiaus. Dvidešimt penkerių? 
Dvidešimties. 

— Gerai, - tarė stodamasis. 

Krūptelėjusi nuo tokio staigaus jo judesio ji pažvelgė į jį. 

— Viskas? - paklausė. 

- Taip, viskas. 

— Ir jokio greituko? 

— Ko? - paklausė jis sumišęs. 

— Greituko. Paprastai, kai policija mus apklausia, turime jį 
padaryti. 

Jos balsas buvo ramus, neteisiantis, pavargęs. 

— Ne, nieko panašaus, - pasakė jis pasukęs prie durų. 

Įkandin ji atsistojo, įkišo vieną ranką, paskui kitą į švarkelio 
rankoves. Jis praleido ją pirmą pro duris ir kai ji išėjo iš kambario, 
iš paskos išsekė į koridorių. Ji apsisukusi užrakino duris ir nulipo 
vieninteliu laiptų maršu. Pastūmė laukujes pastato duris, pasuko 
į dešinę ir nuėjo atgal į barą. Brunetis pasuko į priešingą pusę ir 
nužingsniavo į gatvės galą, perėjo ją ir pastovėjo po žibintu, kol po 
minutėlės prie jo pririedėjo juodas dela Kortės automobilis. 

— Na? - paklausė dela Kortė Brunečiui įsitaisius priekiniame auto- 
mobilio krėsle. Brunečiui patiko, kad klausime nebuvo jokios 
gudrios užuominos. 

- Ji brazilė, dirba tam vyrui, su kuriuo buvo bare. Sako, kad į 
telefono skambučius atsiliepia jis. 

- Ir? - paklausė dela Kortė užvedęs automobilį ir lėtai važiuoda- 
mas geležinkelio stoties link. 

- Ir viskas, - atsakė Brunetis. - Tai viskas, ką ji man pasakė, bet, 
manau, iš to galime daug numanyti. 

— Pavyzdžiui? 

— Pavyzdžiui, kad ji nelegalė, neturi leidimo gyventi, todėl ne 
kažin ką gali pasakyti, kaip užsidirba pragyvenimui. 

- Ji gali tą daryti, nes jai patinka, - užsiminė dela Kortė. 

— Ar kada pažinojote prostitutę, kuriai patiko? - paklausė Bru- 
netis. 

Nekreipdamas dėmesio į klausimą dela Kortė pasuko už kampo, 
sulėtino ir sustojo priešais geležinkelio stotį. Užtraukė stabdį, bet 
variklio neužgesino. 

— Ir ką dabar? 

— Manau, mums reikėtų vyriškį kartu su moterimi suimti. Bent 

jau taip galėsime sužinoti, kas jis toks. Ir gal vėl pasikalbėti su mote- 
rimi, kai jį turėsime. 

— Manote, ji kalbės? 

Brunetis truktelėjo pečiais. 

- Galbūt, jei nebijos, kad dėl to bus išsiųsta į Braziliją. 

— Ar gali taip būti? 

- Priklauso nuo to, kas su ja kalbėsis. 

— Moteris? - paklausė dela Kortė. 

— Gal būtų geriau. 

- Turite tokią? 

- Turime psichiatrę, kuri mus kas kiek laiko vis pakonsultuoja. 
Galėčiau pasistengti, kad Mara su ja pasišnekėtų. 

— Mara? - paklausė dela Kortė. 

- Taip ji man pasakė. Norėčiau galvoti, kad jai leista pasilikti 
bent jau savo vardą. 

— Kada suimsite vyrą? 

- Kuo greičiau. 

- Sugalvojote, kaip tą padarysite. 

- Lengviausia sučiupti jį kitą kartą, kai tik vienas iš Maros kli- 
entų padės jam ant baro pinigus. 

- Ilgai ketinate jį laikyti? 

- Priklausys nuo to, ką išsiaiškinsime, ar jis buvo teistas, arba jei 
aptiksime ką nors prieš jį, - Brunetis minutėlę pagalvojo. - Jei jūs 
teisus dėl heroino, poros valandų turėtų užtekti. 

Dela Kortės šypsena nebuvo maloni. 

— Aš teisus dėl heroino, - kai Brunetis nieko nepasakė, dela 
Kortė paklausė: - O be to? 

- Tiriame keletą dalykų. Noriu daugiau sužinoti apie Trevisano 
šeimą ir viską, ką tik galiu, apie jo praktiką. 

- Ką nors konkretaus? 

- Ne, ne visai. Tik keletą dalykų, kurie mane trikdo, smulkmenų, 

kurios nepritampa, - tiek Brunetis buvo pasirengęs pasakyti, todėl 
paklausė: - O jūs? 

— Padarysime tą patį dėl Favero, bet reikia patikrinti daugybę 
dalykų, bent jau susijusių su jo verslu, - dela Kortė minutėlei nutilo, 
o paskui pridūrė: - Nė nenumaniau, kad tie vyrukai tiek daug 
uždirba. 

— Buhalteriai? 

— Taip. Atrodo, šimtus milijonų per metus. Ir tai tik jo dekla- 
ruojamos pajamos, tad galima įsivaizduoti, kiek dar jis pasidaro 
juodųjų pinigų. 

Brunetis negalėjo neprisiminti kelių pavardžių iš Favero klientų 
sąrašo, taigi ir jis galėjo įsivaizduoti jo uždarbio, tiek deklaruojamo, 
tiek nedeklaruojamo, apimtis. 

Atsidaręs dureles išlipo iš automobilio ir apėjo aplinkui prie 
dela Kortės lango. 

- Atsiųsiu rytoj vakare čia kelis savo vyrus. Jei jis su Mara dirbs 
prie baro, turėtų būti lengva juos susemti. 

— Abu? - paklausė dela Kortė. 

- Taip. Ji galbūt noriau kalbėsis naktį praleidusi areštinėje. 

— Maniau, norėjote, kad ji pasikalbėtų su psichologe, - pasakė 
dela Kortė. 

— Noriu. Bet dar noriu, kad prieš pokalbį ji pajustų įkalinimo 
skonį. Baimė paprastai žmones padaro šnekesnius, ypač moteris. 

— Jūs kietaširdis tipas, ką? - ne be pagarbos paklausė dela 
Kortė. 

Brunetis truktelėjo pečiais. 

- Ji gali ką nors žinoti apie žmogžudystę. Juo labiau bus išsigan- 
dusi ir sutrikusi, tuo labiau tikėtina, kad papasakos, ką žino. 

Dela Kortė šyptelėjo ir paleido stabdį. 

— Akimirką pamaniau, kad ketinate imti man pasakoti apie auk- 
sinės širdies kekšę. 

Brunetis atsitraukė nuo automobilio ir pasuko stoties link. 
Žengęs kelis žingsnius atsigręžė į dela Kortę, kuris automobiliui jau 
riedant uždarinėjo langą. 

— Niekas neturi auksinės širdies, - pratarė, bet dela Kortė nuva- 
Žiavo neparodęs jokio ženklo, kad išgirdo. 


Kitą rytą sinjorina Eletra pasveikino Brunetį pasakiusi, kad jai 
pavyko rasti Gazzettino straipsnį apie Trevisaną, bet tai buvo visiš- 
kai nekaltas pranešimas apie bendrą turizmo verslo įmonę, kurią 
jis organizavo tarp Venecijos prekybos rūmų ir Prahos prekybos 
rūmų. Sinjoros Trevisan gyvenimas, bent jau pasak laikraščio aukš- 
tuomenės skilties redaktoriaus, lygiai toks pat blankus. 

Nors Brunetis kažko panašaus ir tikėjosi, naujienos nuvylė. Jis 
paprašė sinjorinos Eletros sužinoti, ar Džordžijas - Brunetis pats 
nustebo, kad apie Džordžiją kalba kaip apie seną draugą - galėtų 
gauti skambučių iš Pinetos baro telefono išklotinę. Tą padaręs ten- 
kinosi skaitydamas savo korespondenciją, o paskui paskambinęs į 
porą vietų, kad galėtų atsakyti į vieną iš laiškų. 

Paskambino Vianelui ir suorganizavo tris vyrus tą vakarą 
nusiųsti į Pinetos barą suimti Maros ir jos sąvadautojo. Tada nebe- 
turėjo kitos išeities, tik imtis popierių ant savo stalo, tačiau jam 
pasirodė sunku sutelkti dėmesį ties tuo, ką skaito: Vidaus reikalų 
ministerijos statistika pateikė kitų penkerių metų personalo planus, 
aptarinėjo kompiuterinio ryšio su Interpolu sąnaudas ir pateikė 
naujo tipo pistoleto technines savybes bei eksploatacijos charakte- 
ristikas. Pasipiktinęs Brunetis numetė popierius ant stalo. Kvesto- 
rius neseniai iš Vidaus reikalų ministerijos gavo raštą, pranešantį, 
kad nacionalinės policijos biudžetą kitais metais ketinama apkar- 
pyti 15, o gal ir 20 nuošimčių ir kad jokio finansavimo didinimo 
artimiausiu metu nenumatyta. Ir vis dėlto tie Romos kvailiai siun- 

tinėja jam projektus ir planus, tarsi nebūtų kur kišti pinigų, tarsi ne 
visi dar būtų išvogti ar pervesti į slaptas sąskaitas Šveicarijoje. 

Išsiėmė lapą, ant kurio buvo surašytos pistoletų, kurių niekas 
niekada nepirks, techninės savybės, apvertė ir ėmėsi rašyti žmonių, 
su kuriais norėjo pasikalbėti, vardus: Trevisano našlė ir jos brolis, 
jos dukra Frančeska ir kas nors galintis suteikti jam tikslios infor- 
macijos apie Trevisano teisės praktiką ir asmeninį gyvenimą. 

Į kitą stulpelį surašė tuos dalykus, kurie nedavė jam ramybės: 
Frančeskos pasakojimas - o gal pasigyrimas? - kad kažkas gali 
ją pagrobti; Loto nenoras pateikti Trevisano klientų sąrašą; Loto 
nuostaba paminėjus Favero pavardę. 

O svarbiausia iš visų, suvokė jis, buvo telefonų numeriai ir 
skambučiai į tiek daug vietų, vis dar be jokio dėsningumo, vis dar 
be jokios paaiškinamos priežasties. 

Siekdamas telefonų knygos iš apatinio stalčiaus jis pagalvojo, 
kaip naudinga būtų imti pavyzdį iš Favero ir įsitaisyti užrašų kny- 
gelę su dažniausiai renkamais telefonų numeriais. Bet šiuo numeriu 
jis dar niekada neskambino, niekada, kol nepanoro paskambinti už 
paslaugą, kurią buvo padaręs. 

Prieš trejus metus vieną pavakarę jam paskambino bičiulis 
vaistininkas Danilas ir paprašė ateiti į jo patalpas, tada jis ir rado 
jaunąjį bičiulį visiškai užtinusia viena akimi, tarsi tas būtų susimu- 
šęs. Smurto iš tikrųjų būta, tačiau jis buvo grynai vienšališkas, nes 
Danilas nė nemėgino priešintis vaikinui, įsiveržusiam į vaistinę 
prieš pat uždarant ją nakčiai. Jis nepasipriešino net kai vaikinas 
išplėšė spintą, kur buvo laikomi narkotiniai vaistai, ir pasiėmė sep- 
tynias morfino ampules. Tačiau Danilas jį atpažino ir jaunuoliui 
išeinant tepasakė: „Robertai, tau nereikėtų to daryti“, bet to užteko 
išprovokuoti vaikiną taip piktai stumtelėti Danilą, kad vaistininkas 
trenkėsi šonu į vitrinos kampą. 

Ne tik Danilas ir Brunetis, bet ir dauguma miesto policininkų 

žinojo, kad Robertas buvo vienintelis Venecijos baudžiamųjų bylų 
teismo vyriausiojo teisėjo Marijaus Benjamino sūnus. Iki to vakaro 
narkomanija niekada neprivertė jo smurtauti, nes jis apsieidavo su 
suklastotais receptais ir tuo, ką gaudavo iškeitęs iš šeimos ir draugų 
namų pavogtus meno dirbinius. Bet užpuolęs vaistininką, kad ir be 
sumanytos tyčios, Robertas prisidėjo prie miesto nusikaltėlių. Pasi- 
kalbėjęs su Danilu Brunetis nuėjo pas teisėją į namus ir praleido 
su juo daugiau kaip valandą; kitą rytą teisėjas Benjaminas palydėjo 
savo sūnų į nedidelę privačią kliniką netoli Ciuricho, kur Robertas 
praleido šešis mėnesius ir grįžęs ėmėsi mokytis keramikos studijoje 
netoli Milano. 

Spontaniška Brunečio paslauga visus tuos metus laukė tarp jo 
ir teisėjo labai panašiai, kaip pernelyg brangių batų pora užmiršta 
laukia drabužinės kampe, kol juos paspiri ar netyčia užmini ir tik 
tada susiraukęs prisimeni, kad pirkdamas taip kvailai leidaisi į 
tokius apgaulingus mainus. 

Teisėjo kabineto telefonu po trečio signalo atsiliepė moters 
balsas. Brunetis pasakė savo pavardę ir paprašė pasikalbėti su tei- 
sėju Benjaminu. 

Po minutėlės į liniją įsijungė teisėjas. 

— Buon giorno, komisare. Tikėjausi jūsų skambučio. 

— Taip, - paprastai tarė Brunetis. - Norėčiau su jumis pasikal- 
bėti, jūsų kilnybe. 

- Šiandien? 

- Jei jums tinka. 

— Galiu skirti jums pusvalandį šią popietę penktą. Ar užteks? 

- Tikriausiai, jūsų kilnybe. 

- Tai lauksiu jūsų. Čia, - pasakė teisėjas ir padėjo ragelį. 

Pagrindinis miesto baudžiamųjų bylų teismo pastatas stūkso 
Rialto tilto papėdėje, bet ne Šv. Morkaus pusėje, o toje pusėje, kur 
įsikūręs vaisių ir daržovių turgus. Iš tiesų tie, kurie anksti vaikšto į 

turgų, kartais gali pamatyti vyrų ir moterų su antrankiais ir pan- 
čiais, vedamų per įvairius teismo įėjimus, o gana dažnai ir auto- 
matais ginkluoti karabinieriai stoviniuoja tarp kopūstų ir vynuogių 
dėžių, saugodami vidun vedamus žmones. Brunetis parodė savo 
pažymėjimą ginkluotiems sargybiniams prie durų ir palypėjo 
dviem plačių marmurinių laiptų maršais iki teisėjo Benjamino 
kabineto. Didžiuliai laiptų aikštelių langai žvelgė į Fondazione dei 
Tedeschi, Respublikos laikais tai buvo Vokiečių fondas - visų miesto 
vokiečių prekybininkų komercinis centras, dabar Centrinis paštas. 
Laiptų viršuje du neperšaunamas liemenes vilkintys karabinieriai jį 
sustabdė ir paprašė parodyti tapatybės dokumentą. 

- Ar turite ginklą, komisare? - paklausė vienas iš jų atidžiai 
apžiūrėjęs pažymėjimą. 

Brunetis pasigailėjo pamiršęs palikti ginklą kabinete: teisėjų 
medžioklės sezonas Italijoje tęsėsi jau taip ilgai, kad visi buvo 
sudirgę ir labai atsargūs, nors ir po laiko. Jis lėtai atsisegiojo švarką 
ir praskleidęs skvernus į šalis leido sargybiniui paimti iš jo pisto- 
letą. 

Trečios durys dešinėje buvo Benjamino. Brunetis dukart pabeldė 
ir buvo pakviestas įeiti. 

Per tuos metus, prabėgusius po jo vizito į teisėjo Benjamino 
namus, abu vyrai kartkartėmis atsitiktinai prasilenkdavo gatvėje ir 
linktelėdavo vienas kitam, bet jau praėjo kone metai nuo tada, kai 
Brunetis paskutinį kartą matė teisėją, ir jį sukrėtė jo pasikeitimas. 
Teisėjas buvo ne daugiau kaip dešimčia metų vyresnis už Brunetį, 
tačiau dabar atrodė toks senas, kad galėjo būti jo tėvu. Gilios raukš- 
lės vagojo jo skruostus nuo nosies burnos link ir nyko po smakru. 
Kadaise tamsiai rudos akys atrodė drumstos nelyginant kas būtų 
pamiršęs nuvalyti nuo jų dulkes. O užsimetęs savo klostuotą pro- 
fesinį drabužį atrodė veikiau pagautas negu apsirengęs, tiek daug 
buvo netekęs svorio. 

— Sėskitės, komisare, - pratarė Benjaminas. Balsas toks pats 
sodrus ir skambus nelyginant dainininko. 

- Ačiū, jūsų kilnybe, - pasakė Brunetis ir atsisėdo ant vienos iš 
keturių kėdžių priešais teisėjo stalą. 

- Apgailestaudamas turiu pasakyti, kad turiu mažiau laiko, negu 
maniau, - prabilęs teisėjas minutėlei nutilo tarsi įsiklausydamas ką 
pasakė. Liūdnai šyptelėjo ir pridūrė: - Šią popietę, turiu galvoje. 
Taigi jei galėtume paskubėti, būčiau jums labai dėkingas. Jei ne, 
galime pasikalbėti po dviejų dienų, jei reikia. 

- Žinoma, jūsų kilnybe. Nereikia nė sakyti, kaip vertinu, kad 
sutikote su manimi pasikalbėti, - jis stabtelėjo ir vyrų akys susitiko, 
abiejų kupinos suvokimo, koks formalus šis sakinys. 

- Taip, - teatsakė teisėjas. 

— Karlas Trevisanas, - tarė Brunetis. 

- Būtent? - paklausė teisėjas. 

— Kam naudinga jo mirtis? Kokie jo santykiai su svainiu? Su 
žmona? Kodėl jo dukra maždaug prieš penkerius metus pasakojo 
apie tėvų nuogąstavimus, kad ją gali pagrobti? Ir kokių, jei tokių 
yra, jis turėjo ryšių su mafija? 

Teisėjas Benjaminas nieko neužsirašė, tik paprasčiausiai išklausė 
klausimus. Atsirėmė alkūnėmis į stalą ir iškėlęs parodė Brunečiui 
plaštaką su išskėstais penkiais pirštais. | 

— Prieš dvejus metus kitas teisininkas Salvatorė Martučis pri- 
sidėjo prie jo įmonės ir atsivedė savo klientus. Jų sutartyje buvo 
sąlyga, kad po metų Martučis taps lygiaverčiu verslo partneriu. 
Kalbama, kad Trevisanas nebenorėjo toliau vykdyti sutarties. Po 
Trevisano mirties Martučiui vienam priklauso visa praktika, - tei- 
sėjas Benjaminas užlenkė nykštį. 

- Svainis apsukrus, labai apsukrus. Nepatikrintais gandais, 
už kuriuos, jei pakartočiau, mane apkaltintų šmeižtu, kiekvienas 
norintis išvengti mokesčių už tarptautinį verslą ar sužinoti, kam 

duoti kyšį, kad kroviniai atkeliautų nepatikrinti muitinėje, žino, 
kad jis geriausias, - užlenkė smilių. 

- Žmona suka romaną su Martučiu, - didysis pirštas prisidėjo 
prie pirmųjų. 

— Maždaug prieš penkerius metus Trevisanas - ir čia taip pat tik 
gandas - įsivėlė į kažkokius finansinius sandorius su dviem vyrais 
iš Palermo mafijos, labai ūmiais vyrais. Nežinau, kiek jis įsivėlė, 
nežinau, ar tai nusikalstama veika, net ar savo ar ne savo noru, bet 
žinau, kad netrukus atsidarius Rytų Europai tie vyrai domėjosi juo 
arba jis domėjosi jais dėl platesnių verslo galimybių tarp Italijos ir 
tų šalių. Mafija garsėjo žmonių, pasipriešinusių jų verslo pasiūly- 
mams, vaikų grobimais arba nužudymais. Kalbama, kad Trevisa- 
nas kurį laiką buvo labai įgąsdintas, bet dar kalbama, kad baimė 
praėjusi, - sugniaužęs du likusius pirštus į kumštį teisėjas pasakė: 
— Manau, tai atsako į visus jūsų klausimus. 

Brunetis atsistojo. 

- Ačiū, jūsų kilnybe. 

— Prašom, komisare. 

Nieko nebuvo užsiminta apie Robertą, prieš metus mirusį nuo 
perdozavimo, ir apie vėžį, ardantį teisėjo kepenis. Išėjęs iš kabineto 
Brunetis atgavo savo pistoletą iš sargybinio ir išėjo iš teismo pas- 
tato. 

Aštuonioliktas skyrius 


Atėjęs į savo kabinetą kitą rytą Brunetis pirmiausia surinko Barba- 
ros Zorci namų telefono numerį. Po signalo pasakė: 

- Daktare, čia Gvidas Brunetis. Jei jūs ten, prašau atsiliepti. Man 
vėl reikia pasikalbėti su jumis apie Trevisanus. Sužinojau, kad... 

- Taip? - pasakė ji įsiterpusi, bet nenustebinusi jo, kad pamiršo 
įprastas mandagybes ar pasisveikinimus. 

- Norėčiau sužinoti, ar sinjoros Trevisan vizitas į jūsų kabinetą 
turėjo ką bendro su nėštumu? - ir nespėjus jai atsakyti pridūrė: - 
Ne dukros, jos pačios. 

— Kodėl norite tą sužinoti? - paklausė ji. 

— Autopsijos ekspertizėje sakoma, kad jos vyrui buvo atlikta 
vazektomija. 

- Seniai“ 

— Nežinau. Ar tai svarbu? 

Prieš prašnekdama ji ilgokai patylėjo. 

- Ne, manyčiau, ne. Taip, prieš dvejus metus buvo pas mane 
manydama, kad yra nėščia. Tada jai buvo keturiasdešimt vieneri, 
taigi tas buvo įmanoma. 

- Ar buvo? 

- Ne. 

— Ar ji labai dėl to susijaudino? 

- Tada atrodė, kad ne, na, ne daugiau kaip bet kuri jos amžiaus 
moteris, mananti, kad visa tai jau praeityje. Bet dabar manau, kad 
turėčiau sakyti, kad taip, susijaudino. 

- Ačiū, - paprastai pasakė Brunetis. 

- Ir viskas? - nuskambėjo nuostaba. 

— Taip. 

— Neketinate paklausti, ar nežinau, kas tėvas? 

- Ne. Manau, jei būtumėte pamaniusi, kad tai kas nors kitas, ne 
Trevisanas, būtumėte pasakiusi man jau praeitą kartą. 

Ji akimirką nieko neatsakė, bet kai atsakė, nutęsė pirmąjį Žodį: 

- Taip, tikriausiai būčiau. 

— Gerai. 

- Galbūt. 

- Ačiū, - pasakė Brunetis ir padėjo ragelį. 

Tada paskambino į Trevisano biurą ir pamėgino susitarti dėl 
susitikimo su advokatu Salvadore Martučiu, bet jam pasakė, kad 
sinjoras Martučis verslo reikalais išvyko į Milaną ir paskambins 
komisarui iš karto, kai tik grįš į Veneciją. Ant stalo nebuvo jokių 
naujų popierių, taigi jis užsiėmė prieš dieną sudarytu sąrašu ir 
mąstė apie pokalbį su teisėju. 

Nė akimirkai Brunečiui nedingtelėjo suabejoti tuo, ar tiesa apie 
ką teisėjas Benjaminas jam papasakojo, arba gaišti laiką stengiantis 
tai patvirtinti. Taigi turint galvoje, kad Trevisanas galėjo susidėti su 
mafija, jo mirtis dar labiau ėmė panėšėti į egzekuciją: tokia staigi 
ir paslaptinga kaip žaibas. Pagal pavardę Martučis tikriausiai bus 
pietietis: Brunetis kratėsi išankstinio nusistatymo, kuris privestų 
prie tam tikrų išvadų, ypač jei pasirodytų, kad Martučis sicilietis. 

Tai priveda prie dukros Frančeskos ir jos pasakojimo apie tėvų 
nuogąstavimus, kad ją gali pagrobti. Tą rytą prieš išeidamas iš 
namų Brunetis pasakė Kiarai, kad policija išsiaiškino pagrobimo 

istoriją ir jos pagalbos nebereikia. Net ir menkiausia tikimybė, kad 
kas nors gali sužinoti apie Kiaros domėjimąsi su mafija susijusiais 
dalykais, kėlė Brunečiui didžiulį nerimą, ir jis žinojo, kad parodyti 
atsainų nesidomėjimą geriausias būdas įkalbėti ją nebeuždavinėti 
klausimų. 

Nuo šitokių minčių jį atitraukė beldimas į duris. 

— Avanti, - pakvietė jis ir pakėlęs akis pamatė sinjoriną Eletrą 
veriančią duris ir įleidžiančią vidun vyriškį. 

—- Komisare, - tarė ji įėjusi, - noriu pristatyti jums sinjorą Džor- 
džiją Rondinį. Jis nori šį tą jums pasakyti. 

Jos atlydėtas vyriškis buvo kone visa galva už ją aukštesnis, bet 
vargu ar svėrė daugiau už ją. Liesas kaip figūra iš El Greko portreto 
sinjoras Rondinis atrodė dar panašesnis į portretą dėl smailios 
tamsios barzdelės ir juodų akių, į pasaulį žvelgiančių iš po tankių 
antakių. 

— Prašau sėstis, sinjore Rondini, - pasakė Brunetis atsistojęs. - 
Kuo galėčiau jums padėti? 

Kol Rondinis sėdosi ant kėdės, sinjorina Eletra grįžo prie durų, 
kurias buvo palikusi atviras, ir ten akimirką stabtelėjo. Stovėjo 
jau sėdintį vyrą ir be garso, tarsi kalbėtųsi su ką tik apkurtusiu, 
pasakė: „Džor-dži-jas“. Brunetis vos linktelėjęs pratarė: „Grazie, 
sinjorina , ir ji išėjo paskui save uždariusi duris. 

Kurį laiką abu vyrai nekalbėjo. Rondinis dairėsi po kabinetą, o 

— Komisare, aš atėjau prašyti jūsų patarimo. 

- Klausau, sinjore Rondini, - atsiliepė Brunetis pakėlęs akis. 

— Tai dėl kaltinimo, - pratarė jis ir nutilo. 

- Kaltinimo, sinjore Rondini? - perklausė Brunetis. 

- Taip, dėl tos dienos paplūdimyje, - jis šyptelėjo Brunečiui 
drąsindamasis, skatindamas prisiminti kažką, ką šis turėjo žinoti. 

— Atsiprašau, sinjore Rondini, bet nesu susipažinęs su kalti- 
nimu. Ar galėtumėte papasakoti ką nors daugiau? 

Rondinio šypsena dingo, ją pakeitė skausminga sumišimo 
išraiška. 

— Eletra jums nepasakojo? 

— Ne, bijau, ji su manimi apie tai nekalbėjo, - kai tą išgirdu- 
sio Rondinio išraiška tapo dar niūresnė, Brunetis šypsodamasis 
pridūrė: - Tik pasakė, žinoma, kad labai mums padėjote. Tai jūsų 
pagalbos dėka mes padarėme tokią pažangą. 

Tai, kad byloje iš tikrųjų nebuvo jokios pažangos, nebūtinai 
pavertė pastabą melu ir nesutrukdė Brunečiui jos pasakyti. 

Rondinis nieko nepasakė, ir Brunetis jį paskatino: 

— Gal jūs galėtumėte šį tą papasakoti, o tada pažiūrėsim, kuo 
galėčiau jums padėti. 

Rondinis sugniaužė rankas ant kelių, dešiniosios pirštais atsar- 
giai masažavo kairiosios pirštus. 

— Kaip sakiau, tai dėl kaltinimo, - jis pakėlė akis, ir Brunetis 
nusišypsojęs drąsinamai linktelėjo galvą. - Dėl nederamo apsinuo- 
ginimo. 

Brunečio šypsena nepasikeitė; Rondinį, regis, tai padrąsino. 

— Suprantate, komisare, prieš dvi vasaras buvau paplūdimyje 
prie Alberonio. 

Brunečio šypsena nepasikeitė net išgirdus paplūdimio Lido gale 
pavadinimą, o juk paplūdimį šitaip pamėgo gėjai, kad jis net buvo 
pavadintas „Nuodėmės paplūdimiu“. Šypsena nepasikeitė, bet akys 
į Rondinį ir jo rankas žvelgė dėmesingiau. 

— Ne, ne, komisare, - pasakė Rondinis papurtęs galvą. - Tai ne 
aš. Tai mano brolis, - nutilo ir susidrovėjęs ir sumišęs vėl papurtė 
galvą. - Aš viską tik gadinu, - vėl šyptelėjo, dar nervingiau, ir atsi- 
duso. - Pradėsiu iš naujo. 

Brunetis sutiko šią mintį linktelėjęs. 

— Mano brolis žurnalistas. Tą vasarą jis rašė straipsnį apie paplū- 
dimį ir paprašė manęs ten kartu nuvažiuoti. Pamanė, kad tada 
mudu atrodysime kaip pora ir žmonės paliks mus ramybėje. Tai 
yra mus paliks ramybėje, bet su juo kalbėsis, - Rondinis vėl nutilo 
ir dirstelėjo sau į rankas, dabar nejudriai gulinčias ant kelių. 

Kai jis nieko nebepasakė ir neparodė jokio ženklo, kad vėl pra- 
bils, Brunetis paklausė: 
tai Brunetis paragino: - Tas įvykis? 

Rondinis giliai įkvėpė ir vėl ėmė kalbėti. 

— Aš nuėjau maudytis. Bet paskui sušalau, ir nusprendžiau per- 
sirengti drabužius. Brolis toli paplūdimyje su kažkuo šnekėjosi, ir 
aš maniau, kad esu vienas. Na, aplinkui per dvidešimt metrų nuo 
pakloto nieko nebuvo. Tai aš atsisėdau, nusimoviau savo maudy- 
mosi glaudes, ir kai pasiėmiau mautis kelnes, prie manęs priėjo du 
policininkai ir liepė atsistoti. Mėginau užsimauti kelnes, bet vienas 
policininkas ant jų užlipo, todėl negalėjau, - Rondinis kalbėjo dro- 
vumo ar pykčio, Brunetis negalėjo pasakyti, vis labiau smaugiamu 
balsu. 

Viena Rondinio ranka pakilo prie smakro, ir jis išsiblaškęs ėmė 
trinti barzdelę. 

— Taigi norėjau vėl užsimauti glaudes, bet vienas iš jų pakėlė jas 
ir laikė, - Rondinis nutilo. 

- Kas tada atsitiko, sinjore Rondini? 

— Aš atsistojau. 

— Ir? 

- Ir jie surašė man šaukimą apkaltinę viešu nepadorumu. 

- Arjūs jiems paaiškinote? 

— Taip. 

— Ir? 


- Jie nepatikėjo. 

- O jūsų brolis? Ar jis grįžo? 

— Ne, viskas įvyko per kokias penkias minutes. Kai jis grįžo, jie 
jau buvo surašę šaukimą ir nuėję. 

— Ką nors darėte? 

Brolis liepė nesijaudinti, ir kad jie turi man pranešti, jeigu ketina 
ką nors daryti. 

— Ar pranešė“ 

— Ne. Arba bent jau aš nieko negirdėjau. Tada po dviejų mėnesių 
paskambino draugas ir pasakė matęs mano pavardę tų dienų Gaz- 
zettino. Vyko kažkoks teisinis procesas, bet manęs niekas neįspėjo. 
Jokios baudos, nieko. Visiškai nieko nežinojau, kol man neatsiuntė 
laiško, kad esu pripažintas kaltu. 

Brunetis akimirką pasvarstė ir jam visai nepasirodė keista. Toks 
pažeidimas galėjo labai lengvai praslysti pro teisingumo sistemos 
plyšius, ir žmogus galėjo sužinoti esąs nuteistas, nors formaliai nė 
nebuvo apkaltintas. Jis tik nesuprato, kodėl Rondinis dėl to atėjo 
pas jį. 

— Ar mėginote sprendimą pakeisti? 

— Taip. Tačiau jie man pasakė, kad jau per vėlu, kad kažką 
reikėjo daryti prieš svarstymą. Nebuvo jokio teismo ar ko pana- 
šaus, - Brunetis linktelėjo, parodydamas, kad žino apie šią pažei- 
dimų sprendimo sistemą. — Bet tai reiškia, kad esu nuteistas už 
nusikaltimą. 

— Pažeidimą, - pataisė Brunetis. 

— Bet vis tiek nuteistas, - spyrėsi Rondinis. 

Brunetis pakreipęs galvą į šoną pakėlė antakius ir nutaisė miną, 
tikėdamasis, kad ji skeptiška ir rodo reikalo nereikšmingumą. 

— Nemanau, kad yra dėl ko nerimauti, sinjore Rondini. 

- Aš ketinu vesti, - atsakė Rondinis, ir atsakymas visiškai suglu- 
mino Brunetį. 

- Apgailestauju, kad nesuprantu jūsų. 

Rondinio balsas įsitempė, kai jis pasakė: 

— Mano sužadėtinė. Nenoriu, kad jos šeima sužinotų, kad esu 
nuteistas dėl nepadoraus apsinuoginimo homoseksualų paplū- 
dimyje. 

— Arji žino? - paklausė Brunetis. 

Jis matė, kaip Rondinis pasirengė atsakyti vienaip, bet paskui 
apsigalvojo. 

— Ne. Aš jos nepažinojau, kai taip atsitiko, o nuo tada, regis, 
kaip ir nebuvo tinkamos progos pasakyti. Ar būdo. Mano broliui ir 
mano draugams dabar tai tik juokinga istorija, bet nemanau, kad jai 
ji patiktų, - Rondinis gūžtelėjo dėl visų nemalonumų, kurių galėtų 
sukelti šis reikalas ir pridūrė: - O jos šeimai patiktų dar mažiau. 

- Ir jūs atėjote išsiaiškinti, ar galiu ką nors padaryti? 

— Taip. Eletra daug apie jus pasakojo, sakė, kad čia, kvestūroje, 
labai daug galite, - Rondinio balsas buvo labai pagarbus, kai tą 
sakė; ir dar blogiau - lygiai tiek pat kupinas vilties. 

Brunetis skėstelėjo rankomis dėl šio komplimento. 

— Kokį dalyką jūs turite galvoje? 

— Man reikia dviejų dalykų, - tarė Rondinis. - Norėčiau, kad 
pakeistumėte įrašus, - pasakė, bet vos pamatęs, kad Brunetis ren- 
giasi prieštarauti, pridūrė: - Esu tikras, kad galite padaryti tokį 
paprastą dalyką. 

— Tai reiškia pakeisti oficialų valstybės dokumentą, - tarė Bru- 
netis vildamasis, kad įstengė nutaisyti kuo griežtesnį balsą. 

- Bet Eletra sako, kad tai nėra... - pratarė Rondinis ir iškart 
nutilo. 

Brunetis baiminosi galimos to sakinio pabaigos, todėl tarė: 

— Turėtų būti kas nors, kas atrodytų kur kas paprasčiau. 


„ys - ou 


neišsakytu prieštaravimu. 

— Ar galiu pasakyti kitą dalyką? 

- Žinoma. 

— Man reikia rašto, aiškinančio, kad pirminis kaltinimas buvo 
klaidingas, ir kad teismas mane išteisino. Iš tiesų tas padėtų, jei 
rašte būtų atsiprašoma dėl mano bėdos. 

Brunetis jau norėjo atmesti tą mintį, kaip neįmanomą, bet vie- 
toje to paklausė: 

— Kam jums jo reikia? 

— Sužadėtinei. Ir jos šeimai. Jeigu jie kada nors apie tai suži- 
notų. 

- Tačiau jeigu įrašas pakeistas, tai kam jums tas raštas? - 
paklausė Brunetis, bet iš karto pasitaisė: - Tai yra, jei įrašas būtų 
pakeistas. 

— Nesirūpinkite dėl įrašo, dotore, - pasakė Rondinis taip auto- 
ritetingai, kad privertė Brunetį prisiminti, jog jis dirbo SIP kom- 
piuterinėje, o tada Brunetis prisiminė ir nedidukę stačiakampę 
dėžutę ant sinjorinos Eletros stalo. 

- Ir nuo ko tas raštas turėtų būti? 

— Norėčiau, kad būtų nuo kvestoriaus, - tarė Rondinis, bet mik- 
liai pridūrė: - Bet žinau, kad tai neįmanoma. 

Brunetis suprato, kad tik pasirodžius pirmiesiems ženklams, 
jog jie pradėjo derybas ir beliko tik pasiginčyti dėl smulkmenų, 
Rondinio rankos liovėsi krutėti ir ramiai ilsėjosi ant kelių; atrodė, 
kad jis net atsipalaidavo ant kėdės. 

— Ar tenkins komisaro raštas? 

- Taip, manyčiau, - pasakė Rondinis. 

— O kaip pašalinti pranešimą iš mūsų bylų? 

Rondinis numojo ranka: 

— Per dieną. Dvi. 

Brunetis nenorėjo žinoti, kuris iš jų, Rondinis ar Eletra, tą 
padarys, todėl ir neklausė. 

- Paskui šią savaitę aš paieškosiu jūsų pavardės ir pažiūrėsiu, ar 
yra jūsų byla. 

- Nebus, - užtikrino Rondinis, bet teiginyje nebuvo aroganci- 
jos, nieko daugiau tik paprastas tikrumas. 

— Kai tą sužinosiu, parašysiu raštą. 

Rondinis atsistojo. Padavė ranką per Brunečio stalą. Kai abudu 
paspaudė rankas, Rondinis pasakė: 

- Jei kada jums reikės mano paslaugos, komisare, bet kokios, 
tik prisiminkite, kur aš dirbu. 

Brunetis palydėjo jį iki durų, o kai jis išėjo, nulipo žemyn pasi- 
kalbėti su sinjorina Eletra. 

— Pasišnekėjote? - paklausė ji Brunečiui įėjus. 

Brunetis nežinojo, ar jam įsižeisti dėl jos nuomonės, kad jis gali 
taip atsainiai aptarinėti oficialių valstybės dokumentų kaitaliojimą 
ir rašinėti apgaulingus raštus. 

Pasirinko ironiją. 

— Stebiuosi, kad apskritai varginotės dėl mūsų pokalbio. Kad 
tiesiog pati viskuo nepasirūpinote. 

Jos šypsena pražydo. 

- Na, aišku, aš galvojau padaryti tą pati, bet pamaniau, bus nau- 
dingiau, jei jūs su juo pasikalbėsite. 

— Dėl įrašo pakeitimo? - paklausė jis. 

- Oi, ne, Džordžijas arba aš galime tą padaryti per minutę, - 
pasakė ji visiškai atsainiai. 

- Bet argi nėra kokių slaptų slaptažodžių, kurie neleistų 
žmonėms įsilaužti į jūsų kompiuterį? 

Prieš atsakydama ji akimirką dvejojo. 

- Slaptažodis yra, taip, bet jis nelabai slaptas. 

— Kas jį Žino? 

- Nenumanau, bet jį labai lengva sužinoti. 

- Ir pasinaudoti? 

- Turbūt. 

Brunetis nusprendė nebeplėtoti tos minties. 

— Tai tada dėl rašto? - paklausė, pamanęs, kad ji žinos apie Ron- 
dinio prašymą. 

— Oi, ne, dotore, tiesiog ir pati būčiau jam parašiusi. Bet pama- 
niau, kad jam pravers su jumis susitikti ir pamatyti, kad jūs norite 
jam padėti. 

- Jeigu mums kada prireiks informacijos iš SIP? - paklausė jis 
pamiršęs ironiją. 

- Teisingai, - pasakiusi ji džiaugsmingai nusišypsojo, kad komi- 
saras pagaliau ėmė suprasti, kaip tvarkomi reikalai. 

Devynioliktas skyrius 


Tačiau visas mintis apie Rondinį iš Brunečio galvos pūste išpūtė 
žinia, kuri kitą rytą išvijo jį iš vonios pusiau nusiskutusį. Ubaldą 
Lotą, Karlo Trevisano našlės brolį, rado nušautą jo paties automo- 
bilyje šalutiniame kelyje, vedančiame iš valstybinio greitkelio tarp 
Mestrės ir Moljano Veneto. Pasirodė, kad į jį šovė tris kartus iš arti 
akivaizdžiai tas, kas sėdėjo greta priekinėje jo automobilio sėdy- 
nėje. 

Kūną aptiko tą rytą apie penktą vietos gyventojas, sulėtinęs 
savo automobilį dėl po nakties lietaus susidariusio purvyno ir dėl 
didelio automobilio, stovinčio siauro kelio pakraštyje, jam nepa- 
tiko tai, ką pamatė pravažiuodamas: vairuotojas sukniubęs ant 
vairo, o automobilio variklis veikia. Jis sustojo, grįžo atgal pasižiū- 
rėti vidun, o tada pamatęs ant priekinės sėdynės pribėgusio kraujo 
iškvietė policiją. Atvykę policininkai aptvėrė visą plotą ir ėmėsi ieš- 
koti žudiko ar žudikų pėdsakų. Buvo ženklų, kad prie Loto buvo 
sustojęs kitas automobilis, bet gausus rudens lietus nuplovė visas 
viltis paimti padangų protektoriaus atspaudus. Dureles atidaręs 
pirmasis policininkas sužiaukčiojo nuo kraujo, fekalijų ir kažkokio 
stipraus, jo manymu, aukos losjono po skutimosi, kvapo, viskas 
sumišo ir plūstelėjo kartu dar sustiprinti automobilio šildytuvo, 

kuris veikė visu pajėgumu, kol Lotas mirties glėbyje gulėjo ant 
vairo. Kriminalistų komanda kruopščiai ištyrinėjo plotą aplink 
automobilį, o paskui, kai jį nutempė į Mestrės policijos garažą, 
išnaršę visą mašiną susirinko ir sužymėjo pluoštus, plaukus ir visas 
smulkias daleles, kurios galėtų suteikti informacijos apie asmenį, 
sėdėjusį ant sėdynės greta Loto, kai šis mirė. 

Automobilis buvo ką tik nutemptas, kai Brunetį su Vianelu, 
Mestrės policijos automobiliu atvežė į žmogžudystės vietą. Nuo 
galinės sėdynės jie tematė siaurą kaimo keliuką ir medžius, nuo 
kurių tebelašėjo vanduo, nors lietus liovėsi auštant. Policijos garaže 
išmargintos dėmėmis, kurių spalva pamažu panėšėjo į automobi- 
lio spalvą. O morge jie susitiko kūno atpažinti pakviestą žmogų, 
jis pasirodė besąs Salvatorė Martučis, dar gyvas Trevisano teisės 
firmos partneris. Vianelo akys ir nežymus linktelėjimas į Martu- 
čio pusę pasakė Brunečiui, kad čia tas pats advokatas, su kuriuo 
Vianelas kalbėjosi ir šis parodė tiek mažai sielvarto dėl Trevisano 
žūties. 

Liesas ir raumeningas Martučis buvo aukštesnis už pietiečius, 
o jo plaukai, kuriuos nešiojo ne pagal madą trumpus, buvo rusvi: 
dėl šių bruožų derinio jis atrodė kaip atavizmas, likęs nuo kartų 
kartoms salą užplūdusių normanų gaujų, jų palikuonis vis dar 
galima atpažinti iš veriančių žalių daugumos siciliečių akių ir kar- 
tais išsprūstančių prancūziškų frazių, užsilikusių jų kalboje. 

Kai Vianelas ir Brunetis ten atvyko, Martučis kaip tik išėjo iš 
patalpos, kurioje laikė kūnus. Jiems abiem dingtelėjo, kad ir Mar- 
tučiui nedaug trūksta, kad pats atrodytų kaip lavonas: akis supo 
tokie juodi ratilai, kad jos atrodė kaip pamuštos ir ryškino baisų 
veido blyškumą. 

- Advokatas Martučis? - pratarė Brunetis sustojęs priešais. 


»-y-- oo 

į Vianelą, kurį, regis, pastebėjo, nors galimas daiktas, atkreipė 
dėmesį tik į pažįstamą mėlyną uniformą. 

— Taip? - tarstelėjo. 

- Aš komisaras Gvidas Brunetis. Norėčiau užduoti jums kelis 
klausimus apie sinjorą Lotą. 

— Aš nieko nežinau, - atsakė Martučis. Nors kalbėjo monoto- 
niškai, sicilietiška jo tarmė vis tiek buvo girdėti. 

— Suprantu, kad jums dabar turėtų būti labai sunku, sinjore 
Martuči, bet kai kuriuos klausimus turime jums užduoti. 

- Aš nieko nežinau, - pakartojo Martučis. 

- Sinjore Martuči, - pasakė Brunetis tvirtai stovėdamas greta 
Vianelo ir neužleisdamas Martučiui kelio koridoriumi. - Apgailes- 
tauju, bet jei su mumis nekalbėsite, neturėsime kito pasirinkimo, 
kaip užduoti tuos pačius klausimus sinjorai Trevisan. 

— Kuo ji čia dėta? - paklausė Martučis kilstelėjęs galvą ir akimis 
šaudydamas nuo Brunečio į Vianelą. 

— Nužudytasis yra jos brolis. Jos vyras žuvo tokiomis pačiomis 
aplinkybėmis mažiau kaip prieš savaitę. 

Martučis svarstė nusukęs akis šalin. Brunečiui buvo smalsu 
sužinoti, ar Martučis užginčys panašumą, spirsis, kad tai nieko 
nereiškia. Bet jis tik pasakė: 

— Gerai, ką norite žinoti? 

- Gal galėtume užeiti į vieną iš kabinetų, - pasakė Brunetis, jau 
paklausęs koronerio, ar galėtų pasinaudoti jo pavaduotojo kam- 
bariu. 

Brunetis nusisuko ir nuėjo koridoriumi, paskui nužingsniavo 
Martučis, lydimas Vianelo, kuris taip ir neprabilo ir neparodė nė 
ženklo, kad jau kalbėjosi su Martučiu. Brunetis atidarė kabineto 
duris ir įleido Martučį. Kai visi trys vyrai susėdo, Brunetis tarė: 

-— Gal galėtumėte papasakoti, kur buvote praeitą vakarą, sinjore 
Martučiė 

— Nesuprantu, kam to reikia, - atsakė Martučis labiau sutriku- 
siu negu priešišku balsu. 

— Mes norime išsiaiškinti, kur praeitą vakarą buvo visi sinjorą 
Lotą pažinoję asmenys, sinjore Martuči. Tokia informacija, kaip 
žinote, būtina bet kokiam žmogžudystės tyrimui. 

— Buvau namuose, - atsakė Martučis. 

— Ar su jumis kas nors buvo? 

- Ne. 

— Arjūs vedęs, sinjore Martuči? 

— Taip. Bet su žmona negyvenu. 

— Gyvenate vienas“ 

- Taip. 

— Ar turite vaikų? 

— Taip. Du. 

- Ar jie gyvena su jumis, ar su Žmona? 

— Nesuprantu, ką visa tai turi bendra su Lotu. 

— Dabar mus dominate jūs, sinjore Martuči, o ne sinjoras Lotas, 
— atsakė Brunetis. - Ar jūsų vaikai gyvena su žmona? 

— Taip, gyvena. 

— Ar norite įteisinti savo išsiskyrimą ir rengiatės skyryboms? 

— Mes niekada apie tai nekalbėjome. 

— Galbūt galėtumėte man kiek plačiau paaiškinti, sinjore Mar- 
tuči? - paprašė Brunetis, nors tai buvo gana įprastas dalykas. 

Prakalbusio Martučio balse nuskambėjo abejonių nekelianti 
tiesa: 

— Nors aš ir advokatas, mintis pereiti skyrybų procesą man 
kelia siaubą. Mano žmona prieštarautų, jei tik imčiausi bet kokių 
žingsnių. 

- Ir vis dėlto niekada apie tai nekalbėjote? 

— Niekada. Gana gerai pažįstu savo žmoną ir žinau, koks būtų 
jos atsakymas. Ji nesutiktų, ir nėra jokio pagrindo, kuriuo remda- 

masis galėčiau su ja išsiskirti. Jei mėginčiau prieš jos valią, ji pasi- 
imtų viską, ką turiu. 

— Ar ji turėtų pagrindo su jumis išsiskirti, sinjore Martuči? — 
paklausė Brunetis. Martučiui neatsakius perfrazavo klausimą 
pasinaudojęs eufemizmu: - Gal su kuo nors susitikinėjate, sinjore 
Martuči? 

Martučis atsakė iš karto: 

- Ne. 

— Man atrodo, sunku tuo patikėti, - bičiuliškai šypsodamasis 
pasakė Brunetis. 

— Kaip suprasti? - tarstelėjo Martučis. 

— Jūs gražus vyras pačiame gyvenimo žydėjime, profesiona- 
las, akivaizdu, kad jums sekasi. Aišku, kad moterims jūs atrodote 
patrauklus ir jūsų dėmesys joms būtų malonus. 

Martučis tylėjo. 

- Su niekuo? 

- Ne. 

— Ir todėl praeitą naktį buvote namuose vienas? 

— Ašjums jau sakiau, komisare. 

— Ak, taip, sakėte. 

Martučis ūmiai atsistojo. 

- Jei daugiau nebeturite klausimų, norėčiau eiti. 

Lengvai mostelėjęs ranka Brunetis pasakė: 

- Tik dar porą klausimų, sinjore Martuči. 

Pamatęs Brunečio žvilgsnį Martučis vėl atsisėdo. 

- Kokio pobūdžio buvo jūsų santykiai su sinjoru Trevisanu? 

- Aš jam dirbau. 

— Jam ar su juo, advokate Martuči? 

- Manyčiau, galima sakyti ir vienaip, ir kitaip, - Brunetis paa- 
kino jį smalsiu žvilgsniu ir Martučis tęsė: - Iš pradžių jam, paskui 

toliau: - Pradėjau dirbti jam, bet praeitais metais mes susitarėme, 
kad metų pabaigoje tapsiu įmonės dalininku. 

- Lygiu dalininku? 

Martučis nuleido ir akis, ir balsą: 

— Mes to neaptarėme. 

Brunečiui toks neapdairumas atrodė neįprastas, juo labiau kad 
jie advokatai. Neapdairumas arba, turint galvoje, kad vienintelis 
kitas susitarimo liudininkas nebegyvas, kai kas daugiau. 

— Ojo mirties atveju? - paklausė Brunetis. 

— Mes to neaptarėme. 

— Kodėl? 

Martučio balsas sutvirtėjo. 

- Manau, tai savaime aišku. Žmonės neplanuoja mirti. 

- Bet jie miršta, - tarstelėjo Brunetis. 

Martučis nutylėjo. 

- Ir dabar mirus sinjorui Trevisanui jūs prisiimsite atsakomybę 
už visą praktiką? 

- Jei sinjora Trevisan paprašys, prisiimsiu. 

- Suprantu, - pasistengė visiškai ramiai atsakyti Brunetis. - Tad 
jūs, tam tikra prasme, paveldėjote Trevisano klientus? 

Martučio pastangos sutramdyti pyktį buvo akivaizdžios. 

- Jei tie klientai norės, kad likčiau jų advokatu - taip. 

— O jie norės? 

— Dar per mažai laiko praėjo po sinjoro Trevisano mirties, kad 
būtų galima tą sužinoti. 

— O sinjoras Lotas - pasakė Brunetis keisdamas temą. - Kaip jis 
susijęs su praktika ar dalyvavo joje? 

— Jis buvo mūsų buhalteris ir verslo vadybininkas, - atsakė 
Martučis. 

- Jūsų ir sinjoro Trevisano, kai dirbote kartu? 

- Taip. 

— O ar po sinjoro Trevisano mirties sinjoras Lotas pasiliko jūsų 
buhalteriu? 

- Žinoma. Jis puikiai pažįsta verslą. Dirbo Karlui daugiau kaip 
penkiolika metų. 

— Ar planavote jį pasilikti kaip savo buhalterį ir verslo vadybi- 
ninką? 

- Žinoma. 

— Ar sinjoras Lotas turėjo teisėtų pretenzijų į verslą ar jo dalį? 

- Bijau, kad nesuprantu. 

Brunečiui tas pasirodė keista ne tik todėl, kad klausimas buvo 
gana tiesmukas, bet ir todėl, kad Martučis buvo advokatas ir tikrai 
turėjo jį suprasti. 

- Ar kokiu nors būdu teisės praktika buvo jungtinė ir ar sinjo- 
rui Lotui priklausė jos dalis? - paklausė Brunetis. 

Martučis prieš atsakydamas kiek pagalvojo. 

- Kiek aš žinau, ne, bet galbūt jie turėjo kokią nors atskirą tar- 
pusavio sutartį. 

— Kokia tai būtų galėjusi būti sutartis. 

— Neįsivaizduoju. Kad ir ką jie būtų sutarę. 

- Suprantu, - pratarė Brunetis, o paskui visai tarp kito paklausė: 
— O sinjora Trevisan? 

Martučio tylėjimas rodė, kad jis laukė to klausimo. 

—- O kąjji? 

— Arji turi kokių verslo interesų? 

- Tai priklausys nuo Karlo testamento sąlygų. 

— Ne jūs jį surašėte? 

— Ne, jis tą padarė pats. 

- Ir jūs nežinote jo turinio? 

— Ne, žinoma, kad ne. Kodėl turėčiau? 

- Pamaniau, kad kaip jo partneris... - pradėjo Brunetis ir 
užbaigė sakinį vien plačiu neaiškiu rankų mostu. 

— Nebuvau jo partneris ir nebūčiau buvęs iki kitų metų pra- 
džios. 

- Taip, žinoma, - pritarė Brunetis. - Maniau, kad, turint galvoje 
jūsų bendrą veiklą, ką nors žinosite apie turinį. 

— Visiškai nieko. 

- Suprantu, - Brunetis atsistojo. - Manau, kad kol kas viskas, 
sinjore Martuči. Esu labai dėkingas už jūsų bendradarbiavimą. 

— Viskas? - paklausė Martučis atsistojęs. - Galiu eiti? 

— Žinoma, - pasakė Brunetis, o paskui nelyginant įrodydamas 
gerą savo valią nuėjęs prie durų atidarė jas advokatui. Po abipu- 
sių atsisveikinimų advokatas išėjo iš kabineto. Brunetis su Vianelu 
palaukė kelias minutes, o paskui išėjo iš pastato ir pasuko į Vene- 
ciją. 

Kol policijos motorlaivis plukdė juos į kvestūros švartavietę, 
Brunetis su Vianelu sutarė, kad nors Martučis ir atrodė pasirengęs 
klausimams apie sinjorą Trevisan ir atsakinėjo ramiai, klausimai 
apie jos vyrą ir jų partnerystę akivaizdžiai jį sunervino. Vianelas 
dirbo su Brunečiu jau taip ilgai, kad jam nereikėjo liepti atlikti 
įprastų patikrinimų - kaimynų, draugų, žmonos - pagal Martučio 
pasakojimą ir išsiaiškinti, ar kas nors patvirtins, kad praeitą naktį 
jis buvo savo namuose. Autopsija dar nebuvo atlikta, o dėl smar- 
kaus karščio automobilyje ir dėl jo poveikio kūnui tikslų mirties 
laiką nustatyti bus sunku. 

Eidamas erdviu kvestūros vestibiuliu Brunetis sustojo ir atsi- 
suko į Vianelą. 

— Degalų bakas, - staiga pasakė. 

— Ką, pone? - paklausė tas. 

- Degalų bakas. Tegul jie išmatuoja, kiek jame liko degalų, o 
tada sužinok, jei gali, kada jis paskutinį kartą pripildytas. Tai gali 
padėti išsiaiškinti, ar ilgai veikė variklis. Bus lengviau apskaičiuoti, 
kada jis buvo nušautas. 

Vianelas linktelėjo. Paieškos gal tai ir nesusiaurins, bet jei per 
autopsiją nepavyks tiksliai nustatyti mirties laiko, galėtų padėti. Be 
to, kol kas nebuvo jokio įtikinamo reikalo nustatyti mirties laiką. 

Vianelas nuėjo vykdyti įpareigojimų, o Brunetis leidosi laiptais į 
kabinetą. Bet dar neužlipęs iki viršaus sutiko sinjoriną Eletrą, pasi- 
rodžiusią koridoriaus gale ir pasukusią prie laiptų jo link. 

— O, štai kur jūs, komisare. Vicekvestorius jūsų teiravosi. 

Brunetis stabtelėjo ir pažvelgė į ją, laiptais besiartinančią prie 
jo. Ilgas krokų spalvos šalikas, lengvutis tarsi voratinklis, užmestas 
ant pečių pleveno jai už nugaros karšto laiptine sklindančio oro 
sraute. Jei Samotrakės Nikė atgavusi galvą nužengtų nuo savo pje- 
destalo ir imtų leistis Luvro laiptais, atrodytų labai panašiai. 

— A? - tarstelėjo Brunetis, kai ji priėjo. 

- Vicekvestorius, pone. Sakė, labai norėtų su jumis pasikalbėti. 

— Labai norėtų, - pasijuto kartojantis Brunetis, nustebintas to, 
kaip pranešimas buvo suformuluotas. Paula dažnai juokaudavo 
apie vieną Dikenso herojų, kuris sakydavo, kad lauk blogų dalykų, 
jei vėjas pučia iš kažkurios pasaulio šalies; Brunetis niekaip nega- 
lėjo įsiminti, kuris herojus ir iš kurios šalies, bet žinojo: jei Pata 
„norėtų sujuo pasikalbėti, tai galima sakyti, kad vėjas pučia būtent 
iš tos šalies. - Ar jis savo kabinete? - paklausė Brunetis apsigręžęs 
ir žengdamas laiptais žemyn greta jaunosios moters. 

- Taip, beveik visą rytą praleido prie telefono. 

Paprastai ir tai būdavo gresiančios audros ženklas. 

— Avanti, - pakvietė vicekvestorius Pata išgirdęs Brunečio bel- 
dimą. - Labas rytas, Bruneti, - pasakė, kai pavaldinys įėjo į kabi- 
netą. - Prašau sėstis. Yra keli dalykai, kuriuos norėčiau su tavimi 
aptarti. 

Trys mandagūs Patos sakiniai privertė Brunetį griebtis atsar- 
gumo dar prieš atsisėdant. 

Jis perėjo kabinetą ir atsisėdo į savo įprastą vietą. 

— Klausau, pone? - pasakė Brunetis iš kišenės išsiėmęs užrašų 
knygelę, stengdamasis įtikinti Patą, kaip rimtai vertina susitikimą. 

- Norėčiau, kad pasakytum man, ką žinai apie Rino Favero 
mirtį. 

- Favero, pone? 

— Taip buhalterio iš Paduvos, kurį praeitą savaitę rado mirusį 
savo garaže, - Pata patylėjo kiek laiko, laikydamas tai reikšminga 
pauze ir pridūrė: - Nusižudžiusį. 

- A, taip, Favero. Man sakė, kad jis užrašų knygelėje turėjo užsi- 
rašęs Karlo Trevisano telefono numerį. 

- Neabejoju, kad savo užrašų knygelėje jis turėjo užsirašęs daug 
telefono numerių, - pasakė Pata. 

- Trevisano buvo užrašytas be pavardės. 

- Suprantu. Kas dar? 

— Buvo ir kitų numerių. Mes mėginame juos patikrinti. 

— Mes, komisare? Mes? - Patos balsas buvo kupinas ne ko dau- 
giau, tik mandagios nuostabos. Mažiau Patą pažįstantis žmogus ir 
būtų girdėjęs tik ją, o ne paslėptą grėsmę. 

— Tai yra Paduvos policija. 

- Ir išsiaiškinai, kieno tie numeriai? 

— Ne, pone. 

— Ar tu tiri Favero mirtį? 

— Ne, pone, - pagarbiai atsakė Brunetis. 
atmintinę į šoną, tada pažvelgė į popierių po ja. - O Trevisanas? 
Ką praneši apie jį? 

- Buvo dar viena žmogžudystė, - pasakė Brunetis. 

- Loto? Taip, žinau. Manai, jos susijusios? 

Brunetis prieš atsakydamas giliai įkvėpė. Abu vyrai buvo verslo 
partneriai ir nužudyti taip pat, galbūt tuo pačiu ginklu, o Pata klau- 
sia, ar nusikaltimai susiję. 

— Taip, pone. Manau. 

— Tada, manau, geriau savo laiką ir energiją skirk tirti jų žmog- 
žudystėms, o Favero reikalus palik Paduvos žmonėms, kuriems jie 
ir priklauso, - Pata perkėlė kitą popieriaus lakštą ant savo stalo 
krašto ir pažvelgė į trečią. | 

— Ar bus dar kas nors, pone? - paklausė Brunetis. 

— Ne, manau, viskas - atsiliepė Pata, nesiteikęs pakelti akių. 

Sutrikdytas Patos mandagumo Brunetis įsidėjo užrašų knygelę 
į kišenę, atsistojo ir išėjo iš kabineto. Už durų stabtelėjo prie sinjo- 
rinos Eletros stalo. 

— Numanote, su kuo jis kalbėjosi? 

— Ne, nenumanau, bet priešpiečiaus Do Forni, - pasakė ji įvar- 
dijusi restoraną, kadaise garsėjusį maistu, o dabar kainomis. 

— Arjūs užsakėte jam staliuką? 

— Ne, neužsakiau. Iš tikrųjų per vieną iš tų pokalbių telefonu 
tikriausiai gavo geresnį kvietimą, nes paprašė manęs atšaukti užsa- 
kymą Corte Skonto, - pasakė ji paminėdama panašių kainų resto- 
raną. 

Brunečiui nespėjus sukaupti drąsos paprašyti policijos darbuo- 
tojos paminti savo principus, sinjorina Eletra pasiūlė: 

- Gal paskambinsiu po pietų ir paklausiu, ar jie nerado vice- 
kvestoriaus užrašų knygelės. Jis niekada jos nesinešioja, tad neį- 
tikėtina, kad rastų. Bet neabejoju, kad jie man pasakys su kuo jis 
pietavo, jei paaiškinsiu, kad noriu paskambinti tiems, su kuriais jis 
buvo ir paklausti, gal kartais jie rado. 

- Būčiau labai dėkingas, - pasakė Brunetis. 

Jis neturėjo supratimo, ar toji informacija kiek nors bus svarbi, 
bet per daugelį metų jis suprato, kaip naudinga žinoti, ką Pata 
veikia ir su kuo susitikinėja, ypač jei nusprendžia su juo elgtis 
mandagiai. 

Dvidešimtas skyrius 


Grįžęs į savo kabinetą po valandos Brunetis sulaukė dela Kortės 
skambučio iš Paduvos taksofono būdelės. Bent jau taip pasirodė 
Brunečiui, kuris kartkartėmis dėl linijoje drauge su pašnekovo 
balsu baisiai garsiai nuskambančių automobilių signalų ir eismo 
triukšmo sunkiai girdėjo, ką sako tas vyras. 

— Radome restoraną, kur jis vakarieniavo mirties vakarą, — 
pasakė dela Kortė, ir Brunečiui nebereikėjo aiškinti, kad įvardis 
reiškė Faverą. 

Brunetis peršoko klausimus, kur ir kaip policija tą išsiaiškino, ir 
uždavė vienintelį klausimą, kurį turėjo šiam reikalui parengęs: 

— Ar jis buvo vienas? 

— Ne, - uoliai atsakė dela Kortė. - Jis buvo su maždaug dešimčia 
metų jaunesne už save moterimi. Labai prabangiai apsirengusia ir, 
pasak padavėjo, labai patrauklia. 

— Ir? - atkaklavo Brunetis, suvokęs, kaip menkai toks apibūdi- 
nimas padės ją atpažinti. 

— Sekundėlę, - pasakė dela Kortė. - Štai, turiu. Ji buvo maždaug 
trisdešimt penkerių, šviesiaplaukė, nei ilgai, nei trumpai kirptais 
plaukais. Maždaug Favero ūgio, - prisiminęs Favero autopsijos 
ekspertizę Brunetis suprato, kad tokia moteris turėtų būti aukšta. 

- Padavėjas sakė, kad ji buvo labai gerai apsirengusi, labai praban- 
giai. Negirdėjo jos daug kalbant, bet kalba atrodė tokia pati pra- 
bangi, kaip ir jos drabužiai - bent jau taip jis ją apibūdino. 

— Kur jie buvo? 

— Restorane prie universiteto. 

— Kaip sužinojote? 

— Niekas iš ten dirbančių žmonių neskaito Gazzettino, todėl 
straipsniui pasirodžius nematė nuotraukos. Padavėjas jos nematė 
iki šio ryto, kol nuėjo nusikirpti plaukų ir rado ją ant krūvos lai- 
kraščių. Jis pažino Faverą iš nuotraukos ir paskambino mums. Tik 
ką su juo kabėjausi, bet dar nebuvau nuėjęs pasikalbėti asmeniškai. 
Pamaniau, gal jūs norėsite nueiti kartu? 

— Kada? 

— Ten restoranas. Tai gal priešpiečių? 

Brunetis dirstelėjo į laikrodį. Dvidešimt vienuoliktos. 

— Užtruksiu pusvalandį nueiti į geležinkelio stotį, - pasakė. — 
Sėsiu į pirmą išvažiuojantį traukinį. Ar galite mane pasitikti? 

— Būsiu ten, - pasakė dela Kortė ir padėjo ragelį. 

Ir buvo, laukė ant platformos, kai traukinys atvažiavo. Brune- 
tis prasispraudė pro minią universiteto studentų, šurmuliuojančių 
ant platformos, mėginančių prasibrauti į traukinį vos atsivėrus 
durims. | 

Abu vyrai paspaudė rankas ir pasuko nuo platformos prie 
laiptų, kurie nuveš juos po geležinkeliu, o paskui iškels iš stoties 
prie policijos automobilio, stovinčio prie bordiūro su užvestu vari- 
kliu ir pasirengusiu vairuotoju. 

Automobiliui šliaužiant gaudžiančioje Paduvos spūstyje, Bru- 
netis paklausė: 

- Ar kas iš jūsiškių skambino mano šefui? 

- Patai? - paklausė dela Kortė, tardamas pavardę kiek paspaudė 
sprogstamąjį priebalsį, o tai galėjo reikšti ką tik nori. Arba nieko. 

- Taip. 

- Kiek žinau, ne. O ką? 

- Jis patarė man palikti jums Favero mirties tyrimą. Savižudy- 
bės tyrimą. Man įdomu, gal patarimą perdavė jūsų žmonės. 

— Gali būti, - pasakė dela Kortė. 

- Turėjote problemų? 

— Ne, iš tikrųjų ne. Visi mano, kad tai savižudybė. Kad ir ką 
darau, darau tai savo laisvalaikiu. 

— Šitaip? — paklausė Brunetis mostu rodydamas automobilį. 

— Taip. Vis dar galiu pietauti, kur tik užsimanau. 

— Ir pasikviesti draugą iš Venecijos? - paklausė Brunetis. 

- Tiksliai, - pritarė dela Kortė, kai automobilis pririedėjo prie 
šaligatvio kaip tik priešais restoraną. 

Uniformuotas vairuotojas iššokęs atidarė dureles ir palaikė jas, 
kol išlipo abu vyrai. 

- Važiuok papietauti, Rinaldi, - pasakė dela Kortė. - Trečią 
grįžk. 

Jaunuolis atidavė pagarbą ir sėdo atgal į automobilį. 

Abipus restorano durų, atsidariusių jiems prisiartinus, dide- 
liuose terakotos vazonuose augo dvi mažylės Norfolko pušys. 

- Laba diena, ponai, - jiedviem įėjus vidun pasisveikino vyras 
tamsia eilute, pailgu veidu ir baseto akimis. 

- Laba diena, - atsiliepė kapitonas. - Dela Kortė. Skambinau 
užsakyti staliuko dviem. 

- Jūsų staliukas paruoštas, jei eitumėte čia. 

Vyriškis stabtelėjęs paimti dviejų ilgų valgiaraščių nuo staliuko 
prie durų palydėjo juos į nediduką kambarį, kuriame tetilpo ne 
daugiau kaip šeši ar septyni staliukai, visi užimti, išskyrus vieną. 
Pro aukštą arką Brunetis matė kitą irgi, panašu, verslininkų pilną 
kambarį. Aukšti langai praleido mažai šviesos, todėl abu kambarius 
švelniai apšvietė po lubomis kabančiose ąžuolinėse sijose paslėpti 

šviestuvai. Jie praėjo pro apvalų staliuką, nukrautą įvairiausiais 
užkandžiais: saliamiu, austrėmis, vytintu kumpiu, aštuonkojais. 
Vyriškis palydėjo juos prie kampinio staliuko, atitraukė Brunečiui 
kėdę, tada priešais juos padėjo valgiaraščius. 

— Ar galėčiau jums pasiūlyti Prosecco, ponai? - paklausė. 

Abu linktelėjo, ir jis juos paliko. 

— Savininkas? - paklausė Brunetis. 

— Taip. 

- Ko jis taip nerimauja? 

— Visi nerimauja, kai policija ateina uždavinėti klausimų, - 
pasakė dela Kortė ir paėmęs valgiaraštį sutelkė į jį dėmesį. Laiky- 
damas per rankos atstumą paskaitė, paskui padėjo ir tarė: - Man 
sakė, kad čia labai skani antiena. 

Brunetis ilgokai pastudijavo valgiaraštį ir pamatė, kad tai 
geriausias pasirinkimas. Vos spėjo užversti ir padėti prie savo lėkš- 
tės, kai su buteliu Prosecco grįžo savininkas. Jis pripylė dvi siauras 
taures, stovėjusias jų lėkščių dešinėje, ir atidavė butelį įkandin atė- 
jusiam padavėjui. 

— Ar išsirinkote, kapitone? - paklausė. 

— Norėčiau fettuccine su trumais, - atsakė dela Kortė. Brunetis 
linktelėjo savininkui. - O paskui anties. 

Brunetis vėl linktelėjo. 

— Siūlau Merlot del Piave, - pasakė savininkas. 

Dela Kortei linktelėjus savininkas nežymiai nusilenkė ir pasi- 
traukė nuo jų stalo. 

Dela Kortė pakėlė savo taurę ir paragavo putojančio vyno. 
Brunetis padarė taip pat. Kol atnešė pirmąjį jų patiekalą, vyrai 
pašnekėjo apie viską ir nieko, dela Kortė paaiškino, kad pastarieji 
rinkimai greičiausiai sukels visišką Paduvos policijos, bent jau 
aukščiausių sluoksnių, suirutę. 

Brunetis prisiminė savo paties netinkamą elgesį per pasta- 

ruosius Venecijos mero rinkimus ir nieko nepasakė. Jam abu 
kandidatai pasirodė nepatrauklūs - filosofas be valdymo patir- 
ties, pasiūlytas buvusių komunistų, ir verslininkas, iškeltas lygos, 
- taigi iš balsavimo kabinos jis išėjo taip ir nepajėgęs balsuoti ir 
niekada negalėjo prisipažinti to Paulai, kuri taip džiaugėsi filosofo 
pergale, jog nė nepasirūpino paklausti, už ką jis balsavo. Galbūt 
visi šie nauji rinkimai privers reikalus keistis. Brunetis tuo abejojo, 
per savo gyvenimą matė daug valdžių ir pernelyg ilgai valdžioje 
užsisėdinčių žmonių, kad galvotų, jog pokyčiai bus kiek didesni už 
kosmetinius. 

Dėmesį vėl nukreipė prie stalo ir sviestu pagardinto fettuccine. 
Grįžo savininkas, vienoje rankoje nešinas smulkių trumų lėkšte, o 
kitoje - metaline trintuve. Palinkęs ties dela Kortės lėkšte pasmul- 
kino trumų, atsitiesęs ir palinkęs ties Brunečio lėkšte padarė tą 
patį. Nuo tebegaruojančių fettuccine pasklido aitrus miško aroma- 
tas, apgaubęs ne tik trejetą vyrų, bet ir visą erdvę aplinkui juos. 
Brunetis įsmeigė šakutę ir ėmė valgyti visa širdimi atsidavęs juti- 
miniam mėgavimuisi sviestu, tobulai išvirtais lakštiniais ir pikan- 
tišku, svaigiu trumų skoniu. 

Akivaizdu, kad dela Kortė buvo žmogus, nemėgstantis kalbo- 
mis gadinti maisto, taigi jiedu maža ką tepasakė, kol baigė valgyti, 
ir antis buvo bemaž tokia pati skani kaip ir trumai - nors Brune- 
čiui nieko nebuvo skaniau už trumus, - tad dabar jie sėdėjo su 
mažomis kalvadoso taurelėmis priešais. 

Štai tada prie jų stalo prisiartino žemas, smagiai apvalainas 
vyras. Jis dėvėjo baltą švarką ir juosėjo plačią juodą juostą, kaip ir 
jų padavėjas. 

- Sinjoras Germanis sakė, kad norite su manimi pasikalbėti, 
kapitone. 

— Ar tai su jumis šį rytą kalbėjausi? - paklausė dela Kortė, 
patraukęs kėdę ir mostu parodęs ją vyrui. 

Kad sutalpintų savo didelį pilvą, vyriškis dar kiek patraukė kėdę 
atgal ir atsisėdo. 

— Taip, pone, su manimi. 

— Norėčiau, kad štai mano kolegai pakartotumėte tai, ką man 
pasakojote, - linktelėjęs į Brunetį paprašė jis. 

Tas žiūrėdamas į dela Kortę prabilo: 

— Kaip sakiau jums telefonu, pone, nepažinau jo, kai tik pama- 
čiau nuotrauką laikraštyje. Bet paskui, kai kirpėjas kirpo man 
plaukus, tiesiog kaip žaibas iš giedro dangaus dingtelėjo į galvą, 
kas jis toks. Todėl ir paskambinau policijai. 

Dela Kortė nusišypsojo ir linktelėjo tarsi pagirdamas padavėją 
užjo pilietinį sąmoningumą. 

— Tęskite, - pasakė. 

— Nemanau, kad galiu daugiau jums papasakoti, negu jau papa- 
sakojau šį rytą, pone. Jis buvo su moterimi. Telefonu jums ją api- 
būdinau. 

Dela Kortė paklausė: 

— Ar galėtumėte pakartoti, ką sakėte? 

— Ji buvo aukšta, tokio paties ūgio kaip ir jis. Šviesių akių ir 
odos, šviesių plaukų, ne šviesiaplaukė, bet beveik. Su ja jis buvo čia 
ir seniau. 

— O kadajie čia buvo seniau? - paklausė dela Kortė. 

— Kartą maždaug prieš mėnesį, o kartą vasarą, pamiršau kada. 
Tik prisimenu, kad buvo karšta ir ji vilkėjo geltoną suknelę. 

— Kaip jie elgėsi? - paklausė dela Kortė. 

— Elgėsi? Kalbate apie jų manieras? 

- Ne. Turiu galvoje jų elgesį vienas su kitu. 

— A, klausiate, ar tarp jų kas nors yra? 

— Taip, - atsakė dela Kortė ir linktelėjo. 

- Nemanyčiau, - tarė padavėjas ir trumpam nutilo apsvarstyti 
klausimo. Po minutėlės tęsė: - Akivaizdu, kad jie nebuvo susi- 

tuokę, - ir dela Kortei nespėjus paklausti paaiškino: - Nežinau, kas 
skatina mane taip sakyti, bet per tuos metus mačiau daugybę porų, 
ir paprasčiausiai susituokę žmonės vienas su kitu bendrauja tam 
tikru būdu. Taip yra, jei santuoka sėkminga arba nevykusi, net jei 
vienas kito nekenčia, kartu jie jaučiasi patogiai, - jis numojo ranka, 
nelyginant tai būtų pernelyg sudėtinga paaiškinti. 

Brunetis puikiai žinojo, apie ką jis kalba, bet, kaip ir jis, nė nesi- 
tikėjo to paaiškinti. 

- Ir tie žmonės jums nesukėlė tokių minčių? - pirmąkart pra- 
bilęs paklausė Brunetis. 

Padavėjas papurtė galvą. 

— Ar žinote, apie ką jie kalbėjo? 

— Ne, - atsakė padavėjas. - Bet kad ir ką būtų kalbėję, atrodė 
labai tuo patenkinti. Kartą per pietus jis parodė jai kažkokius popie- 
rius. Ji trumpai juos žiūrinėjo. Kaip tik tada užsidėjo akinius. 

— Ar numanote, kokie ten buvo popieriai? - pasiteiravo dela 
Kortė. 

— Ne. Kai atnešiau makaronus, ji juos grąžino jam. 

- Ojjis ką su jais padarė? 

— Turbūt įsidėjo į kišenę. Nemačiau. 
kad jokių popierių pas Faverą nebuvo rasta. 

— Ar galėtumėte daugiau mums papasakoti, kaip ji atrodė? - 
paprašė dela Kortė. 

— Na, kaip jau sakiau, jai buvo daugiau kaip trisdešimt. Aukšta, 
šviesių plaukų, bet nenatūraliai šviesių. Buvo nusidažiusi; šviesių 
akių, tai gal tik paryškinusi. 

- O dar? - nusišypsojęs paklausė Brunetis, o paskui gurkštelėjo 
kalvadoso, nelyginant klausimas būtų ne itin svarbus. 

— Na, dabar, kai sužinojau, kad jis miręs ir nuo savo rankos, tai 
nežinau, ar pastebėjau tada, ar susimąsčiau apie tai sužinojęs, kas 

jam atsitiko, - nei Brunetis, nei dela Kortė nieko nepaklausė. - Na, 
kažkas tarp jų buvo negerai, - jis ištiesė ranką ir nubraukė kelis 
trupinius nuo stalo sau į saują, paskui neradęs, kur jų dėti, susibėrė 
į švarko kišenę. 

Abiem policininkams tylint, jis tęsė toliau, kalbėjo lėtai, tarsi 
pirmą kartą apie tai mąstydamas: 

- Jie buvo įpusėję valgyti, kai ji žiūrėjo į popierius. Pakėlė akis 
nuo jų ir metė žvilgsnį į jį. 

— Koks tai buvo žvilgsnis? - po ilgos tylos galop paklausė dela 
Kortė. 
jis būtų iš zoologijos sodo ar panašiai, lyg niekada nieko panašaus 
nebūtų mačiusi. Žinote, tarsi jis būtų kitokios rūšies ar nužengęs iš 
erdvėlaivio. Nežinau, ar kalbu aiškiai, - pasakė ir jo balsas nuskam- 
bėjo neužtikrintai. 

— Oi ne, anaiptol, - jis papurtė galvą stengdamasis juos įtikinti. 
- Tai ir keisčiausia, kad visai nepiktai. Tiesiog niekaip, - jis susi- 
bruko rankas į kišenes ir nesmagiai šyptelėjo. - Atsiprašau. Prastai 
aiškinu. 

- Arjis tai pastebėjo? - paklausė Brunetis. 

— Ne. Jis pylėsi dar vyno. Bet aš pastebėjau. 

- O kitais kartais? - paklausė Brunetis. - Ar jie sutardavo? 

- O, taip. Jie visada sutardavo. Nenorėjau pasakyti, kad nesu- 
tarė tą vakarą. Jie visada elgdavosi labai draugiškai, bet iš dalies 
formaliai. 

— Ar kitais kartais būdavo kokių popierių? 

- Ne, nieko panašaus. Jie atrodė kaip draugai, ne, kaip kartu pie- 
taujantys verslo kolegos. Štai taip, kaip du žmonės, susitikę verslo 
reikalais. Gal todėl man visada atrodė taip keista, tokia patraukli 
moteris, O jis gražus vyras, bet tarp jų nebuvo traukos, kurią taip 

malonu matyti tarp vyro ir moters, visai jokios. Taip, štai kas, mano 
galva, buvo taip keista, - dabar jis šyptelėjo galop viską supratęs. 

— Ar prisimenate, kokį vyną jie gėrė? - paklausė Brunetis. Pada--. 
vėjas ir dela Kortė nustebę sužiuro į jį. 

Padavėjas kiek pagalvojo. 

— Barolo, - galop atsakė. - Geras, tirštas raudonas. Labai tinka 
prie kepsnio, bistecche. O paskui prie deserto - Vin Santo. 

- Ar jis buvo nuėjęs nuo staliuko? - paklausė Brunetis, pagal- 
vojęs, kokie tiršti tie vynai ir kaip paprasta ko nors įberti į taurę. 

— Neprisimenu. Gal ir buvo. 

— Gal prisimenate, ar jis sumokėjo kreditine kortele? - paklausė 
Brunetis. 

— Ne, šį kartą sumokėjo grynais, ir aš įsidėmėjau, kad ir kitais 
kartais mokėdavo grynais. 

— Nežinote, ar jie lankydavosi dažniau? Kai jūsų nebūdavo? 

— Klausiau kitų padavėjų, bet nė vienas jų neprisiminė. Tačiau 
ir negali taip būti. Mes nedirbame antradienį ir trečiadienį, o kito- 
mis dienomis aš čia būnu. Per trylika metų nepraleidau nė vienos 
darbo dienos. Taigi jei jie ateidavo, aš būdavau čia, ir neprisimenu, 
kad būčiau juos matęs, išskyrus praeitą savaitę ir anuos du kartus. 
Tokią moterį įsidėmėčiau. 

Dela Kortė pažvelgė per staliuką į Brunetį, bet tas papurtė galvą. 
Nebeturi daugiau klausimų, bent jau šįkart. Dela Kortė įkišęs ranką 
į kišenę ištraukė nedidukę vizitinę kortelę. 

— Jei prisiminsite ką nors dar, mane surasite kvestūroje, - pra- 
tarė dela Kortė padavęs kortelę, paskui nutaisęs atsainų balsą pri- 
dūrė: - Žinoma, kvieskite būtent mane. 

Padavėjas įsidėjo kortelę į kišenę, atsistojo ir jau buvo benuei- 
nąs nuo stalelio. Staiga stabtelėjo ir sugrįžo atgal. 

- Arjums reikia jos akinių? - paklausė be įžangos. 

— Dovanokite? - tarstelėjo dela Kortė. 

- Jos akinių. Ji paliko juos čia ant gretimos kėdės. Matyt, nusi- 
juos, kai jiedu išėjo. Ar jums jų reikia? 

Dela Kortė akimirksniu atsipeikėjo: 

— Taip, Žinoma. 

Padavėjas dingo ir po kelių akimirkų grįžo rankoje nešinas aki- 
niais vieliniais rėmeliais. Iškėlė juos ir kone su vaikišku pasitenki- 
nimu pasakė: 

- Žiūrėkite. 

Paėmė juos už ienelių ir perlenkė, tarsi rėmeliai būtų pagaminti 
iš gumos ir tai būtų labai gudrus pokštas. Jie susilenkė kaip riestai- 
nis, o kai jis paleido, akimirksniu išsitiesino kaip buvę. 

- Argi nenuostabu? - paklausė. 

Padavėjas padavė akinius dela Kortei ir nužingsniavo per resto- 
raną link durų į virtuvę. 

— Kodėl jie nelūžo? - paklausė dela Kortė laikydamas akinius 
vienoje rankoje, o kita lankstydamas kaip ir padavėjas. 

— Titanas, - atsiliepė Brunetis, nors klausimas buvo visiškai 
retorinis. 

— Kas? - perklausė dela Kortė. 

- Titanas, - pakartojo Brunetis. - Žmona praeitą mėnesį nusi- 
pirko akinius skaityti ir papasakojo man apie štai šitokius. Ar 
galėčiau, - paprašė siekdamas jų. Dela Kortė padavė ir Brunetis 
prisitraukė juos arčiau akių paieškoti gamintojo ženklo. - Žiūrė- 
kite, - pasakė ir padavė juos dela Kortei. 

— Kas ten? - paklausė dela Kortė. - Nepasiėmiau savo akinių. 

- Japoniški, - tarstelėjo Brunetis. - Bent jau aš taip manau. Tik 
japonai tokius gamina. 

- Japonai? - nusistebėjo dela Kortė. - Jie gamina akinius? 

- Jie gamina rėmelius, - paaiškino Brunetis. - Ir šitie rėmeliai, 
sakyčiau, kainuoja beveik milijoną lirų. Bent jau šitaip man sakė 

žmona. Jeigu jie iš titano, o aš manau, kad iš titano, - pasakė jis, 
jie išsitiesia į buvusią padėtį. - Štai kodėl tiek kainuoja. 

Brunečio šypsena nušvito, ir jis žvelgė į akinius, tarsi jie būtų 
virtę tuo milijonu lirų ir jam būtų liepta juos pasiimti. 

— Ko jūs šypsotės? - paklausė dela Kortė. 

- Milijoną lirų kainuojančius rėmelius, - paaiškino Brunetis, 
— juo labiau iš Japonijos importuotus rėmelius turėtų būti labai 
lengva atsekti. 

Ir vėl pasirodė tas pats milijonas lirų, tik šį kartą dela Kortės 
šypsenoje. 

Dvidešimt pirmas skyrius 


Būtent Brunetis pasiūlė nunešti akinius optikui ir gauti lęšių 
receptą, kad būtų dar lengviau juos identifikuoti. O kadangi rėme- 
liai ne tik labai brangūs, bet ir importiniai, juos turėtų būti lengva 
atsekti, net neatsižvelgus į tai, kad dela Kortė, kuriam buvo liepta 
Favero mirtį laikyti savižudybe, turėjo savo laisvalaikiu ieškoti juos 
pardavusio optiko, ir neatsižvelgus į galimybę, kad jie galėjo būti 
įsigyti ne Paduvoje, o kokiame kitame mieste. 

Brunetis padarė viską, ką galėjo, ir skyrė vienam iš savo jaunes- 
niųjų pareigūnų užduotį paskambinti visiems Mestrės ir Venecijos 
regiono optikams ir paklausti, ar jie įsiveža šiuos ypatingus rėme- 
lius, o jei taip, ar jie kada įstiklino juos pagal tą receptą. Tada jis 
grįžo prie Trevisano, Loto ir Martučio trikampio ir dėmesį skyrė 
likusiems gyviesiems, kurie abudu galėjo turėti naudos iš Trevisano 
mirties. Našlė greičiausiai taptų paveldėtoja, o Martučis tikriausiai 
paveldėtų našlę. Vis dėlto Loto nužudymas sunkiai derėjo prie Bru- 
nečio išgalvoto modelio, apimančio Martučį ir sinjorą Trevisan. Jis 
nė akimirką nesuabejojo tuo, kad vyrai ir žmonos nori užmušti, o 
kartais ir užmuša vieni kitus, bet jo manymu, sunku patikėti, kad 

sesuo galėtų nužudyti brolį. Vyrus, net ir vaikus, galima pakeisti, 
tačiau jau senstelėję tėvai niekada nebepagimdys kito sūnaus. Anti- 
gonė už šią teisybę paaukojo savo gyvenimą. Brunetis suprato, kad 
vėl reikia pasikalbėti su sinjora Trevisan ir advokatu Martučiu, ir 
pamanė, kad būtų įdomu pasikalbėti su abiem kartu ir pasižiūrėti, 
kaip klostysis reikalai. 

Tačiau prieš to imdamasis jis sutelkė dėmesį į ant stalo susikau- 
pusius popierius. Ten, kaip žadėta, gulėjo Trevisano klientų sąrašas, 
septyni smulkiai prispausdinti puslapiai su tobula ir tobulai neu- 
tralia abėcėline tvarka surašytomis pavardėmis ir adresais. Jis grei- 
tai jį peržvelgė, perbėgęs akimis per pavardžių stulpelį. Prie kelių 
švilptelėjo po nosimi: atrodė, Trevisanas buvo giliai įsišaknijęs ne 
tik tarp turtingiausių miesto piliečių, bet ir tarp tų, kurie laikomi 
kilmingais. Brunetis vėl atsivertė pirmą puslapį ir ėmėsi atidžiai 
skaityti pavardes. Jis suvokė, kad šitokį jo dėmesį ne venecijie- 
tis palaikytų rimtu apmąstymų; tačiau kiekvienas, savanaudiškai 
kurstantis mieste gandus ir intrigas, suprastų, kad jis, svarstydamas 
kiekvieną pavardę, tik knaisiojasi po paskalas, šmeižtus ir apkalbas. 
Ten buvo Badžis, uosto direktorius, žmogus, pripratęs prie valdžios 
ir nuožmaus jos naudojimo. Ten buvo Senas, didžiausios Murano 
stiklo gamyklos savininkas, daugiau kaip trijų šimtų žmonių darb- 
davys, žmogus, kurio konkurentams, atrodo teko dalytis nelaime 
— kęsti streikus ir nepaaiškinamus gaisrus. Ir ten buvo Brandonis, 
grafas Brandonis, milžiniškų jo turtų šaltinis buvo toks pats miglo- 
tas kaip ir titulo kilmė. 

Kai kurie žmonės iš sąrašo turėjo nepriekaištingą ir net puikią 
reputaciją; Brunečiui pasirodė keista pavardžių įvairovė, garbinga 
alkūnėmis trynėsi su įtartina, labiausiai nusipelniusi maišėsi 'su 
abejotina. Jis atsivertė raidę F ir paieškojo uošvio pavardės, bet 
grafas Oracijus Faljeris nebuvo įrašytas. Brunetis padėjo sąrašą į 
šoną supratęs, kad nėra kito pasirinkimo, kaip apklausti visus vieną 

po kito, ir priekaištaudamas sau dėl nenoro paskambinti uošviui ir 
paklausti, ką tasai žino apie Trevisaną. Arba apie jo klientus. 

Po sąrašu buvo varganai atspausdintas neįprastai ilgas parei- 
gūno Gravinio pranešimas, kad brazilė prostitutė ir jos sąvadauto- 
jas praeitą naktį pasirodė prie Pinetos baro ir jam teko „inicijuoti“ 
sulaikymą. „Inicijuoti'? - išgirdo Brunetis save garsiai klausiantį. 
Štai kokių dalykų pasitaiko, kai į gretas įsileidi universiteto absol- 
ventą. Paskambinęs apačion ir paklausęs, kur jie yra, Brunetis suži- 
nojo, kad abu tą rytą buvo atvesdinti iš areštinės ir pagal pareigūno 
Gravinio rekomendaciją laikomi atskiruose kambariuose, jei kar- 
tais Brunetis norėtų juos apklausti. 

Toliau buvo faksas iš Paduvos policijos, pranešantis, kad iš 
Loto kūno išimtos kulkos iššautos iš .22 kalibro pistoleto, tačiau 
dar neatlikta jokių tyrimų nustatyti, ar iš to paties pistoleto šauta ir 
į Trevisaną. Brunečiui buvo aišku, kad tie tyrimai tepatvirtins tai, 
ką jis ir taip puikiai žinojo. 

Apačioje gulėjo dar kelios faksogramos, šios su SIP logotipu 
ir telefonų išklotinėmis, jis prašė sinjorinos Elektros jas gauti iš 
Džordžijo. Mintis apie Rondinį ir daugybę jo pateiktų sąrašų pri- 
minė Brunečiui laišką, kurį jis turėjo parašyti ir tai, kad jis dar 
neprisirengė to padaryti. Žinia, kad Rondiniui reikia tokio laiško 
parodyti savo sužadėtinei, suglumino Brunetį, ir jam kilo klausi- 
mas, ar tas apskritai nori ją vesti, nors pats jau seniai liovėsi galvoti, 
kad supranta, kas yra santuoka. 

Brunetis sau prisipažino, kad nė nenutuokia, ką tikisi sužinoti 
iš Maros ar jos sąvadautojo, bet vis tiek nusprendė nueiti ir su jais 
pasikalbėti. Nulipo į pirmą aukštą, kuriame buvo trys atskiri pana- 
šūs į kameras kambarėliai, juose policija paprastai apklausdavo įta- 
riamuosius ar kitus atvesdintus apklausai. 

Prie vieno iš kambarėlių stovėjo Gravinis, dailus jaunuolis, į 
pajėgas įstojęs prieš metus, dvejus metus stengęsis surasti ką nors, 

kas duotų darbo dvidešimt septynerių metų universiteto absolven- 
tui, turinčiam filosofijos diplomą ir neturinčiam darbo patirties. 
Brunetis vis stebėdavosi, kas privedė Gravinį prie tokio sprendimo, 
kokie filosofiniai suvokiniai paskatino jį apsivilkti teisėtvarkos 
pareigūno uniformą, prisisegti pistoletą ir užsidėti kepurę. O gal 
— mintis kilo tarsi iš niekur ir dingtelėjo Brunečiui į galvą - vice- 
kvestorius Pata Graviniui pasirodė kaip gyva filosofijos karaliaus 
Platono apraiška? 

- Labas rytas, pone, - pasakė Gravinis greitai mostelėjęs pagarbą 
ir neparodęs nuostabos, kad viršininkas atkako juokdamasis pats 
sau. Filosofai, sakoma, susitaiko su tokiais dalykais. 

— Kuris iš jų čia? - paklausė Brunetis, galva linktelėjęs į duris 
už Gravinio. 

— Moteris, pone, - tą sakydamas Gravinis padavė Brunečiui 
tamsiai mėlyną aplanką. - Čia vyro duomenys. Apie ją - nieko. 

Brunetis paėmė aplanką ir dirstelėjo į du sąvaržėle susegtus 
lapus aplanko viduje. Juose - viskas kaip paprastai: užpuolimas, 
prekyba narkotikais, gyvenimas iš prostitučių uždarbio. Frankas 
Silvestris - vienas iš tūkstančių. Kruopščiai perskaitęs jis grąžino 
bylą Graviniui. 

— Ar kilo sunkumų juos čia atvesdinti? 

— Tik ne ją, pone. Ji tarytum to laukė. Bet vyras mėgino sprukti. 
Manęs lauke laukė Rufas ir Valotas, jie jį ir sučiupo. 

- Šaunuolis, Gravini. Kas sugalvojo, kad jie eitų drauge? 

— Na, pone, - pasakė Gravinis krenkštelėjęs. - Pasakiau, ką 
ketinu daryti, ir jie pasisiūlė eiti kartu. Na, žinote, savo laisvalaikiu. 

- Gerai su jais sutari, ar ne, Gravini? 

— Taip, pone, sutariu. 

— Gerai, gerai. Nagi, žvilgtelėkime į ją. 

Brunetis įėjo į niūrų kambarėlį. Šviesa sklido tik pro nedidelį 
murziną langą aukštai vienoje sienoje, kur kas aukščiau negu 

žmogus gali tikėtis pašokti, ir nuo vienintelės 60 vatų lemputės, 
kabančios ant laido lubų viduryje. 

Mara sėdėjo ant vienos iš trijų kėdžių kraštelio. Daugiau nebuvo 
jokių baldų - nei stalo, nei praustuvo, nieko, tik trys kėdės stačio- 
mis atkaltėmis ir ant grindų mėtėsi daugybė nuorūkų. Ji pakėlė 
akis, kai Brunetis įėjo, pažino jį ir ramiu balsu pasakė „Labas 
rytas . Atrodė pavargusi, nelyginant prastai miegojusi naktį, tačiau 
ne itin sutrikusi, kad čia atsidūrė. Ant kitos kėdės atkaltės kabėjo 
tas pats leopardo odos švarkelis, kurį ji vilkėjo praeitą naktį, bet 
palaidinė ir sijonas buvo nauji, nors ir viena, ir kitas atrodė taip, 
tarsi ji būtų su jais miegojusi. Makiažas buvo nusitrynęs arba ji 
pati buvo jį nusivaliusi; šiaip ar taip, be jo ji atrodė jaunesnė, neką 
vyresnė už paauglę. 

— Įsivaizduoju, jau esi tą patyrusi? - paklausė Brunetis, atsisė- 
dęs ant trečios kėdės. 

- Dažniau, negu galiu suskaičiuoti, - atsiliepė ji ir tada paklausė: 
— Gal turite cigarečių? Savo pabaigiau, o tas faras neatidaro durų. 

Brunetis žengė prie durų ir tris kartus pabeldė. Gravinis jas ati- 
darė ir Brunetis paklausė, ar jis turi cigarečių, paskui paėmė parei- 
gūno paduotą pakelį ir atnešė Marai. 

- Ačiū, - tarstelėjo Mara, išsiėmė iš sijono kišenės plastikinį 
žiebtuvėlį ir vieną prisidegė. - Mano motina nuo jų numirė, - 
pasakė iškėlusi ją ir pamojavo priešais save stebėdama dūmo pėd- 
saką. - Norėjau, kad taip būtų parašyta ant jos mirties liudijimo, 
bet gydytojai nerašė. Parašė „vėžys“, o turėjo būti „Marlboro“. Ji 
maldavo manęs niekada nepradėti rūkyti, ir aš pažadėjau, kad nie- 
kada nepradėsiu. 

- Arji sužinojo, kad rūkai? 

Mara papurtė galvą. 

- Ne, taip ir nesužinojo, nei apie cigaretes, nei apie daugybę 
kitų dalykų. 

— Kokių? - paklausė Brunetis. 

— Kad laukiausi, kai ji mirė. Tik penktą mėnesį, bet tai buvo 
pirmasis kartas ir buvau jauna, todėl nebuvo matyti. 

- Tikriausiai būtų apsidžiaugusi, jei žinotų, - tarstelėjo Brune- 
tis. - Ypač, jei žinojo, kad miršta. 

— Man buvo penkiolika, - pasakė Mara. 

— O, - tarstelėjo Brunetis ir nusuko akis. - Turėjai kitų? 

— Ko kitų? - paklausė ji sutrikusi. 

— Kitų vaikų. Sakei, kad tas buvo pirmas. 

— Ne, norėjau pasakyti, kad tada pirmą kartą laukiausi. Pagim- 
džiau kūdikį, o su antruoju persileidau, nuo tada esu atsargi. 

— O kur tavo vaikas? 

- Brazilijoje su mamos seseria. 

- Berniukas ar mergaitė? 

— Mergaitė. 

- Kiek jai dabar metų? 

- Šešeri, - ji nusišypsojo prisiminusi dukrą. Dirstelėjo sau 
į pėdas, paskui į Brunetį, buvo beprabylanti, susilaikė, paskui 
pasakė: - Turiu jos nuotrauką, jei norėtumėte pažiūrėti. 

- Taip, norėčiau, - pasakė jis ir prisitraukė su kėde arčiau. 

Ji numetė cigaretę ant grindų, užkišo ranką už palaidinės ir 
išsitraukė 100 lirų monetos dydžio medalioną auksinėmis plokš- 
telėmis. Paspaudė auselę ant viršaus, spragtelėjo, atidarė ir atsuko 
Brunečiui, šis pasilenkė apžiūrėti. Vienoje pusėje pamatė stro- 
piai suvystytą kūdikį putliais skruostais, o kitoje - mažą mergaitę 
ilgomis tamsiomis kasomis, stovinčią nenatūraliai ir formaliai, 
aprengtą, regis, mokykline uniforma. 

- Ji eina į mokyklą pas seseris, - paaiškino Mara, nerangiai 
pakreipusi galvą pasižiūrėti į nuotrauką. - Manau, jai taip geriau. 

— Taip, ir man taip atrodo, - pritarė Brunetis. - Mes siuntėme 
dukrą mokytis pas seseris, kol ji baigė pradinę mokyklą. 

— Kiek jai metų? - paklausė Mara, uždarė medalioną ir paslėpė 
po palaidinuke. 

- Keturiolika, - atsiduso Brunetis. - Sunkus amžius, - tarste- 
lėjo ir tik tada prisiminė, ką prieš kelias akimirkas jam sakė Mara. 

Ši, laimei, rodės, irgi tą pamiršo ir tepasakė: 

- Sunkus. Tikiuosi, ji gera mergaitė. 

Brunetis nusišypsojo ir išdidžiai atsakė: 

— Gera. Labai gera. 

— Ar turite dar vaikų? 

— Sūnų, jam septyniolika. 

Ji linktelėjo tarsi apie septyniolikmečius vaikinus būtų žinojusi 
daugiau negu norėtų. 

Jie ilgokai patylėjo. Brunetis mostelėjo ranka į patalpą. 

— Kam visa tai? - paklausė. 

Mara gūžtelėjo pečiais. 

- O ką? 

- Jei turi vaiką Brazilijoje, čia keliauti dirbti gana toli, - kalbė- 
damas jis nusišypsojo, todėl Mara neužsigavo. 

— Aš užtenkamai užsidirbu pinigų, kad galėčiau siųsti tetai, 
užtenkamai užsimokėti už mokyklą, gerą maistą, naujas unifor- 
mas, kai tik jai jų prireikia, - jos balsas buvo kupinas išdidumo 
arba pykčio. Brunetis nebūtų pasakęs ko. 

- O San Paule ar nebūtum galėjusi užsidirbti? Tiek, kad nerei- 
kėtų nuo jos atsiskirti? 

— Mečiau mokyklą devynerių, nes kažkam reikėjo pasirūpinti 
kitais vaikais. Mano motina seniai sirgo, o aš buvau vienintelė mer- 
gaitė. Paskui, kai gimė mano dukra, gavau darbo bare, - ji pamatė 
jo akis ir pasakė: - Ne, ten buvo ne tokia vieta. Man tereikėjo 
nešioti gėrimus. 

Kai jau atrodė, kad ji neketina nieko daugiau pasakoti, Brunetis 
paklausė: 

— Ar ilgai ten dirbai? 

- Trejus metus. Užteko už nuomą ir maistą man ir Anai ir dar 

Ji vėl nutilo, tačiau Brunetis išgirdo jos balse pasakojimo 
ritmą. 

— O kas paskui? 

— O paskui Eduardas, mano romėniškasis meilužis, - karčiai 
pasakė ji ir bato nosimi į mažus popieriaus ir tabako skutelius 
sutrynė vieną iš nuorūkų ant grindų. 

— Eduardas? 

- Eduardas Alfjeris. Bent jau jis man taip sakė. Jis pamatė mane 
bare vieną vakarą, pasiliko, kol uždarėme, ir paklausė manęs, ar 
nenorėčiau nueiti kavos. Įsidėmėkite, ne išgerti, o kavos, tarsi aš 
būčiau garbinga panelė, kurią kviečia į pasimatymą. 

— Ir kas nutiko? 

- Ir kaip jūs manote, kas nutiko? - pirmąkart karčiai paklausė 
ji. - Išgėrėm tą kavą, o paskui jis ateidavo į barą kas vakarą, kai 
jį uždarydavo, visada kviesdavosi mane kavos, visada pagarbiai, 
visada mandagiai. Mano senelė būtų jį priėmusi, toks jis buvo 
pagarbus. Pirmą kartą su manimi vyras elgėsi geriau, o ne tik 
tikėjosi pasidulkinti, taigi padariau, ką ir kiekviena mergina būtų 
padariusi, aš jį įsimylėjau. 

— Taigi, - tarstelėjo Brunetis. - Taigi. 

— Ojis pasakė, kad nori mane vesti, bet man teks nuvykti į Ita- 
liją susipažinti su jo šeima. Pasakė man, kad kai ten nuvažiuosiu, 
jis sutvarkys viską - vizą ir darbą. Sakė, nebus jokių bėdų išmokti 
itališkai, - ji gailiai šyptelėjo. - Tai tikriausiai vienintelė tiesa, kurią 
jis man pasakė, šunsnukis. 

— Kas atsitiko? 

- Atvykau į Italiją. Pasirašiau visus dokumentus, sėdau į Alitalia 
lėktuvą ir, žinote, pirmiausia atsidūriau Milane, Eduardas jau buvo 

Brunetį, buvo ramus ir atviras. - Manau girdėjote tą tūkstančius 
kartų. 

- Taip, panašiai. Nesusipratimai su dokumentais? 

Ji kone nuotaikingai nusišypsojo prisiminusi pirmesnę save, 
pirmesnį savo naivumą. 

- Tiksliai. Nesusipratimai su dokumentais. Biurokratija. Bet jis 
ketino pasiimti mane į savo butą, ir viskas esą bus gerai. Buvau 
įsimylėjusi, todėl patikėjau. Tą vakarą jis paprašė manęs paso, kad 
kitą dieną eidamas pasiimti dokumentų santuokai galėtų jį nusi- 
nešti, - ji paėmė cigaretę, bet paskui įkišo ją atgal į pakelį. - Kaip 
manote, ar galėčiau gauti kavos? - paklausė. 

Ir vėl Brunetis nuėjo prie durų ir pabeldęs šį kartą Gravinio 
paprašė atnešti kavos ir sumuštinių. 

Kai grįžo prie kėdės, ji vėl rūkė. 

— Mačiau jį dar vieną kartą, tik kartą. Grįžo tą vakarą ir pasakė, 
kad yra rimtų problemų su mano viza ir jis negali manęs vesti, kol 
ji nebus sutvarkyta. Nežinau, kada lioviausi juo tikėjusi ir supratau, 
kas vyksta. 

— Kodėl nėjai į policiją? - paklausė Brunetis. 

Jos nuostaba buvo kuo nuoširdžiausia. | 

— Į policiją? Jis turėjo mano pasą, o paskui parodė man, kad 
viename mano pasirašytų dokumentų - jis net pasivargino mano 
parašą patvirtinti pas notarą, pasakęs, kad Italijoje taip turėsime 
mažiau bėdos - sakoma, kad jis paskolino man 50 milijonų lirų. 

— O paskui? - paklausė Brunetis. 

— Pasakė, kad rado man darbą bare, ir man belieka ten dirbti, 
kol skola bus grąžinta. 

— Ir? 

- Eduardas supažindino mane su vyru, kuriam tas baras pri- 
klausė, o jis pasakė, kad galiu gauti tą darbą. Alga, kiek pamenu, 

— milijonas lirų per mėnesį, bet paskui tas vyras paaiškino, kad 
pasiims pinigus už kambarį, kur galėsiu gyventi, virš baro. Niekur 
kitur gyventi negalėjau, nes neturėjau nei paso, nei vizos. Ir dar jis 
pasakė, kad turės išskaičiuoti už maistą ir drabužius, kuriuos man 
duos. Eduardas taip ir neatnešė mano lagaminų, taigi teturėjau tuos 
drabužius, kuriuos vilkėjau. Paaiškėjo, kad teuždirbsiu apie 50000 
lirų per mėnesį. Nemokėjau kalbos, bet skaičiuoti galėjau; žinojau, 
kad su šitiek savo tetai nusiųsti galėčiau mažiau kaip trisdešimt 
dolerių. Tai nedaug senai moteriai ir kūdikiui net ir Brazilijoje. 

Pasigirdo beldimas ir durys atsivėrė. Brunetis nuėjo prie jų ir iš 
Gravinio pasiėmė skardinį padėklą. Kai grįžo prie Maros, šioji tarp 
jųdviejų pastatė trečią kėdę ir mostelėjo Brunečiui ant jos padėti 
padėklą. Abudu išmaišė cukrų savo puodeliuose. Jis linktelėjo į ant 
lėkštės sudėliotus sumuštinius, bet ji papurtė galvą. 

— Tik kai pabaigsiu, - pasakė ir paragavo kavos. - Nebuvau 
kvaila; žinojau, kokių turiu galimybių. Taigi nuėjau dirbti į barą. 
Pirmus porą kartų buvo sunku, bet paskui pripratau. Tas buvo 
prieš dvejus metus. 

- Kas nuo tada iki šiol įvyko? Kaip atsidūrei Mestrėje? - 
paklausė Brunetis. 

— Susirgau. Manau, plaučių uždegimu. Nekenčiu šito šalto oro, 
— pasakė nesąmoningai pašiurpusi vien nuo minties apie jį. - Kol 
gulėjau ligoninėje, baras sudegė. Kažkas sakė, kad jį padegė. Neži- 
nau. Tikiuosi. Bet kai atėjo laikas mane išrašyti, atėjo Frankas - ji 
linktelėjo kairėn, tarsi žinotų, kad Frankas gretimoje kameroje, - 
apmokėjo sąskaitą ir atsivežė mane čia. Nuo tada dirbu jam, - ji 
pabaigė kavą ir pastatė puodelį ant padėklo. 

Tokią istoriją Brunetis girdėjo daugiau kartų negu pajėgė 
suskaičiuoti, tačiau pirmą kartą girdėjo ją pasakojamą be men- 
kiausios savigailos, nė trupučio nesistengiant paversti save bejėge 
neįveikiamų aplinkybių auka. 

- Ar jis, - paklausė Brunetis linktelėjęs į tą pačią sieną, nors 
taip jau nutiko, kad Frankas buvo užrakintas už priešingos sienos, 
— turi ką nors bendra su Milano baru ar su tuo, kuriame dirbi 
dabar? Arba su Eduardu? 

Ji įsistebeilijo į grindis. 

— Nežinau, - Brunetis nutylėjo, ir ji galop pridūrė: - Manau, jis 
mane nusipirko. Arba nusipirko mano sutartį, - tada pakėlė akis ir 
paklausė: - O kam klausiate? 

Brunetis nematė priežasties jai meluoti. 

- Tirdami kitą bylą radome baro, kuriame dabar dirbi, telefono 
numerį. Stengiamės išsiaiškinti, kaip tai susiję. 

— Kokią kitą bylą? - paklausė ji. 

— To negaliu tau pasakyti, - pasakė Brunetis. - Bet kol kas ji 
nesusijusi su tavimi ar Eduardu, ar panašiai. 

- Ar galiu užduoti klausimą? - tarė ji. 

Kai Kiara jo taip paklausdavo, buvo įpratęs atsakyti, kad ji pui- 
kiausiai gali ir neužduoti klausimo, tačiau vietoje to pasakė: 

- Žinoma. 

- Ar ji turi ką nors bendra su... - pradėjo ji ir nutilusi ieškojo 
tinkamo žodžio. - Na, su keletu iš mūsų, kurios mirė. 

— Nesuprantu, ką turi galvoje sakydama „mūsų“, - tarė Brunetis. 

- Prostitutes, - paaiškino ji. 

— Ne, - atsakymas nuskambėjo akimirksniu ir ji juo patikėjo. - 
Kodėl klausi? 

— Be ypatingos priežasties. Girdėjome kalbų, - ji ištiesė ranką 
ir pasiėmė sumuštinį, krimstelėjo iš kampučio, o tas sutrupėjo į 
trupinius, kurie pabiro jai ant palaidinės. 

— Kokių kalbų jūs girdėjote? 

- Tiesiog kalbų, - pasakė ji, kąsdama antrą kąsnį. 

— Mara, - tarstelėjo jis nevisiškai tikras, kokią intonaciją turėtų 
panaudoti. - Jei yra kas nors, ką norėtum man pasakyti arba 

paklausti, tas liks tik tarp mudviejų, - paskui jai dar nespėjus pra- 
bilti pridūrė: - Nebūtinai apie nusikaltimą. O tiesiog, jei nori man 
ką nors papasakoti arba sužinoti - tik tarp mūsų. 

— Neoficialiai? 

- Taip, neoficialiai. 

— Kuo jūs vardu? - paklausė ji. 

— Gvidas, - atsakė jis. 

Ji šyptelėjo, kad jis pasinaudojo savo paties vardu. 

— Santechnikas Gvidas? 

Jis linktelėjo. 

Ji dar kartą atsikando ir kramtydama pasakė: 

— Girdime kalbų, - pažvelgė žemyn ir nusibraukė naujus trupi- 
nius. - Na, žinote, sklinda gandai, kad visko įvyksta. Tad girdime 
kalbų, bet sunku būti tikrai dėl to, ką girdi, ar dėl tų, kurie kalba. 

— Ką tu girdėjai, Mara? 

— Kad kažkas mus žudo, - vos tą pasakiusi ji papurtė galvą. - 
Ne, ne taip. Ne žudo. Bet mes žūvam. 

— Nesuprantu skirtumo, - pasakė Brunetis. 

- Buvo tokia mergaičiukė. Negaliu atsiminti jos vardo, jauna 
jugoslavė. Vasarą ji nusižudė, o paskui Anja iš Bulgarijos, ji išėjo. 
Nepažinojau tos mergaičiukės, bet pažinojau Anją. Išėjo be nieko. 

Brunetis prisiminė tuos nusikaltimus ir prisiminė, kad policija 
net neišsiaiškino aukų vardų. 

- O paskui vilkikas, - ji nutilo ir pažvelgė į jį. Žodžių junginys 
pajudino kažką žinomo, bet Brunetis nieko tikslaus negalėjo prisi- 
minti. Jis nieko nepasakė ir ji tęsė: - Viena iš merginų sakė girdė- 
jusi - tik negalėjo prisiminti kada, - kad merginos keliavo čionai. 
Pamiršau, iš kur. 

- Dirbti prostitutėmis? - paklausė jis ir tuoj pasigailėjo klausęs. 

Ji atšlijo nuo jo ir liovėsi kalbėjusi. Akių išraiška pasikeitė tarsi 
nusileidus šydui. 

— Neprisimenu. 

Balsas pasakė Brunečiui, kad jis jos neteko, kad klausimas 
nutraukė plonytę giją, kuri akimirką juos siejo. 

— Ar apie tai kada nors pasakojai? - paklausė jis. 

— Policijai? - užbaigė ji klausimu nepatikliai šnirpštelėjusi. 
Numetė vis dar laikyto sumuštinio likučius ant padėklo. - Ar keti- 
nate mane kuo nors apkaltinti? - paklausė. 

— Ne, - atsakė Brunetis. 

— Tai gal galiu eiti? - moteris, su kuria jis kalbėjosi, dingo, ją 
pakeitė prostitutė, kuri vedėsi jį į savo kambarį. 

— Taip, esi laisva eiti kur tik nori, - bet jai nespėjus atsistoti 
paklausė: - Ar saugu tau išeiti pirma jo? - ir vėl linktelėjo į sieną, 
už kurios Franko nebuvo. 

- Jo, - tarstelėjo išpūtusi iš paniekos skruostus. 

Brunetis nuėjo prie durų ir pasibeldė. 

- Sinjorina jau išeina, - pasakė Graviniui atidarius duris. 

Ji pasiėmė švarkelį, išėjo pirma Brunečio ir nuėjo nepasakiusi 
nė žodžio. Jai išėjus Brunetis pažvelgė į Gravinį. 

- Ačiū už kavą, - pasakė paėmęs Gravinio tebelaikomą bylą. 

— Niekis, dotore. 

- Jei paimtum padėklą, aš dabar pasikalbėčiau su vyriškiu. 

— Ar man atnešti dar cigarečių, pone? Ar kavos? | 

— Ne, nemanau. Kol neatgausiu iš Franko savo 50000 lirų, - 
pasakė Brunetis ir įėjo į kamerą. 

Brunečiui užteko vieno žvilgsnio, kad sužinotų apie Franką 
viską, ko reikia: Frankas kietas vyrukas, Frankas kramto nagus, 
Frankas nebijo farų. Tačiau iš popierių rankose ir iš to, ką pasa- 
kojo dela Kortė, Brunetis žinojo, kad Frankas priklausomas nuo 
heroino ir policijos areštinėje sėdi daugiau kaip dešimt valandų. 

- Labas rytas, sinjore Silvestri, - maloniai prakalbo Brunetis 
nelyginant atėjęs paplepėti apie savaitgalio futbolo rezultatus. 

Silvestris išnėrė rankas nuo krūtinės ir pažvelgęs į Brunetį iš 
karto jį atpažino. 

— Santechnikas, - pasakė ir nusispjovė ant grindų. 

— Prašyčiau, sinjore Silvestri, - kantriai tarstelėjo Brunetis ir 
prisitraukęs vieną iš dviejų laisvų kėdžių atsisėdo. Vėl atsivertė 
į antrąjį. - Užpuolimas ir pragyvenimas iš prostitutės uždarbio, ir 
dar matau čia, kad buvote sulaikytas už prekybą narkotikais, nagi, 
pažiūrėkime, - pasakė ir atsivertęs pirmą puslapį perskaitė datą, — 
praeitų metų sausį. Toliau, du kaltinimai dėl prostitutei pasiūlytų 
pinigų paėmimo pridarys jums nemažai bėdos, bet įtariu, kad... 

Silvestris jį pertraukė: 

- Klausykite, gal tuo ir užbaikime, gerai, pone Santechnike. 
Apkaltinkite mane, ir aš paskambinsiu savo advokatui, jis ateis čia 
ir mane ištrauks. 

Brunetis tuščiu žvilgsniu žvilgtelėjo į jį ir pastebėjo, kaip Sil- 
vestris laiko rankas sugniaužęs prie šonų, pamatė plonytę prakaito 
plėvelę ant jo kaktos. 

— Tikrai būčiau labiau negu laimingas tą padaryti, sinjore Sil- 
vestri, bet bijau, kad tai, ką mes čia turime, yra kur kas rimčiau 
už bet kokius kaltinimus jūsų byloje, - Brunetis užvertė bylą ir 
paplekšnojo ja sau į kelį. - Iš tikrųjų tai siekia daug toliau už miesto 
policijos kompetenciją. 

— Ką tai turėtų reikšti? 

Brunečiui bežiūrint jis prisivertė atpalaiduoti rankas, ištiesti 
plaštakas ir atsainiai delnais žemyn pasidėti ant kelių. 

- Tai reiškia, kad kažkiek laiko baras, kuriame jūs dažnai su 
savo, ee, su savo kolegomis lankydavotės, buvo stebimas, ir jie 
klausėsi jūsų telefono. 

- Jie? - paklausė Silvestris. 

- SISMI, - paaiškino Brunetis. - Tai yra antiteroristinis būrys. 

— Antiteroristinis? - kvailai pakartojo Silvestris. 

— Taip, atrodo, kad baru naudojasi keletas žmonių, įsivėlusių į 
Florencijos muziejaus sprogdinimą, - pasakė Brunetis ir tęsdamas 
pokalbį išsigalvojo toliau. - Manau, kad neturėčiau jums to sakyti, 
bet jūs buvote tenai sulaikytas, todėl nematau priežasties, kodėl 
neturėtume apie tai kalbėti. 

— Florencijos? - Silvestris galėjo tik kartoti ką išgirdęs. 

— Taip, iš to, kiek man buvo pasakyta, baro telefonu buvo nau- 
dojamasi perduoti pranešimams. Tie vaikinai klausėsi telefono 
mėnesį ar panašiai. Viskas pagal taisykles - teisėjo įsakymu, - Bru- 
netis mostelėjo byla ore. - Kai praeitą naktį mano vyrai jus sulaikė, 
stengiausi pasakyti tiems kitiems, kad jūs tesate smulki Žuvis, 
vienas iš mums priklausančių, bet jie manęs neklausė. 

— Ką tai reiškia? - paklausė Silvestris balsu, iš kurio pyktis jau 
buvo išgaravęs. 

- Tai reiškia, kad jie ketina jus sulaikyti pagal antiteroristinį 
įstatymą, - Brunetis užvertė bylą ir atsistojo. - Suprantate, sinjore 
Silvestri, tai tik nesusipratimas tarp tarnybų. Jie sulaikė jus ketu- 
riasdešimt aštuonioms valandoms. 

— O mano advokatas? 

— Paskui jūs galėsite jam paskambinti, sinjore Silvestri. Tik 
keturiasdešimt aštuonios valandos, o jūs jau praleidote, - pratarė 
Brunetis ir atitraukė rankogalį pasižiūrėti į laikrodį, - dešimt iš jų. 
Taigi jums teks luktelėti dienelę su puse ir galėsite skambinti savo 
advokatui, o jis, esu tikras, ištrauks jus iš čia iš karto, - Brunetis 
nusišypsojo. 

— Tai ko jūs čia atėjote? - įtariai paklausė Silvestris. 

— Kadangi jus areštavo būtent mano vyrai, aš pasijutau, na, pasi- 
jutau, kad, galima sakyti, tai aš jus į visa tai įvėliau, todėl pamaniau, 
kad galėčiau bent jau ateiti ir viską jums paaiškinti. Pirmiau esu 
bendravęs su SISMI vyrukais, - nuvargintu balsu pasakė Brunetis, 

— ir nėra jokios prasmės su jais tartis. Įstatymas sako, kad jie gali 
sulaikyti jus keturiasdešimt aštuonioms valandoms nieko neįspėję, 
ir spėju, mums belieka su tuo susitaikyti, - vėl žvilgtelėjo į savo 
laikrodį. - Jos greitai prabėgs, pone Silvestri, esu tikras. Jei norite 
žurnalų, tik pasakykite jaunuoliui už durų, gerai? - tą pasakęs Bru- 
netis atsistojo ir pasisuko prie durų. 

— Prašau, - prabilo Silvestris ir tikriausiai pirmąkart savo gyve- 
nime šį žodį pasakė policininkui. - Prašau, neišeikite. 

Brunetis apsisuko ir atvirai nustebęs pakreipė galvą į šoną. 

— Ar sugalvojote, kokių norėtumėte žurnalų? Panorama? Archi- 
tectural Digest? Famiglia Christiana? 

- Ko jūs norite? - paklausė Silvestris šiurkščiai, bet be pykčio. 
Prakaito plėvelė ant jo kaktos virto stambiais lašais. 

Brunetis suprato, kad daugiau nebebūtina su juo Žaisti. Kietuo- 
liui įdiržėliui Frankui jau per akis. 

Griežtu ir lygiu balsu Brunetis paklausė: 

- Kas baro telefonu tau skambina ir kam skambini tu? 

Silvestris abiem rankomis perbraukė per veidą ir per tirštus 
plaukus, suglostė garbanas ant galvos. Viena ranka perbraukė per 
burną ir keliskart pasitrynė ties lūpų kampu nelyginant norėdamas 
nusivalyti dėmę. 

- Man paskambina vyras ir pasako, kada atvyks kitų merginų. 

Brunetis tylėjo. 

— Nežinau, kas jis toks ar iš kur skambina. Bet skambina man 
kas mėnesį ar panašiai ir pasako, kur jas pasiimti. Jos jau būna 
palaužtos. Man tereikia jas pasiimti ir siųsti dirbti. 

— O pinigai? 

Silvestris tylėjo. Brunetis apsisuko ir patraukė prie durų. 

— Atiduodu juos moteriai. Kiekvieną mėnesį. Kai jis paskam- 
bina, tai pasako ir kur susitikti su moterimi, ir kada, ir aš atiduodu 
jai pinigus. 

— Kiek? 

- Visus. 

— Kiek visus? 

- Visus, kiek lieka, kai susimoku už kambarius ir atiduodu 
merginoms. 

— Kiek tai sudaro? 

— Kaip čia pasakius, - sukosi tas. 

- Tu mane gaišini, Silvestri, - pasakė Brunetis paleidęs savo 
pykčio pasaitą. 

— Kai kuriais mėnesiais 40 ar 50 milijonų. Kai kuriais mėnesiais 
mažiau. 

O Brunečiui tai reiškė, kad kai kuriais daugiau. 

— Kas ta moteris? 

- Nežinau. Niekada jos nemačiau. 

— Ką čia kalbi? 

- Jis pasako man, kur stovės jos mašina. Baltas mersedesas. 
Man reikia prieiti prie jo iš užpakalio, atidaryti užpakalines duris 
ir padėti pinigus ant galinės sėdynės. Tada ji nuvažiuoja. 

- Ir tujos niekada nematei? 

- Ji ryši šalį. Ir būna su akiniais nuo saulės. 

- Ar ji aukšta? Liekna? Baltoji? Juodoji? Šviesiaplaukė? Sena? 
Nagi, Silvestri, nereikia pamatyti moters veido, kad tą žinotum. 

— Ji nėra žemo ūgio, bet kokios spalvos jos plaukai, nežinau. 
Niekada nemačiau jos veido, bet nemanau, kad ji sena. 

— Kokie valstybiniai automobilio numeriai? 

— Nežinau. 

— Nematei jų? 

- Ne. Visada darau tai naktį, o mašinos žibintai būna išjungti. 

Brunetis buvo tikras, kad jis meluoja, tačiau pajuto ir tai, kad jis 
jau baigia išpasakoti viską. 

— Kur tu su ja susitinki? 

- Gatvėje. Mestrėje. Kartą Trevise. Skirtingose vietose. Jis 
paskambinęs pasako, kur eiti. 

— O merginos? Kaip jas pasiimi? 

— Įvairiai. Jis pasako gatvių kampą ir kiek jų bus, ir aš nuva- 
žiuoju jų savo Mašina. 

— Kas jas atveža? 

- Niekas. Kai nuvažiuoju, jos jau laukia. 

- Tiesiog taip? Kaip avys“ 

- Jos puikiai supranta, kad geriau nieko nemėginti, - netikėtai 
aršiai iškošė Silvestris. 

— Iš kur jos atvyksta? 

- Iš visur. 

— Ką tai reiškia? 

- Iš daugybės miestų. Įvairiausių šalių. 

— Kaip atvažiuoja? 

— Ką norite pasakyti? 

— Ar atvažiuoja kaip dalis tavo... dalis tavo krovinio? 

- Jos paprasčiausiai kekšės. Iš kur, jūsų manymu, man žinoti? 
Dėl Dievo meilės, aš su jomis nekalbu, - staiga Silvestris susigrūdo 
rankas į kišenes ir griežtai paklausė: - Kada ketinate mane iš čia 
išleisti? 

— Kiek jų buvo? 

— Gana, - užriko Silvestris ir pašokęs nuo kėdės ėmė artintis 
prie Brunečio. - Užtenka. Išleiskite mane iš čia. 

Brunetis nepasijudino, ir Silvestris atsitraukė keletą žingsnių. 
Tada Brunetis pabeldė į duris ir Gravinis greitai jas atidarė. Išėjęs 
į koridorių Brunetis palaukė, kol pareigūnas uždarys duris, paskui 
pasakė: 

- Palauk pusantros valandos, paskui paleisk. 

— Klausau, pone, - tarė Gravinis ir atidavė nueinančiam virši- 
ninkui pagarbą. 

Dvidešimt antras skyrius 


Pokalbis su Mara ir jos sąvadautoju Brunečiui sukėlė ne pačią 
geriausią nuotaiką bendrauti su sinjora Trevisan ir jos veliono vyro 
verslo partneriu, jei galima taip pavadinti Martučį pagal paskutines 
jo užimtas pareigas, bet paskambino našlei ir primygtinai patikino 
ją, kad dėl tolesnės tyrimo pažangos jam būtina su ja, o jei įma- 
noma, ir su sinjoru Martučiu pasikalbėti. Jų pasakojimai, kur buvo 
tą vakarą, kai buvo nužudytas Trevisanas, buvo patikrinti: sinjo- 
ros Trevisan tarnaitė patvirtino, kad šeimininkė tą vakarą niekur 
nebuvo išėjusi, o Martučio draugas paskambino 9.30 ir rado jį 
namuose. | 

Didelė patirtis sakė Brunečiui, kad visada geriausia leisti žmo- 
nėms patiems pasirinkti apklausos vietą; jie visada pasirenka, kur 
jaučiasi patogiausiai, ir klaidingai tiki, kad saugioje vietoje gali 
saugiai kalbėti. Kaip ir numanė, sinjora Trevisan pasirinko savo 
namus, kur Brunetis atėjo tiksliai: 5.30. Sieloje pašiurpęs nuo susi- 
tikimo su Franku Silvestriu Brunetis buvo nusistatęs prieš bet kokį 
svetingumą, kad ir kokį jam pasiūlytų: kokteilis būtų perdėm kos- 
mopolitiška, arbata - pernelyg pretenzinga. 

Tačiau kai sinjora Trevisan, tądien apsirengusi nerėžiančios 
jūros mėlynumo spalvos drabužiais, įleido jį į svetainę, kurioje 

buvo tiek mažai kėdžių ir tiek daug skonio, Brunetis suprato per- 
vertinęs savo paties svarbą, ir kad su juo bus elgiamasi kaip su įsi- 
brovėliu, o ne kaip su valdžios atstovu. Našlė padavė jam ranką, o 
kai įleido jį į kambarį, Martučis atsistojo, tačiau nė vienas nepa- 
sivargino peržengti paprasčiausio mandagumo reikalavimų. Jų 
oficialios manieros ir ištįsę veidai, Brunečio įtarimu, turėjo reikšti 
gedulo, kurį Brunetis sutrikdė, demonstravimą, bendro gedulo dėl 
išėjusio mylimo vyro ir draugo. Tačiau Brunetis po pašnekesio su 
teisėju Benjaminu buvo nusiteikęs skeptiškai ir dėl vieno, ir dėl 
kito, o po trumpo pokalbio su Franku Silvestriu tikriausiai buvo 
nusiteikęs skeptiškai apskritai visos žmonijos atžvilgiu. 

Brunetis greitai išbėrė savo šabloniškas padėkas, kad jie sutiko 
su juo pasikalbėti. Martučis linktelėjo; sinjora Trevisan neparodė 
nė ženklo, kad jį girdėjo. 

- Sinjora Trevisan, - pradėjo Brunetis. - Norėčiau daugiau 
informacijos apie jūsų vyro finansus, - ji nieko nepasakė ir nepa- 
prašė paaiškinti. - Ar galėtumėte pasakyti, kas vyksta su jūsų vyro 
advokato praktika? 

— Galite manęs to paklausti, - įsiterpė Martučis. 

— Klausiau prieš dvi dienas, - pasakė Brunetis. - Jūs pasakėte 
man labai mažai. 

— Dabar turime daugiau informacijos, - tarstelėjo Martučis. 

— Vadinasi, perskaitėte testamentą? - paklausė Brunetis ir san- 
tūriai pasimėgavo pamatęs, kaip juodu nustebino jo netaktas. 

Martučio balsas išliko ramus ir mandagus: 

- Sinjora Trevisan paprašė manęs pabūti jos advokatu ir sutvar- 
kyti jos vyro turtą, jei tą turite galvoje. | 

— Toks atsakymas tiks lygiai taip pat, manyčiau, - pasakė Bru- 
netis, pastebėjęs, kad Martučį ne taip lengva pagauti ant meškerės. 
Matyt, dėl darbo korporacijų teisės srityje, nutarė Brunetis, ten visi 
turi būti mandagūs. Ir tęsė toliau: - Kas nutiks teisės firmai? 

— Sinjorai Trevisan tenka 60 nuošimčių, - Brunetis taip ilgai 
tylėjo, kad Martučiui teko pridurti: - Man teks 40. 

— Ar galėčiau paklausti, kada tas testamentas surašytas? 

— Prieš dvejus metus, - nesudvejojęs atsakė Martučis. 

— O kada jūs prisidėjote prie sinjoro Trevisano įmonės, Avvo- 
cato Martuči? 

Sinjora Trevisan nukreipė savo labai blyškias akis į Brunetį ir 
pirmąkart, kai jie suėjo į kambarį, prakalbo: 

- Komisare, kol nepervargote tenkindamas savo paties vulgarų 
smalsumą, gal galėčiau pasiteirauti, koks galutinis šių klausimų 
tikslas? 

- Jei jie ir turi tikslą, sinjora, tai rinkti informaciją, kuri padėtų 
rasti jūsų vyrą nužudžiusį asmenį. 

- Man atrodytų, - pradėjo ji įrėmusi alkūnes į krėslo poran- 
kius ir sudėjusi plaštakas į smailę priešais save, - kad tai būtų tiesa 
tik tada, jei tarp šio testamento sąlygų ir žmogžudystės būtų kokių 
sąsajų. Ar aš jums atrodau per naivi? - Brunečiui nespėjus atsakyti 
iš karto pamalonino jį kreivu šypsniu. - Reikalai jums gali būti per 
naivūs, ar ne, komisarę? 

- Esu tikras, kad gali, sinjora, - pasakė Brunetis, patenkintas, 
kad pavyko bent vieną iš jų išprovokuoti. - Todėl man patinka 
užduoti klausimus, kuriems reikia paprastų atsakymų. Šiam reikia 
skaičiaus: kiek sinjoras Martučis dirbo jūsų vyrui. 

- Dvejus metus, - atsiliepė Martučis. 

Brunetis ir vėl nukreipė visą savo dėmesį į advokatą ir 
paklausė: 

— O ar galėčiau paklausti apie kitas testamento sąlygas? 

Martučis prasižiojo kalbėti, bet sinjora Trevisan pakėlusi ranką 
jį nutildė. 

- Aš atsakysiu, advokate, - paskui pasisuko į Brunetį ir tarė: - 
Didžioji dalis Karlo nuosavybės, kaip teisiškai įprasta, paliekama 

man, jo našlei, ir jo vaikams lygiomis dalimis. Yra palikimo gimi- 
naičiams ir draugams, bet diduma atitenka mums. Ar tai tenkina 
jūsų smalsumą? | 

- Taip, sinjora, tenkina. 

Martučis kilstelėjo savo kėdėje, rengdamasis stotis, ir tarė: 

- Jeigu tai viskas, dėl ko atėjote... 

— Aš dar turiu kitų klausimų, - pasakė Brunetis ir pasisuko į 
sinjorą Trevisan, - jums, sinjora. 
tučį. 

— Ar turite automobilį? 

- Bijau, kad nesuprantu jūsų klausimo? - patylėjusi atsakė ji. 

Brunetis pakartojo: 

— Ar turite automobilį? 

- Taip. “ 

— Kokį? 

— Nesuprantu, kam to reikia, - įsikišo Martučis. 

Nepaisydama jo sinjora Trevisan atsakė: 

— BMW. Trejų metų. Žalias. 

- Ačiū, - pasakė Brunetis abejingu veidu, paskui pasiteiravo: - 
Jūsų brolis, sinjora, ar jis paliko šeimą? 

— Ne. Jiedu su žmona niekada neturėjo vaikų. 

Martučis vėl įsikišo: 

— Neabejoju, tą galite perskaityti ir savo bylose. 

Nekreipdamas į jį dėmesio ir kruopščiai parinkęs žodžius Bru- 
netis paklausė: 

- Ar jūsų brolis turi ką nors bendra su prostitutėmis? 

Martučis pašoko ant kojų, bet Brunetis jo nepaisė; jo dėmesys 
buvo prikaustytas prie sinjoros Trevisan. Jos galva šoktelėjo aukš- 
tyn, kai ji išgirdo klausimą, tada tarsi klausydamasi jo aido ji aki- 
mirkai nukreipė žvilgsnį, paskui vėl grįžo akimis prie jo. Praėjo du 

labai lėti dūžiai, kol jos veidą užliejo pyktis, o paskui ji garsiai ir 
oratoriškai pareiškė: 

— Mano broliui prostitučių nereikėjo. 

Martučis pajuto jos pykčio šleifą ir pasinaudojo nukreipti į Bru- 
netį savąjį: 

— Neleisiu jums įžeidinėti sinjoros Trevisan brolio atminimo. 
Jūsų kaltinimas nepadorus ir užgaulus. Neturime klausytis jūsų 
prasimanymų, - jis stabtelėjo įkvėpti oro, ir Brunetis kone išgirdo, 
kaip įsijungė jo advokato smegenys. - Negana to, jūsų pastaba 
šmeižikiška, ir sinjora Trevisan bus liudininkė dėl to, ką pasakėte, 
— jis pažvelgė į vieną ir kitą, kaip sureaguos, bet nė vienas iš jų 
nekreipė į jo protrūkį nė mažiausio dėmesio. 

Brunetis taip ir nenuleido akių nuo sinjoros Trevisan, o ši nė 
nemėgino išvengti jo žvilgsnio. Martučis vėl prakalbo, bet paskui 
užsičiaupė, sutrikdytas dėmesio, kurį jie, regis, skyrė vienas kitam, 
taip ir nesupratęs, kad juos taip prikaustė ne pastarosios Brunečio 

Brunetis laukė, kol tuodu supras, kad jis laukia atsakymo, ne 
teisėto pasipiktinimo. Jis matė, kaip ji svarsto klausimą ir kaip į 
jį atsakyti. Manė įžvelgęs paaiškinimus, slenkančius iš jos akių į 
lūpas, bet vos tik ji pamėgino prabilti, kaip Martučis vėl pratrūko: 

— Reikalauju atsiprašymo. | 

Kai Brunetis nesiteikė jam atsakyti, Martučis žengė du žings- 
nius ir atsistojęs tarp jo ir sinjoros Trevisan užkirto jųdviejų žvilgs- 
nius. 

— Reikalauju atsiprašymo, - pakartojo žiūrėdamas žemyn į 
Brunetį. 

- Žinoma, žinoma, - pasakė Brunetis iš karto praradęs susido- 
mėjimą. - Tiek atsiprašymų, kiek tiktai jums patinka. 

Brunetis atsistojo ir žengė prie Martučio, bet sinjora Trevisan 

pasakė, kad Martučio įsikišimas išsklaidė visą jos poreikį pasitikėti 
savimi; Brunetis suprato, kad nebėra prasmės kartotis. 

— Sinjora, - tarė, - jei nuspręsite atsakyti į mano klausimą, rasite 
mane kvestūroje. 

Nieko daugiau nepasakęs apėjo Martučį ir išėjo iš kamba- 
rio, paskui ir iš namo net nepasikviestęs tarnaitės, kurios niekur 
nebuvo matyti. 

Pakeliui namo Brunetis mąstė, kaip smarkiai ką tik buvo pri- 
artėjęs prie sąlyčio akimirkos - kartais jam pavykdavo sukurti jį 
tarp savęs ir liudininko ar įtariamojo, - to trapaus pusiausvyros 
taško, kai kokia atsitiktinė frazė ar žodis staiga paakina asmenį 
atskleisti tai, ką jis taip stengėsi nuslėpti. Ką ji ketino pasakyti ir ką 
Lotas turėjo bendra su prostitutėmis? O moteris mersedese? Ar tai 
ta moteris vakarieniavo su Faveru vakare, kai jis buvo nužudytas? 
Brunetis klausė savęs, kas galėjo nutikti per vakarienę, kad moteris 
taip susinervintų ar užsimirštų, jog paliktų akinius, vertus daugiau 
kaip milijono lirų. Ar kažkas atsitiko per vakarienę, ar gal ji žinojo, 
kad kažkas nutiks po vakarienės, ir tai privertė ją taip susinervinti? 
Klausimai dūzgė aplinkui Brunetį, kaip viliojančios ir besišaipan- 
čios furijos, nes jis nežinojo atsakymų ir dar blogiau - nė nežinojo, 
kuris klausimas yra svarbus. 

Išėjęs iš Trevisanų apartamentų Brunetis automatiškai pasuko 
Akademijos tilto ir namų link. Buvo taip paskendęs savo mintyse, 
kad ne iškart pastebėjo, jog gatvėje pilna žmonių. Žvilgtelėjęs į laik- 
rodį suglumo, kad šioje miesto dalyje gali būti tiek daug žmonių, 
nors iki parduotuvių uždarymo likę daugiau kaip pusvalandis. Įsi- 
buvo gerai apsirengę ir prisižiūrėję, tad negalėjo būti niekuo kitu. 

Jis nuvijo mintį pasiskubinti ir leidosi srauto nešamas Šv. Ste- 
pono campo link. Nuo artimiausio tilto papėdės jis išgirdo stiprų 
garsą, bet nesuprato, kas tai per garsas. 

Jį išstūmė pro siaurą paskutinę calle angą ir paskui staiga paleido 
į tamsėjančią campo. Tiesiai priešais jį stovėjo skulptūra, kurią 
Brunetis visada vadindavo Morenginiu žmogumi, iš tokio visiškai 
balto ir korėto marmuro jis buvo iškaltas. Kiti žmonės, matydami 
krūvą knygų, regis, krintančių iš po jo apsiausto, vadindavo jį ne 
taip subtiliai. 

Brunečiui iš dešinės palei Šv. Stepono bažnyčią buvo įrengta 
pakyla. Ant jos stovėjo keletas medinių kėdžių; ant priekinių 
kampų kabojo milžiniški garsiakalbiai. Pakylos gale ant trijų 
medinių kotų kabėjo suglebusios vėliavos - Italijos trispalvė, Šv. 
Morkaus liūtas ir kadaise naujai sugalvotas krikščionių demokratų 
partijos simbolis. 

Brunetis prisiartino prie skulptūros ir peržergė žemą metalinę 
jos pamatą juosusią tvorelę. Apie šimtas žmonių stovėjo priešais 
pakylą; nuo tos grupės atsiskyrę trys vyrai ir moteris laiptukais 
užlipo ant pakylos. Staiga garsiai užriaumojo muzika. Brunetis 
pamanė, kad tai nacionalinis himnas, bet dėl garsumo ir trikdžių 
negalėjai to tvirtinti. 

Vyriškis su džinsais ir lakūno striuke padavė mikrofoną su ilgu 
kabančiu laidu vienam iš vyrų ant pakylos. Šis kiek palaikė jį šone, 
nusišypsojo miniai ir perėmęs mikrofoną į kairę ranką paspaudė 
rankas žmonėms ant pakylos. Apačioje vyriškis su striuke pakėlė 
ranką, mostelėjo, bet muzika nesiliovė. 

Vyras ant pakylos pakėlė mikrofoną prie lūpų ir kažką pasakė, 
bet muzika viską stelbė, todėl žodžiai buvo nesuprantami. Jis ati- 
traukė mikrofoną per rankos ilgį ir kita ranka į jį pabeldė, bet tai 
nuskambėjo kaip šeši pistoleto su duslintuvu šūviai. 

Nuo minios atsiskyrė pulkelis žmonių ir nuėjo į barą. Dar 
šeši nuėjo prie bažnyčios frontono ir dingo Mandorlos gatvelėje. 
Vyriškis su lakūno striuke užsiropštė ant pakylos ir užėjęs už vieno 
garsiakalbio kažką padarė su laidais. Tas garsiakalbis staiga nutilo, 

tačiau muzika ir trikdžiai griaudėjo iš kito. Jis nusiskubino per 
pakylą ir priklaupė už kito garsiakalbio. 

Pasitraukė dar keletas žmonių. Moteris nulipo laipteliais nuo 
pakylos ir įsimaišė minioje, paskui ją greitai nusekė ir du vyriškiai. 
Kai triukšmas nesiliovė, vyriškis su striuke atsistojo ir prisikišęs 
pasitarė su mikrofoną laikančiu vyru. Tada Brunetis nusuko nuo jų 
akis ir pamatė, kad priešais pakylą beliko tik saujelė žmonių. 

Jis vėl peržergė žemą tvorelę ir patraukė prie Akademijos tilto. 
Kaip tik kai ėjo pro nediduką gėlių kioskelį campo gale, muzika 
ir trikdžiai staiga nutilo, ir tik pykčio pagarsintas vyriškio balsas 
suriko: „Cittadini, Italiani - piliečiai, italai, - bet Brunetis nesu- 
stojo ir nė nesiteikė atsigręžti. 

Jis suprato, kad nori pasikalbėti su Paula. Kaip visada ir nepai- 
sydamas taisyklių papasakojo jai tyrimo eigą, išklojo savo įspū- 
džius apie apklaustus žmones ir jų pateiktus atsakymus. Kadangi 
niekas nestovėjo nurengtas po kaltės prožektoriumi, šį kartą Paula 
susilaikė ir nepasakė, kas, jos nuomone, yra žudikas, tai įprotis, 
nuo kurio Brunetis niekaip negalėjo jos atpratinti. Išvengusi šio a 
priori įsitikinimo ji tapo puiki klausytoja, nes akino jį klausimais, 
vertė pasakoti viską taip aiškiai, kad pati suprastų. Paprastai pri- 
verstas paaiškinti užtrukusius nerimą keliančius dalykus jis pats 
geriau juos suprasdavo. Šį kartą ji nieko nesiūlė, nieko nepatarė, 
nepareiškė jokios nuojautos dėl jokio paminėto asmens. Klausėsi, 
domėjosi, ir tiek. 

Grįžęs namo pamatė, kad Paulos dar nėra, bet Kiara jo laukė. 

- Tėti, - šūktelėjo iš savo kambario išgirdusi atidaromas duris. 
Po sekundėlės pasirodė kambario tarpdury su atverstu žurnalu 
rankoje. Jis atpažino Airone viršelį geltonais pakraščiais, atpažino 
iš gausybės nuotraukų, blizgančio popieriaus ir iš paprasto nuobo- 
daus stiliaus, primenančio amerikietiškus žurnalus, kuriuos leidė- 
jas labai stengėsi pamėgdžioti. 

— Ką, meilute? - paklausė jis, pasilenkęs pabučiuoti jos į viršu- 
galvį ir pasisukęs pakabinti savo apsiausto ant kabyklos prie durų. 
numeratą. 

— O argi tu dar neturi prenumeratos? - pasiteiravo jis, nes per 
Kalėdas ją padovanojo. 

— Čia ne esmė, tėti. 

— O tai kur tada esmė? - paklausė jis patraukęs koridoriumi į 
virtuvę. Uždegė šviesą ir nuėjo prie šaldytuvo. 

— Esmė yra laimėti, - tarė ji, nusekusi jį koridoriumi ir privertusi 
paklausti savęs, ar žurnalas ne perdėm amerikietiškas jo dukrai. 

Aptiko butelį Orvieto, perskaitė etiketę, pastatė jį atgal ir išsi- 
ėmė butelį Soave, kurį jie išvakarėse pradėjo per vakarienę. Pasi- 
ėmė taurę, įsipylė ir paragavo. 

— Gerai, Kiara, koks konkursas? 

- Turi išrinkti pingvinui vardą. 

— Vardą pingvinui? - kvailai pakartojo Brunetis. 

— Taip, žiūrėk, - pasakė ji viena ranka atkišusi jam žurnalą, o kita 
rodydama nuotrauką. Jai bakstelėjus jis išvydo tokio pūkų kamuo- 
lio, kokį Paula kartais ištraukia iš dulkių siurblio, nuotrauką 

— Kas čia? - paklausė jis paėmęs žurnalą ir pakreipęs jį į šviesą. 

— Čia pingvinukas, tėti. Jis gimė praeitą mėnesį Romos zoolo- 
gijos sode ir dar neturi vardo. Todėl jie įteiks premiją tam, kuris 
pasiūlys geriausią vardą. 

Brunetis pakėlė žurnalą prie akių ir iš arčiau įsižiūrėjo į nuo- 
trauką. Žinoma, pamatė snapą ir dvi apvalias juodas akis. Du gel- 
tonus plaukmenis. Puslapyje priešais puikavosi suaugęs pingvinas, 
bet Brunetis tuščiai ieškojo kokių aiškių jųdviejų panašumų. 

- Kokį vardą? - paklausė versdamas žurnalą ir žiūrėdamas į pro 
akis prabėgančius hienas, ibius ir dramblius. 

— Dėmelė, - tarė ji. 

— Ką? 

— Dėmelė, - pakartojo ji. 

- Pingvinui? - paklausė jis vėl atsivertęs aną straipsnį ir įsiste- 
beilijęs į suaugusių paukščių nuotraukas. - Dėmelė? 

- Aišku. Visi kiti ketina pavadinti jį „Fliperiu“ ar „Padavėju“. 
Niekas daugiau nesugalvos pavadinti jo Dėmele. 

Tai, pamanė Brunetis, ko gero, teisybė. 

— Visada gali sutaupyti su tokiu vardu, - užsiminė ir pastatė 
butelį į šaldytuvą. 

— Kam? - paklausė ji ir pasiėmė žurnalą. 

- Jei paskelbtų konkursą dėl zebro, - atsakė jis. 

— Oi, tėti, tu kartais toks paikas, - pasakė ji ir nukeliavo į savo 
kambarį menkai suvokusi, kaip jos nuosprendis jį nudžiugino. 

Svetainėje jis pasiėmė knygą, kurią vakar eidamas į lovą paliko 
apverstą žemyn puslapiais. Belaukdamas Paulos gali puikiausiai 
pakariauti Peloponeso karuose. 

Ji grįžo namo po valandos, įėjo į butą ir atžingsniavo į svetainę. 
Numetė apsiaustą ant sofos atlošo ir šleptelėjo greta jo vis dar su 
šaliku ant kaklo. 

— Gvidai, ar kada svarstei galimybę, kad aš nesveika? 

— Dažnai, - pasakė jis ir pervertė-puslapį. 

— Ne, iš tikrųjų. Greičiausiai, jei dirbu su tais kretinais. 

— Kokiais kretinais? - pasiteiravo jis ir vis dar nesivargino 
pakelti akių nuo knygos. 

— Su tais, kurie vadovauja universitetui. 

— Kas dabar? 

-— Prieš tris mėnesius jie paprašė manęs skaityti paskaitą Padu- 
voje Anglų kalbos fakultete. Sakė, apie britų romaną. Kaip manai, 
kam pastaruosius du mėnesius aš skaičiau tas knygas? 

- Nes tau jos patinka. Štai kodėl tu jas skaitai pastaruosius dvi- 
dešimt metų. 

— Oi, liaukis, Gvidai, - pasakė ji alkūne nuolaidžiai bakstelėjusi 
jam į šonkaulius. 

— Tai kas nutiko? 

— Nuėjau šiandien į katedrą pasiimti savo laiškų, ir jie pasakė, 
kad viską supainiojo ir aš turėjau skaityti paskaitą apie amerikiečių 
poeziją, tik niekas nepagalvojo manęs įspėti apie pasikeitimą. 

— Na, ir apie kuriuos gi iš jų? 

— Sužinosiu rytoj. Jie praneš Paduvai naują temą, jei II Magni- 
fico jai pritars. 

Jiedu visada žavėjosi šia pačia nuostabiausia atgyvena iš aka- 
deminio Akmens amžiaus, tuo, kad į universiteto rektorių būdavo 
kreipiamasi „Il Magnifico Rettore“, tai buvo vienintelis dalykas, ką 
Brunetis per dvidešimt metų sužinojo apie universiteto keisteny- 
bes, dėl kurių akademinis gyvenimas jam atrodė įdomus. 

- O kąjis padarys? 

- Turbūt mes monetą. 

— Sėkmės, - pasakė Brunetis ir padėjo šalin knygą. - Tau nepa- 
tinka amerikiečių kūryba, ką? 

— Dieve šventas, žinoma, - paaiškino ji užsidengusi veidą ran- 
komis. - Puritonai, kaubojai ir rėksmingos moterys. Verčiau nagri- 
nėčiau sidabro šakutės romaną. 

— Ką? - paklausė Brunetis. 

— Sidabro šakutės romaną, - pakartojo ji. - Tai lengvo turinio 
knygos, parašytos paaiškinti daug pinigų užsidirbusiems Žžmo- 
nėms, kaip elgtis mandagioje draugijoje. 

— Verslininkams? - paklausė Brunetis nuoširdžiai susidomė- 
jęs. 

Paula pratrūko juoktis. 

- Ne, Gvidai, ne verslininkams. Jos buvo parašytos aštuoniolik- 
tame amžiuje, kai į Angliją plūdo visi pinigai iš kolonijų, o storas 
Jorkšyro audėjų žmonas reikėjo išmokyti, kokia šakute naudotis, - 

kelioms minutėms nutilusi pasvarstė, ką jis pasakė. - Bet jei minu- 
tėlę apie tai pagalvočiau ir kiek perkelčiau laiką, ko gero, tą patį 
galėčiau pasakyti ir apie Bretą Istoną Elisą, - įsikniaubė veidu jam 
į petį ir sukikeno, tyliai juokdamasi sau iš sąmojo, kurio Brunetis 
nesuprato. 

Liovusis juoktis nusiėmė šaliką nuo kaklo ir numetė ant stalo. 

— O kaip tau? - paklausė. 

Jis pasidėjo apverstą knygą ant kelių ir atsisuko į ją. 

- Kalbėjau su prostitute ir jos sąvadautoju, paskui su sinjora 
Trevisan ir jos advokatu, - pamažu, labai dėmesingai ir atidžiai, 
kad teisingai išdėstytų smulkmenas, jis papasakojo jai viską, kas 
tądien nutiko ir užbaigė sinjoros Trevisan reakcija į klausimą apie 
prostitutes. 

— O ar turėjo jos brolis ką nors bendra su prostitutėmis? - per- 
klausė Paula pasistengusi tiksliai pakartoti Brunečio klausimą. - Ir 
tu manai, ji suprato, ką turėjai galvoje? 

Brunetis linktelėjo. 

— Bet advokatas nesuprato? 

- Taip, tik nemanau, kad sąmoningai. Jis tiesiog nesuvokė, kad 
klausimas buvo nevienareikšmis ir nereiškė, kad jis užsiėmė su 
jomis seksu. ią 

— Ojji vis dėlto suprato? 

Brunetis vėl linktelėjo. 

— Ji daug protingesnė už jį. 

- Paprastai moterys būna protingesnės, - tarė Paula ir tada 
paklausė: - Kaip tu manai, ką jis turėjo su jomis bendra? 

— Nežinau, Paula, bet jos reakcija man sako, kad ji apie tai 
žinojo, kad ir kas ten buvo. 

Paula nieko nepasakė, laukė, kol jis viską apgalvos. Jis paėmė 
jos ranką, pabučiavo į delną ir paleido sau ant kelių, ji neatitraukė 
ir ramiai laukė. 

— Tėra vienintelė bendra sąsaja, - prakalbo jis labiau sau negu 
jai. - Trevisanas ir Faveras abudu turėjo Mestrės baro telefono 
numerį, o toje vietoje sąvadautojas vadovauja virtinei prostitučių 
ir į ten vis tiekiama naujų. Nieko nežinau apie Lotą, išskyrus tai, 
kad jis vadovavo Trevisano verslui. 

Jis apvertė Paulos plaštaką ir smiliumi paglostė paviršiuje 
matomą melsvą gyslelę. 

— Nedaug, ar ne? - galop paklausė Paula. 

Jis pakratė galvą. 

— O toji, su kuria kalbėjai, Mara, ką ji papasakojo apie kitas? 

— Norėjo sužinoti, ar ką nors žinau apie Trevise žŽuvusią mer- 
giną, ir kažką minėjo apie merginas iš vilkiko. Nesupratau, ką ji 
norėjo pasakyti. 

Paulos atminties kertelėje tarsi į dienos šviesą lėtai plaukiantis 
senas karpis sujudėjo prisiminimas apie vilkiką su moterimis. Ji 
atlošė galvą ant sofos atkaltės ir užsimerkė. Ir pamatė sniegą. Ir tos 
smulkmenos užteko prisiminimui iškilti į paviršių. 

- Gvidai, anksti šį rudenį - manau, tada, kai tu buvai konfe- 
rencijoje Romoje - nuo greitkelio nuvažiavo vilkikas, atrodo, 
netoli Udinės. Pamiršau smulkmenas - regis, jis paslydo ant ledo 
ir nuriedėjo nuo uolos ar panašiai. Kad ir kaip ten buvo, vilkiko 
priekaboje važiavo moterys ir visos žuvo, aštuonios ar dešimt. 
Buvo taip keista. Pasakojimas vieną dieną pasirodė laikraščiuose, 
o paskui dingo, ir daugiau nieko apie tai neaptikau, - Paula pajuto, 
kaip tvirčiau susigniaužė jo delnas. - Galbūt ji kalbėjo apie tai, kaip 
manai? 

— Kažką apie tai prisimenu, užuominą Interpolo pranešime apie 
moteris, kurios įvežamos čia kaip prostitutės, - pasakė Brunetis. - 
Vairuotojas Žuvo, ar ne? 

Paula linktelėjo. 

- Manau, kad taip. 

Udinės policija turėtų turėti pranešimą; jis galės rytoj jiems 
paskambinti. Stengėsi daugiau atsiminti apie Interpolo pranešimą, 
o gal jį atsiuntė kokia kita institucija - vienas Dievas žino, kur jis 
buvo parašytas. Tam užteks laiko rytoj. 

Paula švelniai spustelėjo jam ranką. 

— Kodėl jūs jomis naudojatės? 

— Mm? - paklausė Brunetis iš tikrųjų nelabai kreipdamas 
dėmesio. 

— Kodėl naudojatės prostitutėmis? - paskui, kad jis suprastų tei- 
singai, paaiškino klausimą: - Noriu pasakyti, vyrai. Ne tu. Vyrai. 

Jis pakėlė sukibusias jųdviejų rankas ir vangiai, be tikslo mos- 
telėjo jomis ore. 

— Nevaržomas seksas, spėju. Jokių ribų, jokių įsipareigojimų. 
Jokio poreikio būti mandagiam. 

— Skamba nelabai patraukliai, - pratarė Paula ir pridūrė: - Bet, 
man rodos, moterys visada nori sentimentalizuoti seksą. 

— Taip, tu nori, - pasakė Brunetis. 

Paula ištraukė ranką ir atsistojo. Akimirką žvelgė į savo vyrą, 
paskui nuėjo į virtuvę ruošti vakarienės. 

Dvidešimt trečias skyrius 


Darbo dieną Brunetis pradėjo naršydamas po savo aplankus, ieš- 
kodamas Interpolo pranešimo apie prostituciją ir laukdamas, kol 
operatorius sujungs jį su Udinės policija. Operatorius buvo grei- 
tesnis už Brunetį, tad jam teko penkiolika minučių klausytis apie 
avariją pasakojusio karabinierių kapitono, paskui baigiant pokalbį 
paprašė faksu atsiųsti visus su byla susijusius dokumentus. 

Dvidešimt minučių užtruko, kol aptiko pranešimą apie tarp- 
tautinį prostitučių judėjimą, ir pusvalandį, kol jį perskaitė. Tai, 
ką sužinojo, jam pasirodė rimta, o paskutinė pastraipa: „Policijos 
pajėgos ir tarptautinės organizacijos apskaičiavo, kad į šį judė- 
jimą gali būti įtraukta net pusė milijono moterų, - pasirodė kone 
neįtikėtina. Pranešimas apibendrino tai, ką jis, kaip ir dauguma 
Europos policijos pareigūnų, žinojo vykstant; šokiravo to reiškinio 
apimtys ir sudėtingumas. 

Iš esmės viskas vykdavo taip, kaip Mara pasakojo iš savo paty- 
rimo: jaunai moteriai iš besivystančios šalies pateikdavo naujo 
gyvenimo Europoje pasiūlymą - kartais priežastis būdavo meilė, 
saldi meilė, tačiau dažniausiai žadėdavo tarnaitės darbą namuose, 
kartais pramogų versle. Čia, Europoje, sakydavo jai, ji turės progą 
padoriai gyventi, galės užsidirbti užtenkamai pinigų siųsti savo 


209 


šeimai, o gal vieną dieną į tą žemiškąjį rojų kartu gyventi pasi- 
kviesti ir savo šeimą. 

Atvykusios jos dažnai rasdavo maždaug tą patį, ką ir Mara, ir 
sužinodavo, kad prieš išvykimą jų pasirašyta darbo sutartis daž- 
niausiai būdavo sutikimas sumokėti net 50000 dolerių asmeniui, 
atsakingam už jų įvežimą į Europą. Taip jos pasijusdavo atsidūru- 
sios svetimoje šalyje, atidavusios savo pasą jas atvežusiam asme- 
niui, įtikintos, kad pažeidžia įstatymą vien savo buvimu, todėl gali 
būti suimtos ir ilgam nuteistos už skolą, kurią prisiėmė pasirašiu- 
sios sutartį. Net ir tuomet dauguma protestuodavo ir pareikšdavo 
nebijančios suėmimo. Grupinis išprievartavimas jas sutvardydavo. 
Jei ne, grubesnis smurtas pasirodydavo įtikinamesnis. Kai kurios 
mirdavo. Pasklisdavo kalbos. Priešindavosi nedaugelis. 

Taip išsivysčiusio pasaulio viešnamius papildydavo tamsiaplau- 
kių, tamsiaodžių egzotika: Taičio moterų, kurių švelnus kuklumas 
itin glostė vyrų viršenybės jausmus; maišytos rasės dominikiečių, 
ir visi žino, kokia karšta tų juodukių meilė; ir, aišku, brazilių, gimu- 
sių kekšėmis karštakraujų karijokių. 

Toliau pranešime teigiama, kad transportavimo sąnaudos yra 
tokios ir tokios, o Rytuose matyti atsiveriančios naujos rinkos gali- 
mybės, nes tūkstančiai šviesiaplaūkių mėlynakių moterų neteko 
darbo arba suvokė, kad infliacija prarijo jų santaupas. Septyniasde- 
šimt komunistinių fizinio nepritekliaus metų parengė jas lengvai 
tapti Vakarų meilikavimų aukomis, todėl jos migravo lengvaisiais 
automobiliais ir vilkikais, o kartais ir rogėmis, visos ieškojo kaimy- 
niniuose Vakaruose įsikūrusio El Dorado, bet atvykusios pasijus- 
davo esančios be dokumentų, be teisių ir be vilties. 

Brunetis patikėjo viskuo ir jį sukrėtė galutinis skaičius: pusė 
milijono. Atsivertė paskutinį puslapį ir perskaitė pranešimą para- 
šiusių Žmonių pavardes ir organizacijų pavadinimus; jų užteko, kad 
priverstų jį patikėti šiuo skaičiumi, nors vis tiek jis atrodė baisus. 

Italijoje yra provincijų, kuriose gyvena mažiau kaip pusė milijono 
moterų. Šio skaičiaus užtektų apgyvendinti kai kuriems miestams. 

Baigęs skaityti jis pasidėjo pranešimą viduryje stalo, paskui 
stumtelėjo toliau nuo savęs, tarsi būgštaudamas nuo jo užsikrėsti. 
Atsidarė stalčių ir išsitraukė pieštuką, pasiėmė lapą popieriaus ir 
greitai brūkštelėjo trijų vardų sąrašą: vienas buvo Brazilijos polici- 
jos majoro, su kuriuo prieš keletą metų susipažino Paryžiuje semi- 
nare; kitas - importo ir eksporto įmonės, turinčios biurus Ban- 
koke, savininko; o trečias buvo Pijos, prostitutės. Visi dėl vienokių 
ar kitokių priežasčių buvo jam skolingi ir jis negalėjo sugalvoti 
nieko geriau, kaip paskambinti ir už tas skolas paprašyti jų infor- 
macijos. 

Kitas dvi valandas jis praleido prie telefono didindamas sąs- 
kaitą, kuri paskui išnyks spustelėjus keletą SIP biuro centrinio 
kompiuterio klavišų. Po dviejų valandų jis žinojo neką daugiau 
negu perskaitęs pranešimą, tačiau žinios buvo išsamesnės ir asme- 
niškesnės. 

Majoras de Vedija iš Rio negalėjo palaikyti Brunečio susirū- 
pinimo ir nepajėgė suprasti jo pasipiktinimo. Juk tą savaitę buvo 
suimti septyni jo pareigūnai, nes kaip baudžiamasis būrys dirbo 
Rio prekeiviams, mokėjusiems už jų krautuvėles blokavusių gatvės 
vaikų žudymą. „Pasisekė tiems, kurie išvyko į Europą, Gvidai , - 
pasakė jis prieš padėdamas ragelį. Pašnekovas Bankoke buvo lygiai 
tiek pat nesupratingas. „Komisare, čia daugiau kaip pusė kekšių 
serga AIDS. Iš Tailando išsinešdinusioms merginoms pasisekė.“ 

Vertingiausias šaltinis buvo Pija, kurią jis rado namuose, nes jos 
auksaspalvė retriverė Luna kaip tik turėjo atsivesti pirmąją vadą. 
Apie verslą ji žinojo viską ir stebėjosi, kad jis parūpo policijai. Suži- 
nojusi, kad Brunečio susidomėjimą sukėlė trijų verslininkų mirtys, 
juokėsi ilgai ir garsiai. Merginos, atgavusi kvapą paaiškino ji, atke- 
liauja iš visur; kai kurios dirba gatvėse, bet dauguma laikomos 


211 


namuose, kur jas patogiau kontroliuoti. Taip, jas gerokai aptalžo, 
jeigu ne joms vadovaujantys vyrai, tai kai kurie jomis pasinaudoję 
vyrai. Skųstis? Kam? Jos neturi dokumentų, jas įtikino, kad net jų 
buvimas Italijoje yra nusikaltimas; kai kurios taip ir neišmoksta 
itališkai. Šiaip ar taip, juk jų profesijoje sąmojingas pokalbis nėra 
itin vertinamas. 

Pija nejautė joms ypatingo priešiškumo, bet neslėpė, kad jai 
nepatinka ši konkurencija. Ji su draugėmis, iš kurių nė viena netu- 
rėjo sąvadautojo, bent jau jautė šiokį tokį ekonominį tvirtumą - 
turėjo butą, automobilį, kai kurios netgi savo nuosavus namus, - o 
tos užsienietės neturi nieko, taigi negali sau leisti atstumti kliento, 
kad ir ko jis reikalautų. Šios moterys ir moterys narkomanės yra 
blogiausios iš visų, sutiks su bet kuo ir darys bet ką. Visiškai bejė- 
gės jos tampa smurto aukomis ir dar blogiau - ligų platintojomis. 

Brunetis paklausė, kiek jų yra Veneto srityje, o ji juokdamasi 
atsakė, kad jis nė nesuskaičiuotų, kiek jų yra. Tačiau tada Luna taip 
garsiai sulojo, kad net Brunetis išgirdo, ir Pija pasakė turinti eiti. 

— Kas vadovauja, Pija? - paklausė jis vildamasis prieš jai pade- 
dant ragelį gauti dar vieną atsakymą. 

- Tai didelis verslas, dotore, - pasakė ji angliškai. - Lygiai taip 
pat galite paklausti, kas vadovauja bankams ar akcijų rinkai. Tie 
patys vyrai geromis šukuosenomis ir pagal užsakymą siūtomis eilu- 
tėmis. Sekmadieniais - bažnyčioje, šiokiadieniais vaikšto į biurą, o 
kai niekas nemato, skaičiuoja, kiek užkalė iš moterų, kurios dirba 
aukštielninkos. Mes - tiesiog kitokios prekės, dotore. Dar palau- 
kite šiek tiek, ir mus įtrauks į terminuotų prekių rinką, - Pija susi- 
juokė iš savo storžieviškos užuominos apie tai, kas bus vadinama 
terminuotomis prekėmis, Luna sustaugė, ir Pija padėjo ragelį. 

Ant to paties lapo popieriaus Brunetis ėmėsi nesudėtingų skai- 
čiavimų. Jis nusprendė vidutinę kainą klientui skaičiuoti 50000 lirų, 
tada turėjo prisipažinti, kad neturi supratimo, kiek per dieną jų 

galima aptarnauti. Apsisprendė, kad pasirinkus dešimt bus papras- 
čiau dauginti, taigi pasirinko dešimt. Net atmetęs savaitgalius, nors 
abejojo, ar toms moterims buvo leidžiama tokia prabanga, jis gavo 
2,5 milijono lirų per savaitę, 10 milijonų lirų per mėnesį. Nutarė 
supaprastinti ir apsistojo prie 100 milijonų lirų per metus, paskui 
sumažino pusiau, kad nors apytiksliai kompensuotų klaidas, jei 
tokių padarė skaičiuodamas pirmiau. Paskui pamėgino padauginti 
iš pusės milijono ir sustojo gavęs skaičių, kuriam nustatyti turėjo 
suskaičiuoti nulius: jo manymu, jų buvo penkiolika. Pija buvo teisi: 
verslas iš tikrųjų didelis. 

Nuojauta ir patirtis jam sakė, kad daugiau informacijos iš Maros 
ir jos sąvadautojo jis negaus. Paskambino Vianelui ir paklausė, ar 
jie neišsiaiškino optiko, pardavusio Paduvos restorane rastus aki- 
nius. Vianelas delnu uždengė ragelį, garsas pranyko, paskui grįžo 
seržanto balsas, įtemptas nuo pykčio ar dar kažko. 

- Ateisiu po minutėlės, dotore, - pasakė jis ir padėjo ragelį. 

Kai seržantas įėjo, jo veidas vis dar plieskė raudoniu, ir iš ilga- 
metės patirties Brunetis žinojo, kad tai blėstančio įniršio požymis. 
Vianelas paskui save tyliai uždarė duris ir priėjo prie Brunečio 
stalo. 

- Rivjerė, - tarstelėjo jis įvardydamas juodąją savo gyvenimo, iš 
tikrųjų ir visos kvestūros, Nemezidę. 

- Kąjis pridirbo? 

— Rado optiką vakar, užsirašė, bet užmiršo ant savo stalo, kol 
dabar paklausiau. 

Būdamas geresnės nuotaikos Brunetis būtų pašmaikštavęs, kad 
šįkart Rivjerė bent jau pasivargino užsirašyti, bet jis pasijuto ir 
nekantrus, ir nesąmojingas. O ilga patirtis juodu abu išmokė, kad 
Rivjerės nekompetencijos klausimu komentarų nereikia. 

— Kokią? 

— Kararo, Mandorlos gatvelėje. 

— Arjis sužinojo pavardę? 

Vianelas prikando apatinę lūpą, rankos nevalingai susigniaužė 
į kumščius. 

— Ne, jis pasitenkino tik sužinojęs, kur akiniai buvo parduoti 
pagal tą receptą. Sakė, tiek jam buvo pasakyta padaryti, tiek jis ir 
padarė. 

Brunetis pasiėmė telefonų knygą ir greitai susirado telefoną. 
Atsiliepęs optikas pasakė laukęs kito policijos skambučio ir nedels- 
damas pasakė tuos akinius pirkusios moters pavardę ir adresą. Iš 
to, kaip jis kalbėjo, atrodė, kad jis įsitikinęs, jog policija suintere- 
suota tik patikrinti, ar akiniai bus jai sugrąžinti. Brunetis nieko 
nepadarė, kad paneigtų tokią mintį. 

- Tik nemanau, kad rasite ją namuose, - atviravo daktaras 
Kararas. - Manyčiau, ji bus darbe. 

— O kur, dotore? - paklausė Brunetis susirūpinimo sušildytu 
balsu. 

- Ji turi kelionių agentūrą netoli universiteto, pusiaukelėje tarp 
jo ir kilimais prekiaujančios parduotuvės. 

- O, taip, žinau, - tarė Brunetis prisiminęs plakatais nukabinėtą 
langą, pro kurį praėjo daugybę kartų. - Ačiū jums, dotore, pasirū- 
pinsiu, kad akiniai būtų jai grąžinti. 

Brunetis padėjo ragelį, pažvelgė į Vianelą ir pasakė: 

- Regina Čeroni. Pavardė nieko tau nesako? 

Vianelas papurtė galvą. 

- Ji vadovauja kelionių agentūrai netoli universiteto. 

— Ar norite, kad eičiau kartu, pone? - paklausė Vianelas. 

— Ne, manau, nueisiu prieš priešpiečius ir grąžinsiu sinjorai 
Čeroni akinius. 


„AL E: 


saulės kaitinamą paplūdimį. Tarp dviejų didžiulių palmių ištemp- 

tas hamakas, o jame guli jauna moteris, vilkinti, kiek jis galėjo 
suprasti, tik apatinę bikinio dalį. Už jos minkštos bangelės dužo į 
smėlėtą paplūdimį, o iki pat horizonto plytėjo žydra jūra. Savaitę 
galėtų mėgautis tuo tik už 1800000 lirų, kambarys dvivietis, lėk- 
tuvo bilietas įskaičiuotas. 

Jis pastūmė agentūros duris ir įėjo vidun. Prie kompiuterio 
sėdėjo patraukli jauna tamsiaplaukė. Ji žvilgtelėjo į jį ir maloniai 
nusišypsojo. 

- Buon giorno, - tarė jis atsakęs jai šypsena. - Ar sinjora Čeroni 
yra? 

— O kaip turėčiau pasakyti, kas teiraujasi? 

— Sinjoras Brunetis. 

Ji iškėlė ranką mostu prašydama palaukti, paspaudė keletą kla- 
višų ir tada atsistojo. Kairėje atgijo spausdintuvas ir iš jo pradėjo 
lįsti kažkas panašaus į lėktuvo bilietą. 

- Pasakysiu jai, kad jūs čia, sinjore Bruneti, - pasakė ji pasisuk- 
dama į biuro gilumą, kur buvo vienintelės dabar uždarytos durys. 
Pasibeldė ir nepalaukusi įžengė vidun. Po kelių akimirkų išėjo ir 
laikydama duris parodė Brunečiui įeiti. 

Vidinis kambarys buvo kur kas mažesnis už išorinį, bet erdvės 
trūkumą visiškai kompensavo stilius. Stalas, jo manymu, buvo iš 
iki stiklo blizgesio nugludinto tikmedžio ir neturėjo stalčių, o tai 
reiškė, kad jis čia stovėjo ne vien dėl naudingumo. Gelsvo šilko 
Isfahano kilimas buvo panašus į vieną iš kilimų, paklotų ant Bru- 
nečio uošvio kabineto grindų. 

Moteris, kuri sėdėjo už stalo ir už kilimo, turėjo šviesius plaukus, 
sušukuotus iš abiejų pusių aukštyn ir prilaikomus raižyto dram- 
blio kaulo šukų. Tokiam stiliaus paprastumui visiškai priešingas 
buvo kostiumėlio audinys ir kirpimas: tamsiai pilkas neapdorotas 
šilkas, pečiai su didelėmis pagalvėlėmis ir labai siauros rankovės. 
Ji atrodė įkopusi į ketvirtą dešimtį, bet dėl makiažo įgūdžių ir aps- 

kritai dėl grakščios laikysenos buvo sunku pasakyti, į pirmąją ar 
antrąją jos pusę. Buvo užsidėjusi akinius storais rėmeliais. Kairiojo 
lęšio apatiniame kampe buvo išdužusi nedidelė pusapvalė šukelė, 
ne didesnė už žirnelį. 

Jam įėjus ji pakėlė akis, nusišypsojo nepravėrusi lūpų, nusiėmė 
akinius ir padėjo ant popierių priešais save, tačiau nieko nepasakė. 
Jos akių spalva, pastebėjo jis, buvo visiškai tokia pati, kaip ir kos- 
tiumėlio, ir tai negalėjo būti atsitiktinumas. Žvelgdamas į ją Brune- 
tis pasijuto galvojantis taip, kaip Figaras apibūdino grafo Almavi- 
vos mylimą moterį: šviesūs plaukai, rausvi skruostai ir kalbančios 
akys. 

— Si? - paklausė ji. 

— Sinjora Čeroni? 

- Taip. 

— Atnešiau jums akinius, - pasakė Brunetis ir išsiėmė juos iš 
kišenės nenuleisdamas nuo jos akių. 

Jos veidą akimirksniu užplūdo džiaugsmas, ir ji tapo dar mie- 
lesnė. 

— O, puiku, - pasakė ji ir atsistojo. - Kur juos suradote? 

Brunetis nugirdo menkutį akcentą, galbūt slavišką, tikrai Rytų 
Europos. - 

Nieko neatsakęs padavė juos per stalą. Ji paėmė odinį dėklą ir 
pasidėjo ant stalo nė nepažvelgusi vidun. 

— Neketinate patikrinti, ar jie jūsų? - paklausė jis. 

— Ne, pažinau dėklą, - atsakė ji. Paskui vėl nusišypsojo. - O iš 
kur jūs sužinojote, kad jie mano? 

— Mes apskambinome miesto optikus. 

— Mes? - paklausė ji. Tačiau prisiminė manieras ir pasakė: — 
Betgi prašome sėstis. Atsiprašau, buvau labai nemandagi. 

- Ačiū, - pasakė Brunetis ir atsisėdo ant vienos iš trijų kėdžių, 
stovėjusių priešais jos stalą. 

- Atleiskite, - tarė ji, - Roberta nepasakė man jūsų pavardės. 

- Brunetis. Gvidas Brunetis. 

— Ačiū, sinjore Bruneti, kad pasirūpinote visa šia bėda. Jūs tikrai 
galėjote man paskambinti, ir aš mielai būčiau atėjusi jų pasiimti. 
Jums nereikėjo eiti per visą miestą, kad man juos atiduotumėte. 

- Per visą miestą? - pakartojo Brunetis. 

Jo klausimas ją nustebino, bet tik akimirkai. Ji numojo į tai ir į 
savo pačios nuostabą ranka. 

- Tik toks posakis. Agentūra čia gerokai nuošalyje. 

- Taip, iš tikrųjų, - tarstelėjo jis. 

- Nežinau, nė kaip jums atsidėkoti. 

— Galėtumėte man papasakoti, kur juos pametėte. 

Ji vėl nusišypsojo. 

— Na, jei būčiau žinojusi, kur pamečiau, tai jie nebūtų buvę 
pamesti, ar ne? 

Brunetis nutylėjo. 

Ji įdėmiai pažvelgė į jį per stalą, bet jis tylėjo. Žvilgtelėjusi į 
akinių dėklą prisitraukė jį. Išėmė akinius ir, kaip ir Brunetis resto- 
rane, perkreipė vieną ienelę, paskui smarkiai išskėtė jas abi į šonus; 
ir vėlgi akiniai išsilenkė, bet nelūžo. 

— Nuostabu, ar ne? - paklausė ji nepakėlusi į jį akių. 

Brunetis nieko nesakė. 

Tuo pačiu visiškai ramiu balsu ji pratarė. 

— Nenorėjau įsipainioti. 

- Su mumis? - paklausė Brunetis pagalvojęs, kad jei ji žino, jog 
eidamas pas ją turėjo pereiti visą miestą, tai žino ir iš kur jis atėjo. 

- Taip. 

— Kodėl? 

- Jis buvo vedęs vyras. 

- Po kelerių metų mes būsime dvidešimt pirmame amžiuje, 


sinjora. 

— Ką norite tuo pasakyti? - paklausė ji ir iš tikrųjų sutrikusi 
pažvelgė į jį. 

— Kad vedęs ar nevedęs reiškia nebedaug. 

- Tai dėl jo žmonos, - niršiai pasakė ji. Sulanksčiusi akinius 
įdėjo atgal į dėklą. 

— Net kai jis buvo rastas negyvas? 

- Juo labiau tada. Nenorėjau, kad kiltų įtarimų, jog turiu su tuo 
ką nors bendra. 

— Tikrai? 

— Komisare Bruneti, - tarė ji ir jai pavyko jį nustebinti, kad krei- 
pėsi tuo titulu, - užtrukau penkerius metus, kol tapau šios šalies 
piliete ir net dabar nė neabejoju, kad mano pilietybę labai lengva 
atimti tą pačią akimirką, kai pateksiu į valdžios akiratį. Todėl neno- 
riu daryti nieko, kas atkreiptų į mane jos dėmesį. 

- Jūs jau sulaukėte mūsų dėmesio. 

Iš apmaudo ji nesąmoningai sučiaupė lūpas. 

- Tikėjausi to išvengti. 

- Ir vis dėlto žinojote, kad palikote ten akinius? 

- Žinojau, kad tądien juos pamečiau, tik tikėjausi, kad kur nors 
kitur. 

— Ar turėjote su juo romaną? - 

Jis matė, kaip ji svarsto, tada ji linktelėjo. 

— Ar ilgai jis truko? 

— Trejus metus. 

— Gal ketinote kaip nors viską keisti? 

— Apgailestauju, bet nesuprantu jūsų klausimo. 

— Ar turėjote vilčių už jo ištekėti? 

— Ne. Mane tenkino ir tokios aplinkybės. 

- O kokios tos aplinkybės? 

— Mes susitikdavome kas kelios savaitės. 

- Ir ką darydavote? 

- Ir vėl nesuprantu klausimo. 

— Ką darydavote, kai susitikdavote? 

— O ką paprastai daro įsimylėjėliai, dotore Bruneti? 

— Jie mylisi. 

— Labai gerai, dotore. Taip, jie mylisi, ir mes taip darydavome. 

Brunetis jautė, kad ji pyksta, bet jam neatrodė, kad pyktis buvo 
nukreiptas į jo klausimus arba jų sukeltas. 

— Kur? - paklausė jis. 

— Prašyčiau atleisti? 

— Kur jūs mylėdavotės? 

Ji suspaudė lūpas ir atsakymą išspaudė pro dantis. 

— Lovoje. 

— Kurė 

Tyla. 

— Kur ta lova buvo? Čia Venecijoje ar Paduvoje. 

— Ir čia, ir ten. 

— Bute ar viešbutyje? 

Nespėjus jai atsakyti ant stalo tyliai suzyzė telefonas ir ji pakėlė 
ragelį. Minutėlę klausė, tada pasakė: „Paskambinsiu jums šią 
popietę“, - ir padėjo ragelį. Klausimų ritmo pertrauka buvo trum- 
putėlė, bet jai atgauti savitvardą jos užteko. | 

— Atsiprašau, komisare, ar pakartotumėt savo paskutinį klau- 
simą* —- paprašė ji. 

Jis pakartojo, nors ir žinojo, kad telefono skambučio suteikta 
pertrauka davė jai užtektinai laiko pagalvoti apie atsakymą. Tačiau 
norėjo išgirsti, kaip jį pakeis. 

- Klausiau, kur jūs mylėdavotės. 

- Čia, mano bute. 

— O Paduvoje? 

Ji dėjosi sutrikusi. 

— Kur? 

— Paduvoje, kur susitikdavote? 

Ji šyptelėjo. 

— Apgailestauju, bet nesupratau jūsų klausimo. Mes paprastai 
susitikdavome čia. 

— O ar dažnai judu galėdavote susitikti? 

Jos manieros tapo šiltesnės, kaip ir visada nutinka žmonėms, 
kai pradeda meluoti. 

- Tiesą pasakius, ne kažin kas iš to romano ir buvo likę, bet mes 
mėgom vienas kitą ir tebebuvome geri draugai. Taigi mudu kart- 
kartėmis arba čia, arba Paduvoje susitikdavome pavakarieniauti. 

— Ar prisimenate paskutinį kartą, kai abu buvote čia, Veneci- 
joje? 

Ji nusigręžė ir pasvarstė, kaip atsakyti į šį klausimą. 

— Na, ne, neprisimenu. Manau, tikriausiai kažkada vasarą. 

- Arjūs ištekėjusi, sinjora? - paklausė jis. 

— Aš išsiskyrusi, - atsakė ji. 

— Gyvenate viena? 

Ji linktelėjo. 

— Kaip sužinojote apie sinjoro Favero mirtį? 

- Perskaičiau laikraštyje kitą rytą, kai tai nutiko. 

- Ir nepaskambinote mums? 

- Ne. 

— Nors matėte jį išvakarėse. 

- Būtent todėl. Kaip prieš minutėlę paaiškinau, tikrai nenorėjau 
patekti valdžios priežiūron. 

Sunkiausiomis akimirkomis Brunetis manė, kad niekas nenori, 
bet turbūt geriausia tokios nuomonės sinjorai Čeroni neatskleisti. 

- Iš kur jūs kilusi, sinjora? 

- Iš Jugoslavijos. Mostaro. 

- O ar seniai Italijoje? 


220 


— Devyneri metai. 

— Kodėl atvykote? 

— Iš pradžių atvykau kaip turistė, paskui susiradau darbą ir 
nutariau pasilikti. 

— Venecijoje? 

- Taip. 

— Kokį darbą dirbote? - paklausė jis, nors ir žinojo, kad tokią 
informaciją įmanoma gauti iš kokių nors Užsieniečių reikalų biuro 
įrašų. 

- Iš pradžių dirbau bare, paskui gavau darbo kelionių agentū- 
roje. Mokėjau keletą kalbų, todėl man buvo lengva susirasti darbą. 

— O dabar tai? - paklausė jis rankos mostu apimdamas nedidelį 
biurą, kuriame jiedu sėdėjo. - Ar jis jūsų? 

- Taip. 

— Seniai jį turite? 

— Treji metai. Užtrukau daugiau kaip ketverius metus, kol 
užtenkamai susitaupiau pinigų sumokėti užstatą seniesiems savi- 
ninkams. Bet dabar jis mano. Tai kita priežastis, kodėl nenorėjau 
problemų. 

— Net jei ir neturite ko slėpti? 

- Jeigu atvirai, komisare, nesu patyrusi, kad valstybinės agen- 
tūros kreiptų daug dėmesio į tai, ką žmonės turi ar neturi slėpti. 
Iš tikrųjų visiškai priešingai. O apie sinjoro Favero mirties detales 
nieko nežinau, todėl nusprendžiau, kad policijai negaliu suteikti 
jokios informacijos, tad jums ir nepaskambinau. 

— Apie ką tą vakarą vakarieniaudami kalbėjotės? 

Nutilusi ji pažvelgė šalin, atsimindama tą vakarą. 

— Apie ką kalbasi draugai. Apie jo verslą. Apie mano. Apie jo 
vaikus. 

— Apie jo žmoną? 

Ji vėl sučiaupė lūpas akivaizdžiai nepritardama. 

- Ne, jo žmonos mes neaptarinėjome. Nė vienas iš mudviejų 
nemanėme, kad tai skoninga. 

— Ką dar kalbėjote? 

— Nieko, ką galėčiau atsiminti. Jis kalbėjo norintis pirkti naują 
automobilį, o aš nežinojau kokį ir čia negalėjau jam padėti. 

— Nes nevairuojateė 

— Ne, čia nelabai to prireikia, ar ne? - paklausė šypsodamasi. - Ir 
aš nieko apie automobilius neišmanau. Kaip ir dauguma moterų. 

Brunečiui tapo įdomu, kodėl ji taip akivaizdžiai papataikavo 
jo vyriškam viršenybės pojūčiui; tai visiškai nederėjo moters, taip 
lengvai įtvirtinusios savo lygybę su vyru, charakteriui. 

— Restorano, kuriame vakarieniavote, padavėjas sakė, kad per 
vakarienę jis rodė jums kažkokius popierius. 

— O, taip. Tada aš išsiėmiau akinius. Man jų reikia skaityti. 

— Kokie ten buvo popieriai? 

Ji nutilo arba pagalvoti, arba sugalvoti. 

— Tai buvo įmonės katalogas. Jis norėjo, kad aš į ją investuočiau. 
Kadangi agentūra gauna pelno, jis panoro, kad panaudočiau pini- 
gus, kuriuos uždirbu - „paleisčiau į apyvartą, jo žodžiais. Bet aš 
nesusidomėjau. 

— Ar prisimenate, kokia tai buvo įmonė? 

— Ne, apgailestauju, bet ne. Nelabai daug dėmesio kreipiu į 
tokius dalykus. 

Brunetis suabejojo. 

— Ar tai svarbu? - paklausė ji. 

- Jo automobilio bagažinėje radome gana daug aplankų, - sume- 
lavo Brunetis, - ir norėtume išsiaiškinti, kurie yra itin svarbūs. 

Jis stebėjo, kaip ji buvo beklausianti apie dokumentus, bet 
paskui apsigalvojo. 

— Gal prisimenate ką nors ypatinga iš tos vakarienės? Ar jis 
atrodė dėl ko nors susirūpinęs ar nusiminęs? 

Brunečiui atrodė, kad kone bet kam būtų pasirodę keista, kad 
jis taip ilgai delsė užduoti šį klausimą. 

- Jis buvo ramesnis negu paprastai, bet tikriausiai taip būdavo 
todėl, kad jis labai daug dirbo. Daugybę kartų sakė, kad yra labai 
užimtas. 

— Ar minėjo ką konkrečiai? 

- Ne. 

— O po vakarienės - kur jis nuėjo? 

— Nuvežė mane į geležinkelio stotį ir aš grįžau į Veneciją. 

— Kokiu traukiniu? 

Prieš atsakydama ji akimirką pagalvojo. 

- Manau, jis atvyko apie vienuoliktą. 

- Tuo pačiu kaip ir Trevisanas, - pasakė Brunetis ir išvydo 
pavardžių sąrašą. 

— Praeitą savaitę nužudytas vyras? - paklausė ji po trumpos 
pertraukėlės. 

- Taip. Ar pažinojote jį? - paklausė Brunetis. 

- Jis buvo mūsų klientas. Mes organizuodavome jo ir jam dir- 
busių žmonių keliones. 

— Keista, ar ne? - tarstelėjo Brunetis. 

— Kas keista? 

— Kad du jūsų pažįstami vyrai mirė tą pačią savaitę. 

Jos balsas buvo ramus ir abejingas. 

— Ne, nematau čia nieko itin keista, komisare. Iš tiesų juk nema- 
note, kad jiedu buvo kaip nors susiję. 

Užuot atsakęs, jis pakilo. 

— Ačiū už sugaištą laiką, sinjora Čeroni, - pasakė ir per stalą 
padavė ranką paspausti jai plaštakos. 

Ji atsistojusi grakščiai apėjo aplink stalą. 

- Tai aš turėčiau dėkoti už jūsų rūpestį grąžinti man akinius. 

— Tai mūsų pareiga, - tarė jis. 

- Ir vis dėlto dėkoju jums už rūpestį. 

Ji paėjėjo su juo iki durų, atidarė jas ir praleido jį pirmą į išo- 
rinį kambarį. Jauna moteris tebesėdėjo už stalo, o nutįsusi nuo 
spausdintuvo kabojo ilga bilietų virtinė. Sinjora Čeroni priėjo su 
juo prie laukujų agentūros durų. Jis pravėrė jas, dar kartą atsisuko 
paspausti rankos ir patraukė namo. Sinjora Čeroni stovėjo priešais 
papiūdimį, kol jis užėjo už kampo ir pradingo. 

Dvidešimt ketvirtas skyrius 


Atėjęs į kvestūrą Brunetis pirmiausia stabtelėjo sinjorinos Eletros 
kabinete ir padiktavo laišką Džordžijui - negalėjo dabar kitaip apie 
jį galvoti, - kurio kvestūros vardu atsiprašė už, jo žodžiais, „kan- 
celiarinius netikslumus“. Jis vylėsi, kad laiškas tenkins Džordžijo 
sužadėtinę ir jos šeimą ir kartu liks gana miglotas, tad niekas nega- 
lės jo kaltinti, kad iš tikrųjų nieko nepadarė. 

- Jis labai apsidžiaugs jį gavęs, - pasakė sinjorina Eletra, žiūrė- 
dama į stenografuotus užrašus ant stalo. 

— O įrašas apie jo areštą? - paklausė Brunetis. 

Ji pažvelgė į jį, akys - nelyginant du skaidrūs tvenkiniai. 

- Areštą? - paėmė pluoštą kompiuteriu prirašytų lapų, gulėju- 
sių greta bloknoto, ir padavė Brunečiui. - Jūsų laiškas turėtų jam 
būti užmokestis už šitai. 

— Numeriai iš Favero užrašų knygelės? - paklausė jis. 

- Tie patys, - pasakė ji nepajėgusi nuslėpti pasididžiavimo. 

Jis nusišypsojo akimirksniu užsikrėtęs jos pasitenkinimu. 

— Užmetėt į juos akį? - paklausė. 

- Tik trumpam. Jis gavo pavardes, adresus ir, manau, įstengė 
gauti visų skambučių visais šiais numeriais iš bet kurių Venecijos 
ar Paduvos telefonų datas ir laiką. 

— Kaip jis tą padaro? - paklausė Brunetis kupinu pagarbos, 
kurią jautė Džordžijo sugebėjimams išgauti informaciją iš SIP, 
balsu; lengviau būtų prasiskverbti į slaptųjų tarnybų bylas. 

- Jis metams buvo išvažiavęs mokytis į Jungtines Valstijas, stu- 
dijuoti kompiuterijos, o kol buvo ten, prisidėjo prie grupės vadi- 
namų „akerių“. Palaiko su jais ryšį, o jie prekiauja informacija, kaip 
daryti tokius dalykus. 

— Ar jis šia veikla užsiima naudodamasis SIP linijomis? - 
paklausė Brunetis su tokia didele pagarba ir dėkingumu, kad 
nustelbtų faktą, jog tai, ką daro Džordžijas, greičiausiai nelegalu. 

- Žinoma. 

— Tebūnie jis palaimintas, - aistringai pasakė Brunetis, kaip 
asmuo, kurio telefono sąskaita už bet kurį laikotarpį niekada nea- 
titiko tikrojo naudojimosi telefonu. 

- Jų yra visame pasaulyje, tų „akerių“, - pridūrė sinjorina Eletra, 
- ir nemanau, kad yra kas nors, ką nuo jų galima būtų nuslėpti. Jis 
man sakė, kad tam padaryti jis susisiekė su žmonėmis Vengrijoje ir 
Kuboje. Ir dar kažin kur. Ar Laose turi telefonus? 

Jis jau nebesiklausė, o skaitė ilgus laiko ir datų, vietų ir pavar- 
džių stulpelius. Vis dėlto Patos pavardę išgirdo: 

— ... nori jus matyti. 2 

- Paskui, - pasakė jis ir išėjęs iš jos kabineto pakeliui skaity- 
damas patraukė į savąjį. Įėjęs uždarė duris ir nuėjo pastovėti pro 
langą sklindančioje šviesoje. Stovėjo tenai plačiai išskėtęs rankas 
kaip cezarių laikų Romos senatorius, lėtai studijuojantis ilgą pra- 
nešimą iš tolimų imperijos miestų. Šiame nebuvo aptariamas karių 
išsidėstymas ar prieskonių ir aliejaus gabenimas. Tačiau jame buvo 
pasakojama, kada du niekuo neypatingi italai galėjo skambinti 
kalbėtis su žmonėmis Bankoke, Dominikos Respublikoje, Bel- 
grade, Maniloje ir dar saujelėje miestų, ir todėl jis buvo ne mažiau 
įdomus. Puslapių paraštėse pieštuku buvo pažymėti taksofonai, iš 


226 


kurių keliskart buvo skambinta. Nors kelis kartus buvo skambinta 
iš Trevisano ir Favero biurų, daug dažniau skambinta iš taksofono 
toje pačioje gatvėje kaip ir Favero biuras ir dar dažniau iš kito tak- 
sofono mažoje calle už Trevisano biuro. 

Pabaigoje Brunetis perskaitė pavardes, išvardytas prie telefonų. 
Trys, iš jų ir vienas Belgrade, priklausė kelionių agentūroms, o 
Manilos numeris priklausė įmonei, pavadintai Eurojdarbinimas. 
Dėl šio pavadinimo visi po Trevisano žūties nutikę įvykiai virto 
spalvoto stiklo šukėmis didžiuliame kaleidoskope, kurį matė tik 
Brunetis. Ir šis vienintelis pavadinimas nelyginant paskutinis cilin- 
dro pasisukimas krestelėjo atskiras šukes, ir jos sukrito į piešinį. 
Dar neišbaigtą, ne visai sufokusuotą, bet jis jau atsirado ir Brunetis 
tai suprato. 

Iš stalčiaus jis išsiėmė savo telefonų knygą, pervertė puslapius 
ieškodamas Filipinų karo policijos pulkininko leitenanto Roberto 
Linkianko telefono numerio, šis žmogus prieš trejus metus daly- 
vavo dviejų savaičių policijos seminare Lijone ir nuo tada Brunetis 
užmezgė su juo draugystę, nors jie bendravo tik telefonu ir fak- 
sais. 

Suzirzė jo vidinis telefonas. Nekreipdamas į jį dėmesio jis 
pakėlė telefono ragelį, persijungė į išorinę liniją ir surinko Linki- 
anko namų telefono numerį, nors visiškai nenumanė, kiek dabar 
Maniloje valandų. Kaip paaiškėjo, šešiomis valandomis į priekį, 
vadinasi, jis pagavo Linkianką kaip tik besirengiantį į lovą. Taip, jis 
žino apie Eurojdarbinimą. Peršokęs per vandenyną jo pasibjaurė- 
jimas buvo girdėti net per laidus. Euroįdarbinimas buvo tik viena 
iš agentūrų, užsiimančių jaunų moterų įdarbinimu, ir kažin ar blo- 
giausia. Visi dokumentai, kuriuos moterys pasirašė prieš išvykda- 
mos „dirbti“ į Europą buvo visiškai teisėti. Tai, kad dokumentus 
pasirašė sutarties kalba nekalbančios moterys arba, kad neraš- 
tingos moterys pasirašė „X“, niekaip nepažeidė jų teisėtumo, nes 

nė viena iš moterų, kurioms pavyko grįžti į Filipinus, negalvojo 
ar nesiekė iškelti agentūrai ieškinio. Šiaip ar taip, kiek Linkiankas 
žinojo, grįžo labai mažai. O kiek jų buvo išsiųsta - jis paskaičiavo, 
kad nuo penkiasdešimties iki šimto per savaitę, ir tik per Euro- 
įdarbinimą, ir įvardijo užsakydavusios joms bilietus agentūros 
pavadinimą, kurį Brunetis jau žinojo iš sąrašo. Prieš padėdamas 
ragelį Linkiankas pažadėjo Brunečiui faksu atsiųsti oficialią poli- 
cijos iškeltą Eurojįdarbinimui ir kelionių agentūrai bylą ir visas jo 
saugotas Maniloje dirbančių įdarbinimo agentūrų bylas. 

Nė viename iš kitų SIP sąraše išvardytų miestų asmeninių 
pažįstamų Brunetis neturėjo, tačiau ir iš to, ką sužinojo iš Linki- 
anko, buvo gana aišku, ką ten atrastų. 

Kiek teko skaityti romėnų ir graikų istoriją, vienas dalykas 
visada trikdė Brunetį - kaip lengvai antikos žmonės susitaikė su 
vergija. Jis žinojo, kad tų laikų kariavimo taisyklės ir visuomenės 
ekonominis pagrindas buvo kitokie, tad vergų buvo ir jų reikėjo. 
Gal dėl tikimybės, kad gali tapti vergu, jei šalis pralaimės karą, ši 
mintis nebuvo svetima - vos pasisukus lemties ratui galėjai tapti 
vergu arba šeimininku. Ir niekas tam neprieštaravo, nei Platonas, 
nei Sokratas, o jei kas ir prieštaravo, nieko iš to, ką sakė ar rašė, 
neišliko. E 

Ir dabar, kiek tik jis žino, niekas jai taip pat neprieštarauja, tačiau 
dabar tylėjimas paremtas tikėjimu, kad vergija liovėsi egzistuoti. Jis 
dešimtmečius klausėsi radikalios Paulos nuomonės apie politiką, 
tapo kone kurčias jos svaidomiems terminams „algos vergai“ ar 
„ekonomikos grandinės“, bet dabar šios klišės ėmė jį persekioti, 
nes tam, apie ką papasakojo Linkiankas, galima duoti tik vieną 
pavadinimą - vergija. 

Jo vidinės retorikos srautą nutraukė ant stalo vėl suzirzęs vidaus 
telefonas. 

- Klausau, pone, - tarė jis pakėlęs ragelį. 

— Norėčiau su tavimi pasikalbėti, - pasakė nepatenkintas Pata. 

— Tuojau pat ateinu. 

Kai Brunetis nulipo laiptais, sinjorinos Eletros už stalo nebe- 
buvo, todėl į Patos kabinetą užėjo nenutuokdamas, ko tikėtis, nors 
visko galėjo būti: galų gale nepasitenkinimas gali pasireikšti įvai- 
riausiomis formomis. 

Tądien jam teko sužinoti, kad ne jis buvo Patos nepasitenki- 
nimo taikinys, kad jis tebuvo priemonė atskleisti jį žemesnių rangų 
pareigūnams. 

— Tas tavo seržantas, - prabilo Pata liepęs jam atsisėsti. 

— Vianelas. 

- Taip. 

— Ką jis, jūsų manymu, padarė? - pasiteiravo Brunetis, nesuvo- 
kęs savo klausime slypinčio skepticizmo, kol neprasižiojo. 

Pata jo nepajuto. 

— Manau, jis užgaulioja vieną iš patrulių. 

— Rivjerę? 

— Tai tu girdėjai ir nieko nedarei? - paklausė Pata. 

— Ne, nieko negirdėjau. Bet jei kas ir nusipelnė užgauliojimų, 
tai Rivjerė. 

Pata iškėlė rankas regimai išreikšdamas savo susierzinimą. 

— Man skundėsi vienas iš pareigūnų. 

- Leitenantas Skarpa? - paklausė Brunetis nepajėgęs nuslėpti 
nemėgstąs siciliečio, atvykusio į Veneciją su savo globėju vicekves- 
torium ir tarnavusio šnipinėtoju ir padėjėju. 

— Nesvarbu, kas skundėsi. Svarbu, kad skundėsi. 

— Ar skundas oficialus? - paklausė Brunetis. 

- Tai nereikšminga, - tarė Pata pyktelėjęs. Patai viskas, ko jis 
nenori girdėti, būdavo nereikšminga, kad ir labai teisinga. - Neno- 
riu problemų su profsąjungomis. Jie nedovanos tokių dalykų. 

Pasibjaurėjęs šiuo naujausiu Patos bailumo pavyzdžiu Brunetis 

jau ketino paklausti, ar yra tokių grėsmių, kurioms jis nesitrauktų 
iš kelio, bet ir vėl priminė sau, kad geriau saugotis kvailių pykčio 
ir pratarė: 

— Pasikalbėsiu su jais. 

— Su jais? 

— Su leitenantu Skarpa, seržantu Vianelu ir pareigūnu Rivjere. 

Jis suprato, kad Pata jau Žiojosi prieštarauti, bet paskui, be 
abejo, supratęs, kad problema, nors ir neišspręsta, bent jau per- 
duota kitam, pasakė: 

— O Trevisano reikalai? 

— Mes dirbame, pone. 

— Kiek pažengėte? 

— Labai nedaug. 

Bent jau ne tiek, kad norėtų aptarinėti su Pata. 

— Na, pasirūpink ta problema su Vianelu. Pranešk man, kas 
vyksta, - Pata nukreipė savo dėmesį į popierius priešais, taip 
sakant, mandagiai leido jam eiti. 

Sinjorinos Eletros už stalo nebuvo, todėl Brunetis nuėjo į Via- 
nelo kabinetą ir rado seržantą skaitantį tos dienos Gazzettino. 

- Skarpa? - paklausė įėjęs Brunetis. 

Vianelas suglamžė laikraščio puslapius ir prispaudė prie 
stalo burbtelėjęs nepatikrinamą pastabą apie leitenanto Skarpos 
motiną. 

— Kas buvo? 

„Viena ranka Vianelas ėmė lyginti savo laikraščio puslapius. 

— Kalbėjausi su Rivjere ir įėjo leitenantas Skarpa. 

— Kalbėjaisi? 

Vianelas gūžtelėjo. 

— Rivjerė suprato, ką norėjau pasakyti, ir jis žinojo, kad tos 
moters pavardę turėjo jums pasakyti greičiau. Tą ir sakiau, kai įėjo 
leitenantas. Jam nepatiko, kaip kalbėjausi su Rivjere. 

— Ką tu sakei? 

Vianelas užvertė laikraštį, paskui sulenkė per pusę ir pastūmė 
ant stalo krašto. 

— Pavadinau jį idiotu. 

Brunetis, žinojęs, kad Rivjerė idiotas, nieko keista čia nej- 
žvelgė. 

— O kąjis pasakė? 

— Kas, Rivjerė? 

— Ne, leitenantas. 

- Jis pasakė, kad negalima su pavaldiniais taip kalbėti. 

— Ar dar ką nors sakė? 

Vianelas neatsiliepė. 

— Ar jis dar ką nors sakė, seržante? 

Vis tiek jokio atsakymo. 

— Tu pasakei jam ką nors? 

Vianelo balse buvo girdėti gynimasis. 

— Pasakiau, kad tai mano ir mano pavaldinio reikalas ir jam 
neturėtų rūpėti. 

Brunetis žinojo, kad nėra ko gaišti laiko ir aiškinti Vianelui, 
kaip tai buvo kvaila. 

— O Rivjerė? - paklausė jis. 

— O, jis iš karto perėjo į mano pusę ir pasakė, kad kiek prisi- 
mena, tai buvo pokštas. Apie sicilietį, - čia Vianelas leido sau šyp- 
telėti. - Leitenantas, kiek Rivjerė prisimenąs, įėjo kaip tik tada, kai 
pasakojau juokingiausią vietą, koks buvo kvailas sicilietis, o leite- 
nantas nesuprato - mudu šnekėjomės tarmiškai - ir pamanė, kad 
aš sakau Rivjerei. 

- Na, regis, reikia būti apdairesniems, - pasakė Brunetis, tačiau 
jam nepatiko, kad Skarpa nuėjo skųstis Patai. Vianelas šį ketvirtį ir 
taip ganėtinai prasikalto jau vien tuo, kad dažnai dirbo su Brune- 
čiu, ir jam visai nereikia dar ir Skarpos priešiškumo. 

Užmiršęs šį reikalą Brunetis paklausė: 

- Ar ką nors prisimeni apie vilkiką, kuris šį rudenį netoli Tre- 
vizo nuriedėjo nuo greitkelio? 

— Taip, o ką? 

- Gal prisimeni kada? 

Prieš atsakydamas Vianelas akimirką patylėjo. 

- Rugsėjo 26-ą. Likus dviem dienoms iki mano gimtadienio. 
Ten tada pirmą kartą tiek daug prisnigo. 

Tai buvo Vianelas, todėl Brunetis nepaklausė jo, ar jis tikras dėl 
datos. 

Paliko seržantą toliau skaityti savo laikraščio, o pats grįžo į 
kabinetą ir prie kompiuteriu spausdintų lapų. Rugsėjo 26 dieną 
devintą ryto iš Trevisano biuro buvo skambinta į Belgradą, pokal- 
bis užtruko tris minutes. Kitą dieną vėl buvo skambinta tuo pačiu 
numeriu, bet tą kartą iš taksofono gatvelėje už Trevisano biuro. 
Pokalbis užtruko dvylika minučių. 

Vilkikas nuriedėjo nuo kelio; išbarstė krovinį. Žinoma, gavė- 
jas norėjo sužinoti, ar tai jo krovinys išsimėtė ten sniege, O išsiaiš- 
kinti nebuvo geresnio būdo, kaip paskambinti siuntėjui. Brunetis 
nejučia pašiurpo nuo minties apie galimybę, kad žmonės apie tas 
merginas galėjo galvoti kaip apie krovinį, o jų žūtį laikyti krovinio 
netektimi. 

Jis atvertė puslapius iki Trevisano mirties datos. Kitą dieną po 
Trevisano mirties iš biuro buvo skambinta du kartus, abu sykius į 
Belgradą. Jei minėti pokalbiai galėjo būti apie prarastą krovinį, ar 
tie nauji skambučiai galėjo reikšti, kad po Trevisano mirties verslas 
perėjo į kitas rankas? 

Dvidešimt penktas skyrius 


Apėmusį nesmagų jausmą Brunetis mėgino numalšinti naršyda- 
mas po per dvi pastarąsias dienas ant stalo susikaupusius popie- 
rius. Jis surado protokolą, kad Loto žmona iš tiesų buvo apklausta 
ir sakė Loto žūties naktį praleidusi ligoninėje prie nuo vėžio mirš- 
tančios motinos lovos. Abi palatos slaugytojos patvirtino, kad ji 
ten buvo visą naktį. Ją apklausė Vianelas ir įprastai kruopščiai 
toliau uždavė klausimus apie Trevisano ir Favero mirties naktis. 
Tačiau abi naktis kartu su ja buvusi sesuo iš Turino, taigi sinjorai 
Loto Brunečio vaizduotėje vietos nebeliko. 

Netikėtai jis suvokė susirūpinęs, ar Kiara ir toliau lengvabūdiš- 
kai stengiasi išgauti informacijos iš Frančeskos, ir nuo tos minties 
jį apėmė kažkas panašaus į bjaurėjimąsi. Jis leido sau prabangą 
teisėtai piktintis vyrais, kurie paauglėmis naudojasi kaip prostitu- 
tėmis, ir vis dėlto nepajuto tokio paties pasibjaurėjimo, kad savo 
paties vaiką pavertė šnipe. Iki šiol. 

Suskambo telefonas ir jis atsiliepė savo pavarde. Tai Paula 
beprotiškai pakeltu balsu šaukė jo vardą. Fone jis išgirdo dar klai- 
kesnius garsus. 

— Kas yra, Paula. 

- Gvidai, grįžk namo. Dabar. Tai Kiara, - sušuko Paula pakeltu 

balsu, kad girdėtųsi per dejones, sklindančias kažkur namuose. 

— Kas nutiko? Ar jai viskas gerai? 

— Nežinau, Gvidai. Ji buvo svetainėje, o paskui ėmė šaukti. 
Dabar savo kambaryje, o durys užrakintos, - Paulos balse jis 
nugirdo paniką, ji kaip povandeninė srovė užplūdo ją, paskui ir jį. 

— Ar ji sveika? Ar susižeidė? - klausė jis. 

— Nežinau. Betgi tu ją girdi. Jai isterija, Gvidai. Prašau, grįžk 
namo. Prašau. Dabar. 

— Pareisiu kuo greičiau, - tarė jis ir padėjo ragelį. 

Čiupo apsiaustą ir išbėgo iš kabineto jau numatęs artimiausią 
kelią parsigauti į namus. Lauke prie embarcadero priešais kvestūrą 
nebuvo pririšto policijos katerio, todėl jis pasuko į kairę ir pasi- 
leido bėgti, apsiaustas plačiai plaikstėsi jam už nugaros. Pasuko už 
kampo ir nulėkė siaura calle, mėgindamas apsispręsti, ar bėgti per 
Rialto tiltą, ar įšokti į viešą gondolą. Priešais susikibę rankomis 
pėdino trys nedideli berniukai. Prisiartinęs šūktelėjo Attenti taip 
garsiai, kad šūksnis nustelbė visą mandagumą. Berniukai šoko į 
šalis ir Brunetis nuskubėjo pro juos. Kol atbėgo į Santa Marijos 
Formoza aikštę, užduso ir turėjo pereiti prie lėtos ristelės. Prie 
Rialto įkliuvo į pėsčiųjų kamšatį ir vienu metu pasijuto besibrau- 
nantis pro turistę grubiai pastūmęs į šoną jos kuprinę. Už savęs 
išgirdo piktai šūktelėjusią vokiškai merginą, bet bėgo toliau. 

Išbėgęs iš perėjos į Šv. Baltramiejaus aikštę, suko į kairę, 
nusprendęs šokti į gondolą ir išvengti tilto, dabar paralyžiuoto 
vėlios popieties kamšaties. Laimei, gondola priplaukė prie stotelės 
su dviem senyvomis poniomis gale. Jis perbėgo medinę aikštelę, 
įžengė į gondolą. 

- Plaukiam - suriko irklininkui, kuris gale stovėjo palinkęs ant 
savo irklo. - Policija, plukdyk į kitą pusę. 

Ramiai kaip ir kiekvieną savaitės dieną irklininkas priekyje 
atsistūmė nuo žemyn į valtį vedančių laiptelių turėklų ir gondola 

įslydo į Didįjį kanalą. Galinis perkėlė savo svorį ir užgulė irklą; 
gondola apsigręžė ir nuplaukė kanalu. Senyvos moterys užsienie- 
tės iš baimės nusitvėrusios viena kitos sėdėjo ant žemo suoliuko 
įtaisyto skersai valties galo. 

— Ar galite mane nuplukdyti į Tiepolo gatvelės galą? - paklausė 
Brunetis priekinio vyriškio. 

- Jūs tikrai iš policijos? - paklausė irklininkas. 

— Taip, - atsiliepė jis kyštelėjęs ranką į kišenę ir parodė jiems 
pažymėjimą. 

— Gerai, - tarstelėjo ir atsisukęs į moteris valties gale pasakė 
venecijietiška tarme: - Padarysime lankstą, sinjoros. 

Senyvos moterys buvo pernelyg išsigandusios to, kas vyksta, 
kad atsakytų. 

— Brunetis stovėjo ir nematė nei laivų, nei šviesoforų, nieko, tik 
lėtą stūmimąsi kanalu. Galop, regis, po kelių valandų ji priplaukė 
Tiepolo gatvelės galą ir abu irklininkai palaikė valtį, kol Brunetis 
išlipo ant prieplaukos. Įbruko 10000 lirų į priekinio vyro delną ir 
pasisukęs nubėgo gatvele. 

Gondoloje Brunetis atgavo kvapą, tad lėkte parlėkė gatvele 
namo ir užbėgo pirmus tris laiptų maršus. Netrukus žiopčiodamas 
besipinančiomis kojomis įveikė ketvirtą ir penktą. Išgirdo viršuje 
prasiveriančias duris, pakėlęs galvą tarpduryje pamatė Paulą, lai- 
kančią jas praviras jam. 

— Paula, - pratarė jis. 

Ir nespėjo nieko daugiau pasakyti, kai ji ėmė šaukti: 

— Tikiuosi, būsi laimingas pamatęs, ką tavo mažoji detektyvė 
tau surado. Tikiuosi, apsidžiaugsi pasauliu, į kurį ją įtraukei savo 
klausimais ir tyrimais, - jos veidas liepsnojo, ji buvo persiutusi. 

Jis įėjo į butą ir uždarė paskui save duris. Paula nusisuko ir 
nuėjo koridoriumi. Jis pašaukė ją vardu, bet ji nepaisė ir įėjusi į vir- 
tuvę trenkė durimis. Jis nuėjo prie Kiaros durų ir sustojo priešais. 

Tyla. Jis klausėsi kūkčiojimų, kokių nors garsų, kad ji tenai. Nieko. 
Grįžo koridoriumi ir pasibeldė į virtuvės duris. Paula atidarė jas ir 
nužvelgė jį ledinėmis akimis. 

— Papasakok man, - tarė jis. - Papasakok man, kas čia vyksta. 

Jis dažnai matydavo įpykusią Paulą, bet tokios drebančios iš 
įsiūčio ar dar gilesnių emocijų nebuvo regėjęs. 

Instinktyviai laikėsi atokiau nuo jos ir ramiu balsu pakartojo: 

— Papasakok man, kas vyksta. 

Paula sugriežė dantimis ir įtraukė pro juos oro. Įtemptos jos 
kaklo sausgyslės iššoko į paviršių. Jis laukė. Ji prabilo tokiu dusliu 
balsu, kad vos girdėjosi. 

— Ji parėjo namo po pietų ir pasakė turinti kažką, ką nori per- 
žiūrėti per vaizdo grotuvą. Aš buvau užsiėmusi savo kabinete, 
todėl pasakiau eiti ir peržiūrėti pačiai, tik negarsinti, - Paula aki- 
mirkai liovėsi kalbėti ir nejudėdama žvelgė į jį. Brunetis tylėjo. Ji 
dar įtraukė oro pro dantis ir tęsė: - Maždaug po ketvirčio valandos 
ji ėmė klykti. Kai išėjau iš kabineto, ji ištikta isterijos buvo korido- 
riuje. Tu girdėjai. Mėginau ją sulaikyti, pasikalbėti, bet ji negalėjo 
liautis klykusi. Dabar ji savo kambaryje. 

— Kas atsitiko. 

— Ji parsinešė namo juostą ir ją Žiūrėjo. 

— Kur ji tą juostą gavo? 

— Gvidai, - pratarė ji, vis dar sunkiai kvėpuodama, bet jau 
lėčiau. - Atsiprašau už tai, ką pasakiau. 

— Tai nesvarbu. Kur ji gavo tą juostą? 

— Iš Frančeskos. 

— Trevisan? 

— Taip. 

- Žiūrėjai ją? 

Ji linktelėjo. 

— Kas ten? 

Šį kartą ji lėtai pasukiojo galvą. Nerangiai pakėlė ranką ir 
parodė į svetainę. 

- Ji sveika? 

— Taip. Prieš porą minučių ji įsileido mane į kambarį. Daviau 
jai aspirino ir liepiau gulėti. Ji nori pasikalbėti su tavimi. Bet tau 
pirmiau reikia peržiūrėti juostą. 

Brunetis linktelėjo ir pasuko į svetainę, kur stovėjo televizorius 
ir vaizdo grotuvas. 

— Gal pabūtum su ja, Paula? 

— Gerai, - pasakė Paula ir koridoriumi nuėjo į Kiaros kambarį. 

Svetainėje Brunetis televizorių ir grotuvą rado įjungtus, juosta 
įdėtą ir iki galo išsisukusią. Paspaudė mygtuką juostai atsukti ir 
išsitiesęs laukė klausydamasis, kaip ji sukasi aparate šnypšdama 
tarsi gyvatė. Negalvojo apie nieką, stengėsi išmesti iš galvos visas 
galimybes. 

Tylus trakštelėjimas grąžino jį į tikrovę. Paleido juostą suktis ir 
atsitraukęs nuo ekrano atsisėdo ant kėdės stačia atkalte. Nebuvo 
nei kūrėjų sąrašo, nei įvadinės grafikos, nei garso. Švytinti pilkuma 
išnyko, ir ekrane pasirodė kambarys su dviem langais aukštai vie- 
noje sienoje, trimis kėdėmis ir stalu. Šviesa sklido pro langus ir, jo 
manymu, iš kažkokio šaltinio, kuris stovėjo už kamerą laikiusio 
asmens, nes iš nestabilių kadrų buvo akivaizdu, kad kamera lai- 
koma rankomis. 

Pasigirdo triukšmas iš televizoriaus ir kamera pasisuko į duris, 
šios atsivėrė ir į kambarį juokdamiesi, pokštaudami ir stumdyda- 
miesi įvirto trys jauni vyriškiai. Kai jie jau beveik suėjo, paskuti- 
nis apsisuko ir vėl išėjo pro duris. Į kambarį jis įsitraukė moterį, o 
paskui ją susigrūdo dar trys vyrai. 

Pirmieji trys pasirodė besą paaugliai, kiti du tikriausiai buvo 
Brunečio amžiaus, o paskutinis, tas kuris įsekė į kambarį moteriai 
iš paskos, greičiausiai buvo trisdešimtmetis. Visi vilkėjo marški- 

nius ir kelnes, kiek primenančius karinę aprangą, ir avėjo storapa- 
džius suvarstomus batus aukštais auliukais. 

Moteris atrodė bebaigianti ketvirtą dešimtį ar jau perkopusi į 
penktą, segėjo tamsų sijoną ir vilkėjo megztinį. Be jokio makiažo, 
palaidais ir susivėlusiais plaukais, nelyginant išsipešusiais iš kuode- 
lio ar iš po skarelės. Nors filmas buvo spalvotas, neįmanoma buvo 
pasakyti, kokios spalvos buvo jos akys, išskyrus tai, kad tamsios ir 
kupinos siaubo. 

Brunetis girdėjo, kaip vyrai kalbasi, bet nesuprato, ką jie sako. 
Trys jauniausieji juokėsi iš to, ką pasakė vienas iš vyresniųjų, o 
moteris jam nutilus atsigręžė į jį ir įsistebeilijo, tarsi negalėtų ar 
nenorėtų patikėti tuo, ką išgirdo. Iš nesąmoningo drovumo ji 
sudėjo rankas ant krūtinės ir nuleido galvą. 

Ilgokai niekas nekalbėjo ir nesujudėjo, paskui kažkas labai arti 
kameros suriko, bet nė vienas iš žmonių ekrane nekalbėjo. Bru- 
netis per akimirką suvokė, kad greičiausiai kalbėjo operatorius. Iš 
intonacijos tai tikriausiai buvo įsakymas ar tam tikras padrąsini- 
mas. Kai jis prakalbo, moteris kilstelėjo galvą ir pažvelgė į kameros 
pusę, bet ne į pačią kamerą, o kiek kairiau, į ją laikiusį asmenį. 
Balsas prie kameros prakalbo dar kartą, šįsyk garsiau ir šįsyk atsi- 
liepdami vyrai sujudėjo. = 

Du jaunuoliai priėjo prie moters iš abiejų šonų ir nustvėrė ją už 
rankų. Tridešimtmetis priėjo prie jos ir kažką pasakė. Ji pasukiojo 
galvą irjis jai trenkė. Ne pliaukštelėjo; trenkė tiesiai per ausį. O tada 
gana ramiai iš diržo išsitraukė peilį ir perpjovė jos megztinį per 
visą priekį. Ji ėmė klykti, jis vėl jai smogė, paskui nutraukė megz- 
tinį nuo kūno ir iki juosmens paliko ją visiškai nuogą. Nuplėšė nuo 
megztinio rankovę ir, kai ji pravėrė burną kalbėti ar rėkti, užkimšo 
jai burną. 

Kažką pasakė ją laikiusiems vyrams, ir šie užkėlė ją ant stalo. 
Mostelėjo dviem vyresniems. Jie greitai apėjo aplink stalą ir 

nustvėrę ją už pėdų prispaudė jos kojas prie stalo. Tasai vėl pasi- 
naudojo peiliu, šį kartą nuo palankų iki juosmens perrėžė sijoną. 
Nulupo jį nuo jos tarsi per vidurį puslapių atverstų naują knygą. 

Operatorius vėl prakalbo ir tada vyras su peiliu apėjo aplink 
prie kitos stalo pusės; jo kūnas užstojo kamerai vaizdą. Jis pasidėjo 
peilį ant stalo krašto ir atsisegė kelnes. Diržo nebejuosėjo. Užsi- 
ropštė ant stalo ir užgulė moterį. Už kojų ją laikę du vyrai turėjo 
atsitraukti, kad sprausdamasis į ją jiems neįspirtų. Gulėjo ant jos 
keletą minučių, paskui nulipo per kitą stalo pusę. Kitas lipo vienas 
iš jaunuolių, paskui kiti du. 

Garsai pynėsi, nes vyrai šūkaliojo vienas kitam ir juokėsi, o 
operatorius šaukė juos siundydamas. Per visa tai, kaip tylus fonas 
moteris aimanavo ir unkščiojo, bet jos balso buvo kone neįma- 
noma išgirsti. 

Paskutinieji ja pasinaudojo abudu pusamžiai vyrai. Vienas iš jų 
spyriojosi prie stalo ir purtė galvą, bet susilaukė ūbavimų ir paty- 
čių, taigi irgi užsilipo ant stalo ir pasinaudojo savo eile. Paskuti- 
nysis, vyriausias, taip nekantravo, kad nustūmė jį nuo jos kūno ir 
užsirepečkojo viršun. 
prisiartino labai arti. Ji meiliai judėjo jos kūnu viršun ir žemyn, 
kartkartėmis stabtelėdama ten, kur būdavo kraujo. Sustojo ties 
jos veidu. Akys buvo užmerktos, tačiau, kaip dabar manė Brune- 
tis, operatoriaus balsas švelniai ją pašaukė, ir ji atsimerkė vos per 
colį nuo objektyvo. Jis išgirdo, kaip ji aiktelėjo ir kaip galva tren- 
kėsi į stalą, kai bergždžiai stengdamasi slėptis nuo kameros staiga 
pasuko ją į šoną. 

Kamera atsitraukė, ir ekrane vėl pasirodė jos kūnas. Grįžęs į 
savo pirmykštę vietą operatorius vėl šūktelėjo, ir pirmasis ja pasi- 
naudojęs pasiėmė peilį. Operatorius prakalbo įsakmiau, ir tas su 
peiliu taip įprastai tarsi paprašytas to vakaro vakarienei paruošti 

vištą, pertraukė geležte moteriai per gerklę. Kraujas pliūptelėjo jam 
per rankas ir plaštakas, o kiti vyrai nusikvatojo iš kvailos jo veido 
išraiškos, kai jis atšoko nuo jos kūno. Jie tebesijuokė, kai kamera 
paskutinį kartą nukrypo į jos kūną. Jis niekuo nebebuvo ypatingas: 
dabar ant jo buvo labai daug kraujo. Ekranas užtemo. 

Juosta sukosi toliau. Tačiau vieninteliai garsai tebuvo ramus 
jos dūzgesys ir tylus urzgimas, kaip sutrikęs Brunetis po akimir- 
kos suvokė, sklidęs iš jo paties. Jis liovėsi ir pamėgino atsistoti, bet 
rankos, tvirtai įsikibusios į kėdės kraštus, jam neleido. Jis pažvelgė 
į jas ir privertė pirštus atsipalaiduoti. Po minutėlės jie atsileido ir 
jis atsikėlė. 

Jis užtektinai išmanė apie kalbas, kad suprastų, jog jie kalbėjo 
serbų-kroatų kalba. Prieš keletą mėnesių jis Corriere della Sera 
perskaitė trumpą straipsnį apie tokias juostas, susuktas mirtinais 
spąstais tapusiuose Bosnijos miestuose, susuktas, o paskui įvežtas 
reprodukuoti ir pardavinėti. Tada jis nutarė nepatikėti tuo, ką per- 
skaitė, net ir po to, ką matė per pastaruosius dešimtmečius, negalėjo 
arba nenorėjo patikėti, kad jo artimas pajėgus tokiam kraštutiniam 
cinizmui. O dabar kaip netikintis šv. Tomas jis įkišo pirštus į atvirą 
žaizdą ir jam nebeliko nieko kita, tik patikėti. 

Išjungė televizorių ir grotuvą. Koridoriumi nuėjo į Kiaros kam- 
barį. Durys buvo atviros ir jis įėjo nepasibeldęs. Kiara gulėjo atsirė- 
musi į pagalves. Viena ranka apsikabinusi Paulą, sėdėjusią ant lovos 
krašto, o kita laikė prispaudusi prie savęs apkramtytą ir suglamžytą 
šunelį skaliką, kurį turėjo nuo savo šeštojo gimtadienio. 

- Ciao, Papa, - tarė ji jam įėjus. Pažvelgė, bet nenusišypsojo. 

— Ciao, angelo, - atsiliepė jis ir priėjęs arčiau sustojo prie jos 
lovos. - Apgailestauju, Kiara, kad tu tai pamatei, - jautėsi toks pat 
kvailas, kaip ir tie žodžiai. 

Kiara atidžiai žiūrėjo į jį, ieškojo jo žodžiuose priekaišto, bet 
išgirdo tik kartų apgailestavimą, kurį buvo per jauna atpažinti. 

— Ar jie tikrai ją nužudė, tėti? - paklausė ji ir iš karto sugriovė 
jo viltį, kad pabėgo nuo televizoriaus prieš pabaigą. 

Jis linktelėjo: 

- Bijau, kad taip, Kiara. 

— Kodėl? - paklausė Kiara, kupinu sumišimo ir siaubo balsu. 

Jo mintys pakilo ir išsklendė iš kambario. Jis mėgino rasti kilnių 
minčių, stengėsi sugalvoti ką nors, kas įtikintų jo vaiką, užtikrintų, 
kad pasaulis - tai vieta, kur tokių dalykų reta, ir žmonija, remda- 
masi nuojauta ir paskata, išliks dora, kad ir kaip blogai tai, ką ji 
matė. 

— Kodėl, tėti? Kodėl jie taip padarė? 

— Nežinau, Kiara. 

- Bet jie tikrai ją nužudė? - paklausė ji. 

- Nekalbėk apie tai, - pertraukė ją Paula ir pasilenkė pabučiuoti 
ją į galvą prisitraukdama arčiau. 

Kiara atkakliai pakartojo: 

— Ar tikrai, tėti? 

— Taip, Kiara. 

- Ji tikrai mirė? 

Paula pažvelgė į jį stengdamasi nutildyti akimis, bet jis atsakė: 

— Taip, Kiara, ji tikrai mirė. 

Kiara stumtelėjo suglamžytą šunelį skreite ir įsistebeilijo įjį. 

— Kas tau davė tą juostą, Kiara? - paklausė jis. 

Ji patempė vieną ilgą šunelio ausį, bet nešiurkščiai, prisiminusi, 
kad kaip tik šioji buvo nutraukta. 

- Frančeska, - galop atsiliepė. - Davė šįryt prieš pamokas. 

— Pasakojo ką nors apie ją? 

Ji pakėlė šunelį stačią ant kelių. Galiausiai atsakė: 

- Sakė girdėjusi, kad klausinėjau apie ją dėl to, kas atsitiko jos 
tėvui. Manė, kad darau tai dėl tavęs, nes tu faras. Tada liepė man 
pažiūrėti juostą, jeigu man parūpo sužinoti, kodėl norėjo nužudyti 

jos tėvą, - pakraipė šunį į šonus ir privertė jį atšokuoti artyn. 

- Arji dar ką nors sakė, Kiara? 

— Ne, tėti, tik tiek. 

— Gal žinai, kur ji tą juostą gavo? 

— Ne. Pasakė tik tiek, kad ji parodys, kodėl kažkas panoro nužu- 
dyti jos tėvą. O ką Frančeskos tėvas su tuo turėjo bendra? 

— Nežinau. 

Paula atsistojo taip staiga, kad Kiara paleido skaliką ir šis 
nukrito ant grindų. Paula pasilenkė ir pačiupusi jį viena ranka aki- 
mirką palaikė minkštą žaisliuką kietai sugniaužusi. Paskui labai 
lėtai pasilenkė ir padėjo jį atgal į Kiaros skreitą, paglostė dukros 
viršugalvį ir išėjo iš kambario. 

— Kas jie, tėti? 

— Manau, tai serbai, bet nesu tikras. Jų turėtų paklausyti kas 
nors, kas išmano kalbas, tada sužinosime. 

— Ką darysi, tėti? Ar tu juos suimsi ir nusiųsi į kalėjimą? 

— Nežinau, mieloji. Nebus lengva juos surasti. 

— Bet jie turi eiti į kalėjimą, ar ne? 

— Taip. 

— Kaip manai, ką Frančeska norėjo pasakyti apie savo tėvą? 
— Kiarai į galvą atėjo galimybė ir ji paklausė: - Ten ne jis laikė 
kamerą, ką? 

— Ne. Tikrai ne jis. 

-— Tai ką ji norėjo pasakyti? 

— Nežinau. Tą ir turiu išsiaiškinti, - jis stebėjo, kaip ji stengiasi 
surišti šuns ausis. - Kiara? 

— Ką, tėti? — ji pažvelgė į jį tikra, kad jis pasakys ką nors ir 
viskas bus gerai, viskas suguls į vietas, tarsi nieko nebūtų atsitikę. - 
Manau, tau geriau su Frančeska nebesikalbėti. 

- Ir nebeklausinėti? 

- Taip, ir nebeklausinėti. 

Ji įsisąmonino tai, paskui dvejodama paklausė: 

— Tu nepyksti ant manęs, ką? 

Brunetis pasilenkė prie lovos. 

— Ne, visai ant tavęs nepykstu, - nebuvo tikras, ar suvaldo savo 
balsą, todėl akimirkai nutilo, paskui parodęs į šunį pasakė: - Būk 
atsargi, kad nenutrauktum Amsiaus ausies. 

— Kvailas šuo, ar ne? - paklausė Kiara. - Kur tu matei šunį išpli- 
kusiomis dėmėmis. 

Brunetis pirštu patrynė šuns nosį. 

— Dauguma šunų nėra graužiami, Kiara. 

Ji šyptelėjo ir iškišo kojas iš po apkloto. 

— Manau, geriau eisiu daryti namų darbų, - pasakė stodamasi. 

— Gerai. O aš eisiu pasikalbėti su tavo mama. 

- Tėti? - tarė ji jam einant prie durų. 

— Mm? - paklausė jis. 

- Ir mama ant manęs nepyksta, ką? 

- Kiara, - atsiliepė jis ne visai lygiu balsu, - tu esi didžiausias 
mūsų džiaugsmas, - jai nespėjus įsiterpti jis žemesniu balsu pri- 
dūrė: - Dabar daryk savo namų darbus, - prieš išeidamas iš kam- 
bario Brunetis luktelėjo, kol ji nusišypsos. 

Virtuvėje Paula stovėjo prie kriauklės ir kažką suko daržovių 
centrifugoje. Jam įėjus ji pažvelgė ir pasakė: | 

— Kad ir visas pasaulis griūtų, mums vis tiek reikia papietauti, 
manyčiau, - jam palengvėjo pamačius jos šypseną. - Kiarai viskas 
gerai? 

Brunetis gūžtelėjo. 

- Ji daro namų darbus. Nežinau, kaip ji jaučiasi. Kaip tu manai? 
Tu geriau ją pažįsti už mane. 

Ji nuėmė ranką nuo rankenėlės, kuri suko centrifugą ir pasižiū- 
rėjo į jį. Virtuvė prisipildė dūzgesio, o kai jis nutilo, ji paklausė. 

— Ar tikrai tuo tiki? 

— Kuo tikiu? 

— Kad pažįstu ją geriau už tave? 

- Tu jos motina, - pasakė Brunetis, tarsi tai viską paaiškintų. 

— Oi, Gvidai, kartais tu būni toks žąsinas. Jei tu būtum moneta, 
tai Kiara būtų kita tavo pusė. 

Paulai tą pasakius, Brunetis - gana keista - pasijuto labai pavar- 
gęs. Jis išsitraukė vieną kėdę ir atsisėdo už stalo. 

— Kas žino. Ji jauna. Gal pamirš. 

- Tu pamirši? - paklausė Paula ir atėjusi atsisėdo priešais. 

Brunetis papurtė galvą. 

- Pamiršiu filmo detales, bet niekada nepamiršiu, kad jį mačiau, 
niekada nepamiršiu, ką jis reiškia. 

— Štai ko nesuprantu, - pasakė Paula. - Kodėl kai kas nori į 
tokius dalykus žiūrėti. Tai šlykštu, - ji nutilo akimirkai, paskui 
kupinu nuostabos balsu, supratusi, kad vartoja tokį terminą, pri- 
dūrė: - Tai blogis. Štai kodėl kelia tokį siaubą: jaučiausi tarsi žvelg- 
čiau pro langą ir matyčiau į mane dėbsantį žmogaus blogį, - po 
minutėlės paklausė: - Gvidai, kaip tie vyrai gali daryti tokius daly- 
kus? Kaip jie gali tai daryti ir galvoti esantys žmonės? 

Brunetis niekada neturėjo atsakymų į, jo manymu, Didžiuosius 
Klausimus. Užuot atsakęs jis uždavė savo klausimą: 

— O kaip operatorius ir kaip tie žmonės, kurie moka už tai, kad 
pažiūrėtų? 

— Moka? - paklausė Paula. - Moka? 

Brunetis linktelėjo. 

— Manau būtent taip, vaizdajuostė susukta parduoti. Amerikie- 
čiai tokias vadina „snuff“ filmais. Žmonės tikrai žudomi. Skaičiau 
apie juos. Interpolas prieš porą mėnesių pateikė pranešimą. Rado 
kelis Amerikoje, atrodo, Los Andžele. Kino studijoje, juos daugin- 
davo, o paskui pardavinėjo. 

- Iš kur jie? - paklausė Paula, nuostabą dabar išstūmė siaubas. 

— Matei uniformuotus vyrus. Manau, jie kalbėjo serbų-kroatų 
kalba. 

— Jėzau, saugok mus, - sušnabždėjo Paula. - O ta vargšė mote- 
ris, - ji užsidengė burną viena ranka. - Gvidai, Gvidai. 

Jis pakilo. 

— Man reikia dar kartą pasišnekėti su jos motina, - pasakė. 

— Arji žino? 

Brunetis nenutuokė; jis tik žinojo, kad labai pavargo, pavargo 
iki skausmo nuo sinjoros Trevisan ir jos vargiai slepiamos panie- 
kos, ir reiškiamo ignoravimo. Jam atrodė, jei Frančeska davė Kiarai 
juostą, tai mergaitė kur kas aiškiau už motiną skiria tikrovę nuo 
fikcijos. Kai pagalvodavo, kad mergaitė tikriausiai žinojo, kas 
toje juostoje, jam siaubą kėlė vien purvina mintis, kad turės ją 
apklausti, bet tereikėjo prisiminti moters akių žvilgsnį, kai ji atsi- 
merkė ir pamatė į ją spoksantį kameros objektyvą, ir jis jau žinojo, 
kad užvarys mergaitę ir jos motiną į patį pragarą ir išsiaiškins, ką 


jos Žino. 

Dvidešimt šeštas skyrius 


Sinjora Trevisan atšoko nuo Brunečio tą pačią akimirką, kai tik 
atidarė jam duris, tarsi sureagavusi į švytintį nuožmumą, besiple- 
čiantį ir sklindantį ore aplink jį. Jis įžengė į butą, užtrenkė paskui 
save duris ir kone apsidžiaugė pamatęs, kaip ji krūptelėjo nuo 
aštraus jų garso. 

— Gana, sinjora, - tarė Brunetis. - Užteks išsisukinėti ir meluoti, 
ką žinote ir ko nežinote. 

— Nežinau, apie ką čia kalbate, - pasakė ji, sutelkusi į balsą 
pyktį, tokį akivaizdžiai dirbtinį, kad jis nė negalėjo nustelbti visur 
tykančios baimės. - Jau kartą jums-sakiau ir... 

— Ir melavote man, melavote ir nieko daugiau, tik melavote, - 
pasakė Brunetis, leisdamas tvinkti savo pykčiui. - Gana meluoti, 
arba aš jus ir jūsų meilužį įtaisysiu kvestūroje, o finansų policija 
pačiupinės kiekvieną per pastaruosius dešimt metų jūsų padarytą 
banko pavedimą, - jis žengė prie jos, o ji traukėsi atstačiusi vieną 
ranką, gindamasi nuo jo įniršio. 

— Aš vis tiek nesuprantu... - prabilo ji, bet Brunetis nutraukė 
ją tokiu aštriu rankos mostu, kad jam pavyko išgąsdinti net save 
patį. 

— Nė nemanykite man pameluoti, sinjora. Mano dukra matė 

juostą, tą iš Bosnijos, - jis pakėlė balsą, kad ir kaip ji būtų ketinusi 
prieštarauti. - Mano dukrai keturiolika, ir ji matė tą juostą, - jai 
traukiantis jis nepermaldaujamai ėjo iš paskos koridoriumi. - Jūs 
man papasakosite viską, ką apie tai žinote, jokio melo, jokio, arba 
gailėsitės kiekvieną likusio savo gyvenimo dieną. 

ris iš juostos, jis tą suvokė, bet net ir tas panašumas jo nenumaldė. 

Už jos atsivėrė ne nasrai, ne kas nors dar labiau pragaištinga, tik 
durys ir kyštelėjo jos dukros galva. 

— Kas čia, mama? - paklausė Frančeska ir tada dirstelėjo į Bru- 
netį. Atpažino jį akimirksniu, bet nieko nepasakė. 

— Grįžk į savo kambarį, Frančeska, - liepė motina, nustebinusi 
Brunetį ramiu balsu. - Komisaras Brunetis turi užduoti dar keletą 
klausimų. 

— Apie tėtį ir zio Ubaldą? - paklausė ji nė nesistengdama slėpti 
savo susidomėjimo. 

— Pasakiau, aš su juo pasikalbėsiu, Frančeska. 

- Žinoma, pasikalbėsi, - tarė mergaitė ir tyliai uždariusi duris 
grįžo į savo kambarį. 

Tuo pačiu ramiu balsu sinjora Trevisan tarė: 

- Gerai, - ir pasuko į kambarį, kuriame vyko pirmesnės apklau- 
SOS. | 

Tenai atsisėdo, bet Brunetis liko stovėti, kol ji kalbėjo, neramiai 
stoviniavo nuo pėdos ant pėdos ar žingsniavo į priekį arba atgal, 
pernelyg skausmingai plėšomas emocijų, kad ramiai nustovėtų. 

- Ką norite sužinoti? - paklausė ji vos atsisėdusi. 

- Filmai. 

- Jie pagaminti Bosnijoje. Atrodo, Sarajeve. 

- Žinau. 

— Tai ką norite sužinoti? - paklausė ji stengdamasi apsimesti 
abejinga, tačiau jai prastai sekėsi. 

— Sinjora, - pratarė jis, akimirką pastovėjęs ramiai. - Įspėjau, 
kad sunaikinsiu jus, jei nepasakysite man to, ką noriu sužinoti, - jis 
sutramdė intonaciją. - Juostos. Pasakokite. 

Ji paderino savo balsą ir jai jau pavyko prabilti kaip šeiminin- 
kei, kuriai gerokai įkyrėjo itin kaprizingas svečias. 

— Jos gaminamos čia, paskui kelios siunčiamos į Prancūziją 
dauginti. Kitos keliauja į Jungtines Valstijas ir ten daroma tas pats. 
Paskui jomis prekiaujama. 

— Kurė 

— Parduotuvėse. Arba paštu. Yra sąrašai. 

— Kas turi tuos sąrašus? 

— Platintojai. 

— O kas jie tokie? 

- Nežinau jų vardų. Filmai dauginimui siunčiami į pašto dėžu- 
tes Marselyje ir Los Andžele. 

— Kas gamina originalus? 

— Kažkas Sarajeve. Atrodo, jis dirba serbų kariuomenėje, bet aš 
nesu tikra. 

— Ar jūsų vyras žinojo, kas jis? - pamatė, kad ji ketina atsakyti, 
ir pridūrė: - Man reikia tiesos, sinjora. 

— Taip, jis Žinojo. 2 

— Kas sumanė gaminti tuos filmus? 

— Nežinau. Atrodo, Karlas vieną matė. Jam patikdavo tokie 
dalykai. Paskui, manau, jam kilo mintis juos platinti. Jis paštu ir 
Vokietijos parduotuvėse jau platino kitus dalykus. 

— Kokius dalykus? 

— Žurnalus. 

— Kokius žurnalus? 

- Pornografinius. 

- Sinjora, pornografiniais žurnalais prekiauja visi miesto spau- 
dos kioskai. Kokios pornografijos? 

Ji atsakė taip tyliai, kad jam teko pasilenkti, kad išgirstų. 

- Vaikų, - ji nepasakė nieko daugiau, tik tą vieną žodį. 

Brunetis tylėjo, laukė, kol ji pratęs. 

— Karlas sakė, kad čia nėra nieko neteisėta. 

Brunetis akimirką užtruko, kol suprato, kad ji kalba rimtai. 

— Kaip tas filmas pateko jūsų dukrai? 

- Juostas dauginimui Karlas laikė savo kabinete. Naujas prieš 
išsiųsdamas mėgdavo peržiūrėti, - jos balsas paaštrėjo nuo nepri- 
tarimo, kai pridūrė: - Tikriausiai ji ten įsigavo ir vieną pasiėmė. To 
nebūtų atsitikę, jei Karlas dar būtų su mumis. 

Brunetis neleido sau trikdyti našlės širdgėlos, todėl paklausė: 

— Kiek ten buvo juostų? 

- Ak, aš nežinau. Tuzinas ar panašiai, gal dvidešimt. 

- Visos tokios pačios? 

- Nežinau. Nesuprantu, ką norite pasakyti tuo „tokios pačios“. 

- Juostos, kuriose moterys išprievartaujamos ir nužudomos. 
kalbėti apie tokius šlykščius dalykus. 

— Manau, kad taip. 

— Jūs manote ar žinote, kad taip. 

— Manau, kad žinau. 

— Kas dar dalyvavo? 

Ji atsakė akimirksniu. 

- Aš nedalyvavau. 

- Be jūsų vyro ir brolio, kas dar dalyvavo? 

— Manau, tas vyras iš Paduvos. 

- Faveras? 

— Taip. 

- Kas dar? 

- Su juostomis, kiek aš Žinau, daugiau niekas. 

— O su kitais dalykais, su prostitutėmis, kas dar? 


249 


— Manau, moteris. Nežinau, kas ji buvo, bet žinau, kad Karlas 
naudojosi jos pagalba gabenti naujoms merginoms, - Brunetis 
išgirdo, kaip natūraliai ji atsakė į jo klausimus apie „merginas“, 
taip paprastai prisipažino viską žinojusi apie savo vyro organizuotą 
prostitučių gabenimą. 

- Iš kur? 

- Iš visur. Nežinau. 

— Kas ji? 

— Nežinau. Jie apie ją pasakojo labai mažai. 

— Ką pasakojo? 

— Nieko, nieko. 

- Kąjie apie ją pasakojo? 

— Neprisimenu. Ubaldas kartą kažką sakė, bet aš iš tikrųjų 
neprisimenu. 

— Ką jis sakė? 

- Pavadino ją „Slave“, bet aš nežinau, ką norėjo tuo pasakyti. 

Brunečiui pasirodė aišku, ką jis turėjo omenyje. 

— Ar ji slavė? 

Jos balsas pritilo, ji pažvelgė šalin. 

— Manau, kad taip. 

— Kas ji? Kur gyvena? ž 

Jis stebėjo, kaip prieš atsakydama ji pasveria jo klausimą, ste- 
bėjo jos pastangas numatyti, kiek problemų jai kainuos sąžiningas 
atsakymas. Jis nusisuko nuo jos, žengė du žingsnius, paskui staiga 
atsisuko ir grįžęs atsistojo priešais. 

— Kuri? 

— Manau, ji gyvena čia. 

— Venecijoje? 

- Taip. 

— Ką dar žinote? 

- Ji dirba. 

— Sinjora, dauguma žmonių dirba. Ką ji dirba? 

- Ji tvarkė, taip, ji tvarkė Ubaldo ir Karlo skrydžius. 

— Sinjora Čeroni? - paklausė Brunetis ir klausimu nustebino 
sinjorą Trevisan. 

— Turbūt. 

— Ką dar ji jiems darė? 

— Nežinau, - pratarė ji, bet nespėjus jam prie jos dar labiau pri- 
siartinti, pasakė: - Tikrai nežinau. Keletą kartų girdėjau, kaip jie 
kalbėjosi su ja telefonu. 

— Apie lėktuvo bilietus? - nė nesistengdamas nuslėpti savo sar- 
kazmo. 

— Ne, apie kitus dalykus. Merginas. Pinigus. 

— Pažįstate ją. 

— Ne, nesu jos mačiusi. 

— Ar kada girdėjote jos pavardę jiems kalbantis apie juostas? 

— Jie niekada nesikalbėdavo apie juostas. Iš tiesų ne. Tiesiog 
vadindavo jas daiktais, ir aš suprasdavau, ką turi omenyje. 

Jis nesivargino jos perspėti, būdamas įsitikinęs, kad visa tai 
taps tiesa, nuo kurios priklausys jos ateitis: įtarti - tai ne Žinoti, 
o jeigu nežinai, tai jokiu galimu būdu nesi atsakingas už tai, kas 
vyksta. Įsitikinimas taip sustiprėjo, kad Brunečio sielą supykino, 
ir jis suprato, kad nebegalės ilgiau pasilikti viename kambaryje su 
šia moterimi. Nieko nepaaiškinęs jis apsisuko ir paliko ją uždaręs 
paskui save duris. Negalėjo pakelti minties pašnekinti mergaitę, 
todėl išėjo iš apartamentų, paliko juodvi abi pradėti formuoti sau 
tinkamą ateitį. 

Tamsa ir šaltis, į kuriuos Brunetis išėjo, padėjo jam nusiraminti. 
Pažvelgęs į savo laikrodį pamatė, kad jau po devynių. Žinojo, kad 
turėjo būti alkanas ir ištroškęs, bet abu pojūčius išstūmė įniršis. 

Negalėjo prisiminti iš jų gauto sinjoros Čeroni namų adreso, 
išskyrus tai, kad ji gyveno prie San Vio kanalo, ir tai, kad pama- 

tęs adresą jis pagalvojo, jog tai labai arti prie La Salute (Gerosios 
Sveikatos) bažnyčios. Pasitikrinęs baro telefonų knygoje sėdo į 
katerį nr. 1 plaukusį Didžiuoju kanalu iki Salute stotelės. Pasirodė, 
namas ne tik greta bažnyčios, bet stovi atsuktas į ją kitoje nedidelio 
pro bažnyčios šoną tekančio kanalo pusėje. Jos pavardė buvo prie 
skambučio. Paskambino ir po minutės ar panašiai išgirdo moters 
balsą, klausiantį, kas ten. Jis pasakė pavardę, ir ji nieko daugiau 
neklaususi įsileido jį vidun. 

Jis nekreipė dėmesio į fojė, į laiptus ir į tai, kaip ji pasisveikino 
prie durų. Ji įsivedė jį į didelę svetainę, kurios vieną sieną dengė 
knygos. Minkšta šviesa sklido nuo šviestuvų, tikriausiai suslaps- 
tytų po palubėje įtaisytomis sijomis. Visa tai jo nedomino. Nei jos 
mielumas, nei švelni jos drabužių elegancija. 

— Nepasakėte man, kad pažinojote Karlą Trevisaną, - tarė jis, 
kai jiedu jau susėdo vienas priešais kitą. 

- Sakiau, kad jis buvo mano klientas. 

Prisivertęs nurimti, pradėjo ją matyti, pastebėjo smėlio spalvos 
suknelę, kruopščiai sušukuotus plaukus, sidabro sagtis ant batelių. 

— Sinjora, - tarė Brunetis liūdnai palingavęs galvą. - Nekalbu 
apie tai, kad jis buvo jūsų klientas. Kalbu, kad jūs turėjote su juo 
verslą arba dirbote jam. . 

Ji atkišo smakrą ir pravėrusi burną įsistebeilijo į vieną kambario 
pakraštį, tarsi jis būtų paprašęs padaryti sunkų sprendimą. Regis, 
ilgokai patylėjusi ji prabilo: 

— Sakiau jums tą kartą, kai kalbėjomės, kad nenoriu painiotis 
su valdžia. 

— O aš pasakiau, kad jau įsipainiojote. 

— Taip atrodo, - tarstelėjo ji be nuotaikos. 

- Ką darydavote sinjorui Trevisanui? : 

— Jei žinote, kad jam dirbau, tai tikriausiai jums nė nereikia 
manęs to klausti. 

— Atsakykite į klausimą, sinjora Čeroni. 

— Rinkdavau jam pinigus. 

— Kokius pinigus? 

— Pinigus, kuriuos jam mokėdavo įvairūs vyrai. 

- Iš prostitučių uždirbtus pinigus? 

- Taip. 

— Jūs žinote, kad neteisėta pragyventi iš prostitučių uždarbio? 

- Žinoma, žinau, - piktai atsiliepė ji. 

— Bet rinkdavote? 

— Ką tik pasakiau, kad rinkdavau. 

— Ką dar jam darydavote? 

— Nematau dėl ko turėčiau palengvinti jums darbą, komisare. 

— Ar turite ką bendra su juostomis? - paklausė jis. 

Jei būtų jai sudavęs, nebūtų sureagavusi smarkiau. Ji kilstelėjo iš 
savo vietos, paskui prisiminusi, kur ji ir kas ji, vėl atsisėdo. Brune- 
tis sėdėjo, žiūrėjo į ją ir sudarinėjo sąrašą, ką reikia nuveikti: rasti 
jos gydytoją ir išsiaiškinti, ar jai kada buvo išrašyta Rohypnolio; 
parodyti jos nuotrauką žmonėms, važiavusiems traukiniu su Tre- 
visanu, ir pažiūrėti, ar jie ją atpažins; patikrinti jos biuro ir namų 
telefono išklotinę; nusiųsti jos pavardę, nuotrauką ir pirštų atspau- 
dus į Interpolą; patikrinti automobilių nuomos kvitus, ar ji nebuvo 
išsinuomojusi automobilio, vadinasi, ar moka vairuoti. Trumpai 
tariant, padaryti visa tai, ką turėjo padaryti tą pačią akimirką, kai 
išsiaiškino, kieno buvo rastieji akiniai. 

— Ar turite ką bendro su juostomis? - dar kartą paklausė jis. 

- Žinote apie jas? - paklausė ji ir suvokusi, koks nereikalingas 
tas klausimas, perklausė: - Kaip sužinojote? 

— Mano dukra vieną matė. Jai davė Trevisano dukra ir pasakė, 
kad taip gal paaiškės, kodėl kažkas norėjo nužudyti jos tėvą. 

— Kiek jūsų dukrai metų? - paklausė ji. 

- Keturiolika. 

- Atleiskit, - tarė sinjora Čeroni ir nuleido akis į rankas. - Man 
tikrai labai gaila. 

— Žinote, kas tose juostose? - paklausė jis. 

Ji linktelėjo. 

— Taip, Žinau. 

Jis nė nesistengė slėpti pasišlykštėjimo savo balse: 

- Ir leidote Trevisanui jomis prekiauti? 

—- Komisare, - pasakė ji stodamasi. - Daugiau nenoriu apie tai 
kalbėti. Jei turite oficialių klausimų, galite apklausti kvestūroje 
dalyvaujant mano advokatui. 

- Juos nužudėte jūs, taip? - paklausė jis nespėjęs to apgalvoti. 

— Bijau, kad nė nenutuokiu, apie ką kalbate, - pasakė ji. - O 
dabar, jei neturite daugiau klausimų, linkiu jums gero vakaro. 

— Tai jūs traukinyje buvote ta moteris su kailine kepure? 

Ji jau žingsniavo prie durų, bet kai jis paklausė, ji susvyravo 
ir kluptelėjo kaire koja. Greitai atgavo pusiausvyrą ir laikyseną ir 
toliau Žingsniavo prie durų. Atidariusi jas palaikė atviras. 

— Gero vakaro, komisare. 

Jis stabtelėjo priešais ją tarpduryje, bet jos žvilgsnis buvo šaltas 
ir ramus. Nieko nebesakęs jis išėjo. 

Išėjęs iš pastato nuėjo tolyn neatsisukęs pažiūrėti į, jo manymu, 
jos langus. Perėjo tiltą priešais ir pasuko dešinėn į pirmą calle. 
Čia sustojo trokšdamas - nebe pirmą kartą — turėti mobilųjį tele- 
voje nešiojamas miesto gatvių žemėlapis susidėliojo jo atmintyje. 
Pasvarstęs suprato, kad jam reikėtų eiti iki kitos calle, paskui sukti 
kairėn į siaurą calle už jos namo, kad patektų ten, kur norėjo: į 
gatvelės, kurioje ji gyveno galą, iš kur buvo aiškiai matyti jos namo 
laukujės durys. 

Ten patekęs sustojo ir atsirėmė į sieną daugiau kaip dviem 
valandoms, kol ji išėjo iš pastato. Pasidairė į abi puses, paskui 

išėjo laukan, bet Brunetį slėpė tamsa, kurioje jis stovėjo. Ji pasuko 
į dešinę, o jis nusekė jai įkandin, džiaugdamasis apsiavęs rudus 
batus, tuos su guminėmis pakulnėmis ir puspadžiais, slopinusiais 
jo žingsnių aidą. Ją buvo lengva sekti pagal jos batelių aukštų kul- 
niukų keliamą aidą, tarsi ji būtų aiškiai matoma. 

Po kelių minučių jis suprato, kad ji kaukši arba geležinkelio 
stoties arba Romos aikštės kryptimi, laikydamasi šalutinių gatvelių 
ir atokiau nuo Didžiojo kanalo vaporeto. Šv. Margaritos aikštėje ji 
pasuko į kairę Romos aikštės ir autobusų į žemyną link. 

Brunetis laikėsi nuo jos kuo atokiau, bet taip, kad girdėtų jos 
žingsnių aidą. Jau buvo po dešimtos, todėl gatvėse buvo vos keletas 
žmonių ir beveik jokių garsų, kurie nustelbtų tolygų, ryžtingą jos 
kulniukų kaukšėjimą. 

Išėjusi į aikštę ji nustebino Brunetį, nes kirto ją ir nuėjo tolyn 
nuo visų autobusų stovėjimo aikštelių. Kitoje pusėje užlipo laiptais 
ir įėjusi į municipalinį automobilių garažą išnyko didelėje atviroje 
tarpuvartėje. Brunetis nuskubėjo per aikštę, bet sustojo šiapus 
vartų stengdamasis įžvelgti tamsų vidų. 

Vartų dešinėje stiklo būdelėje sėdėjo vyras. Jis pakėlė akis į pri- 
siartinusį Brunetį. 

— Ar čia ką tik įėjo moteris pilku apsiaustu? 

— O kas tu toks - policininkas? - paklausė vyras ir dirstelėjo į 
priešais jį gulintį atverstą žurnalą. 

Nieko nepasakęs Brunetis iš kišenės išsitraukė piniginę ir išsi- 
ėmė pažymėjimą. Numetė ant atversto puslapio. 

— Ar čia įėjo moteris pilku apsiaustu? 

— Sinjora Čeroni, - pasakė vyriškis ir žiūrėdamas į akis grąžino 
Brunečiui pažymėjimą. 

- Kur jos automobilis? 

— Ketvirtame aukšte. Ji po minutės bus čia. 

Variklio gaudesys iš žiedinės rampos viršutinių aukštų tai 

patvirtino. Brunetis nusisuko nuo langelio ir žengė į tarpuvartę, 
vedusią laukan ir ant kelio į žemyną. Atsistojo tarp atvirų vartų ir 
stovėjo nuleidęs rankas prie šonų. 

Automobilis, baltas mersedesas, nusileido nuo rampos ir 
pasuko prie vartų. Priekiniai žibintai švietė Brunečiui tiesiai į veidą 
ir akimirkai apakinę privertė primerkti akis iki siaurų plyšelių. 

- Ei, ką jūs darote? - šūktelėjo Brunečiui vyriškis pašokęs nuo 
kėdės ir bėgdamas iš būdelės. 

Jis puolė prie Brunečio, bet kaip tik tada uždaroje erdvėje kur- 
tinamai nuskambėjo automobilio signalas, ir jis atšokęs atsitrenkė 
į staktą. Stebėjo, kaip automobilis ryja penkiolika metrų, likusių 
iki vyro tarpuvartėje. Vėl šūktelėjo, bet vyras nepasijudino. Liepė 
sau bėgti ir nustumti policininką nuo kelio, bet negalėjo prisiversti 
pajudėti. 

Dar kartą nuaidėjo signalas ir vyriškis užsimerkė. Šaižiai 
sužviegę stabdžiai privertė jį atsimerkti, ir jo akyse automobilį, 
pasukusį nuo taip ir nepajudėjusio policininko, smarkiai užmetė 
ant slidžių alyvuotų grindų. Mersedesas trenkėsi į 17-oje vietoje 
stovėjusį Peugeot Sedaną, vėl metėsi prie durų ir sustojo mažiau 
kaip per metrą nuo policininko. Budėtojui bežiūrint policininkas 
priėjęs atidarė keleivio dureles. Kažką pasakė, minutėlę palaukė 
ir įsėdo į automobilį. Automobilis šovė pro vartus pasuko kairėn 
pylimo link ir budėtojas, nesugalvojęs nieko geriau, paskambino 
policijai. 

Dvidešimt septintas skyrius 


Kai jie pasileido pylimu Mestrės ir Margeros žiburių link, Brunetis 
tyrinėjo sinjoros Čeroni profilį, tačiau ji nekreipė į jį dėmesio, ir 
žiūrėjo tiesiai į priekį, taigi jis nusuko akis į dešinę, į Murano švy- 
turį ir dar toliau į Burano šviesas. 

- Šiandien labai skaidrus oras, - pasakė. - Tikriausiai galėčiau 
iš čia pamatyti Torčelą. 

Ji spaudė dar smarkiau ir netrukus važiavo greičiau už visas 
kitas mašinas ant pylimo. 

— Jei pasukčiau vairą į dešinę, mes per kraštą nulėktume į van- 
denį, - tarė ji. 

— Manau, kad jūs teisi, - atsiliepė jis. 

Ji nuėmė koją nuo akceleratoriaus ir greitis sulėtėjo. Kairėje pro 
juos pralėkė automobilis. 

- Kai atėjote į agentūrą, - pasakė ji, - supratau, kad belieka 
laukti jūsų sugrįžtant. Man reikėjo išvažiuoti tada. 

— Kur būtumėt važiavusi? 

— Į Šveicariją, o iš ten į Braziliją. 

— Dėl verslo kontaktų Brazilijoje? 

- Argi būčiau galėjusi jais pasinaudoti? 

Brunetis prieš atsakydamas minutėlę pasvarstė. 


257 


— Ne, tokiomis aplinkybėmis, manau nebūtumėte. Tai kodėl į 
Braziliją? 

— Turiu ten pinigų. 

— O Šveicarijoje? 

— Žinoma. Visi turi pinigų Šveicarijoje, - atkirto ji. 

Brunetis, kuris neturėjo, suprato, apie ką ji kalba, todėl atsakė: 

- Žinoma, - paskui paklausė: - Bet jūs būtumėte galėjusi ten 
pasilikti. 

— Ne. Brazilijoje geriau. 

- Tikriausiai. Bet dabar negalitė važiuoti. 

Ji nutylėjo. 

- Gal norite man apie tai papasakoti? Žinau, mes ne kvestūroje, 
ir nėra jūsų advokato, bet aš norėčiau sužinoti kodėl. 

— Tai policijai, ar tiesiog jums? 

Jis atsiduso. 

- Turbūt nėra skirtumo, jau nebėra. 

Tada ji pažvelgė į jį, ne dėl žodžių, o dėl atodūsio. 

— Kas dabar bus? - paklausė. 

— Jums? 

- Taip. 

- Priklauso nuo... - pradėjo jis galvodamas sau, kad priklausys 
nuo to, kokias ji pateiks priežastis. Tačiau tada atsiminė, kad jie 
buvo trise, todėl tai būtų buvusi netiesa. Motyvas teisėjams turės 
labai menką reikšmę, juolab kad nužudyti trys vyrai ir itin šalta- 
kraujiškai. - Nežinau. Gerai nebus. 

- Nemanau, kad man rūpi, - tarė ji, ir jis nustebo išgirdęs, kaip 
lengvai ji tą pasakė. 

— Kaip tai“? 

— Nes jie to nusipelnė, visi. 

Brunetis jau žiojosi sakyti, kad niekas nenusipelnė mirti, bet 
tada prisiminė juostą ir nutylėjo. 

- Papasakokite, - tarė. 

— Žinote, kad aš jiems dirbau? 

- Taip. 

— Ne, ne tai, kad aš jiems dirbau dabar. Norėjau pasakyti, prieš 
daug metų, nuo tada, kai atvykau į Italiją. 

— Trevisanui ir Faverui? - paklausė jis. 

— Ne, ne jiems, bet tokiems kaip jie, tiems, kurie viskam vado- 
vavo, kol pardavė Trevisanui. 

- Jis viską nusipirko? - paklausė Brunetis nustebęs, kad girdi ją 
kalbančią, tarsi viskas būtų vykę parduotuvėje. 

- Taip. Nežinau, kaip tai įvyko, Žinau tik tiek, kad vieną dieną 
verslui vadovavę vyrai dingo, o Trevisanas tapo naujuoju bosu. 

- Ojjūs buvote?.. 

— Buvau, kaip jūs pavadintumėte, „vidurinioji vadyba“, - kupinu 
ironijos balsu ji ištarė anglišką terminą. 

— Ką tai reiškia? 

— Tai reiškia, kad daugiau nebepardavinėjau savo subinės 
gatvėje. 

Tada atsisuko pažiūrėti, ar nesukėlė jam šoko, bet Brunečio 
žvilgsnis buvo ramus kaip ir balsas, kai jis paklausė: 

— Ilgai tą darėte? 

— Dirbau prostitute? - perklausė ji. 

- Taip. 

— Atvažiavau čia kaip prostitutė, - pasakė ji ir patylėjo. - Ne, 
tai netiesa. Atvažiavau čia kaip jauna moteris, įsimylėjusi pirmąjį 
savo meilužį italą, kuris pažadėjo padovanoti man pasaulį, jei tik 
paliksiu savo namus ir keliausiu kartu su juo čionai. Aš atkeliavau, 
bet jis nepadovanojo. 

Sakiau, kad esu kilusi iš Mostaro. Tai reiškia, kad mano tėvai 
musulmonai. Na, ne tai, kad kas nors iš mano šeimos būtų matęs 
mečetę iš vidaus. Išskyrus dėdę, bet jis visiems atrodė trenktas. 

Aš net vaikščiojau į mokyklą pas seseris. Šeima sakė, kad gausiu 
geresnį išsilavinimą, todėl aš dvylika metų mokiausi katalikų 
mokyklose. 

Brunetis nustatė, kad jie važiuoja dešiniuoju kanalo tarp Vene- 
cijos ir Paduvos krantu, Paladijo vilų keliu. Vos jis atpažino kelią, 
išskyrė vieną vilą ir kitame kanalo krante, jos kontūrai buvo neryš- 
kūs mėnesienoje, bet antrojo aukšto lange degė vienas žiburys. 

- Istorija šabloniška, todėl aš jos nepasakosiu. Įsimylėjau, atva- 
žiavau čia, 0 po mėnesio atsidūriau gatvėse. Be paso, nemokėdama 
itališkai, bet pas seseris šešis metus mokiausi lotynų, iškaliau visas 
maldas, todėl man buvo lengva mokytis. Ir dar buvo lengva išmokti, 
ką turėčiau daryti, kad pasisektų. Visada buvau labai ambicinga ir 
nemačiau priežasčių, kodėl man turėtų nepasisekti ir čia. 

- Ir ką padarėte? 

— Labai gerai dirbau. Laikiausi švaros ir tapau naudinga mus 
prižiūrėjusiam vyrui. 

- Naudinga kaip? 

- Dukart papasakojau apie kitas merginas, kurios rengėsi 
bėgti. 

- Kas joms nutiko? 

— Jas sumušė. Manau, vienai iš jų jis sulaužė kelis pirštus. Jie 
retai mus sužalodavo tiek, kad negalėtume dirbti. Toks verslas. 

— Kuo dar buvote naudinga? 

— Duodavau jiems klientų pavardes, ir, manau, keletą iš jų jie 
šantažavo. Lengvai skirdavau tuos, kurie nervindavosi, išklausi- 
nėdavau juos, ir anksčiau ar vėliau jie išsipasakodavo apie savo 
žmonas. Jei jie atrodydavo tinkami taikiniai, įsimindavau jų pavar- 
des, o paskui ir adresus. Tai labai lengva. Vyrai labai silpni. Manau, 
iš tuštybės. 

Po kelių tylos minučių Brunetis paklausė: 

— O kas paskui? 

- O paskui jie paėmė mane iš gatvių. Suprato, kad galiu būti kur 
kas naudingesnė vadybos srityje, - kalbėdama ji lengvai kaip van- 
deny nardantis ruonis tai šen, tai ten kone be akcento vis įterpdavo 
angliškų žodžių. 

— Ką jūs veikdavote toje „vadybos srityje“? - paklausė jis irgi 
pasistengęs pasakyti be akcento. 

— Kalbėdavausi su naujomis merginomis, viską joms paaiškin- 
davau, patardavau elgtis kaip liepiama, - ir tarp kitko pridūrė: - 
Greitai išmokau ispaniškai, tai labai padėdavo. 

— Ar gerai uždirbdavote? 

— Kuo labiau kilau organizacijoje - taip. Per dvejus metus susi- 
taupiau nusipirkti kelionių agentūrai. 

— Bet tebedirbote jiems? 

Prieš atsakydama ji pažvelgė į jį. 

— Kartą pradėjusi nesiliauji jiems dirbti. 

Sustojo užsidegus raudonai šviesai, bet į jį nepažvelgė. Tvirtai 
laikydama rankas vairo viršuje žiūrėjo tiesiai į priekį. 

- Ir niekas nekėlė jums nerimo? Visa ta veikla? 

Ji gūžtelėjo pečiais, o kai šviesa persijungė, įjungė pavarą. Jie 
važiavo toliau. 

- Verslas baisiai išsiplėtė. Kasmet, atrodė, kas mėnesį atvykdavo 
vis naujų merginų. Mes vežėmės jas... 

Jis pertraukė ją: 

— Ar agentūra tam ir buvo? 

- Taip. Tačiau po kurio laiko nebebuvo prasmės jų importuoti, 
tiek daug jų atvykdavo iš Rytų ir iš Šiaurės Afrikos. Pakeitėme savo 
organizaciją, kad prisitaikytume. Paprasčiausiai surinkdavome 
jas, kai jos atvažiuodavo. Tai nepaprastai sumažino sąnaudas. Jas 
kontroliuoti gavus jų pasus buvo gana lengva. Na, jei jos turėdavo 
pasus. Daugybė neturėdavo, - jos balsas tapo dalykiškas, kone ofi- 
cialus. - Stebėtina, kaip lengva patekti į šią šalį. Ir čia pasilikti. 

Dešinėje išniro kita vila, bet Brunetis į ją tik žvilgtelėjo. 

— O juostos? - priminė. 

— A, taip, juostos, - tarstelėjo ji. - Dar nemačiusi prieš keletą 
mėnesių jau žinojau apie jas. Tai yra žinojau teoriškai, žinojau, kad 
juostos siunčiamos iš Bosnijos, bet nežinojau, kas tai per juostos. 
Trevisanas, Faveras ir Lotas - visi trys buvo jomis sužavėti, nes 
įžvelgė pelną. Jiems tereikėdavo sumokėti keletą tūkstančių lirų 
už juostą, atgaminti ją, o paskui bent jau Amerikoje jie galėdavo 
parduoti ją dvidešimt ar trisdešimt kartų brangiau negu patys 
buvo sumokėję. Iš pradžių jie prekiavo tik originaliomis juostomis. 
Manau, gaudavo už jas keletą milijonų lirų, bet paskui nusprendė, 
kad nori patys platinti: sakė, štai kur pinigai. 

Būtent Trevisanas paklausė manęs, kaip man atrodo. Jie žinojo, 
kad turiu gerą verslo nuojautą, todėl ir paklausė. Pasakiau tik tiek, 
ką galvojau, kad nieko negaliu jiems pasakyti, kol juostų nepama- 
čiau. Net tada apie jas galvojau kaip apie prekę, o apie visą reikalą 
- kaip apie rinkodaros problemas, - dirstelėjo į jį. - Galvojau kaip 
tik taip ir tokiais terminais. Prekė. Rinkodara, - atsiduso. 

Taigi Trevisanas pasikalbėjo su kitais dviem ir jie sutarė leisti 
man pasižiūrėti tas juostas. Bet pareikalavo, kad žiūrėčiau kartu 
su jais; jie manimi nepasitikėjo, nepasitikėjo niekuo dėl originalių 
juostų, kai suprato, kokios jos vertingos. 

- Ir jūs jas pamatėte? - paklausė jis, kai pamatė, kad ji neketina 
tęsti. 

— O taip, pamačiau. Mačiau tris. 

— Kur? 

— Loto bute. Jis vienintelis, su kuriuo negyveno žmona, taigi 
mes nuėjome tenai. 

— Irė 


v-o- oo 


— Ką nusprendėte? 

— Juos nudėti. 

- Visus tris? - paklausė Brunetis. 

- Žinoma. 

Po minutėlės jis paklausė: 

— Kodėl? 

— Nes jie tais filmais labai mėgavosi. Faveras labiausiai. Per 
antrąjį jis taip susijaudino, kad turėjo išeiti iš kambario. Nežinau, 
kur nuėjo, bet negrįžo, kol jis baigėsi. 

— O kiti du? 

— O, jie irgi buvo sužavėti. Bet jau buvo visas tas juostas matę, 
todėl galėjo susivaldyti. 

— Ar ten buvo tokios pačios juostos, kaip ir mano matytoji? 

- Ar moterį nužudė? - paklausė ji. 

- Taip. 

- Tada ten buvo tokia pati kaip ir tos. Ją išprievartauja, papras- 
tai kelis kartus, o paskui nužudo, - pagal visas jos balse girdimas 
emocijas ji lygiai taip pat galėjo pasakoti ir apie mokomuosius lėk- 
tuvo personalo filmus. 

— Kiek juostų buvo? - paklausė Brunetis. 

— Nežinau. Bent jau septynios, kiek žinau, be tų, kurias mačiau. 
Bet tas jie pardavė iš karto; anas tris jie norėjo padauginti ir pla- 
tinti. 

— Pasakiau, kad man reikia dienos ar panašiai apie tai pagalvoti. 
Pasakiau, kad Briuselyje pažįstu kai ką, kas tikriausiai susidomėtų 
ir pirktų kopijas Belgijos ir Olandijos rinkai. Bet jau buvau apsi- 
sprendusi, kad nužudysiu juos. Beliko tik rasti, kaip geriausia tą 
padaryti. 

— Kodėl? 

- Kas kodėl? Kodėl laukiau ar kodėl nutariau juos nužudyti? 


— Kodėl nutarėte juos nužudyti? 

Ji sumažino automobilio greitį, nes priešais važiavęs automo- 
bilis pristabdė sukdamas dešinėn. Kai to automobilio šviesos pra- 
nyko, ji atsigręžė į Brunetį. 

- Daug apie tai galvojau, komisare. Manau, apsisprendžiau 
pamačiusi, kaip jie džiaugėsi tomis juostomis; mane nustebino, 
kad jie gali džiaugtis. Kai sėdėjau ir stebėjau visus tris, suvokiau, 
kad jie ne tik nenutuokia, jog blogai šias vaizdajuostes žiūrėti, bet 
net nepagalvojo, kad blogai jas užsakyti. 

— Ojie užsakė? 

Ji nukreipė akis atgal į kelią. 

— Komisare, negi jūs toks nenuovokus. Jei tokiems dalykams 
nebūtų rinkos, niekas jų ir negamintų. Trevisanas su draugais 
sukūrė rinką, o tada jie pamatė, kad ją reikia aprūpinti. Dar nema- 
čiusi juostų ir to, kas jose, girdėjau Trevisaną su Lotu tariantis siųsti 
faksą į Sarajevą ir užsakyti jų daugiau. Jie šnekėjosi taip paprastai, 
tarsi skambintų užsakyti dėžės vyno ar lieptų savo tarpininkui 
nupirkti ar parduoti keletą akcijų. Jiems tai tiesiog verslas. 

— O tada pamatėte juostas? 

— Taip. O tada pamačiau juostas. 

- Ar nepagalvojote, kad blogai juos nužudyti? 

— Tą ir mėginu jums pasakyti, komisare. Nebuvo blogai. Tai 
teisinga. Niekada, net iš pat pradžių tuo nesuabejojau. Ir kol dar 
nepaklausėte - taip, padaryčiau tą dar kartą. 

— Nes moterys buvo bosnės? Musulmonės? 

Jam pasirodė, kad ji susijuokė. 

— Nesvarbu, kas tos moterys. Kas jos buvo. Jos nebegyvos, todėl 
joms jokio skirtumo, kas vyksta, vargšelės, - dar minutėlę galvojo 
apie jo klausimą. - Ne, tai visiškai nesvarbu, - nukreipė akis nuo 
kaltimus žmogiškumui, komisare. Laikraščiuose gausu vedamųjų, 
o politikai tik kalba, kalba ir kalba. Ir niekas nieko nedaro. Mes 


264 


tesulaukiame kalbų ir kilniaširdiškų nuomonių, o tokie dalykai vis 
tiek tebevyksta; moterys prievartaujamos ir žudomos, o dabar mes 
dar susukame filmus ir stebime, kaip tai vyksta. 

Jis girdėjo jos pyktį, bet ji kalbėjo lėčiau, o ne greičiau. 

— Todėl nutariau juos sustabdyti. Nes niekas daugiau to nepa- 
darys. 

— Galėjote ateiti į policiją. 

- Ir ką, komisare? Už ką juos suimtumėte? Ar tai, ką jie daro, 
nusikaltimas? 

Brunetis nežinojo ir susigėdęs tą pripažino. 

— Nusikaltimas? - neatlyžo ji. 

— Nežinau, - galop atsakė jis. - Bet jūs galėjote demaskuoti juos 
ir jų verslą su prostitutėmis. Tai būtų juos sustabdę. 

Ji garsiai nusijuokė. 

— Koks jūs nenuovokus, komisare. Visiškai netroškau sustab- 
dyti prostitucijos, nieko panašaus. Iš jos susikūriau labai gerą gyve- 
nimą. Kam man ją stabdyti? 

- Dėl to, kas daroma su moterimis, dėl to paties, kas nutiko 
jums. 

Dabar suirzusi, o ne supykusi ji prakalbo greičiau. 

- Taip gali nutikti bet kur, kur tik jų bus. Jos savo pačių šalyse 
bus kekšės ir aukos. | 

— O kai kurios iš jų bus nužudytos? 

- Ką norite, kad padaryčiau, komisare, pasakyčiau, kad keršiju 
už viso pasaulio vargšes negyvas prostitutes? Ne. Mėginu jums 
papasakoti, kodėl tą padariau. Jei juos būtų suėmę, viskas būtų 
išaiškėję, ir mane taip pat būtų suėmę. Ir kas būtų nutikę? Keletas 
mėnesių cypėje, kol lauktų teismo, o paskui? Bausmė? Metai kalė- 
jime? Dveji? Manote, to užtenka už tai, ką jie padarė? 

Brunetis jautėsi pernelyg pavargęs ginčytis su šia moterimi apie 
etiką. 

— Kaip tą padarėte? - jam užteks faktų. 

— Žinojau, kad Trevisanas su Faveru vakarieniauja, ir žinojau, 
kokiu traukiniu Faveras visada grįžta namo. Sėdau į tą patį trau- 
kinį. Pirmos klasės kupė kelionės pabaigoje visada būna tuščios, 
todėl buvo labai lengva. 

— Arjis jus pažino? 

— Nežinau. Viskas įvyko labai greitai. 

— Kur gavote ginklą? 

— Iš draugo, - tepaaiškino ji. 

— O Faveras? 

— Per vakarienę jis nuėjo į tualetą, ir aš subėriau barbitūratų 
jam į vyną. Vin Santo. Priverčiau jį užsakyti pusbutelį po vakarie- 
nės, nes jis saldus, ir aš žinojau, kad nuslopins skonį. 

— Ojo name? 

- Jis turėjo nuvežti mane į geležinkelio stotį, kad spėčiau į Vene- 
cijos traukinį. Tačiau pusiaukelėje užmigo priešais raudoną švieso- 
foro šviesą. Aš jį patraukiau, susikeičiau vietomis ir parvairavau 
automobilį į jo namus. Jis turėjo automatinį pultelį garažo vartams 
atidaryti, todėl atidariau vartus, įvariau mašiną ir palikau veikiantį 
variklį, tada pertempiau jį atgal už vairo ir paspaudžiau mygtuką 
vartams uždaryti. Išbėgau iš garažo jiems užsiveriant. 

— Lotas* 

— Paskambino man ir pasakė susirūpinęs, norėjo su manimi 
pasikalbėti apie tai, kas vyksta, - Brunetis stebėjo jos profilį, pasi- 
rodantį ir vėl išnykstantį kartkartėmis pro juos pravažiuojančių 
automobilių šviesose. Jos veidas išliko ramus. - Pasakiau jam, 
kad geriau pasikalbėti ne mieste, taigi jis sutiko pasišnekėti Dole. 
Pasakiau, kad turiu reikalų žemyne ir grįždama susitiksiu su juo 
Dole. Atvažiavau tenai anksti ir, kai jis privažiavo, persėdau iš 
savo automobilio į jo. Jis panikavo. Manė, kad Trevisaną ir Faverą 
nužudė jo sesuo, ir norėjo sužinoti, ar ir aš taip galvoju. Bijojo, 

kad ji rengiasi nužudyti ir jį. Tada visas verslas atitektų jai. Ir jos 
meilužiui. 

Pavažiavusi į šalikelę ji palaukė, kol pravažiuos iš paskos važia- 
vęs automobilis, apsisuko ir pasileido tuo pačiu keliu atgal. 

— Pasakiau jam, kad tikrai nėra ko bijoti sesers. Jam, regis, 
palengvėjo tą išgirdus. Neprisimenu, kiek kartų į jį šoviau. Paskui 
persėdau į savo automobilį ir grįžau į Romos aikštę. 

— O ginklas? - paklausė jis. 

- Jis vis dar mano bute. Nenorėjau jo išmesti, kol nebaigiau. 

— Ką turite galvoje? 

Ji dirstelėjo į jį. 

— Kitus. 

— Ką kitus? 

Ji neatsakė, papurtė galvą, jis suprato, nebeprasitars. 

- Ar nepamanėte, kad anksčiau ar vėliau jus suras? 

— Nežinau. Negalvojau apie tai. O tada į agentūrą atėjote jūs, 
ir aš pasakiau, kad nevairuoju, o paskui ėmiau galvoti ne tik apie 
akinius, bet ir apie visus kitus dalykus, kuriuos padariau negerai. 
Tikriausiai mane žmonės matė traukinyje, o žmogus garaže žinojo, 
kad naktį, kai žuvo Lotas, buvau išvažiavusi savo automobiliu. O šį 
vakarą supratau, kad viskas baigta. Maniau, galėsiu pasprukti. Na, 
- pridūrė, - nežinau, ar labiau galvojau, ar tiesiog tikėjausi. 

Praėjo kiek laiko, ir Brunetis suvokė, kad pravažiavo pro pir- 
miau jo matytą vilą, bet dabar ji buvo jo kelio pusėje. Umiai ji 
nutraukė tylą. 

- Žinote, jie mane nužudys. 

Jis automobilio šilumoje nuo neįprasto supimo buvo užsnūdęs. 

- Ką? - paklausė papurtęs galvą ir atsisėdo tiesiai savo krėsle. 

- Kai tik sužinos, kad mane sulaikė, kai tik sužinos, kad aš juos 
nužudžiau, jiems neliks kito pasirinkimo, kaip mane pašalinti. 

— Nesuprantu, - tarstelėjo Brunetis. 

- Žinau, kas jie tokie, bent jau keletas iš jų, tie, kurių nenužu- 
džiau. Ir jie pasirūpins, kad nekalbėčiau. 

— Kas? 

- Žmonės, kurie organizuoja juostas - Trevisanas buvo ne 
vienas - ir vadovauja prostitutėms. Ne, ne vyrai gatvėse, bet tie, 
kurie juos varinėja ir pasiima pinigus. Pažįstu vyrus, kurie viskam 
vadovauja, moterų importui ir eksportui. Tik eksporto, tiesą pasa- 
kius, nedaug, viso labo juostos. Nepažįstu visų, bet pažįstu gana 
daug iš jų. 

— Kas jie? - paklausė Brunetis pagalvojęs apie mafiją ir vyrus su 
ūsais ir pietietišku akcentu. 

Ji paminėjo didelio Lombardijos miesto merą ir didelės farma- 
cijos įmonės prezidentą. Kai jis grįžtelėjo į ją išplėstomis akimis, 
ji niūriai šyptelėjo ir pridėjo vieno iš teisingumo viceministrų 
pavardę. 

— Tai daugianacionalinis verslas, komisare. Nekalbame apie du 
senius, kurie sėdi bare, maukia pigų vyną ir tauškia apie kekšes; 
kalbame apie posėdžių kambarius, jachtas ir privačius lėktuvus, 
įsakymus, kurie siuntinėjami faksais ar mobiliaisiais telefonais. Tai 
tikrą valdžią turintys vyrai. Kaip, jūsų manymu, jie atsikratė Favero 
autopsijos išvadų? 

- Iš kur tai žinote? - griežtai paklausė Brunetis. 

- Lotas man pasakė. Jie nenorėjo, kad kas tirtų Favero mirtį. 
Įsivėlę per daug žmonių. Nežinau visų jų pavardžių, bet daug jų 
pažįstu, - jos šypsena išblėso. - Štai todėl jie mane ir nužudys. 

— Mes skirsime jums apsaugą, - tarė Brunetis, perjungęs protą 
prie smulkmenų. 

— Kaip Sidonai? - pašaipiai paklausė ji. - Kiek sargybinių jis 
turėjo kalėjime, o vaizdo kameros jį filmavo dvidešimt keturias 
valandas per parą? Ir vis tiek jam į kavą pripylė nuodų. Kiek, jūsų 
manymu, tai užtruks? 

- To nebus, - karštai atrėmė Brunetis, o paskui jam dingtelėjo, 
kad tam nėra jokių argumentų. Jis žinojo, kad ji nužudė tris vyrus; 
taip, o visa kita reikia įrodyti, ypač visas tas kalbas apie grėsmę ir 
sąmokslą ją nužudyti. 

Kažkaip emociškai ji suvokė jo nuomonės pokyčius ir liovėsi 
kalbėti. Jie važiavo per naktį, ir Brunetis pasisuko į dešinę pažiūrėti 
į žiburių atspindžius kanale. 

Kitas dalykas, kurį jis suprato, buvo tas, kad ji purtė jį už peties, 
o kai atsimerkė tiesiai priešais pamatė sieną. Instinktyviai pakėlė 
rankas užsidengti veidui ir palenkė galvą prie krūtinės. Tačiau 
smūgio ir trenksmo nebuvo. Automobilis nejudėjo, o variklis 
tylėjo. 

— Mes grįžome į Veneciją, - tarė ji. 

Jis atitraukė rankas ir apsidairė. Siena priešais buvo garažo 
siena; abipus jų stovėjo automobiliai. 

Ji nuleido ranką tarp krėslų ir atsegė saugos diržą. 

— Turbūt norite vestis mane į kvestūrą. 

Kai jie atėjo prie embarcadero, Brunetis pamatė benuplau- 
kiantį nr. 1. Pažvelgė į laikrodį ir nusistebėjo išvydęs, kad jau po 
trijų. Nepaskambino Paulai, nepaskambino į kvestūrą pasakyti, ką 
veikia. 

Sinjora Čeroni stovėjo priešais katerių tvarkaraštį ir įdėmiai į 
jį žiūrėjo. Neįstengusi perskaityti išsiėmė akinius ir užsidėjo. Per- 
žvelgusi atsigręžė į Brunetį ir tarė: 

- Nebus keturiasdešimt minučių. 

— Gal norėtumėte pasivaikščioti? - paklausė jis. 

Sėdėti atvirame embarcadero buvo per šalta, o eidami jie bent 
jau sušiltų. Jis žinojo, kad gali paskambinti į kvestūrą ir jiems 
atsiųstų katerį, bet tikriausiai nueiti būtų greičiau. 

- Taip, norėčiau, - atsakė ji. - Daugiau miesto nebepamatysiu. 

Brunečiui tai pasirodė melodramatiška, bet jis nieko nepasakė. 

Pasuko į dešinę ir leidosi krantine. Kai jie priėjo pirmąjį tiltą, jis 
tarė: 

— Ar nieko prieš, jei eisime per Rialtą. Niekada nemėgau Stra- 
dos Nuovos. 

Tylėdamas Brunetis toliau žingsniavo krantine, kol jie priėjo 
tiltą, vedantį į Tolentinį ir aplinkinėmis miesto gatvėmis - į Rialtą. 
Ji ėjo neskubėdama ir, atrodė, nekreipė ypatingo dėmesio į namus, 
pro kuriuos jie ėjo. Kartkartėmis greičiau žingsniuojantis Brune- 
tis ją aplenkdavo, bet paskui ties kampu ar tilto papėde sustodavo 
ir palaukdavo. Jie išniro prie žuvų turgaus ir nuėjo prie Rialto 
kairę dabar ištuštėjusio Didžiojo kanalo puses. Jiedu perėjo tiltą ir 
nužingsniavo per Šv. Baltramiejaus aikštę. Vedinas vokiečių aviga- 
niu pro juos praėjo naktinis budėtojas, tačiau niekas neprakalbo. 
Buvo bemaž keturios valandos ryto, kai jie atėjo į kvestūrą. Bru- 
nečiui pabeldus į sunkias stiklo duris sargybinėje durų dešinėje 
užsižiebė šviesa. Trindamas nuo akių miegą priėjo budintis parei- 
gūnas ir įsistebeilijo per stiklą. Atpažinęs Brunetį atidarė duris ir 
atidavė pagarbą. 

— Buon giorno, commissario, - pasakė jis, o tada pažvelgė į 
moterį, stovėjusią greta viršininko. 

Brunetis padėkojęs paklausė, ar nebudi pareigūnė moteris. Sar- 
gybiniui atsakius, kad nebudi, Brunetis liepė paskambini bet kuriai, 
kurios pavardė pirma įrašyta tvarkaraštyje ir pasakyti tuojau pat 
ateiti į kvestūrą. Leido sargybiniui eiti ir nusivedė sinjorą Čeroni 
per holą ir laiptais į savo kabinetą. Šildymas buvo išjungtas, todėl 
pastate buvo šalta, oras drėgnas. Ketvirto laiptų maršo viršuje ati- 
daręs savo kabineto duris Brunetis įleido ją vidun pirma. 

— Norėčiau pasinaudoti vonios kambariu, - pasakė ji. 

- Apgailestauju. Tik kai ateis pareigūnė. 

Ji šyptelėjo. 

— Bijote, kad nusižudysiu, komisare? - o kai jis neatsakė, pri- 
dūrė: - Patikėkite, aš ne iš tų, kurios tai padarytų. 

Jis pasiūlė jai kėdę ir nuėjęs atsistojo prie savo darbo stalo, 
nesiteikė prašnekti per ketvirtį valandos, kol pasirodė pareigūnė, 
pusamžė moteris, daugelį metų ištarnavusi pajėgose. 

Kai policininkė įėjo į kabinetą, Brunetis pažvelgė į Čeroni ir 
paklausė: 

— Ar norėtumėte padaryti pareiškimą. Pareigūnė Di Čenso gali 
paliudyti. 

Čeroni papurtė galvą 

— Ar norėtumėte paskambinti savo advokatui? 

Ir vėl tylus neigimas. 

Brunetis minutėlę luktelėjo ir atsisuko į policininkę. 

- Pareigūne, norėčiau, kad nuvestumėte sinjorą Čeroni į 
kamerą. Jei ji apsigalvos, gali paskambinti savo advokatui ir šeimai, 
— tą pasakęs jis pažvelgė į Čeroni, bet ji vėl papurtė galvą. 

Vėl atsisukęs į policininkę pasakė: 

- Jokių kitų kontaktų, nei su kuo nors iš kvestūros, nei su kuo 
nors išorėje. Supratote? 

— Taip, pone, - atsakė Di Čenso ir paklausė: - Ar man pasilikti 
su ja, pone? | 

- Taip, kol kas nors jus pakeis, - o tada kreipėsi į Čeroni: - Susi- 
tiksime su jumis šį rytą vėliau, sinjora. 

Ji linktelėjo, bet nieko nepasakė, atsistojo ir išsekė paskui Di 
Čenso iš kabineto, o jis pasiklausė kaip laiptų apačioje išnyko jų 
kulniukų kaukšėjimas: pareigūnės vienodas ir tvirtas, sinjoros 
Čeroni toks pats aidus kaip ir tada, kai vedė jį į Romos aikštę, o 
paskui pas trijų vyrų žudikę. 

Jis parašė trumpą ataskaitą, pateikė savo pokalbio su sinjora 
Čeroni esmę, paminėjo jos atsisakymą paskambinti savo advokatui 

ar pateikti oficialų prisipažinimą. Paliko ją pareigūnui prie durų 
įsakęs atiduoti vicekvestoriui ar leitenantui Skarpai, kai kuris nors 
iš jų ateis į kvestūrą. 

Buvo kone penkios, kai jis šmurkštelėjo į lovą šalia Paulos. Ji 
sukrutėjo, atsisuko į jį, uždėjo ranką jam ant veido ir kažką nesu- 
prantamo suniurnėjo. Jis jau snūduriavo, kai atmintis atsuko jam 
ne mirštančios moters, o šunį Amsių apsikabinusios Kiaros vaiz- 
dinį. Kvailas vardas šuniui, pamanė jis ir užmigo. 

Dvidešimt aštuntas skyrius 


Kai rytą Brunetis pabudo, Paula jau buvo išėjusi, bet palikusi 
jam raštelį, kad Kiarai, regis, viskas gerai ir ji gana įprastai išėjo į 
mokyklą. Nors tai ir paguodė šiek tiek, bet buvo negana nuraminti 
išgyventai gėlai dėl vaiko patirto skausmo. Jis išgėrė kavos, ilgai 
prausėsi po dušu, dar išgėrė kavos, bet nepajėgė nusikratyti kūno 
ir dvasios apatijos, užsilikusios po pastarosios nakties įvykių. Pri- 
siminė laikus, kai be jokių pastangų galėdavo pakilti po bemiegių 
naktų ar siaubų, dienų dienas galėdavo energingai veržtis į priekį 
ieškodamas tiesos ar, jo manymu, teisingumo. Viskas. Taip jau yra, 
jį vedusi dvasia dabar tapo niršesnė, bet nebebuvo kaip nepripa- 
žinti senkančių jo kūno galių. | 

Atsikratęs šių minčių jis išėjo iš namų džiaugdamasis žvarbiu 
oru ir judriomis gatvėmis. Eidamas pro spaudos kioską, nors ir 
žinojo, kad tai neimanoma, dirstelėjo į straipsnių pavadinimus, ar 
nėra vakarykščio suėmimo užuominų. Buvo kone vienuolika, kai 
jis atėjo į kvestūrą, kur jį pasveikino įprastai atiduodama pagarba 
ir linktelėjimais, o jei jis ir nustebo, kad niekas jo neatėjo pasvei- 
kinti, jog vienas pats atvesdino Trevisano, Favero ir Loto žudikę, 
tai niekaip to neparodė. 

Ant savo stalo jis rado du sinjorinos Eletros raštelius, abiejuose 

užrašyta, kad vicekvestorius nori su juo pasikalbėti. Nedelsdamas 
nulipo laiptais ir rado sinjoriną Eletrą už stalo. 

— Jis yra“ 

- Taip, - atsakė ji pakėlusi akis, bet nenusišypsojusi. - Ir prastai 
nusiteikęs. 

Brunetis susilaikė nepaklausęs, ar Pata kada būna nusiteikęs 
gerai, ir vietoje to paklausė: 

— Kodėl? 

— Dėl perkėlimo. 

— Dėl ko? - paklausė Brunetis ne itin susidomėjęs, bet kaip 
visada norėdamas atitolinti pokalbį su Pata; tam padaryti kelios 
minutės su sinjorina Eletra iki šiol buvo geriausias jo atrastas 
būdas. 

- Dėl perkėlimo, - pakartojo ji. - Suimtosios, kurią atvesdi- 
note praeitą naktį, - ji nusisuko atsiliepti telefonu: - Si? - paklausė, 
o tada greitai: - Ne, negaliu, - daugiau nieko nepasakiusi padėjo 
ragelį ir pažvelgė į Brunetį. 

- Kas atsitiko? — tyliai paklausė jis spėliodamas, ar sinjorina 
Eletra negirdi, kaip daužosi jo širdis. 

- Šiandien anksti ryte skambino iš Teisingumo ministerijos, 
pasakė, kad ji priklauso Paduvai ir jie nori ją pasiimti. 

Brunetis pasilenkė ir plačiai išskėtęs rankas atsirėmė į jos stalą. 

— Kas atsiliepė? 

— Nežinau. Kažkas iš vyrų apačioje. Viskas atsitiko prieš man 
ateinant. Tada apie aštuonias pasirodė keli vyrai iš Specialaus 
padalinio su dokumentais. 

- Ir jie ją išsivežė? 

- Taip. Į Paduvą. 

Persigandusi sinjorina pamatė kaip Brunečio plaštakos, paliku- 
sios aštuonis ilgus įbrėžimus poliruoto jos stalo paviršiuje, susi- 
gniaužė į kumčius. 

- Kas negerai, komisare? 

— Arji ten nuvyko? - paklausė jis. 

— Nežinau, - pasakė ji ir žvilgtelėjo į laikroduką. - Jau praėjo 
trys valandos, truputį daugiau. Jie turėtų būti ten. 

- Paskambinkite jiems, - kimiai pasakė Brunetis. 
jau garsiau pakartojo: 

— Paskambinkite jiems. Paskambinkite dela Kortei. 

Ji nespėjo nieko padaryti, kai jis čiupo telefoną ir surinko skai- 
čius. 

Dela Kortė pakėlė ragelį po trečio skambučio. 

- Čia Gvidas. Ji ten? - prakalbo Brunetis be įžangos. 

- Ciao, Guido, - atsakė dela Kortė. - Kur - ten? Nesuprantu, 
apie ką kalbate. 

- Šiąnakt sulaikiau moterį. Ji nužudė juos visus tris. 

- Ji prisipažino? - paklausė dela Kortė. 

- Taip. Visus tris. 

Laidu atsklido dela Kortės įvertinamasis švilptelėjimas. 

— Nieko apie tai nežinau, - galop pasakė. - Kodėl man skambi- 
nate? Kur ją sulaikėte? 

- Čia, Venecijoje. Bet atvykę vyrai iš Specialaus padalinio šį rytą 
ją pasiėmė. Kažkas iš Teisingumo ministerijos atsiuntė jos išsivežti. 
Pasakė, kad ji turi būti laikoma Paduvoje. 

- Nesąmonė, - pareiškė dela Kortė. - Ji turėtų būti laikoma ten, 
kur sulaikyta, kol bus pateikti oficialūs kaltinimai. Visi tą žino, - 
paskui patylėjęs paklausė: - Ar kaltinimai buvo pateikti? 

— Nežinau, - tarė Brunetis. - Nemanau; per mažai buvo laiko. 

- Nagi, pažiūrėkime, ką galiu išsiaiškinti, - tarė dela Kortė. - 
Paskambinsiu jums, kai tik ką nors sužinosiu. Kuo ji vardu. 

— Čeroni, Regina Čeroni, - daugiau Brunetis nieko nespėjo 
pasakyti, kai dela Kortė dingo. 

— Kas atsitiko? - paklausė sinjorina Eletra panikos apimtu 
balsu. 

— Nežinau, - pasakė Brunetis. Daugiau neprataręs nė žodžio 
pasisuko ir pasibeldė į Patos duris. 

- Avanti. 

Brunetis atidarė duris ir greitai įėjo vidun. Prisivertė tylėti vil- 
damasis išsiaiškinti Patos nuotaikas prieš viską paaiškindamas. 

— Ka aš čia girdėjau apie tos moters perkėlimą į Paduvą? - griež- 
tai paklausė Pata. 

— Nieko apie tai nežinau. Atvesdinau ją šią naktį. Ji prisipažino 
nužudžiusi juos visus tris: Trevisaną, Faverą ir Lotą. 

- Kur ji prisipažino? - paklausė Pata ir klausimu sutrikdė Bru- 
netį. 

- Savo automobilyje. 

— Automobilyje? 

— Pasekiau ją iki Romos aikštės. Praleidau su ja daug laiko, o 
paskui grąžinau čia, į Veneciją. Ji papasakojo man, kaip tą padarė. 
Ir kodėl. 

Patos, atrodė, nesudomino nei viena, nei kita. 

— Ar gavaijos prisipažinimą? Ar buvo liudininkų? 

Brunetis papurtė galvą. 

— Mes grįžome čia ketvirtą, ir aš paklausiau jos, ar ji nenori 
paskambinti savo advokatui. Ji nenorėjo. Paklausiau, ar nenori 
padaryti pareiškimo, bet ji atsisakė, todėl nusiunčiau ją į kamerą. 
Pareigūnė Di Čenso nuvedė ją į moterų skyrių. 

- Be prisipažinimo ar pareiškimo? - griežtai paklausė Pata. 

Gaišti buvo beprasmiška. 

- Taip. Maniau, gausiu juos šį rytą. 

— Manei, gausi šį rytą? - pakartojo Pata pagiežingai nutęsda- 
mas. 

- Taip. 

— Na, to neturėjo būti, ką? - paklausė Pata nė nesistengdamas 
slėpti pykčio. - Ją išsivežė į Paduvą. 

- Arji ten nuvyko? - pertraukė Brunetis. 

Pata nudelbė šonan akis. 

- Jei leistum man pabaigti kalbėti, komisare... 

Brunetis linktelėjo, bet nesiteikė atsakyti. 

— Kaip ir sakiau, - pradėjo Pata ir gana ilgam nutilo, kad 
pabrėžtų, jog buvo pertrauktas, - ji šį rytą buvo išvežta į Paduvą. 
Prieš tau teikiantis čia ateiti ir be jos pateikto prisipažinimo, kuris 
pagal nusistovėjusią praktiką, kaip, mano manymu, tu žinai, komi- 
sare, yra esminis daugeliui įprastų policijos procedūrų. Bet ji buvo 
išvežta į Paduvą ir, tikiuosi, tu žinai, ką tai reiškia, - čia Pata nutilo 
itin dramatiškai, laukdamas, kad Brunetis visiškai pripažins savo 
nekompetenciją. 

- Tai, jūsų nuomone, jai gresia pavojus? - paklausė Brunetis. 

Pata sušnairavo iš netikėtumo ir atlošė galvą. 

- Pavojus? Nežinau, apie ką čia kalbi, komisare. Tėra vienintelis 
pavojus, kad Paduvai atiteks jos sulaikymo ir prisipažinimo nuo- 
pelnai. Ji nužudė tuos tris vyrus, du iš jų šioje visuomenėje turėjo 
aukštą padėtį, o nuopelnas už tai, kad ji pagauta, dabar atitenka 
Paduvai. 

- Tai ji tenai? - paklausė Brunetis su akivaizdžia viltimi balse. 

- Neturiu jokio supratimo, kur ji, - pratrūko Pata, - ir jei atvirai, 
man nelabai rūpi. Kai tik ją pasiims iš mūsų jurisdikcijos, ji manęs 
visai nebedomins. Mes galėsime nutraukti žmogžudysčių tyrimą 
- tiek ir belieka, - 0 nuopelnas už jos sulaikymą atitenka Paduvai, 
- Pata pyko nuoširdžiai. Per stalą prisitraukė bylą. - Neturiu ką tau 
daugiau pasakyti, komisare Bruneti. Neabejoju, rasi kuo užsiimti, 
— atsivertė bylą, palenkė galvą ir ėmėsi skaityti. 

Grįžęs į kabinetą Brunetis neatsispyrė impulsui ir surinko dela 
Kortės numerį. Niekas neatsiliepė. Jis atsisėdo. Atsistojo ir priėjo 

prie lango. Paskui grįžo ir vėl atsisėdo už stalo. Laikas ėjo. Telefo- 
nas suskambo ir jis pakėlė ragelį. 

— Gvidai, jau žinote ką nors? - atsargiai paklausė dela Kortė. 

Brunečio delnas sudrėko nuo prakaito. Jis perėmė ragelį į kitą 
ranką ir nusišluostė delną į kelnes. 

— Kas atsitiko? 

- Ji pasikorė kameroje. Jie atvežė ją maždaug prieš valandą ir, 
kol ieškojo rekorderio įrašyti jos prisipažinimui, uždarė į sulai- 
kytųjų kamerą. Nepasivargino paimti jos daiktų, o grįžę į kamerą 
rado ją pasinaudojusią savo pėdkelnėmis ir pasikorusią po šil- 
dymo anga, - dela Kortė liovėsi kalbėti, bet Brunetis neatsiliepė. 
— Gvidai, ar jūs ten? 

— Taip, aš čia, - galiausiai atsakė Brunetis. - Kur žmonės iš Spe- 
cialaus padalinio? 

— Pildo formas. Ji pakeliui jiems pasakė, kad nužudė tuos tris 
vyrus. 

— Kodėl? 

— Kodėl papasakojo ar kodėl nužudė? - perklausė dela Kortė. 

— Kodėl nužudė? 

- Ji jiems papasakojo, kad seniau su visais trimis turėjo reikalų 
ir daug metų juos šantažavo. Tada visi trys pasakė jai nebemokė- 
siantys, todėl ji nusprendė juos nužudyti. 

- Šit kaip, - tarstelėjo Brunetis. - Visus tris? 

- Jie taip papasakojo. 

— Kiek jų ten? - paklausė Brunetis. 

— Specialaus padalinio žmonių? 

- Taip. 

— Trys. 

- Ir visi pasakoja tą patį? Kad nužudė, nes nebegalėjo šanta- 
žuoti. 

- Taip. 

— Kalbėjotės su jais? 

— Ne. Viską sužinojau iš ją suradusio sargybinio. 

— Kada jie ėmė kalbėti apie jos prisipažinimą? - paklausė Bru- 
netis. - Prieš ar po jos mirties“ 

— Nežinau, - pasakė dela Kortė. - Ar tai svarbu? 

Ne, suprato Brunetis, nesvarbu, nes visi trys Specialaus padali- 
nio vyrai, jis buvo įsitikinęs, pasakos tą patį. Svetimavimas, šanta- 
žas, godumas ir kerštas - tokios ydos tinkamai paaiškins tai, ką ji 
padarė. Iš tiesų jomis buvo lengviau patikėti negu įtūžiu, pasibai- 
sėjimu ir šalta atpildo aistra. Trijų Specialaus padalinio pareigūnų 
žodžiu vargu ar bus suabejota. 

Brunetis pasakė: 

- Ačiū, - ir minkštai padėjo ragelį. 

Sėdėjo ir ieškojo likusių įrodymų, kokios nors gijos kitiems 
asmenims į dienos šviesą ištraukti. Po to, kai Čeroni prisipažino 
ir nusižudė, vienintelis apčiuopiamas įrodymas buvo nužudytų 
vyrų biurų telefonų pokalbių išklotinės. Ir kas iš to? Skambučiai 
į įvairias legalias visokių šalių įmones, į apšnerkštą Mestrės barą. 
Tai šiek tiek daugiau negu nieko, bet tikrai negana tyrimui pradėti. 
Jis neabejojo, kad Mara grįžo į gatvę, gal išvažiavo į kitą miestą. O 
Silvestris papasakos bet kokią istoriją, kokią tik lieps papasakoti 
žmonės, tiekiatys jam narkotikus. Arba labai paprasta Ė jį taip pat 
galima rasti mirusį nuo perdozavimo. Brunetis tebeturėjo vaizda- 
juostę, bet tam, kad prieitum prie Trevisanų, reikėtų kalbėtis su 
Kiara, prisiminti viską, ir jis to nedarys neatsižvelgdamas į jokius 
galimus padarinius. 

Ji įspėjo jį, bet jis nenorėjo klausytis. Ji net įvardijo vyrą, kuris 
atsiųs jai žudikus. O gal čia buvo įsivėlęs ir kas nors dar galinges- 
nis, dar vienas garbus vyras, kuriam, kaip bibliniam centurionui 
tereikėjo pasakyti „Eik“ ir kažkas nuėjo. Arba jo įsakymo įvykdyti 
nuėjo trys tokie atsidavę tarnai. 

Iš atminties surinkęs numerį jis paskambino draugui, Finansų 
policijos pulkininkui, ir trumpai papasakojo apie Trevisaną, Faverą 
ir Lotą bei pinigus, kuriuos jie galėjo gauti ir slėpti metų metus. 
Pulkininkas pasakė, kad jie dirstels į sinjoros Trevisan finansus, kai 
tik turės laiko ir laisvų pareigūnų. Padėjęs telefono ragelį Brunetis 
geriau nepasijuto. Užsikėlė alkūnes ant stalo, padėjo galvą ant plaš- 
takų ir ilgokai taip sėdėjo. Atsivedė ją prieš aušrą, bet apie aštuo- 
nias Specialaus padalinio vyrai jau atėjo jos pasiimti. 

Atsistūmė nuo stalo ir nulipo į pareigūnų salę dviem aukštais 
žemiau paieškoti Prezidės, vyriškio, budėjusio, kai jis atsivedė sin- 
jorą Čeroni. Aštuntą jis baigė budėjimą, bet savo žurnale įrašė: 
„6.18 ryto. Lt. Skarpa perėmė dienos pamainą. Kom. Brunečio 
ataskaita perduota lt. Skarpai.“ 

Jis išėjo iš salės ir minutėlę pastovėjo hole, nustebo, kad prireikė 
tik kelių akimirkų pasijusti visiškai tvirtam. Apsisuko ir nuėjo prie 
laiptų iš kvestūros, prisivertęs atsikratyti minčių apie viską, kas 
liko tenai. Nulipo laiptais galvodamas apie sinjorą Čeroni ir apie 
keistą naktinę jų kelionę. Suvokė, kad niekada nesupras, kodėl ji 
taip padarė. Tikriausiai reikia būti moterimi. Paklaus Paulos. Ji 
paprastai supranta tokius dalykus. Sulig ta mintimi Brunetis pasi- 
juto ramesnis ir išėjo iš kvestūros namo. 


Venecijietiška mįslė 


Ketvirtoji komisaro Brunečio serijos knyga ir 
ketvirtoji į lietuvių kalbą išversta autorės knyga. 
Italijos Dolomitinėse Alpėse iškritus pirmajam 
sniegui sudūžta vilkikas ir išbarsto šiurpų krovinį. 
Netrukus vienas po kito keistomis aplinkybėmis 
žūva trys klestintys ir perspektyvūs verslininkai. 
Venecijos policijos komisaras Gvidas Brunetis 
gilinasi į asmeninius painius tų Žmonių gyveni- 
mus ieškodamas galimų šių nelaimių sąsajų. 


Donna Leon - amerikietė, 18 detektyvinių 
romanų serijos autorė - jau 20 metų gyvena 
Venecijoje. Merilendo universiteto koledžo Eu- 
ropos universitete Italijoje dėstė anglų literatūrą, 
tapo profesore, rašytoja. Prieš keletą metų liovėsi 
dėstyti, rašo, ėmėsi kultūrinės muzikinės veiklos. 
Jos romanų veiksmas vyksta Venecijoje ar netoli 
jos. Jie parašyti angliškai, išversti į daugybę kalbų. 
2000 metais rašytoja pelnė Detektyvų rašytojų 
asociacijos Sidabrinio durklo apdovanojimą. 

